
Indledning. 

Johan, Herre til Joinville, blev født c. 1224 og var 
Søn af Simon af Joinville og Beatrice af Auxonne. Paa 
mødrene Side var han temmelig nær beslægtet med Kejser 
Frederik den Anden, paa fædrene i Slægt med de fornemste 
franske Huse, som Burgund, Ghålons og Viennois. 

Som Korsfarer havde han store Traditioner at tage i 
Arv og fortsætte: Hans Oldefader Gotfred III havde paa 

Grund af sine Bedrifter paa et Tog 1148 faaet Embedet 
som Champagnes Senechal 1 tildelt for sig og sine Efter- 
kommere. Hans Søn Gotfred IV var med paa det 3 die Hoved- 
korstog, hvor han kæmpede og døde i Acre 1192. Ogsaa 
han viste stor Tapperhed, hvorfor Rikard Løvehjerte hædrede 
ham med at give ham Lov til at optage hans Vaaben i sit 
Skjold. Da hans Søn Gotfred V døde barnløs (c. 1205), gik 
Senechalembedet over til hans Broder Simon, der vandt 
Laurbær som Korsfarer, da han 1219 deltog i Johan af 
Brienne’s Tog, ved hvilket Damiette blev erobret fra de 
vantro. Elleve Aar efter kæmpede han paa de kongeliges 
Side mod de oprørske Baroner, og det skyldtes hans Energi, 
at Troyes ikke faldt i deres Hænder (jfr. Kap. XIX). 

Johan af Joinville var den ældste af fem Søskende og 
arvede meget tidlig ved sin Faders Død baade Godset og 
Senechalembedet. Dette Gods bestod naturligvis navnlig af 



l ) Jfr. S. 15 Anm. 3. 

Hovedbesiddelsen Joinville 1 ; men desuden havde Johans 
Forfædre haft adskillige betydelige Len i denne Del af 
Champagne. 

Joinville’s Lensherre, Grev Thibaut IV af Champagne, 
tog ham efter Tidens Skik under sin Beskyttelse. Denne 
Greve er tillige bekendt som Trouvére (Skjald), og det er 
ikke for meget sagt, at Omgangen med ham præger Join- 
ville’s hele Udvikling. Hans Lyst til litterære Sysler for- 
klares for en stor Del ved, at han saaledes i sin første Ung- 
dom kom i nøje Berøring med Datidens Aandsliv i dets 
eleganteste og fineste Form 2 . 

C. 1240 overtog han selv Styrelsen af sine Len og af 
sit Embede. Lige efter at han var bleven myndig, giftede 
han sig med Alice af Grandpré og blev herved besvogret 
med Greven af Soissons 3 , der siden var hans stadige Led- 
sager paa Korstoget. Med denne sin første Hustru fik han 
to Sønner, og ganske kort efter at den yngste, Johan, var 
født (April 1248) 4 , var det, at han forlod Hustru, Børn og 
Hjem for at begive sig paa Korstoget til Ægypten. — Efter 
at han var vendt tilbage fra Korstoget og var ble ven Enke- 
mand, giftede han sig (uvist hvornaar) med Alice af Reynel 5 . 
Dette var et godt Parti, og ved denne Forbindelse udvidedes 
Joinville’s Besiddelser betydeligt. 

Han var jo nu c. 30 Aar og havde endnu de to Tredie- 
dele af sit Liv for sig. Man er ofte alt for tilbøjelig til at 
betragte hans Livs Opgave som sluttet med Korstoget; men 
dette er højst uberettiget: i Korstogskampene har han fak- 
tisk ikke optraadt i første Række, og naar man ofte glem- 



*) i det nuværende Departement Haute-Marne, med Slottet, der 
(1790) af sin sidste Ejer Hertugen af Orléans blev solgt til 
en Privatmand. Kort efter blev det revet ned. Dette var dog 
ikke det Slot, som stod paa Johan af Joinville’s Tid, thi 
dette blev revet ned allerede i det 16de Aarhundrede. 

2 ) 1251 forfatter han i Acre en lille Andagtsbog, som han kal- 
der sin »Trosbekendelse«. 

3) Jfr. § 238. 4 ) Jfr. § 110. 

5 ) Jfr. § 466. 

mer dette, er det, fordi man let faar et andet Syn paa Sagen 
ved at læse hans egen Fremstilling. 

Nu derimod begynder han et Liv, indadtil fuldt af vig- 
tige, ansvarsfulde Hverv, udadtil præget af den Hæder og 
Tillid, der skyldtes Kongens gode Ven og trofaste Raadgiver. 

Ludvig den Hellige skattede i højeste Grad Joinville og 
de Tjenester, han ydede ham. Allerede paa Korstoget (1253) 
sikrede han ham en aarlig Understøttelse af 200 Pund (c. 
17000 Kr.). 1255 overdrog han ham at bilægge den Strid, 

der var opstaaet imellem den nylig afdøde Greve af Cham- 
pagne's Børn om Arven efter deres Fader. Det var ogsaa 
ham, der s. A. var særlig virksom for at bringe Giftermaalet 
i Stand imellem Kong Thibaut II af Navarra og Ludvig den 
Helliges Datter Isabella 1 . 

Joinville maatte ofte i Forening med andre af Rigets 
Stormænd holde »plaids de la porte«, o: modtage Klager, 
der indbragtes direkte til Kongen, og afgive sit Votum om 
de forskellige Retstrætter. Han havde et vægtigt Ord at sige 
i den Undersøgelse, der gik forud for Ludvig den Helliges 
Kanonisation, og efter denne (1297, jfr. § 761 — 63) synes 
den Ærefrygt, der regnede paa den hellige Konge, ogsaa at 
have dryppet paa hans Ven Senechalen. 

Efter Ludvig den Helliges Død (1270) besteg hans Søn 
Filip den Dristige Frankrigs Trone. Ogsaa hos denne Fyrste 
stod Joinville i stor Gunst, og i Aaret 1283 overdrog Kon- 
gen ham et meget vanskeligt Hverv, der optog ham i over 
20 Aar. Det var nemlig intet mindre end at bestyre Grev- 
skabet Champagne for Johanne af Navarra. Der skete ingen 
Forandring heri, da hun blev gift med Filips Søn og Efter- 
følger, Filip den Smukke, og muligvis heller ikke, da Grev- 
skabet ved hendes Død (1305) gik over til hendes ældste 
Søn Ludvig Hutin. 

Forholdet imellem Joinville og Filip den Smukke (1285 
— 1314) har næppe været godt. Da Kongen i Slutningen af 
sin Regering tillod sig store Overgreb imod Lensmændenes 



*) Jfr. S. 16 Anmærkn. 4. 

1 * 

Rettigheder, skal Joinville aabenlyst have sluttet sig til disse. 
Steder i Joinville’s Bog som § 24 (hvor der sigtes til, at 
Filip i en Krig i Flandern styrtede af Hesten midt inde 
blandt Fjenderne) og § 761 ere formentlig tilstrækkelig ta- 
lende. Saa meget er vist, at Joinville under denne Konges 
Styrelse ikke færdedes nær saa meget ved Hoffet som før; 
men dette kan jo ogsaa skyldes andre Grunde. Han laa i 
langvarige Stridigheder med St. Urbans Kloster (jfr. §§ 672, 
675 — 77). Paa denne Tid døde ogsaa hans anden Hustru. 
Det vides ikke, om han var til Stede ved den bekendte 
Stænderforsamling 1302; han har dog næppe misbilliget 
Kongens energiske Optræden overfor Pave Bonifacius VIII. 

I Juni 1308 overlod han Kongen Beskyttelsesretten over 
St. Urbans Kloster for en Sum af 1200 Tourspund (jfr. S. 28 
Anm. 1), som Munkene maatte betale ham. Det forlangtes 
udtrykkelig, at det skulde være fuldvægtig Mønt, hvilket taler 
højt om Tidens elendige Pengeforhold. 1310 fik Joinville 
i øvrigt nye Vaaben i Hænde i denne uendelige Strid, idet 
fire af Klostrets Munke stjal nogle af dets vigtige Dokumen- 
ter, angaaende dets Immunitet og Friheder, og udleverede 
dem til Joinville, »vort Klosters gamle Fjende, som aldrig, 
hverken han selv eller hans medskyldige, har undladt eller 
undlader at trykke os og bemeldte vort Kloster baade paa 
Person og Ejendom, ved voldelige og uretfærdige Handlinger 
eg ved Processer for forskellige verdslige Dommere«. Klo- 
strets Munke paastod endogsaa, at Joinville selv stod bag 
ved dette Ran og havde lovet Tyvene en Belønning. I hvert 
Fald erklærede de, at Dokumenterne vare bievne offentligt 
brændte paa Slottet Joinville, og at de derved vare bievne 
nødte til en Overenskomst, der havde kostet dem over 2000 
Pd., — hvilket for Resten ikke havde hindret Senechalen i 
at vedblive at chikanere dem. — Endelig kom det da endnu 
samme Aar til almindelig Forsoning : Joinville maatte betale 
en Skadeserstatning for forskellige Voldshandlinger, han fak- 
tisk havde tilladt sig. To Voldgiftsmænd skulde ordne det 
øvrige Mellemværende, og deres Kendelse skulde Parterne 

underkaste sig; ellers maatte de betale en Bøde af 1000 
Mark Sølv. 

Efter Filip den Smukkes Død, da hans Søn Ludvig 
Hutin (1314 — 1316) faldt til Føje i Kampen med Lens- 
mændene, blev Joinville atter den gamle, kongetro Vassal. 
1315 anmoder Kongen ham om at slutte sig til hans Hær 
for at drage mod Flamlænderne. Joinville svarer i et endnu 
bevaret Brev og erklærer sig rede til at opbyde sine Strids- 
kræfter. Han var dengang 91 Aar, saa det er vel et stort 
Spørgsmaal, om han virkelig kom til at deltage; men at der 
overhovedet kan være Tale om noget saadant, kunne vi tage 
med som et Vidnesbyrd om Mandens vidunderlige Aands- og 
Legem sfriskhed. — To Aar efter (1317) 1 døde han stille og 
roligt paa sin »skønne Borg« og blev begravet i St. Josefs 
Kapel i St. Laurent ved Joinville. Paa Grund af omfattende 
Reparationer der paa Stedet blev hans Grav aabnet 1629. 
Af Undersøgelsen af hans Skelet fremgik det, at han var 
noget over Middelhøjde og havde et meget stort Hoved (jfr. 
ogsaa § 23). Af § 737 har man Lov til at slutte, at han 
har haft gode Legemskræfler. 

Han havde i sit første Ægteskab to Sønner, i sit andet 
fire Sønner og to Døtre. Kun hans ældste og yngste Søn 
af andet Ægteskab samt hans yngste Datter overlevede ham. 

Af Joinvilles egen Bog faar man det Indtryk, at han 
har været et Menneske med et sundt, nøgternt Blik paa Per- 
soner og Forhold. Det maa straks bemærkes, at hans egne 
Skildringer paa dette Punkt maa staa til Troende. Naar han 
ikke altid synes paalidelig, skyldes det andre Omstændig- 
heder. Han har været vel begavet, med Evne til kvikke, 
rammende Svar. I mange Retninger supplerer han Kong 
Ludvig. Er denne lidt tilbøjelig til at svæve oppe i Skyerne, 
saa er Joinville til Gengæld saa velsignet lige ud ad Lande- 
vejen, saa alt tyder paa, at disse to Mennesker i høj Grad 
have kunnet afslibe hinanden, og dette maa vel forstaas 



D Muligvis allerede 1315. 

som noget gensidigt, thi man vil se, at Joinville ingenlunde 
er bange for at sige Kongen sin Mening lige ud. 

Joinville var ikke som sine gæve Fædre nogen særlig 
staalsat Helt, og var der Fare paa Færde, var han slet ikke 
altid rolig for sit Skind. Dette er menneskeligt, og der er 
ikke Tale om, at han lægger Skjul paa det. Dog maa det 
siges, at denne ganske naturlige Frygt alligevel aldrig bringer 
ham til at skaane sig selv. I Grunden er han en typisk 
fransk-middelalderlig Skikkelse, der »frygter Gud og følger 
Landevejen«. Netop hans Religiøsitet er karakteristisk: Han 
viser sig som en god Kristen, men uden alt Sværmeri, deler 
Kongens Afsky for Gudsbespottelse, men ingenlunde hans 
Smag for raffinerede »gode Gerninger«. Faar han Valget 
imellem Spedalskhed paa Kroppen og en Dødssynd paa Sam- 
vittigheden, foretrækker han det sidste. 

Hans Egenskaber som Forfatter hænge nøje sammen 
hermed. Joinville maa ikke betragtes som Historieskriver, 
thi dette har sikkert aldrig været hans Tanke. Han er ikke 
kritisk, hverken ved Valget af sit Stof eller ved Behand- 
lingen deraf. Som Fortæller ligner han en Fodgænger, der 
vel tænker paa, hvor han skal hen, men ikke anderledes 
end, at han dejligt har Tid til at beundre Udsigten her og 
der og til at plukke de kønne Blomster, der vokse langs 
Grøftekanten. Navnlig denne Syssel ynder han; han har 
meget vanskeligt ved at rive sig løs og gør det ofte kun, 
fordi han lidt længere borte har opdaget nogle Blomster, 
der ere endnu kønnere og — navnlig — endnu mærkeligere. 

Denne Buket er det saa, han præsenterer os. Dog maa 
det bemærkes, at han egentlig ikke tænker meget paa mulige 
Læsere. Han fortæller, hvad der har moret ham selv, rent 
dagbogsagtigt, og meget morsomt virker det, at han selv al- 
tid er den mest forbavsede ved, hvad han fortæller. Det 
er, som om han genoplever det alt sammen, idet han for- 
tæller det. 

Det er altsaa alt det anekdotiske, Smaatrækkene, der 
maa interessere os. Søger man ordnede, historiske Frem- 
stillinger, maa man gaa andre Steder hen. 

Vil man have et Dobbelteksempel paa Joinville’s For- 
trin og Fejl, kan man tage hans Skildring af Mansurah- 
Slaget. Der savnes her det store, klare Overblik, som vi 
finde i Johan Sarrasin’s 1 Brev om den samme Begivenhed; 
men alle Smaatrækkene ere atter her fortalte saaledes, at 
man føler Øj en vidnets personlige Grebethed. I det hele ta- 
get, her, som overalt, er det dette Værks mageløse Styrke, at 
man lærer et Middelaldermenneskes Tankegang og Følelser 
at kende »au naturel«. Vi faa ham med alle hans Syrn- og 
Antipatier, og netop derfor faar man ogsaa selv, efterhaan- 
den som han træder lyslevende frem af Bogens Blade, den 
største Sympati for ham. Og dette kan vel kun tjene til en 
Forfatters Ros. 

Joinvilie’s medfødte Livlighed og Evne til naturlig og 
ukunstlet Fortælling gjorde ham i den Del af hans Liv, der 
fulgte efter Korstoget, til en velset Gæst ved Hoffet, og dette 
vedblev han at være helt op i sin høje Alderdom. Da var det 
særlig hans rige Erfaring og kloge Raad, man bøjede sig for. 
Han fungerede ogsaa som øverste Smagsdommer i rene Eti- 
kettespørgsmaal. Italieneren Francesco da Barberino 2 , der 
opholdt sig i Frankrig 1309 — 13, fremsætter saaledes føl- 
gende Spørgsmaal: »Naar to Personer af samme Rang sidde 
ved Siden af hinanden og der ikke er nogen Forskærer, 
hvem af dem skal saa skære for?« — og svarer derpaa: 
»Den, der har Kniven paa højre Haand«, hvorefter han til- 
føjer, at han har faaet dette Svar af »Johan, Herre til Join- 
ville, en højt bedaget Ridder, den af de nulevende, der har 
størst Erfaring i disse Spørgsmaal, og hvis Ord nyde stor 
Anseelse saavel hos Kongen af Frankrig som hos hans andre 
Omgivelser«. — Joinville dadler en ung Væbner, der ikke 
havde vadsket sine Hænder ordentlig. — Da hans Søn Johan 
skulde tiltræde en lang Rejse, sagde han til ham: »Vælg 
iblandt vore Mænd de fire, som Du tror ere vore og Dine 



0 Jfr. § 67 Anmærkn. 

2 ) Jfr. A. Thomas: Francesco da Barberino et la littérature 
proven$ale en ltalie. 1883. 

bedste Venner, og dem skal Du tage med Dig«. Sønnen 
svarede; »Saa tager jeg . . . . med«. Faderen; »Iblandt dem 
er der en, der i sin Tid forraadte sin Herre; tag hellere X., 
som jeg har fuld Tillid til«. Sønnen; »Ja men den Mand, 
jeg har valgt, erklærer, at han elsker mig højere end sig 
selv; -eders derimod har ganske vist ydet mig sin Tjeneste, 
naar jeg har bedt ham derom; men han har aldrig med 
Ord bevidnet mig sin Hengivenhed«. — Da fremsatte Faderen 
den gyldne Leveregel; »Anse ikke den for Din Ven, som 
kalder sig saa, eller den for Din Fjende, som intet siger; 
det er kun Gerningen, der beviser noget, og jo flere Aar den 
har paa Bagen, des bedre er Beviset«. — 

Betragter man Joinville’s Stof, vil man støde paa ikke 
faa Vanskeligheder, som da ogsaa have sat mange Penne i 
Bevægelse. Særlig paafaldende ere de mange næsten ord- 
rette Gentagelser, aom ikke ret vel kunne skrives paa Alder- 
domssvaghedens Regning. Det vil af det forégaaende frem- 
gaa, at Joinville lige til det sidste trods sin høje Alder tog 
virksom Del i alt, hvad der rørte sig omkring ham, og naar 
Dronning Johanne rettede sin Anmodning til ham 1 , har det 
dog vel været, fordi hun mente, at han var den, der bedst 
var i Stand til at give en sammenhængende Skildring af 
Ludvig den Helliges Liv. 

Nu har imidlertid Gaston Paris i »Romania« (XXIII, 
S. 508 ff.) fremsat en særdeles sindrig Formodning, støttet 
paa vægtige indre Grunde; »I Bogens temmelig usammen- 
hængende Slutning, der omhandler Ludvig den Helliges Liv 
efter Korstoget, finder man næsten ordrette Gentagelser af, 
hvad der er skrevet i Begyndelsen af Bogen (jfr. f. Eks. § 29 
med 688, 61 — 64 m. 669 — 71, 65 m. 678 f.). Endelig 
tager Forf., da han ikke ved mere at fortælle, sin Tilflugt 
til en fransk Bearbejdelse af »Saint-Denis-Krøniken* 2 , inde- 
holdende Gotfred af Beaulieu’s og Vilhelm af Nangis’s Lev- 



0 Jfr. § 2. 

2 ) Den franske Historieskrivnings Hovedmindesmærke i Middel- 
alderen. 

nedstegninger af Ludvig den Hellige, og skriver hele Kapitler 
af (§§ 692—729, 739—55, 758).« 

Hele Korstogsberetningen har efter Paris’s Opfattelse fra 
Begyndelsen dannet et samlet Hele, hvor Helten ikke som 
i den øvrige Del af Bogen var Ludvig den Hellige, men 
Joinville selv. Der, hvor han taler om Tatarerne (§ 135), 
siger han, at han foreløbig ikke vil fortælle de vidunderlige 
Ting, han ved om dem, da det vilde bringe ham for langt 
bort fra hvad han her skal tale om, nemlig sine uheldige 
Formuesomstændigheder. Flere andre Steder nævner han 
det, han skal tale om, men det er i denne Del af Værket 
aldrig, hvad der angaar Kongen. — Alle disse Skildringer 
har Joinville for længe siden nedskrevet og siden, da Dron- 
ningen rettede sin Opfordring til ham, benyttet dem som 
Bogens Kærne uden at underkaste dem noget videre Gen- 
nemsyn. Bogen falder altsaa derved naturligt i to Hoved- 
dele, Korstogsskildringen og Optegnelserne om Kongen, en 
langt rimeligere Inddeling end den, Forf. selv forsøger: 
Kongens Ord og Kongens Bedrifter. 

Der er forskellige Ting, der tyde paa, at Korstogsberet- 
ningen er forfattet c. 30 Aar før Resten. Medens Kongen i 
de umiddelbart foregaaende og efterfølgende Paragraffer ofte 
kaldes »den hellige Konge«, »vor hellige Konge«, »den hel- 
lige Mand«, ja endog »Ludvig den Hellige«, kaldes han i 
Korstogsberetningen altid »Kongen« eller, naar det kommer 
højt, »den gode Konge«. Kun een Gang (§ 207) læse vi 
»vor hellige Konge«, men det er paa et Sted, der synes at 
være indføjet senere, da Forf. ved fornyet Gennemlæsning 
har fundet det heldigt. — Endvidere kan det særlig bemær- 
kes, at han nævner Hertug Hugo den Fjerde af Burgund, 
der døde 1272, som nylig død (§ 555). Paa den anden 
Side fremgaar det af §§ 35 og 109 sammenholdt med 769, 
at Bogens endelige Affattelsestid maa sættes imellem 1305 
og 1309. 

De to Hoveddele ere altsaa, hvis Gaston Paris har Ret, 
og det er der næppe Tvivl om, forfattede med c. 30 Aars 



Digitized by Google 




10 



Indledning. 



Mellemrum. I Bogens Kærne er det Joinville selv, i alt det 
senere tilføjede »den hellige Konge«, der er Hovedpersonen. 

Korstogsberetningen omfatter §§ 110 — 666. Resten af 
Bogen fra § 68 omhandler jo efter Joinville’s eget Sigende 
Kongens Gerninger, men vel at mærke kun dem, han selv 
har været Vidne til, og det er, da han her ikke har mere 
at skrive om, at han tilføjer Momenter, som han laaner an- 
det Steds fra (§§ 692 — 729). Derefter kommer den korte, 
malende og følte ^Skildring af Ludvigs sidste Korstog; men 
saa vender Joinville atter tilbage til de nævnte Kilder og 
laaner af dem »Kongens Raad til sin Søn« og Beretningen 
om hans Død og Begravelse. 

Oprindelig har Joinville’s Krønike begyndt med § 19. 
Det var den Bog, han skrev for Dronning Johanne; men saa 
døde hun jo 1305, og han tilegnede da hendes Søn sit 
Værk (§§ 1 — 6, 17 — 18). §§ 7 — 16 indeholde i en stor 

Parentes fire af Ludvig den Helliges Bedrifter, maaske en 
Tekst, der var bestemt til at ledsage fire Illustrationer af 
disse Begivenheder. Hele dette Stykke gentages paa det 
kronologisk passende Sted i Bogen. Værket maa i det væ- 
sentlige have foreligget afsluttet 1305, jfr. § 109: Guido af 
Dampierre, som døde 7. Marts 1305, er nylig død; § 35: 
»Den nuværende Hertug af Bretagne«; denne døde 18. No- 
vember s. A. Altsaa kunne vi sætte Afslutningstiden til 
imellem Marts og November 1305. — Men saa staar her- 
imod Slutningsangivelsen 1309 (§ 769). Vi maa da antage, 
at han efter Dronningens Død (April 1305) har lagt Værket 
til Side indtil 1309 og da først givet det den sidste Af- 
pudsning. 

Nogle gejstlige have sat sig en Opgave af lignende Art 
som den, der var stillet Joinville, nemlig at skildre »den 
hellige Konges Liv«, men ud fra andre Forudsætninger og 
Synspunkter end Joinville. Paa Opfordring af Pave Gregor X 
paabegyndte Kongens Skriftefader Gotfred af Beaulieu 1276 
en Ludvig den Helliges Historie i 52 Kapitler. Skønt denne 
Bog fra Ende til anden er en ukritisk Lovtale over Kongen, 
giver den dog mange nyttige Bidrag til hans Historie. Det 

samme gælder Vilhelm af Chartres’s 20 Aar yngre Arbejde 
om Kongens »Mirakler«. — Paa Overgangen fra det 13de til 
det 14de Aarhundrede skrev Vilhelm af Nangis et Værk om 
Ludvig den Hellige ; dette Arbejde blev indlemmet i St. Denis- 
Krøniken. — Dronning Margretes Skriftefader forfattede i Be- 
gyndelsen af det 14de Aarhundrede en Skildring af Ludvig 
den Helliges Liv. 

Endelig maa vi blandt samtidige ikke-franske Historie- 
skrivere, der beskæftige sig med Ludvig den Helliges Historie, 
omtale Englænderen Matthæus Parisi ensis (maaske har han 
antaget dette Navn efter at have studeret i Paris), hvis Ar- 
bejde blev udgivet 1571 af Biskop Parker med Titelen 
»Chronica majora«. Det er et meget ukritisk og ensidigt 
Arbejde, hvor Forf. stadig gaar ud paa at sværte Frankrig 
og Franskmændene, muligvis fordi han nød Henrik III’s Gunst 
og ønskede at tilegne ham sin Bog. 

Det er særlig Gotfred af Beaulieu’s og Vilhelm af Nan- 
gis’s Arbejder, Joinville har benyttet, og man vil kunne for- 
staa, at det først og fremmest er, hvad Joinville fortæller 
om sin Helt som Kirkens Mand, som han har laant af disse 
Kilder: Kongens strenge Syn paa Gudsbespottelse og Svær- 
gen, hans gode Gerninger, hans omhyggelige Hensynsfuldhed 
og Rundhaandethed overfor Kirken o. s. v. Derimod er det 
sandsynligt, at de Steder, hvor der berettes om Smaakontro- 
verser imellem Kongen og Kirken (f. Eks. Kap. XIII), skyldes 
Joinville selv. 

Hans meget kortfattede Redegørelse for Ludvig den Hel- 
liges første Regeringsaar er ikke et Øjenvidnes. Her danner 
dog Skildringen af Festlighederne i Saumur (Kap. XXI) en 
Undtagelse. — De vidtløftige Oplysninger om Kongens sidste 
Øjeblikke siger Joinville selv, at han har faaet meddelt af 
hans Søn, Grev Peter af Alen^on. 

Kongens Raad til sin Søn (Kap. GXXXXV) foreligge i to 
Skikkelser. Den ene Tekst, der findes hos Gotfred at Beau- 
lieu, siger denne Forf. selv, at han har oversat fra Fransk 
til Latin og forkortet. Den anden, Joinville’s, som han har 
laant fra St. Denis-Krøniken, er udførligere og har en mere 

frisindet Farve, fører saaledes et dristigt Sprog overfor Lens- 
adelen og Romerkirken, bærer overhovedet et Præg af Filip 
den Smukkes Tidsaand. Vi skulle ikke her komme nær- 
mere ind paa en Undersøgelse af, hvilken af Teksterne der 
maatte være Originalen, eller om overhovedet nogen af dem 
er det, men kun bemærke, at N. de Wailly giver Joinville’s 
Forrangen, hvorimod dog den omtalte ret dristige Tone 
synes at tale. — Hævet over enhver Tvivl er det, at dette 
Dokument har foreligget affattet paa Fransk af Kongen selv. 



Ved Joinville’s Tekst er der den Ejendommelighed, at 
Originalen ikke eksisterer, men det ældste Haandskrift er 
over 50 Aar yngre. Imidlertid har Natalis de Wailly ved 
Hjælp af Kontrakter o. desl., som ere udfærdigede af Join- 
ville’s Skrivere under hans eget Opsyn, gengivet Teksten i 
en Form, der kan antages at have været den oprindelige. 



Noterne og Indledningen ere væsentlig udarbejdede med 
Benyttelse af følgende Arbejder: 

Natalis de Wailly’s og Francisque Michel’s Udgaver af 
Joinville. — Wallon: Saint Louis et son temps. — Lecoy 
de la Marche: La France sous saint Louis. — Debidour: 
Les chroniqueurs. — Aubertin: Histoire de la littérature 
fran^aise. — Paris å Jeanroy : Extraits des chroniqueurs 
fran^ais. — Chéruel: Dictionnaire des institutions de la 
France. — Schultz : Das hofische Leben zur Zeit der Minne- 
sanger. — Delaborde: Jean de Joinville et les seigneurs de 
Joinville. — Spredte Artikler i »Romania«. 

I. Tilegnelse og Værkets Inddeling. 

1. Den gode Herre Ludvig 1 , Kongen af Frankrigs 
Søn, af Guds Naade Konge af Navarra, Greve af Cham- 
pagne og Brie 2 , hilses af Johan, Herre til Joinville, 
Senechal 3 af Champagne, med Kærlighed og Ære og 
redebon Tjeneste. 

J ) Ludvig den Tiende Hutin (o: den trættekære), Filip den Smuk- 
kes ældste Søn. 

*) Disse Lande havde han arvet efter sin Moder Johanne af 
Navarra, der døde d. 2. April 1305. Frankrigs Trone besteg 
han først 1314. 

s ) o : øverste Bestyrer af Retsvæsenet. En saadan indskræn- 
kede ikke sin Virksomhed til Hovedbyen i Provinsen, men 
hveranden Maaned rejste han rundt og holdt Forsamlinger 
uden for sit egentlige Retsomraade Han kunde fælde baade 
Overrets- og Højesteretsdom og idømme alle Straffe undtagen 
Dødsstraf. I de nordlige Provinser svarede Stillingen som 
»bailli« omtrent til, hvad man i Syden kaldte »sénéchal«. 
Ogsaa Finans- og Militærvæsenet sorterede under disse »kon- 
gelige Ombudsmænd«. Man kunde appellere fra deres Dom- 
stol til Fyrstens og ligeledes herfra til Monarken selv. Lud- 
vig den Hellige indsatte 4 »grands baillis« : i St. Quentin for 
Vermandois, i Sens for Champagne, i Måcon for Burgund og 
i St.-Pierre-le-Moutier for Auvergne. Senechal-Embedet gik 
i Champagne i Arv i Joinville’s Familie. Selv var han kun 
13 Aar, da han ved sin Faders Død (1237) overtog det, og han 
vedblev at beklæde det, da Champagne gik over til Filip 
den Smukke og senere til Ludvig Hutin. 



Digitized by Google 



r 




16 



Tilegnelse. 



§ 2-4. 



2. Kære Herre! Jeg lader eder vide, at Dron- 
ningen, eders Fru Moder, som var mig meget bevaagen 
(Gud være hendes Sjæl naadig!) bad mig af al sin For- 
mue om at lade forfatte en Bog 1 til hende om vor 
Konge Ludvig den Helliges fromme Ord og berømme- 
lige Gerninger; og jeg lovede hende det, og med Guds 
Bistand er Bogen ført til Enden og delt i tvende Par- 
ter 2 . Den første Part melder, hvorlunde han al sin 
Levetid færdedes efter Guds og Kirkens Behag og til 
Rigens Baade. Bogens anden Part taler om hans store, 
berømmelige Gerninger og om hans store Bedrifter. 

3. Herre! Saasom der staar skrevet: »Udfør 

først og fornemmeligst, hvad der vedrører Gud, da vil 
han styre al din øvrige Tarv«, har jeg først ladet ned- 
skrive, hvad der hører til de tvende ovennævnte Materier, 
nemlig hvad der vedrører Sjæls og Legems Bedste, og 
hvad der hører til Folkets Styrelse. 

4. Og disse andre Ting 3 har jeg ogsaa ladet ned- 
skrive til denne i Sandhed hellige Mands Ære, thi ved 
de ovennævnte Ting vil man klarligen se, at aldrig har 
i vor Tid nogen læg Mand levet et saa fromt Liv alle 
sine Dage, lige fra sin Regerings Begyndelse og til sin 
sidste Ende. I hans sidste Stund var jeg ikke til Stede; 
men hans Søn, Grev Peter af Alenpon 4 (som var mig 



*) o: en anden skrev efter Joinville’s Diktat. 

2 ) jfr. Indledningen S. 9. 

8 ) o: hvad der gaar forud for Skildringen af Krigsbegiven- 
hederne. 

4 ) Ludvig den Helliges Børn vare følgende: a) Blanca, død som 
Barn. b) Isabella, Dronning af Navarra. c) Ludvig, f. 1244 
t 1260. d) Filip III den Dristige, Faderens Efterfølger paa 
Tronen, f. 1245 + 1285. e) Johan, død som Barn. f) Johan 
Tristan, Greve af Nevers, f. 1250. g) Peter, Greve af Alen- 
<jon, f. 1251. h) Blanca, g. m. Kong Ferdinand af Castilien. 
(De tre sidste fødtes under Korstoget til Ægypten), i) Mar- 
grete, g. m. Hertug Johan af Brabant. k) Robert, Greve af 

meget bevaagen) var til Stede, og han har fortalt mig 
om hans skønne Endeligt, hvilket I ville finde beskrevet 
i Slutningen af denne Bog 1 . 

5. Og mig synes, at der ikke blev gjort nok for 
ham, hvad det angaar, at han ikke fik Plads i Mar- 
tyrernes Tal, formedelst de store Lidelser, han udstod 
paa sin Korsets Pilegrimsgang i de seks Aar, da jeg 
færdedes i Fællig med ham, og besynderlig saasom han 
efterlignede Vorherre paa Korsets Vej. Thi døde Gud 
Korsets Død, saa gjorde han ligesaa; thi han var kors- 
mærket, da han døde i Tunis. 

6. Den anden Bog skal tale om hans Helteid og 
store Bedrifter, hvilke ere saadanne, at jeg fire Gange 
har set ham vove sit Liv for at skaane sit Folk for 
Fortræd, som I siden skulle faa at høre. 



11. Eksempler paa Ludvig den Helliges Fromhed. 

7. Den første Gang, han vovede Livet, var ved 
vor Ankomst til Damiette 2 , hvor hele hans Raad, efter 
hvad jeg spurgte, holdt for, at han skulde blive om 
Bord paa sit Skib, indtil han saa, hvad hans Ridder- 
skab vilde gøre; det var nemlig i Færd med at gange 
i Land. 

8. Grunden til, at de gav ham dette Raad, var 
den, at dersom han gik i Land med dem og hans Folk 
omkom og han selv med dem, vilde alt være tabt ; blev 
han derimod om Bord paa sit Skib, vilde han personlig 
kunne gange til paa ny at tage Ægyptens Land tilbage. 
Dog, han vilde ikke tage ved nogens Raad, men sprang 



Clermont, f. 1256, Stamfader til Huset Bourbon. 1) Agnes, 
g. m. Robert II af Burgund. 
l ) Jfr. § 756 f. *) Jfr. § 162. 

Joinville. 2 

fuldt rustet i Havet med Skjold 1 om Halsen og Lanse 2 
i Haand og var i Land iblandt de første. 

1 ) Det vigtigste Stykke i en Ridders Rustning var Pansersærken, 
en Ringbrynie, hvortil der sluttede sig en Hætte, ligeledes af 
Ringe, til Beskyttelse for Hals og Hoved, saaledes at kun 
Ansigtet var frit. Hertil sluttede sig ogsaa Panserhoser. En 
egen Art lettere Pansersærke brugtes til Turneringer (jfr. § 316). 
Under Pans^særken havde Ridderne en Slags lang, polstret 
Vams (Vest med Ærmer). De fleste lavere Stridsmænd nøjedes 
med denne. Joinville’s Præst anser Vamsen for tilstrækkeligt 
Værn, skønt han er ene imod otte (§ 258). Join ville selv nøjes 
ogsaa med den i Nødstilfælde (§ 256). — Oven paa Panser- 
særken havde man en »Vaabenkjortel«, o: en ærmeløs Kit- 
tel med Split forneden, som oftest prydet med Vaaben- 
mærke. — Den vigtigste Hovedbedækning i Kamp var den 
cylinderformede Hjælm. Den sad oven paa den før omtalte 
Hætte og omsluttede Hovedet helt, kun med snævre Øjen- og 
Aandehulier fortil. — »Jernhatten« derimod var en Hue med 
nedfaldende Skygge uden Hageremme. Da Hjælmen jo var 
en tung og ubehagelig Hovedbedækning, lod man den ofte 
blive hjemme, naar man gik i Kamp, og nøjedes med »Jern- 
hatten«, skønt man derved maatte stille sig en hel Del mere 
blot for Angreb. — Et Forsvarsvaaben af Betydning var 
Skjoldet (écu, bouclier), der havde Form som en ligebenet 
Trekant med to krumme Sider. Det var af Træ, betrukket 
med stærkt Læder, hvorpaa Ejermandens Vaaben var malet. 
Det bares i en Rem, der var fastgjort i Overkanten og gik 
rundt om Halsen. Joinville omtaler endnu to andre Slags 
Skjolde: »la roelle« (jfr. §240), et lille, rundt Skjold for Bue- 
skytter, der fæstedes til Bæltet; og »la targe« (jfr. § 273), et 
Skjold af vekslende Form, brugt af lavere Stridsmænd. — 
Stridshandskerne fastgjordes til Pansersærkens Ærmer; de 
vare af Hjorteskind og beklædte med Panserringe. — Sporerne 
fæstedes til Panserhoserne. — Bønderne søgte at hjælpe sig 
ved at sy Jern ind i deres Vamse eller binde tynde Metal- 
plader for Bryst og Underliv. De kunde for Resten ogsaa 
være iførte en saakaldt »Ringtrøje«. 

*) Det vigtigste Angrebsvaaben var Sværdet, som var lige, tve- 
ægget og med afrundet Spids, saa at det kun kunde give 
Hugsaar. Ofte var Klingen stærkt hulsleben; Fæstet og Parer- 
pladen kunde være prydede med forskellige Forsiringer. Skønt 
disse Sværd vare tunge, kunde de dog have en meget fin 
Æg; de kunde hugge en Haand af (§ 510), kløve den lige til 

§ 9 . 



9. Den anden Gang, da han vovede sit Liv, var 
ved hans Rejse fra Mansurah til Damiette 1 , da hans 
Raad 2 , som det blev mig fortalt, holdt for, at han 
skulde sejle til Damiette paa en Galej. Og det meldtes, 



Armen (§ 849) og hugge Hovedet af (§§ 838 og 854). Endnu 
kan bemærkes, at man udleverede sit Sværd til Tegn paa 
Overgivelse. — Foruden det egentlige Sværd, som var fæstet 
i Bæltet paa venstre Side, var der ogsaa et Reservesværd, 
som var fastgjort til Hestens Sadel (§ 221). — Paa højre Side 
i Bæltet havde Ridderen en Kniv eller Daggert. Saracenerne 
vare ogsaa væbnede med Knive (§ 322). — »Den danske Økse* 
var forsynet med et kort Skaft og med en stærkt buet Æg. 
Den var meget almindelig i Frankrig, hvorimod tyske Digtere 
ikke synes at kende den. — Et temmelig farligt Vaaben, som 
ogsaa anvendtes meget af Saracenerne, var Stridskøllen. — 
Lansen brugtes ikke udelukkende af Riddere, men ogsaa af 
de simplere Stridsmænd. Fanestængerne kunde være for- 
synede med en Lansespids i Enden og saaledes benyttes som 
Angrebsvaaben. — Kastespydet anvendtes ogsaa af Sarace- 
nerne. — Desuden brugte man Pile, som udsendtes med Flits- 
bue, og Bolte, som afskødes ved Hjælp af en større Bue, 
Armbrøsten, der spændtes, ved at man stak Foden i en 
dertil indrettet Spænderem. Endelig var der Armbrøste, der 
spændtes ved en særlig Hjulmekanisme, hvorved Kaste- 
skytset fik en overordentlig Kraft (jfr. §§ 206, 547). Dog 
stod de endnu tilbage i Kraftudfoldelse for de egent- 
lige Kastemaskiner, som Joinville gentagne Gange for- 
tæller, at Saracenerne anvendte, maaske med mere Held end 
Korsfarerne (§ 193). En særlig Kastemaskine brugtes til 
at udslynge »den græske Ild« (jfr. XLIII Anmærkn.), hvis 
Ødelæggelser stod som det allerfrygteligste for de Kristne. 

l ) Jfr. §800. 

a ) Kongerne og andre Lensherrer sammenkaldte deres fornemste 
Vassaller for i Forening med dem at skifte Lov og Ret, 
ordne Skatter, erklære Krig eller slutte Fred. Ofte sammen- 
kaldtes en saadan Vassalforsamling for at fælde Dom over 
en af deres Ligemænd. Kongerne gav ogsaa deres højeste 
Embedsmænd Plads i disse Forsamlinger, og under Ludvig 
den Hellige begyndte ogsaa retslærde at tage Del i For- 
handlingerne. Dette bliver da det franske Parlament, som 
væsentlig var dømmende og lovgivende, derimod ikke 
skattebevilgende som det engelske. — Under specielle Om- 

2 * 

20 Eksempler paa Ludvig den Helliges Fromhed. § 9—12. 

at dette Raad blev givet ham, paa det han, hvis der 
timedes hans Folk en Ulykke, da selv kunde fri dem 
af Fangenskabet. 

10. Og dette Raad blev givet ham, besynderlig 
efterdi hans Legeme var ilde medtaget af adskillige 
Syger ; saaledes havde han Andendagsfeber og en meget 
løs Mave og Hærens Sot 1 i Mund og Ben. Han vilde 
ingen Tid tage ved nogens Raad, men sagde, at han 
ikke vilde forlade sin Hær, men staa Last og Brast 
med dem. Det voldte den løse Mave, han havde, at 
han ved Kveldstide maatte skære Bagstykket ud af 
sine Underbenklæder, og at han paa Grund af den 
voldsomme Hærsot om Aftenen daanede gentagne Gange, 
som I siden skulle faa at høre. 

11. Den tredie Gang, da han vovede sit Liv, var, 
da han dvælede fire Aar i det hellige Land, efter at 
hans Brødre 2 vare dragne tilbage derfra 3 . Dengang 
vare vi stedte i stor Dødsfare; thi de Kristne i Acre 
havde, da Byen blev tagen 4 , tredive Gange saa mange 
Stridsmænd, som Kongen havde hos sig, da han satte 
sig fast i Acre. 

12. Naar Tyrkerne ikke faldt over os i Byen, saa 
ved jeg ingen anden Grund dertil end den Kærlighed, 
Gud bar til Kongen; han vakte Frygt i vore Fjenders 
Hjerter, paa det de ikke skulde driste sig at storme 
imod os. Herom staar der skrevet: »Frygter du Gud, 
vil alt, hvad som ser dig, frygte dig«. Og dette Ophold 

stændigheder som den her omtalte maatte disse Forsamlinger 
naturligvis faa en langt mere improviseret Karakter end under 
almindelige, rolige Forhold. 

*) Skørbug^ som det fremgaar af Beskrivelsen i §§ 291. 303. 

*) De vare følgende: Robert af Artois ; Johan af Anjouog Maine; 
Alfons af Poitou og Auvergne; Karl, som fra Begyndelsen 
ingen Besiddelser havde, da han skulde indtræde i den gejstlige 
Stand. Senere, efter Johans Død, fik Karl hans Besiddelser. 

*) Jfr. § 442. 4 ) Af Saracenerne 1291. 

gjorde han ganske mod sin egen Plan, som I siden 
skulle høre. Han vovede sit Liv for at værge det 
hellige Lands Indbyggere, hvilke fra den Stund vilde 
have været forlorne, hvis han ikke dengang var bleven 
hos dem. 

13. Den fjerde Gang, da han vovede sit Liv, var, 
da vi sejlede hjem fra det hellige Land og kom ud for 
Øen Cypern, hvor vort Skib stødte saa uheldigt paa 
Grund, at der blev revet tre Favne bort af Kølen, 
hvorpaa det var bygget 1 . 

14. Derefter skikkede Kongen Bud efter fjorten 
Styresmænd, baade fra dette Skib og fra andre, som 
sejlede sammen med det, paa det at de kunde raade 
ham vel. Og, som I siden skulle høre, holdt alle for, 
at han skulde gange om Bord paa et andet Skib ; thi de 
kunde ikke se, hvorlunde Skibet skulde magte at mod- 
staa Bølgeslaget, saasom de Nagler, hvormed Skibs- 
plankerne vare fastgjorte, sad helt løse. Og de fortalte 
Kongen et Eksempel for at vise ham den Fare, Skibet 
var stedt i ; thi paa den Sejlads, vi foretog over Havet, 
var et Skib i et lignende Tilfælde gaaet under; og jeg 
saa hos Greven af Joigny* Kvinden og Barnet, som vare 
de eneste, der bleve reddede af dette Skibbrud. 

15. Hertil svarede Kongen: »I ædle Herrer! jeg 
skønner, at, hvis jeg forlader dette Skib, vil det blive 
overladt til sin Skæbne, og jeg ser, at der her om 
Bord er over otte Hundrede Mennesker, og saasom 
enhver af dem elsker sit Liv lige saa højt som jeg, 
vilde ingen driste sig til at blive paa dette Skib, men 
de vilde dvæle paa Cypern. Derfor, hvis det saa be- 



>) Jfr. §§ 89 og 618-29. 

*) Vilhelm II. Joigny ligger ved Seine’s Biflod Yonne. Greven 
af J. var Lensmand under Greven af Champagne, og hans 
Len omfattede (1201) Herresæderne Joigny, Césy, La Ferté 
Loupiére og Chåteau-Renard. 

22 Eksempler paa Ludvig den Helliges Fromhed. § 15 — 19. 

hager Gud, vil jeg ingen Sinde bringe saa mange, som 
der er her om Bord, i Dødsfare, men jeg vil dvæle her 
for at frelse mine Folk«. 

16. Dvælede han da; og Gud, som han forlod sig 
paa, frelste os i Faren paa Søen ti Uger igennem, og 
vi kom i god Havn, som I siden skulle faa at høre. 
Der hændte det, at Olivier af Termes, som havde 
færdedes mandeligt og tappert i det fremmede Land, 
forlod Kongen og blev paa Cypern 1 , og vi saa ham 
først igen, efter at halvandet Aar var henrundet. Saa- 
ledes forebyggede Kongen de otte Hundrede Menneskers 
Fordærv, som vare om Bord paa Skibet. 

17. I den sidste Part af denne Bog ville vi tale 
om hans Endeligt, om hans fromme Hedenfart. 

18. Saa vil jeg da sige eder, min Herre Konge 

af Navarra, at jeg tilsagde Dronningen, eders Fru 

Moder, (Gud være hendes Sjæl naadig!), at jeg vilde 
skrive denne Bog; og for at indfri mit Løfte har jeg 
gjort det. Og saasom jeg ikke ser nogen mere værdig 
til at annamme den end eder, der er hendes Arving, sen- 
der jeg den til eder, paa det at I og eders Brødre og 

de andre, som faa den at høre, kunne tage godt 

Eksempel deraf og bringe Eksemplet til Virkelighed, at 
Gud kan vide dem Tak derfor. 

HI. Ferste Bogs Begyndelse. Ludvig den Helliges Dyder. 

19. I den almægtige Guds Navn lader jeg, Johan, 
Herre til Joinville, Senechal af Champagne 2 , vor hellige 
Konge Ludvigs Liv nedskrive, alt hvad jeg saa og 
hørte i Løbet af de seks Aar 3 , da jeg færdedes i Fællig 
med ham paa Pilegrimsfærden hinsides Havet, og efter 
at vi vare komne tilbage. Og førend jeg fortæller eder 



*) Jfr. §§ 578-81. 2 ) Jfr. S. 15 Anni. 3. 8 ) 1248-54. 

om hans Bedrifter og Heltegerninger, vil jeg melde 
eder, hvad jeg saa og hørte angaaende hans fromme 
Ord og gode Formaninger, for at de kunne findes i deres 
rette Orden til Opbyggelse for dem, som ville høre dem. 

20. Denne hellige Mand elskede Gud af sit ganske 
Hjerte og efterlignede hans Gerninger; og det viste sig 
i. at, ligesom Gud led Døden formedelst Kærlighed til 
til sit Folk, saaledes vovede han adskillige Gange sit 
Liv formedelst den Kærlighed, han bar til sit Folk, 
endog han godt kunde have ladt det være, hvis han 
saa havde villet, saaledes som I siden skulle faa at høre. 

21. Den store Kærlighed, som han bar til sit 
Folk, lagde sig for Dagen i det, som han sagde til sin 
ældste Søn, Hr. Ludvig 1 , under en svær Syge, som 
han blev overfalden af i Fontainebleau : »Min gode 
Søn«, sagde han, »jeg beder dig om at gøre dig ynde- 
fuld hos Rigens Folk; thi jeg vilde for Sanden hellere 
have, at en Skotte skulde komme af Skotland og styre 
Rigens Folk godt og ærligt, end at du skulde styre det 
ilde«. — Den hellige Konge elskede Sandheden saa 
højt, at han end ikke over for Saracenerne vilde lyve 
vedrørende det, han havde tilsagt dem, som I senere 
skulle faa at høre. 

22. Med hvad han aad 2 , var han saa nøjsom, at jeg 
J ) Jfr. S. 16 Anm. 4. 

2 ) Der var to Hovedmaaltider: a) »diner«, som oprindelig ind- 
toges Kl. 7—8 om Morgenen, lige naar man kom fra Messe, 
men efterhaanden blev skubbet længere og længere ud henad 
Middagstid, saa at der blev Plads og Trang til et Frokost- 
maaltid. b) »souper«, sent hen paa Eftermiddagen (Kl. 8—6). 
Dette var det egentlige Hovedmaaltid. — Hovedbestand- 
delen ved Maaltidet var Kødretter, især Vildt, hvorimod 
Kaal regnedes for Bondekost. En særlig fin og yndet Ret 
ved festlige Lejligheder var Paafugl. Det betragtedes da 
som en udsøgt Hæder at blive anmodet om at skære for, og 
vedkommende skulde aflægge Løfte om at udføre en eller 
anden Heltedaad. Man fandt ogsaa Behag i andre Fugle, 

ingen Tid i mit Liv har hørt ham anordne Retterne i 
Forvejen, som ellers mange store Herrer have for Skik; 

som nu om Stunder vilde tage sig besynderligt ud paa et 
Bord, saasom Trane, Hejre, Svane, Trappegaas og Rørdrum. 
Disse og andre Fugle benyttedes ofte i Postejer, som over- 
hovedet spillede en stor Rolle og undertiden kunde gemme 
paa ret sære Overraskelser, som naar Forf. til »Romanen« 
om Flores og Blanseflor fortæller om en Postej, der inde- 
holdt — levende Fugle; og da der blev skaaret Hul, fløj 
Fuglene ud, og Rovfuglene gav sig til at jage de mindre 
Fugle. Saa maa der da have været forskellige Aflukker i 
Postejen, ellers vilde vel Jagten være foregaaet derinde (som 
Alwin Schultz bemærker, hvem denne Note skyldes). — Ret- 
terne vare altid meget stærkt krydrede, da de skulde vække 
Tørst. At tørste og at faa Tørsten slukket synes overhovedet 
at have været det daglige Livs Alfa og Omega. — Ville vi se 
paa, hvad Folk drak, da lader man sig kun i yderste Nøds- 
tilfælde nøje med Vand. Derimod havde man 01, dog vist 
lovlig tyndt, da Digterne erklære, at 1 Glas Vin styrker mere 
end 44 Glas 01. Meget almindelige Drikkevarer var Mjød 
samt Pære- og Æblemost. Det siger sig selv, at man havde 
uendelig mange Sorter Vin. Ofte synes den og Levneds- 
midlerne i det hele at have været daarlige og forfalskede. 
En gammel Forfatter skriver saaledes i et Brev: »Jeg har 
undertiden set, at den Vin, der blev sat frem for de store, 
var saa fordærvet, at den snarere maatte sis end drikkes, 
kun med lukkede Øjne og sammenbidte Tænder, med Gysen 
og Modvillie. Det 01, der drikkes ved Hove, smager afskye- 
ligt og er væmmeligt at se paa. Da der er saa mange 
Mennesker ved Hove, sælges Slagtekvæget raskt og sygt i 
Flæng, ogsaa Fiskene ere fire Dage gamle, men dog ingen- 
lunde billigere, fordi de udbrede raadden Stank. Thi Tjener- 
skabet er lige glad, enten de ulykkelige Gæster leve eller dø, 
naar de kun selv faa bedre Retter ved deres Herrers Borde.« — 
Muligvis er denne Skildring noget sværtet, da Forf. udtrykke- 
lig vil advare mod Hoflivet; men noget sandt maa der dog 
vel være deri. I et andet Brev undskylder Forf. sig for 
øvrigt med, at han var syg, da han skrev det tidligere Brev, 
og derfor brugte unødigt stærke Udtryk. -- Taflet ledsagedes 
af Violin- og Cithermusik. — Gafler og Tallerkener kendtes 
ikke. Foruden en Kniv, som man selv førte med sig, havde 
man som Hjælpemiddel kun sine fem Fingre. Naar man 
havde skaaret sig en Skive Kød af, anbragte man den paa 

men han aad noksaa fromt, hvad hans Kok lavede til 
ham, og hvad der blev baaret frem for ham. — I sin 

sin »tranchoir«, en stor Skive Brød, det eneste, man havde 
som svarende til vore Tallerkener. Efter Maaltidet bleve 
disse »tranchoirs«, som naturligvis vare ganske gennemtrukne 
af Sauce og Fedt, skænkede til de fattige. At have Dame 
til Bords vilde efter Datidens Opfattelse sige, at man spiste 
af samme »tranchoir« som hun. Intet Under da, at en Dame 
kunde have nødig at forskanse sig med en »Spisekaabe« 
(jfr. § 187) mod sin egen og sin »Bordkavaler« s Holden 
Maaltid. — Skeer brugtes derimod almindelig; det taler ikke 
rigtig til Gunst for Gæsternes Ærlighed, at Skeerne altid 
bleve talte omhyggeligt, naar der blev taget af Bordet. — 
Drikkekarrene spillede en stor Rolle, og der blev ofte ud- 
foldet stor Pragt ved deres kunstneriske Udsmykning. Nogle 
særlig kostbare Drikkekar vare de saakaldte * Drikkeskibe«. 
Meget ofte maatte flere enes om eet Bæger. — Før og efter 
Maaltidet »tog man Haandklæd’ og Vand«, — ganske natur- 
ligt. Fyrsten og hans Gemalinde spiste gerne ved et sær- 
ligt Bord, der stod paa en Forhøjning. — I de saakaldte 
> chastiements«, o: Datidens »Knigge’s Omgang med Mennesker«, 
gives mangfoldige Vink om, hvad der er god Tone. Man maa 
ikke spise alt Brødet før første Ret, ikke proppe i sig med 
begge Hænder, ellers ser det ud, som om man er forsulten. 
Man maa ikke vende sig til sin Sidemand og byde ham 
Bægeret, imedens man selv holder det ved Munden. Naar 
Naboen sidder til højre, skal man spise med venstre Haand. 
Naar Vadskevandet bliver baaret om, skulle de unge gaa 
afsides og vadske sig et andet Sted. Hænder og Negle maa 
omhyggeligt holdes rene, at Sidemanden ikke skal væmmes, 
naar man stikker Hænderne ned i den Skaal, man enes med 
ham om. Man maa ikke klø sig paa Halsen med Fingrene, 
men hellere benytte en Flig af Dugen, ikke rense sin Næse 
eller sine Øren ved Bordet. Afgnavede Ben maa man ikke kaste 
ned i Fadet igen o. s. v., o. s. v. Husfruen bør i sin Travlhed 
komme for sent til Bords. Særlig Damerne maa passe vel paa, 
at de ikke drikke sig fulde. — Efter »diner« plejede man at følge 
Regelen »mille passus meare« (o: at gaa 1000 Skridt). Efter 
»souper« blev man derimod sammen Resten af Aftenen. 
Man spiser Konfekt og Frugt og drikker videre, saa at Da- 
merne faa en livlig Farve; Herrerne ere allerede i Forvejen 
synligt paavirkede af Vinen; nu slaar deres Tunge Sludder, 
men det er netop, som det skal være. — Ofte passiarede man 

Tale var han umådeholdende ; thi ingen Sinde i mit 
Liv har jeg hørt ham tale ilde om nogen, og heller 
aldrig har jeg hørt ham sværge ved Djævelens Navn, 
hvilket ellers er meget gængs i Riget; men det er vist- 
nok ingenlunde Gud velbehageligt. 

28. Sin Vin spædte han i passende Maal 1 , alt 
efter som han saa, at Vinen kunde taale det. Han 
spurgte mig paa Cypern, hvi jeg ikke gød Vand i min 
Vin, og jeg sagde til ham, at det voldte Lægerne, som 
sagde, at jeg havde et tykt Hoved og en kold Mave, 
og at jeg ikke behøvede at være bange for at blive 
beruset. Da sagde han til mig, at de bedrog mig; thi 
dersom jeg ikke lærte det i min Ungdom, men først 
vilde spæde Vinen i min gamle Alder, vilde jeg blive 
plaget af Gigt og Maveonder, saa at jeg aldrig vilde 
blive karsk ; og dersom jeg drak Vinen ublandet i min 
gamle Alder, vilde jeg fange Rus hver Aften; og det 
var alt for stygt, at en tapper Mand fik Rus. 

24. Han spurgte mig, om jeg vilde være hædret 
i dette Liv og arve Paradiset i min Dødsstund, og jeg 
sagde: »Ja«. Da sagde han til mig: »Saa vogt eder 
for at gøre eller sige noget eder vitterlig, som I ikke 
kunde staa ved, dersom Alverden vidste det, og sige: 
»Dette har jeg gjort, dette har jeg sagt«. — Han sagde 
til mig, at jeg skulde vogte mig for at erklære noget 
for Løgn eller Usandhed, der blev sagt i mit Paahør, 
naar jeg da ikke begik Synd eller led Skade ved at 
tie kvær, saasom haarde Ord volde Ufred, som har 
kostet Tusinder af Mennesker Livet. 



til langt ud paa Natten, de ældre om deres Oplevelser, Da- 
merne om hverandre, de unge om galante Sager. — Endelig 
bryder Husets Frue op og med hende de andre Damer, der- 
paa Herrerne. 

Dette var dengang almindelig Brug. 



Digitized by Google 




§ 25. 



Ludvig den Helliges Dyder. 



27 



25. Han plejede at sige, at man skulde klæde 1 og 
smykke sig saalunde, at vor Tids fornuftige Folk ikke 
skulde sige, at det var for meget, eller de unge Menne- 
sker, at det var for lidt. Og herom mindede jeg den 
nuværende Konges Fader 2 i Anledning af de stukne 
Vaabenkjortler 3 , der gøres nu om Dage; og jeg sagde 
til ham, at paa det Tog hinsides Havet, som jeg havde 
været med paa, havde jeg aldrig set stukne Vaaben- 
kjortler, hverken hos Kongen eller hos andre. Da sagde 



*) Det inderste Klædningsstykke hos bedre stillede Folk var en 
Skjorte. Lige til Slutningen af det 14de A århundrede laa 
baade Mænd og Kvinder i Sengen uden Skjorte (jfr. § 646). 
Undertiden havde man Underbenklæder paa (jfr. § 10), en 
Slags Pludderbukser, der bleve bundne i Siden. — »Lang* 
hoserne« kunde være forsynede med Saaler. Da erstattede 
de tillige, hvad vi forstaa ved Sko. Om Sko tales der over- 
hovedet ikke hos Joinville, men derimod om forskellige Slags 
Støvler. — Kjortelen var en Underklædning med snævre 
Ærmer. Ofte, naar man skulde skynde sig at komme i Klæ- 
derne, lod man sig nøje med den, men tog derimod ikke 
»Hoserne« paa. § 409 omtaler Joinville »corset«, et Under- 
klædningsstykke, som baade Mænd og Kvinder gik med, 
muligvis kun forskelligt fra Kjortelen ved sin ringere Vidde. 
Andet Steds nævner han »la pelisse«, en ariden Underbeklæd- 
ningsgenstand, som var uden Ærmer, og som man havde 
uden paa Skjorten. — Blandt de ydre Klædningsstykker var 
det almindeligste »Overkjortelen«. Den kunde have lange 
Ærmer, Halværmer, falske Ærmer eller Vinger eller endelig 
være helt ærmeløs. — »Kappen« (la housse) var et Overstykke, 
der fæstedes sammen paa den ene Skulder. »Kaaben« (la chape) 
fæstedes sammen midt paa Brystet med et Spænde ell. desl. 
— »Hætten« (la coiffe) brugtes kun af Mænd, var af hvidt 
Lærred og blev bunden under Hagen. Man kunde have den 
paa under Hatten, men ogsaa Hatten alene. »Le chapeTon«, 
der blev brugt baade af Mænd og Kvinder, var af en lignende 
Form som den i Treserne og Halvfjerdserne ogsaa hos os 
moderne »Baschlik«. — Hattene vare af forskellige Sorter 
Filt. Foroven endte de ofte i en lille Spids. 

*) Filip den Dristige, Fader til Filip den Smukke. 

*) Jfr. S. 18 Anm. 1. 

han til mig. at hans Vaaben vare stukne med Sirater, 
som havde kostet ham otte Hundrede Pariserpund 1 . 
Og jeg sagde til ham, at han vilde have forvendt dem 
bedre, hvis han havde givet dem ud for Guds Skyld 
og havde ladt sine Stadsklæder gøre af godt Taft, pry- 
det med hans Vaaben, saaledes som hans Fader gjorde. 



IV. Ludvig den Helliges Afsky for Synden og hans 
Kærlighed til de fottige. 

26. Engang kaldte han mig til sig og sagde: »Saa 
skarp som eders Forstand er, drister jeg mig ikke til 
at tale med eder om, hvad der angaar Gud; og derfor 
har jeg ladt disse tvende Munke kalde, som I ser her, 
saasom jeg vil spørge eder om noget«. Spørgsmaalet 
lød saaledes: »Senechal«, sagde han, »hvad er Gud?« 
Da sagde jeg: »Herre Konge! det er noget saa godt, 
at der ikke kan gives noget bedre«. — »For Sanden!«, 
svarede han, »det var godt svaret; thi det Svar, I gav 
mig, staar skrevet i denne Bog, som jeg holder i min 
Haand«. 

27. »Nu spørger jeg eder«, sagde han, »hvad I 
helst vilde være: spedalsk eller smittet med Dødssynd«. 
Og jeg, som altid sagde ham Sanden, svarede, at jeg 
hellere vilde have begaaet tredive Dødssynder end være 



l ) 14— 15000 Kr. Frankrigs Møntenheder ere i Middelalderen: 
1 livre = 20 sous k 12 deniers k 2 mailles. Dette tilsyne- 
ladende meget simple System vanskeliggøres meget ved Af- 
vigelser imellem de forskellige Provinser samt paa forskellige 
Tidspunkter. Paa Ludvig den Helliges Tid gjaldt en »livre 
tournois« (o: 1 Pund fra Tours) Kr. 14,58, en »livre parisis« 
(o: Pariserpund) Kr. 18,24. En »livre« var ligesom nu kun 
en Regnemønt. Derimod prægedes der paa Ludvig den Helli- 
ges Tid to Slags Guldmønter, der efter deres Præg hed »agnel 
d’or« o: Guld(paaske)lammet, og »écu d’or« o: Guldskjoldet, 
begge = 12 sous 6 deniers »fra Tours«, = Kr. 9,12. 

spedalsk. Og da Brødrene vare bortgangne, kaldte han 
mig til sig i Enrum, lod mig tage Sæde ved hans 
Fødder 1 og sagde til mig: »Hvor kunde I dog sige 
det, som I sagde i Gaar?« Og jeg svarede, at det 
vilde jeg fremdeles sige. Da sagde han til mig: »I 
talte som en tankeløs Daare; thi I maa vide, at ingen 
Spedalskhed er saa slem som at være i Dødssynd; thi 
en Sjæl, som er i Dødssynd, er Djævelen lig; derfor 
kan ingen Spedalskhed være saa slem.« 

28. »Og det er fuldt sandt, at, naar Mennesket 
dør, er han helbredet for Legemets Spedalskhed; men, 
naar det Menneske dør, som har begaaet Dødssynd, 
ved han ikke, er ej heller vis paa, om han i levende 
Live har følt en saadan Ruelse, at Gud har tilgivet 
ham; derfor maa han være angst og bange for, at 
denne Spedalskhed skal hæfte ved ham lige saa længe, 
som Gud er i Paradiset. Derfor beder jeg eder«, sagde 
han, »af al min Formue, i Betragtning af eders Kærlig- 
hed til Gud og til mig, at sætte eders Hu til hellere at 
lade al Skade ramme Legemet som Spedalskhed og 
enhver anden Sot, end at Dødssynd skulde smitte 
eders Sjæl«. 

29. Han spurgte mig, om jeg toede de fattiges 
Fødder Skærtorsdag 2 . »For en Ufærd, Herre!« sagde 
jeg; »disse Usselrygges Fødder vil jeg ikke to«. — Da 
sagde han: »Det var for Sanden ilde talt; thi I bør 
ikke lade haant om, hvad Gud gjorde til vor Belæ- 
ring. Saa beder jeg eder da, først og fornemmelig saa 
sandt I elsker Gud, og dernæst ogsaa saa sandt I 
elsker mig, at I vil vænne eder til at to dem«. 



*) Stole brugtes ikke meget dengang; naar Kongen var til Stede, 
satte man sig paa Gulvet paa sin Kappe, dog kun, naar 
Kongen tillod det 
*) Jfr. § 688. 

V. Ludvig den Helliges Agtelse for Bravhed og 
Retskaffenhed. 

30. Saa inderlig elskede han alskens Folk, som 
troede paa Gud og elskede ham, at han gav Hr. Ægi- 
dius den Brune (som dog ikke hørte til Kongeriget 
Frankrig 1 ) Plads i den franske Marskalksret 2 , efterdi 
han var højt berømt for at tro paa Gud og elske ham. 
Og jeg tror for Sanden, at han ogsaa virkelig var 
saaledes. 

31. Mester Robert fra Sorbon 3 lod han æde ved 
sit Bord, saasom han var saa berømt for sin Ret- 
skaffenhed. En Dag hændte det, at han sad ved Siden 
af mig ved Bordet, og at vi talte sagte tilsammen. 
Kongen satte os i Rette og sagde: »Taler højt, thi 
eders Bordfæller tro, at I tale ilde om dem. Dersom I 
under Maaltidet tale om det, som tør være os til Behag, 
saa taler højt; hvis ikke, da tier kvær«. 

32. Naar Kongen var i muntert Lune, plejede han 
at sige til mig: »Senechal! sig frem, hvi en brav Mand 
er bedre end en Beginer 4 «. Nu begyndte der en Ord- 
strid imellem mig og Mester Robert. Naar vi længe 

*) Ægidius af Trasegnies, kaldet »den Brune«, stammede fra 
Flandern. Tilnavnet »den Brune« skyldtes vistnok hans Haar- 
farve og brugtes for at skelne ham fra hans Fader af samme 
Navn. 

*) Dette var, som Navnet antyder, paa den Tid en Domstol, 
der bestod af de franske Marskalker med Rigsmarsken i 
Spidsen; den havde til Opgave at fælde Dom i Forseelser 
inden for Hæren. 

8 ) Han stammede fra Sorbon i Champagne, var Ludvig den 
Helliges Kapellan og stiftede (1257) med hans Understøttelse 
et Slags Studenterhjem, oprindelig beregnet for 16 »Alumner«. 
Dette var Oprindelsen til den berømte Skole »Sorbonne«. 

4 ) »Beginer« var en Slags Nonner, der levede i Fællesskab 
under Klosterregler, men uden at have aflagt noget Løfte. 
Der fandtes ogsaa mandlige Sidestykker, Begarder. Her staar 
Ordet vel nærmest som Betegnelse for et Hængehoved. 

havde skiftet Ord, afgav Kongen sit Votum og sagde 
saa: »Mester Robert! jeg vilde gerne have Navn af en 
Dannemand, naar jeg blot var det, og alt det andet 
vilde jeg overlade eder; thi dette »en Dannemand« er 
noget saa stort og godt, at blot man udtaler det, er 
det, som om Talen svulmer derved«. 

33. Paa den anden Side plejede han at sige, at 
det var ilde at tage Næstens Gods, »thi at give tilbage 
var saa drøjt, at, blot man udtalte Ordet »rendre« 1 , rev 
det i Halsen formedelst de »r«er, det indeholdt, hvilke 
betyde Djævelens River; han drager nemlig altid dem 
tilbage, som ville give Næsten hans Gods tilbage. Og 
Djævelen bærer sig meget skalkagtigt ad ; thi for Aager- 
karle og Ærketyve gør han Helvede saa hedt, at han 
faar dem til at skænke for Guds Skyld, hvad de skulde 
give tilbage«. 

34. Han bad mig sige Kong Theobald 2 fra ham, 
at han skulde tage sig Vare med Prædikebrødrenes 3 
Hus i Provins 4 , som han byggede, paa det at han ikke 
skulde bringe sin Sjæl i Forlegenhed ved de store 
Summer, han kostede derpaa. »Thi forstandige Folk 
bør i levende Live handle med deres Gods, ganske 
som »executores testamenti« burde handle dermed; 
gode »executores« gøre nemlig først den afdødes Uret 
god igen og give Næsten hans Gods tilbage; og Resten 
af den afdødes Gods give de ud til Almisser«. 



*) Jeg har valgt at lade det franske Ord (som betyder »give 
tilbage«) blive staaende, da »r’er, som rive i Halsen«, her i 
Danmark jo kun kunne opdrives paa ravjydsk Territorium. 
a ) Kong Thibaut den Anden af Navarra (som Greve af Cham- 
pagne: den Femte), Søn af »trouvéren« Thibaut, gift med 
Ludvig den Helliges næstældste Datter Isabella, jfr. Side 16, 
Anm. 4. 

*) = Dominikanerne. 4 ) I Departementet Seine-et-Marne. 

Hvorledes man bør klæde sig. 



§ 35—36. 



VI. Hvorledes Ludvig den HeUige holdt for, at man 
bor klæde sig. 

35. Den fromme Konge var en Pinsedag i Corbeil S 
hvor der var firsindstyve Riddere til Stede. Kongen 
gik efter Middag ned paa Engen 1 neden for Kapellet 
og talte ved Indgangsdøren med Greven af Bretagne 3 . 
Fader til den nuværende Hertug, ham Gud bevare! 
Der kom Mester Robert af Sorbon hen at hente mig, 
tog mig ved min Kappeflig og førte mig hen til Kon- 
gen ; og alle de andre Riddere gik bagefter. Da spurgte 
jeg Mester Robert: »Mester Robert! Hvad vil I mig?« 
Og han sagde til mig: »Jeg vil spørge eder, om I ikke 
var meget at dadle, hvis Kongen satte sig paa Engen 
her og I saa gik hen og satte eder paa hans Bænk 
højere oppe end han*. Dertil svarede jeg: »Jo«. 

36. Da sagde han til mig: »Saa gør I noget, der 
er meget at laste, naar I er finere klædt end Kongen; 
thi I klæder eder i spraglet Forværk og grønt Klæde; 
men det gør Kongen ikke«. Og jeg sagde til ham: 
»Med gunstig Forlov, Mester Robert! jeg gør ikke 
noget dadelværdigt, naar jeg klæder mig i grønt Klæde og 
spraglet Forværk; thi det er den Dragt, min Fader og 
min Moder efterlod mig. Det er tværtimod eder, som 
gør noget dadelværdigt; thi I er kommen af Smaafolk, 
men I har bortkastet eders Forældres Dragt og gaar 
klædt i rigere Uldstof end Kongen selv«. Og da greb 



*) 30 Kilom. Sydøst for Paris. 

2 ) Det var Datidens Skik, at man efter »diner« gik en Tur i 
Engen eller »Abildgaarden«. Det omtales hyppig i Ridder- 
romanerne, jfr. S. 25 Anm. 

8 ) Grev Johan I af Bretagne, hvis Søn Johan II var den første, 
der havde Hertugtitel (f 1305). Dette er et af de Steder, som 
maa tages i Betragtning ved Bestemmelsen af Værkets Af- 
fattelsestid; jfr. Indledn. S. 10. 

jeg fat i en Flig af hans og af Kongens Overkjortel 1 
og sagde til ham: »Se nu, om jeg taler Sanden«. Men 
nu tog Kongen til at forsvare Mester Robert af al sin 
Formue. 

37. Derefter kaldte hans Naade Kongen paa sin 
Søn, Hr. Filip, Fader til den nuværende Konge, og 
paa Kong Theobald, satte sig ved Indgangen til sit 
Hedehus , berørte Jorden med Haanden og sagde : 
»Sætter eder her lige tæt ved mig, paa det at man 
ikke skal høre, hvad vi sige«. — »Ak, Herre!«, sagde 
de, »vi tør ikke vove at sætte os saa nær ved eder«. 
Og han sagde til mig: »Senechal! sæt eder her«. Jeg 
gjorde saa, og det saa nær ved ham, at min Kjortel 
berørte hans. Og han lod dem sætte sig ned efter mig 
og sagde til dem: »I have i Sandhed handlet ilde, I, 
som ere mine Sønner, og som ikke straks gjorde alt, 
hvad jeg bød eder; passer paa, at det aldrig tiere 
hænder eder«. Og de sagde, at de ikke vilde gøre 
det oftere. 

38. Og da sagde han til mig, at han havde hid- 
kaldt os for at skrifte for mig,, saasom han med Urette 
havde forsvaret Mester Robert imod mig. »Men,« sagde 
han, »jeg saa, at han var saa bestyrtet, at han vel 
kunde have nødig, at jeg stod ham bi. Men dog skal 
I ikke regne, hvad jeg saalunde sagde for at forsvare 
Mester Robert ; thi, som Senechalen siger, I bør klæde 
eder godt og artigt; thi da ville eders Damer kunne 
elske eder højere og eders Folk skatte eder mere. 
Thi det er klog Mands Tale, at man bør smykke sig 
saaledes med Klæder og Vaaben, at vor Tids fornuftige 
Folk ikke sige, at man gør for meget, eller vor Tids 
unge Mennesker, at man gør for lidet« 2 . 



l ) Jfr. S. 27 Anm. 1. *) Jfr. § 25. 

Joinville. 3 

Fordelen ved Guds Trusler. 



§ 39-40. 



VII. Hvilken Fordel der kan drages af Huds Trusler. 

39. Nu skulle 1 høre om en Lære, han gav mig, 
da vi vare paa Hjemrejsen over Havet ! Det begav sig, 
at vort Skib kom paa Grund ud for Øen Cypern *, efterdi 
der blæste en Vind, hedder »garbin« 2 , og som ikke 
hører til de fire Hovedvinde. Og over det Stød, vort 
Skib blev ramt af, bleve Styresmændene saa fortviv- 
lede, at de rev deres Klæder sønder og rev sig i Skægget. 
Kongen sprang af sin Seng uden Hoser (thi det var 
om Natten), med Kjortel paa og ikke andet og gik hen 
og kastede sig ned korsvis 3 for Vorherres Legeme, som 
den, der kun venter paa Døden. Dagen efter denne 
Begivenhed kaldte Kongen mig til sig i Enrum og sagde : 

40. »Senechal! Gud forundte os nys at skue ind 
i hans store Magt; thi en af disse smaa Vinde, saa 
ubetydelig, at man næppe kan nævne den ved Navn* 
havde nær druknet Kongen af Frankrig, hans Børn 4 * 
hans Hustru 5 og hans Folk. Nu siger St. Anselm 6 , at 
det er Trusler fra Vorherre, ret som om Gud vilde 
sige: »Jeg kunde fuldtvel have taget eders Liv, om jeg 
havde villet«. — »Gud, min Herre!« siger den fromme 



*) Jfr. §§ 634- 37. 

*) Jfr. §§ 13 og 618. »Garbin« er en Sydvestvind i Middel- 
havet. Ordet stammer fra Arabisk (gharbi = vestlig). 

8 ) Jfr. Knud den Hellige, der efter Saxo (i Vedels Oversættelse) 
»lagde sig kaarsuis ned paa sit Ansict for Alteret«. 

4 ) Jfr. S. 16 Anm. 4. Kongen havde ikke taget alle sine Børn med 
sig paa Korstoget, men overgivet de tilbageblevne i sin 
Moder Dronning Blancas Varetægt. 

6 ) Ludvig den Helliges Dronning var Margrete, Grev Raimund 
Berengar af Provence ’s ældste Datter. De bleve gifte 27. Maj 
1234. Jfr. fremdeles S. 46 Anm. 3. 

6 ) Født c. 1033 i eller ved Aosta, 1093 Ærkebiskop i Canterbury, 
f 1109; Fader til den skolastiske Teologi og til det ontologiske 
Bevis for Guds Tilværelse. Har haft stor Betydning for For- 
soningslæren. 

Mand, »hvi truer du os? Thi, naar du udstøder Trusler 
imod os, er det ikke til Fordel eller Baade for dig selv ; 
thi, havde du end tilintetgjort os alle, vilde du alligevel 
ikke være fattigere for det; og selv om du havde vun- 
det os alle, vilde du alligevel ikke være rigere for det. 
Altsaa er den Trusel, du udstødte, ikke til din Fordel, 
men til vor Baade, hvis vi da ellers forstaa at drage 
Nytte af den«. 

41. »Den Trusel, Gud har udstødt imod os, bør 
vi drage os til Nytte saaledes, at, dersom vi føle, at 
vi i vore Hjerter og i vore Legemer have noget, som 
kan mishage Gud, vi da hastelig bør afstryge det; og 
alt, hvad vi kunne tænke os kan være ham velbehage- 
ligt, det bør vi hastelig anstrenge os for at gøre. Og 
gøre vi saa, vil Vorherre give os flere Goder i denne 
og i den tilkommende Verden, end vi kunne udsige 
med Ord. Men dersom vi ikke gøre saa, vil han bære 
sig ad ganske paa samme Maade, som den gode Herre 
bør handle med sin onde Tjener; thi, naar den onde 
Tjener ikke vil forbedre sig, end ikke, naar Herren 
har udstødt Trusler imod ham, straffer denne ham 
enten med Døden eller med andre, større Ulykker, 
som ere end værre end Døden«. 

42. Derfor tage vor nuværende Konge 1 sig i Agt; 
thi han er undsluppen lige saa store Farer som vi eller 
end større; han rette da sine Misgerninger, at Gud ikke 
skal ramme ham eller hans Eje med Strenghed. 



VIII. Ludvig den Helliges Tanker om Troen. 

43. Den fromme Konge stræbte af al sin Formue 
ved sine Ord at bringe mig til en fast Tro paa den 
kristelige Lære, som Gud har skænket os, som I sidea 



*) Filip den Smukke. 

8* 

Ludvig den Helliges Tanker om Troen. § 43 — 45. 



skulle høre. Han sagde, at vi skulde tro saa fast 
paa Trosartiklerne, at, hvad Død eller Ulykke der 
end kunde true vort Legeme, maatte vi ikke være til 
Sinds at handle imod dem hverken i Ord eller i Gerning. 
Og han sagde, at Djævelen er saa snedig, at, naar 
Folk dø, arbejder han saa godt, han kan, paa at faa 
dem til at dø med en eller anden Tvivl angaaende 
Trossager; thi han ser, at de gode Gerninger, Menne- 
skene have gjort, kan han ikke tage fra dem ; og han 
ser ogsaa, at de ere tabte for ham, hvis de dø i den 
sande Tro. 

44. Thi vogte og værge man sig imod denne 
Snare, saa at man siger til Djævelen, naar han skikker 
en saadan Fristelse: »Gaa din Vej!«, bør man sige til 
Djævelen; »du skal ikke friste mig, saa at jeg slipper 
min faste Lid til alle Troens Artikler; men selv om du 
vilde skære alle Lemmerne af mig, vil jeg leve og dø 
saalunde«. Og den, som gør saalunde, han slaar den 
Onde med det samme Vaaben og det samme Glavind, 
hvormed den Onde vilde dræbe ham. 

45. Han havde for Skik at sige, at Tro og Lære 
var noget, vi burde slaa vor faste Lid til, selv om vi kun 
havde vor Forvisning derom paa anden Haand. I den 
Anledning rettede han et Spørgsmaal til mig, nemlig, 
hvad min Fader hed. Og jeg sagde til ham, at han 
hed Simon. Da spurgte han mig, hvorfra jeg vidste 
dette. Og jeg sagde til ham, at jeg mente at være vis 
derpaa og troede det fuldt og fast, saasom jeg havde 
min Moder til Vidne derpaa. Da sagde han til mig: 
>Saa bør I ogsaa tro paa alle Trosartiklerne, som have 
Apostlene til Vidner, saaledes som I hører det synge 
om Søndagen i »Credo’et«. 

IX. Biskop Vilhelm den Tredie af Paris 1 trøster en 
Teolog. 

46. Han sagde til mig, at Biskop Vilhelm af Paris 
havde fortalt ham, at en stor Kirkens Lærer var kom- 
men til ham og havde sagt til ham, at han vilde tale 
med ham. Og Biskoppen sagde til ham: »Mester! sig 
frem, hvad I ønsker«. Men da Mesteren skulde til at 
tale til Biskoppen, gav han sig til at græde bitterlig. 
Da sagde Biskoppen til ham: »Mester! tal og vær ufor- 
sagt; thi ingen Synd er saa stor, at Guds Naade ikke 
er end større«. — »Og dog siger jeg eder, Herre!« 
sagde Mesteren, «jeg kan ikke lade Graaden fare; thi 
jeg tror, at jeg er vantro, efterdi jeg ikke kan tvinge 
mit Hjerte at tpo paa Alterens Sakramente, saaledes 
som den hellige Kirke lærer, endog jeg fuldtvel ved, at 
dette hører til den Ondes Fristelser«. 

47. »Mester!« sagde Biskoppen, »sig mig: naar 
den Onde skikker eder denne Fristelse, finder I saa 
Behag deri?« — Da sagde Mesteren: »Tværtimod, 
Herre! det piner mig mere end noget andet«. — »Nu 
spørger jeg eder«, sagde Biskoppen, »om I vilde tage 
mod Guld eller Sølv paa de Vilkaar, at I skulde sige 
noget imod Alterens Sakramente eller imod Kirkens 
andre hellige Sakramenter«. — »Om jeg vilde gøre det. 
Herre?« sagde Mesteren. »Vid, at intet i Verden vilde 
jeg tage imod paa de Vilkaar; men jeg vilde hellere 
have alle Lemmerne revet af min Krop end sige noget 
saadant«. 

48. »Nu vil jeg sige eder noget andet«, sagde 
Biskoppen. »I ved, at Kongen af Frankrig har Krig 



^Vilhelm den Tredie, kaldet »fra Auvergne«, Biskop i Paris 
1228—48, søger i Skrifterne »om Verdensaltet« og »om Sjælen« 
at lægge Grunden til en kristelig Filosofi. 

Biskop Vilhelm trøster en Teolog. 



§ 48-49. 



med Kongen af England 1 , og I ved, at det Slot, der 
ligger næst ved deres fælles Grænse, er la Rochelle i 
Poitou. Nu vil jeg spørge eder om noget: dersom 
Kongen havde overdraget eder at vogte la Rochelle, 
som ligger paa den udsatte Grænse, og havde over- 
draget mig at vogte Borgen Montlhéri, som ligger i 
Hjertet af Frankrig og i fredeligt Land, hvem burde 
Kongen saa vide størst Tak ved Krigens Ende, eder, 
som havde bevaret la Rochelle uden at forlise det, 
eller mig, som havde bevaret Borgen Montlhéri for 
ham uden at forlise den?« — »Saa sandt Gud lever. 
Herre!« sagde Mesteren, »mig vilde han vide størst 
Tak, al den Stund jeg havde bevaret ham la Rochelle 
uden at forlise det«. 

49. »Mester!« sagde Biskoppen, .»jeg siger eder, 
at mit Hjerte lignes ved Borgen Montlhéri; thi jeg an- 
fægtes ikke af Fristelse eller Tvivl angaaende Alterens 
Sakramente. Derfor siger jeg eder, at naar Gud er 
mig taknemmelig, fordi jeg tror fast og uanfægtet, er 
han eder fire Fold taknemmelig, fordi I bevarer ham 

*) Her sigtes til de langvarige Stridigheder om de engelske Be- 
siddelser i Frankrig. Af de tidligere engelske Besiddelser 
havde Filip August erobret alt Landet Nord for Loire (Nor- 
mandiet, Maine, Touraine, Anjou) fra Johan uden Land ; men 
der gik over 50 Aar, inden de engelske Konger vilde aner- 
kende. dette. Først efter gentagne Gange at have søgt at gøre 
sine Rettigheder gældende med Vaabenmagt, men stadig uden 
Held, gik Henrik III ind paa at opgive de nordfranske Be- 
siddelser mod dog at faa nogen Erstatning i Limousin, Peri- 
gord og en Del af Saintonge foruden Guyenne, som Eng- 
lænderne hele Tiden havde haft (Overenskomst i Abbeville 
1259). Herved tilbagegav Ludvig England en Del af det, som 
1204 var blevet frataget Johan uden Land, nærmest fordi han 
ikke mente at kunne beholde det med god Samvittighed. 
Henrik III aflagde Hyldingsed til Ludvig den Hellige for de 
Lande, han saaledes modtog; men, at Kongen af England 
saaledes blev Kongen af Frankrigs »Mand«, var mere en 
Ære end en virkelig Fordel for denne. 

eders Hjerte i Prøvelsens Krig og har saa god en 
Villie til ham, at I end ikke med Alverdens Rigdomme 
eller Ulykker for Øje vilde forlade ham. Derfor siger 
jeg eder, at I kan være ved fuldgodt Mod, thi eders 
Vandel tækkes i dette Tilfælde Vorherre mere end 
min*. Da Mesteren hørte dette, kastede han sig paa 
Knæ for Biskoppen, og det tyktes ham, at der var 
sket ham god Fyldest. 

X. Greven af Montfort’s Tro. Man skal ikke drofte 
religiose Materier med Joder. 

50. Den fromme Konge fortalte mig, at flere af 
Albigensernes 1 Folk kom til Greven af Montfort, som 
dengang styrede Landet Albigeois for Kongen, og sagde 
til barn, at han skulde komme og se Vorherres Legeme, 
som var blevet til Kød og Blod i Præstens Hænder. 
Og han sagde til dem: »Ganger at se det, I, som ikke 
tro det, thi jeg tror urokkeligt derpaa, ganske som den 
hellige Kirke fremstiller os Alterens Sakramente«. »Og 
vide I«, sagde Greven, »hvad jeg vil vinde ved, at jeg 
tror det i dette timelige Liv, alt som den hellige Kirke 
fremstiller os det? Jeg vil til Vederlag faa en Krone 
i Himmerig, langt snarere end Englene, som skue det 
Ansigt til Ansigt, hvorfor de ikke kunne andet end tro 
derpaa*. 



') Et Kætterparti, der nærede dualistiske Anskuelser og troede 
paa Sjælevandring o. desl., medens de stod i skarp Oppo- 
sition til Kirken og dens Indretninger. De hørte væsentlig 
hjemme i Landskabet Albigeois (under Grevskabet Toulouse), 
hvorfra Navnet skriver sig. 1209— 29 førtes der »Korstog« 
imod dem, som endte med, at hele Grevskabet Toulouse 
kom under Kronen. Grev Simon af Montfort, der udmærkede 
sig paa Albigenserkorstoget, blev indsat til Herre over Béziers 
og Albi. Den her omtalte Greve af Montfort er hans Søn 
Amalrik VI. Grevskabet Montfort var den nordlige Del af 
det nuværende Departement Eure-et-Loir. 

Om Forholdet til Jøder. 



§ 51—63. 



51. Han fortalte mig, at der holdtes et stort Stævne 
af gejstlige og Jøder i Klosteret Cluny. 1 Der var der 
en Ridder, hvem Abbeden havde givet Brødet paa dette 
Sted for Guds Kærligheds Skyld; og han bad Abbeden, 
at han vilde lade ham sige det første Ord; men det 
blev kun ugerne tilstaaet ham. Da rejste han sig, 
støttet til sin Krykke, og sagde, at Jødernes største 
gejstlige . og Rabbiner skulde hentes did ; og det blev 
han ogsaa. Da rettede han følgende Spørgsmaal til 
ham: »Mester!« sagde Ridderen, »jeg spørger eder, om 
I tror, at Jomfru Maria, som bar Gud under sit Hjerte 
og i sine Arme, fødte som Jomfru, og at hun er Guds 
Moder«. 

52. Da svarede Jøden, at han intet troede af alt 
dette. Og Ridderen svarede ham, at han sandelig 
havde handlet daarligt ved uden at tro paa hende eller 
elske hende at betræde hendes Kirke og Hus. »Og I 
skal for Sanden komme til at betale det«, sagde Ridde- 
ren. Og da løftede han sin Krykke, slog Jøden 
under Øret og kastede ham til Jorden. Og Jøderne 
flyede med samt deres Mester, der var ilde tilredt; 
og saalunde endte det Stævne. 

53. Da gik Abbeden hen og sagde til Ridderen, 
at han havde baaret sig meget daarligt ad. Og Ridde- 
ren svarede, at Abbeden havde baaret sig end daar- 
ligere ad ved at hidkalde et saadant Stævne; thi, førend 
Stævnet var ført til Enden, var der en stor Mængde 
gode Kristne, der vare gangne deden ganske vantro, 
efterdi de ikke havde forstaaet Jøderne tilstrækkelig. 
»Derfor siger jeg eder«, sagde Kongen, »at ingen, uden han 
er en meget god Teolog, bør driste sig til Ordskifte med 
dem; men naar en Lægmand hører, at der bliver talt 



’) By i det nuværende Dep. Seine-et-Loire. Her grundlagdes 
(910) et Abbedi, der blev Benediktinerordenens Centrum. 

ilde om den kristelige Lære, bør han kun værge den 
med Sværdet, som han bør rende saa langt ind i Mod- 
parten, som det kan komme 1 «. 

XI. Ludvig den Helliges Sædvaner. 

54. Hans Liv var ordnet saalunde, at han hver 
Dag hørte Gudstjenesten, der var ledsaget af Sang, og 
et »Requiem« uden Sang og dernæst, naar Lejlighed 
gaves, Dagens eller Helgenens Messe med Sang. Hver 
Dag hvilede han paa sit Leje, naar han havde ædt; og 
naar han havde sovet og hvilet sig, fremsagde han i 
sit Værelse i Løndom Bønnen for de afdøde sammen 
med en af sine Kapellaner, førend han hørte Vesper- 
tjenesten. Om Aftenen hørte han Aftengudsljeneste *. 

55. Der kom en Franciskanermunk 3 til ham paa 
Slottet Hyéres 4 , hvor vi gik i Land; og for at belære 
Kongen sagde han i sin Prædiken, at han havde læst 
Bibelen og de Bøger, som tale om vantro Fyrster; og 
han fandt, sagde han, hos retfærdige, saa og hos uret- 
færdige, at naar et Rige var blevet lagt øde eller havde 
skiftet Regimente, havde der aldrig været anden Grund 
dertil end Uretfærdighed. »Naar nu Kongen drager 
ind i Frankrig«, sagde han, »da sørge han vel for at 
lade sit Folk times god og hurtig Retfærd, paa det at 
Vorherre kan lade ham beholde sit Rige i Fred alle 
sine Levedage«. 

') Dette Princip fulgte Ludvig den Hellige langtfra i Praksis. 
Man har for øvrigt Eksempler paa, at han tillod sig Overgreb 
over for Jøderne, som da han uden videre inddrog nogle rige 
Jøders Ejendomme for at rejse Penge til Korstoget. 

’) Dette var en meget sjælden Trosiver, endogsaa i de Tider. 
Det almindelige Forhold var, at man gik til Messe een Gang 
om Dagen. Dette maatte Ridderen love at gøre, idet han 
modtog Ridderslaget. 

*) Hugo af Digne, jfr. § 657 —60. 

4 ) Middelhavsby, lidt Øst for Toulouse, Dep. Var. 

Hvorledes Kongen skiftede Lov og Ret. § 56—58. 



56. Man siger, at den Dannemand, der gav Kon- 
gen denne Lære, hviles i Marseille, hvor Vorherre gør 
mangt skønt Jærtegn for ham. Og han vilde ingen 
Sinde blive mere end en eneste Dag hos Kongen, hvor 
mindelig denne end bad ham derom. 



XII. Hvorledes Ludvig den Hellige skiftede Lov og Ret. 

57. Kongen glemte ikke denne Lære, men styrede 
sit Land godt og trofast og efter Guds Villie, som I 
siden skulle faa at høre. Han havde ordnet sine Sager 
saalunde, at Herren til Nesle 1 , den gode Greve af 
Soissons 2 og vi andre, der hørte til hans Omgivelse, 
som havde hørt vore Messer, gik hen at høre »Rets- 
møderne i Porten« 3 , som man nu om Stunder kalder 
Indstævninger. 

58. Og naar han kom tilbage fra Kirken, skikkede 
han Bud efter os, satte sig ved Enden af sin Seng, lod 
os alle tage Sæde omkring ham og spurgte os, om der 
var Sager at ordne, som ikke kunde ordnes uden hans 
Bistand; og vi nævnede ham Personerne, og han bød, 
at der skulde skikkes Bud efter dem og spurgte 
dem: »Hvi lade I eder ikke befalde, hvad vore Folk 
byde eder?« Og de sagde: »Sagen er, Herre! at de 



*) Simon, Herre til Nesle, en af dem, der styrede Landet under 
Ludvig den Helliges 2det Korstog. 

2 ) Johan II af Nesle, kaldet den Gode og den Stammende, 
Greve af Soissons, paa mødrene Side Fætter til Joinville. 

8 ) I Kongedømmets ældste Tid udsendte Kongerne »missi domi- 
nici« for at undersøge Domme, forhindre Misligheder og 
modtage Undersaatternes Klager. De holdt deres Retsmøder 
paa Mark og Gade, uden for Portene, paa Kirkegaardene 
(hvilket senere blev forbudt), overhovedet paa alle mulige, 
for alle tilgængelige Steder. Saaledes bar ogsaa Kongen selv 
sig i Almindelighed ad, naar han vilde høre Folkets Klager 
og skifte Lov og Ret imellem dem. 

kon byde os lidet.« Og han sagde saalunde: »I burde 
dog tage imod, hvad man vilde byde eder«. Og 
saalunde arbejdede den hellige Mand af al sin Formue 
paa at bringe dem til Fornuft og paa den rette Vej. 

59. Om Sommeren begav det sig ofte, at han 
satte sig ud i Vincennes-Skoven 1 , lænet til en Ege- 
stamme, og lod os tage Sæde omkring ham. Og alle 
de, der havde Sager, kom hen og talte med ham uden 
at plages af Dørvogtere og desligeste. Og da spurgte 
han dem med egen Mund: »Er der nogen her til Stede, 
der har Retstrætte?« Og de, som havde Retstrætte, 
rejste sig op. Og da sagde han: »Tier alle kvær, da 
skulle I faa eders Sager afgjort efter hverandre«. Og 
da kaldte han paa Hr. Peter af Fontaine 2 og Hr. Got- 
fred af Villette 3 og sagde til en af dem : »Jævn mig 
Sagen imellem disse Parter«. 

60. Og naar han saa, at der var noget at rette 
i deres Ord, som talte for ham, eller i deres, som talte 
for en anden, rettede han det selv med egen Mund. 
Jeg saa ham imellem Stunder om Sommeren for at 
jævne sine Folks Sager komme ned i Haven i Paris 4 , 
klædt i en grov, ulden Vams, en ærmeløs Overkjortel 
af halvuldent Stof og med en sort Tafteskappe om 
Skuldrene, meget vel friseret og uden Hætte, med en 
saare pragtfuld hvid Hat 5 paa Hovedet. Og han lod 

l ) Vincennes-Skoven (eller »Kongens Skov«) var af Filip August 
bleven indhegnet med Mure og gjort til en kongelig Lystskov. 

*) Forfatter af en Haandbog i Retsvidenskab, »le Conseil«. 

8 ) »Bailli« (jfr. S. 15 Anm. 3) i Tours. 

4 ) Haven uden om Slottet i »la Cité« ; nu ligger »place Dau- 
phine« omtrent paa samme Sted. 

6 ) I Teksten staar der »un chapel de paon blåne« : Prælater og 
andre fornemme Herrer gik med meget kostbare Hatte, der 
kaldtes » Paaf uglehatte « , fordi Pulden var omgiven med en 
Krans af Paafuglefjer. Derfra gik Navnet over til overhovedet 
at betegne meget fine Hatte. Om Hovedbeklædning i Almin- 
delighed jfr. for Resten S. 27 Anm. 1. 

brede Tæpper, paa det at vi kunde sidde paa dem 
omkring ham; og alle Folkene, som havde Sager at 
føre for ham, stod omkring ham. Og da lod han deres 
Sager blive besørgede paa den Vis, jeg før omtalte 
med Hensyn til Vincennesskoven. 

XIII. Ludvig den Hellige afviser et ubilligt Forlangende 
af Biskopperne. 

61. Jeg saa ham en anden Gang 1 i Paris, da alle 
Frankrigs gejstlige skikkede Bud til ham om, al de vilde 
tale med ham; og Kongen gik hen paa Raadhuset for 
at høre paa dem*. Og der var Biskop Guido af 
Auxerre 3 , som var en Søn af Hr. Vilhelm af Mello; og 
han talte saalunde til Kongen paa alle de gejstliges 
Vegne: »Herre Konge! De herværende Herrer, Ærke- 
biskopper og Biskopper, have overdraget mig at sige 
eder, at Kristenheden, som burde værnes af eder, gaar 
til Grunde i eders Hænder«. Kongen gjorde Korsets 
Tegn for sig, da han for nam dette, og sagde: »Sig mig 
da, hvad der volder det«. 

62. »Herre Konge!« sagde han, »det er, fordi 
Bandlysning agtes saa ringe nu om Dage, at Folk dø 
bandlyste, førend de have faaet Absolution, og de ville 
ikke fyldestgøre Kirkens Krav. Derfor anmode disse 
Herrer eder for Guds Skyld, Herre Konge! Og efterdi 
I bør gøre det, om at paalægge eders Dommere og 
Ombudsmænd 4 , at alle de, som blive ved at være band- 
lyste Aar og Dag, derved at man lægger Beslag paa 
deres Gods, skulle tvinges til at begære Absolution. 

68. Hertil svarede Kongen, at han gerne vilde 
give dem Myndighed over alle dem, som man kunde 

>) c. 1259. ») Jfr. §§ 669-71. 

*) Guido af Mello var Biskop af Auxerre 1247 — 70. 

4 ) Jfr. S. 15 Anm. 3. 

skaffe ham Sikkerhed for havde Uret. Og Biskoppen 
sagde, at de gejstlige for ingen Del vilde lade sig det 
befalde at forelægge ham deres Kendelser. Da sagde 
Kongen til ham, at han ikke vilde gøre det paa andre 
■Vilkaar; thi det vilde være at handle mod Guds Villie 
og imod al Ret og Billighed, om han tvang Folk til at 
begære Absolution, naar Gejstligheden lod dem veder- 
fares Uret. 

64. »Og herpaa«, sagde Kongen, »anfører jeg 
Greven af Bretagne 1 som Eksempel: han trættedes i 
syv Aar, lyst i Kirkens Band, med de gejstlige i Bre- 
tagne og bragte det dog dertil, at Paven kendte dem 
alle skyldige. Havde jeg derfor det første Aar tvunget 
Greven af Bretagne til at begære Absolution, vilde jeg 
have syndet baade mod Gud og imod ham«. Da slog 
de gejstlige sig til Taals, og jeg har ingen Tid senere 
spurgt, at der blev rejst Krav angaaende de ommeldte 
Sager. 



XIV. Ludvig den Helliges Ærlighed. 

65. Den Fred, han sluttede med Kongen af Eng- 
land, var imod hans Raads Villie 8 ; det sagde nemlig 
til ham: »Herre Konge! det tykkes os, at I forskertser 
det Land, I skænker Kongen af England, saasom han 
ikke har Ret dertil; thi hans Fader forliste det i Følge 
Dom«. Hertil svarede Kongen, at han vel vidste, at 
Kongen af England ikke havde Ret dertil; men der var 
en Grund, hvorfor han burde skænke ham det. »Thi 
vi ere gifte med tvende Søstre*, og vore Børn ere 



*) Johan I, som var med paa Ludvig den Helliges første Korstog. 
*) Jfr. §§ 678 f. Om Kongens Raad jfr. S. 19 Anm. 2 Der sigtes 
til Overenskomsten i Abbeville 1269, jfr. S. 38 Anm. 1. 

*) Henrik III’s Dronning Eleonora var ligesom Dronning Mar- 
grete af Frankrig, Datter af Grev Raimund Berengar af Pro- 

Ludvig den Helliges Ærlighed. 



§ 65—67. 



Søskendebørn; derfor sømmer det sig vel, at der er 
Fred dem imellem. Med den Fred, jeg slutter med 
Kongen af England, times der mig meget stor Hæder, 
saasom han bliver min Mand, hvilket han ikke var 
tilforn*. 

66. Kongens Ærlighed viser sig i Sagen med 
Hr. Reinhold 1 af Trie , som bragte den hellige Konge 
et Brev >af den Ordlyd, at Kongen havde skænket den 
sidst afdøde Grevinde af Boulognes Arvinger Grev- 
skabet Dammartin-en-Goéle 2 . Seglet paa Brevet var 
brudt, saa at der var intet andet tilbage end det halve 
af Benene paa Kongens Billede i Seglet og den Skam- 
mel, hvorpaa Kongens Fødder hvilede. Og han frem- 
viste det for alle os Medlemmer af Raadet og bad os 
hjælpe ham med at tage en Bestemmelse. 

67. Vi sagde alle som med een Røst, at han for 
ingen Del var pligtig at bringe det i Brevet omhandlede 
til Værk. Da sagde han til sin Kammerherre, Johan 
Sarrasin 3 , at han skulde fly ham det Brev, han havde 
givet ham i Forvaring. Da han havde faaet Brevet, 
sagde han til os: »I Herrer! Ser her det Segl, jeg 
brugte, inden jeg rejste over Havet, og ser man klarlig 
af dette Segl, at Præget i det brudte Segl ligner det 



vence. Han havde endnu to Døtre, hvoraf den ene var gift 
med Rikard af Cornwall, der et Øjeblik under det store 
Interregnum, støttet paa sine store Rigdomme, optraadte som 
Kandidat til den tyske Kejserværdighed. Den yngste Datter 
endelig var gift med Ludvig den Helliges Broder Karl af 
Anjou og skal, fordi hun var misundelig paa sine fornem- 
mere Søstre, have ansporet sin Mand til at modtage Neapels 
Kongekrone. 

*) Skal være : Matthias. 

*) En Del af Dep. Seine-et-Marne. 

8 ) Forf. til en Beretning om Felttoget i Ægypten, hvor han var 
til Stede ligesom Join ville. Sarrasin’s Beretning danner et 
godt Modstykke til Joinville’s Fremstilling. Jfr. Indledn. 
S. 7. 

hele Segl; fordi vilde jeg ikke med god Samvittighed 
driste mig til at holde bemeldte Grevskab tilbage«. Da 
kaldte han Grev Reinhold af Trie til sig og sagde til 
ham: »Jeg giver eder Grevskabet tilbage«. 

XV. Begyndelsen af den anden Bog. Ludvig den Hel- 
liges Fodsel og Kroning. 

68. 1 den almægtige Guds Navn have vi i det 
foregaaende opskrevet en Del af vor hellige Konge 
Ludvigs gode Ord og gode Leveregler, for at de, der 
ville høre dem, kunne finde dem i Orden, saa at de 
bedre kunne have Nytte af dem, end om de vare 
bievne opskrevne midt imellem hans Bedrifter. Nu 
ville vi i det følgende begynde at tale om hans Be- 
drifter i Guds og i hans eget Navn. 

69. Efter hvad jeg har hørt ham sige, blev han 
født paa St. Markus Evangelistes Dag efter Paasken 1 . 
Den Dag bæres der mange Steder Kors i Procession, 
og i Frankrig kalder man dem »de sorte Kors« *. Der- 
for var det ligesom et Varsel om den grumme Hoben 
Mennesker, der døde paa disse tvende Korstog, nemlig 
paa det til Ægypten og paa det andet, hvor han selv 
døde i Karthago; thi det vakte trindt om megen Sorg 



l ) Ludvig den Hellige blev født d. 25. April 1216 i Poissy, 
hvor hans Døbefont endnu fremvises. Det er bekendt, at 
han plejede at kalde sig Ludvig af Poissy, fordi han ansaa 
det Sted, hvor han havde faaet Daabens Naade, for vigtigere 
end det, hvor han kun havde faaet en jordisk Krone. 

*) Alle Kirkerne vare sørgeklædte, og man gik i Procession til 
Minde om en Pest, der havde hærget Rom paa Gregor den 
Stores Tid. Ofte blev en uhyre stor Drage baaren rundt 
som Sindbillede paa Djævelen. Den havde en Hale, der de 
to første Dage var af anselig Størrelse, men den tredie Dag 
svandt ind og blev lille til Tegn paa, at >den gamle Slange« 
viger for Bønnens Kraft. 

Ludvig den Helliges Kroning. 



i denne Verden, og meget stor Fryd hersker der i 
Paradis over dem,, der paa disse tvende Pilegrimstog i 
Sandhed døde Korsets Død. 

70. Han blev kronet første Søndag i Advent 1 . 
Denne Søndags Messe begynder saaledes: »Ad te levavi 
animam mearø etc., d. e.: »Kære Herre Gud! jeg vil 
opløfte min Sjæl til Dig, jeg slaar min Lid til Dig«. 
Han forlod sig paa Gud af ganske Hjerte fra Barnsben 
og til sin Død; thi i sin Dødsstund paakaldte han Gud 
og hans hellige med sine sidste Ord, besynderlig den 
hellige Jakob og den hellige Genoveva 2 . 

XVI. De ferste Uroligheder under Ludvig den Helliges 

Styrelse. 

71. Gud, som han satte sin Lid til, værnede ham 
stedse fra Vuggen til Graven ; besynderlig værgede han 
ham i hans Barndom, da det vel gjordes nødig, som I 
siden skulle faa at høre. Angaaende hans sjælelige 
Vel, da værnede Gud ham ved hans Moders 3 gode 
Leveregler; hun lærte ham nemlig at tro paa Gud og 
elske ham og omgav ham med lutter gudfrygtige Men- 
nesker. Og hun bad ham alt som ganske spæd bede alle 
sine »Tider« og høre Prædikenerne paa Højtidsdagene. 
Han mindede gerne om, at hans Moder undertiden 
havde ladt ham vide, at hun hellere vilde se ham død 
end smittet med en Dødssynd. 



*) 29. November 1226. 

*) Jfr. §§ 756 f., § 225, Anm. Den hellige Genoveva, Paris’s 
Værnehelgeninde, var Klodevigs samtidige. Under Ludvig 
XV begyndte man at bygge en Kirke til hendes Ære. Den 
blev imidlertid ikke fuldendt før Revolutionen og blev under 
denne omdøbt til »Pantheon«. 

8 ) Blanca af Gastilien, der med stor Kraft ledede Regeringen 
under sin Søns Mindreaarighed. 

72. Det kunde fuldtvel gøres nødig, at han i sin 
Ungdom nød Guds Bistand; thi hans Moder, der rar 
kommen af Spanieland, havde hverken Frænder eller 
Venner i hele Frankrigs Land. Og saasom de høje 
franske Herrer saa, at Kongen var et Barn og Enke- 
dronningen en udlændisk Kvinde, gjorde de Greven af 
Boulogne 1 , Kongens Farbroder, til deres Fører og saa 
ham i alle Maader an som deres Overherre. Efter 
Kongens Kroning var der nogle Borgere, som begærede 
af Dronningen, at hun skulde give dem store Besiddel- 
ser ; men saasom hun det ikke vilde, kom alle Herrerne 
tilsammen i Corbeil 2 . 

73. Og den hellige Konge fortalte mig, at hverken 
han eller hans Moder, som vare i Montlhéry 8 , dristede 
sig at vende tilbage til Paris, førend Paris’s Indbyggere 
kom og hentede dem med Vaaben i Haand. Og han 
fortalte mig, at lige fra Montlhéry var Vejen opfyldt af 
Skarer med og uden Vaaben, og at alle opsenflte 
lydelige Bønner til Herren om at skænke ham et langt 
og lykkeligt Liv og forsvare og værne ham imod hans 
Fjender. Og det gjorde Gud ogsaa, som I siden skulle 
faa at høre. 4 



*) Ludvig VIITs Broder Filip Hurepel. 

*) 1227. *) c. 80 Km. Sydvest for Paris. 

4 ) Ulykken var, at Ludvig IX var umyndig, da hans Fader døde ; 
thi der opkom straks Strid om, hvem der skulde føre Rege- 
ringen i hans Mindreaarighed. Kvinder vare udelukkede 
fra Tronen i Følge den gamle saliske Arvelov (»Liljerne 
spinde ikke«), og derfor var der dem, der mente, at de heller 
ikke burde have Del i Regentskabet. Den afdøde Konge 
havde selv ønsket, at Dronningen skulde være sin Søns For- 
mynderske, da den, der kunde synes at være nærmest dertil, 
Filip Hurepel, ikke besad den fornødne Energi. For at fore- 
gribe alle Eventualiteter vilde Dronning Blanca, særlig støttet 
af den pavelige Legat, straks lade sin Søn krone til Konge. 
De fornemste verdslige og gejstlige Herrer bleve indbudne 
med 8 Ugers Varsel, men indsaa, at skulde de sætte deres 
Joinville. 4 

De første Uroligheder ander Ludv. d. Hellige. 



§ 74. 



74. I dette Stævne, som Baronerne havde i Cor- 
beil, siges det af, at Baronerne fastslog, at den gode 
Ridder, Grev Peter af Bretagne, skulde sætte sig op 
imod Kongen; og de bleve videre enige om, at de 
personlig vilde indfinde sig til det Stævne, Kongen 
vilde holde med Greven, og at enhver skulde ikke føre 
uden tvende Riddere med sig. Og saa gjorde de for 
at se, om Greven af Bretagne vilde mægte at ydmyge 
Dronningen, der var udenlandsk, som I have hørt; og 
mange sige, at Greven vilde have ydmyget Dronningen 



Betingelser, maatte det ske inden Kroningen. Adskillige af 
dem undslog sig nu under forskellige Paaskud; men Kronin- 
gen fandt dog Sted paa den fastsatte Dag (29. Novbr.), og 
det lykkedes endogsaa Enkedronningen at faa flere Repræ- 
sentanter for Modstanderne med. Blandt de udeblevne maa 
særlig mærkes Peter Mauclerc, der kaldte sig Greve af Bre- 
tagne, skønt egentlig kun paa sin umyndige Søns Vegne. 
*Men Filip Hurepel, der nylig var bleven Greve af Bretagne, 
var til Stede, om han end ikke var nogen særlig paalidelig 
Tilhænger af sine kongelige Slægtninge. Sikrere var Grev 
Ferrand af Flandern, der ligesom Grev Renaud af Boulogne 
havde været i Fangenskab under Ludvig VIII, men nu blev 
sat paa fri Fod. — Kongefamiliens Stilling vanskeliggjordes 
yderligere ved Forholdet til England, hvis Konge, Henrik IH 
(jfr. S. 38 Anm.), kun ventede paa det belejlige Øjeblik for 
at tilbageerobre de Provinser, Filip August havde inddraget. 
Der dannedes da et Forbund væsentlig med det Program 
at faa Baronernes Rettigheder godkendt og Dronningen fjer- 
net fra Regentskabet. Peter Mauclerc skulde gøre Begyn- 
delsen til Fjendtlighederne med Bistand af Greverne af 
Champagne og la Marche, og endvidere skulde Henrik lll’s 
Broder Rikard træde til med engelske Tropper og Penge. 
Dronningen slog dog al Modstand til Jorden ved sin Kraft 
og Hurtighed; men Oprøret brød ud paa ny i 1228; denne 
Gang kæmpede Thibaut af Champagne paa de kongeliges 
Side. Baade i dette og i det følgende Aar blev Resultatet 
som før. Først i 1234 (og ikke 1229, som man kunde tro 
efter Joinville’s Fremstilling) faldt dog Kongefamiliens farlig- 
ste Modstander, Peter Mauclerc, til Føje og maatte afstaa 
Anjou og Perche. 

og Kongen, hvis Kongen ikke i denne Nød paa sin 
Side havde haft Guds Bistand, som ingen Tid svigtede 
ham. 

75. Den Bistand, Gud ydede ham, var af den Art, 
at Grev Theobald 1 af Champagne, siden Konge af 
Navarra, gav sig i Kongens Tjeneste med tre Hundrede 
Riddere; og det voldte den Hjælp, Greven ydede Kon- 
gen, at Greven af Bretagne maatte overgive sig til 
Kongen paa Naade og Unaade; derfor siges det af, at 
han ved Fredsslutningen afstod Grevskaberne Anjou og 
Perche til Kongen. 



XVII. Rikard Løvehjertes Korstog. Dronning Alice af 
Cyperns Adkomster til Champagne. 

76. Saasom det bør sig at minde om visse 
Ting, som I siden skulle faa at høre, maa jeg en 
liden Stund forlade min Materie Vi ville da fortælle, 
at den gode Greve Henrik den Gavemilde med Grevinde 
Maria, en Søster til Kongen af Frankrig 2 og til Kong 



*) Det er den bekendte Trouvére Thibaut den Fjerde af Cham- 
pagne (som Konge af Navarra: den Første) (jfr. Indledn. S. 2) af 
hvem vi endnu have c. 70 Digte bevaret, deriblandt adskillige 
Elskovskvad, som selve Dronning Blanca skal have inspireret 
ham til. Den engelske Historieskriver Matthæus Parisiensis 
fortæller nemlig, at Dronningen fuldstændig vandt ham ved 
sin Skønhed og fik ham til at forlade de oprørske Baroners 
Parti; men her maa det rigtignok mærkes, at Matthæus 
Parisiensis stadig optræder som en ivrig Modstander af hele 
Filip Augusts Slægt. — Thibaut foretog et Korstog 1239—40 
(jfr. Kap. LVI Anm.), døde 1263 og var Fader til Thibaut II af 
Navarra, der senere blev Ludvig den Helliges Svigersøn. 

*) Filip August, Ludvig den Helliges Bedstefader, hvis Moder 
Eleonora af Akvitanien blev gift anden Gang med den 
engelske Konge Henrik II. — I sit Ægteskab med Grevinde 
Maria fik Henrik den »Gavemilde« af Champagne en Datter 
Marie, der blev gift med Grev Balduin af Flandern, senere 

4 * 

Dr. af Cyperns Adkomster til Champagne. v §76—78. 



Rikard af England, avlede tvende Sønner, af hvilke 
den ældste blev kaldet Henrik og den anden Theobald. 
Denne Henrik, den førstefødte, lod sig korstegne og 
drog som Pilegrim til det hellige Land, da Kongerne 
Filip og Rikard belagde Acre og tog det ind. 1 

77. Det første Acre var blevet taget ind, drog 
Kong Filip igen til Frankrig; men Kong Rikard blev 
i det hellige Land og udførte saa mange Heltegerninger, 
at Saracenerne frygtede ham saare, som det da ogsaa 
er skrevet i Bogen om det hellige Land*, at naar 
Saracenernes Børn skreg, gav Kvinderne dem Skænder 
og sagde for at komme dem til at tie: »Ti stille, ellers 
kommer Kong Rikard!« Og naar Saracenernes og 
Beduinernes Heste vare rædde for en Busk, sagde de 
til deres Heste: »Tror du, at det er Kong Rikard?« 

78. Denne Kong Rikard magede det saa, at han 
bragte Grev Henrik af Champagne, som var bleven hos 
ham, sammen i Ægteskab med Dronningen af Jerusa- 
lem 3 , som var direkte Arving til Riget. Med ommeldte 
Dronning avlede Grev Henrik tvende Døtre, af hvilke 
den førstefødte blev Dronning af Cypern, den anden 
ægtede Hr. Erhard afBrienne, og fra dem nedstammer 
rigeligt Afkom, saa som det kendes i Frankrig og i 



latinsk Kejser i Konstantinopel , og to Sønner, Henrik og 
Thibaut, af hvilke Thibaut (III) berøvede sin Broder Henrik 
Grevskaberne Brie og Champagne, medens denne var med 
Filip August i Palæstina. Henrik fik med sin anden Hustru, 
Konrad af Montferrat’s Enke Isabella, en Datter af Kong 
Amalrik I af Jerusalem, hvorfor Joinville (§ 78) kalder hende 
Dronning af Jerusalem, to Døtre, Dronning Alice af Cypern 
og Filippa, g. m. Erhard af Brienne, der gjoTde sin Hustrus 
Rettigheder gældende hos Kong Filip August. 

l ) 13. Juli 1191. 

*) Jfr. § 558. Disse Beretninger ere optegne de i Kejser Herak- 
les’s Historie. 

») Jfr. S. 51 Note 2. 

Champagne. Om Hr. Erhard af Brienne’s Hostru vil 
jeg ikke fortælle eder no; men jeg vil tale om Dron- 
ningen af Cypern, som nu angaar min Materie; og 
ville vi tale saalunde. 

XVIII. Baronerne angribe Grev Thibant den Fjerde af 
Champagne. 

79. Efter at Kongen havde ydmyget Grev Peter 
af Bretagne, bleve alle de franske Baroner saa forbit- 
rede paa Grev Theobald af Champagne, at de tog sig 
i Sinde at skikke Bad efter Dronningen af Cypern, 
som var Datter af den ældste Søn af Huset Champagne, 
for at gøre Grev Theobald, som var en Søn af Husets 
næstældste Søn 1 , arveløs. 

80. Nogle af dem tog sig paa at gøre Grev Peter 
gode Venner med Grev Theobald, og blev det maget 
saa, at Grev Theobald lovede at ægte Grev Peter af 
Bretagnes Datter*. Den Dag blev berammet, da Greven 
af Champagne skulde ægte den unge Mø, og hun skulde 
føres til ham, paa det at han kunde ægte hende, i et 
Præmonstratenserabbedi, som ligger næst ved Chåteau- 
Thierry* og — saavidt jeg tror — hedder Val-Secret. 

') Hvad Joinville meddeler om Forholdene med Champagne, 
er ikke nøjagtigt. Herrernes Forbund imod Thibaut IV og 
Kongens Mellemkomst, der gjorde Ende paa Krigen, fandt 
Sted 1230. Herrerne vilde straffe Thibaut, fordi han havde 
kæmpet paa Kongens Side, og ikke fordi Planen om hans 
Ægteskab med Peter Mauclerc’s Datter var bleven til intet; 
thi denne blev først opgiven 1282. De vare heller ikke 1280 
bievne enige om at føre Krig sammen med Dronning Alice 
af Cypern, da hun først kom til Frankrig 1233. Nøjagtigt 
gengiver Joinville Forligsvilkaarene af 1284 mellem hende 
og Greven af Champagne ved Kongens Mægling, hvorved 
Kronen fik Lenshøjhed over Biois, Chartres og Chftteaudun. 

’) Hun hed Yolanthe. 

’) Dep. Aisne, ved Marne, den bekendte Fabeldigter La Fontaine's 
Hjemstavn. 

54 Baronerne angribe Thibaut den Fjerde. g 80 — 83. 

De franske Baroner, som fast alle vare Grev Peters 
Frænder, tog sig paa at udføre dette, førte den unge 
Mø til Val-Secret, paa det at bun kunde blive gift, og 
sendte Bud til Greven af Champagne, som var i Chåteau- 
Thierry. 

81. Men den Tid Greven af Champagne var under- 
vejs, kom Hr. Gotfred af La Chapelle til ham i Kongens 
Navn med en Ordre og sagde saa: »Hr. Greve af 
Champagne! Kongen har spurgt, at I har gjort Aftale 
med Grev Peter af Bretagne om at tage hans Datter 
til Ægte. Derfor formener Kongen eder at gøre dette, 
dersom I ikke vil forlise alt, hvad I ejer og har i 
Frankrigs Rige; thi I ved, at Greven af Bretagne har 
forbrudt sig mere mod Kongen end nogen anden Mand«. 
Da drog Greven af Champagne efter at have beraadt 
sig med sine Ledsagere igen til Ch&teau-Thierry. 

82. Da Grev Peter og de franske Herrer, som 
biede paa ham i Val-Secret, spurgte dette, bleve de 
alle som rasende af Harme over den Tort, han havde 
gjort dem, og sendte med en Hast Bud efter Dronnin- 
gen af Cypern. Og det første hun var kommen, traf 
de en fælles Overenskomst saalunde, at de vilde op- 
byde saa stort et Antal væbnede Mænd som muligt og 
fra Frankrig drage ind i Brie og Champagne, og at 
Hertugen af Burgund 1 , som var gift med en Datter af 
Grev Robert af Dreux* fra Burgund, skulde trænge ind 
i Grevskabet Champagne. Og de berammede en Dag 
at komme tilsammen for Byen Troyes for — om det 
var gørligt — at tage Byen Troyes ind. 

88. Hertugen opbød saa mange Mænd, som han 
kunde; Baronerne opbød ogsaa saa mange, som de 



') Hugo IV , der ledsagede Ludvig den Hellige paa Korstoget 
1248, f 1272. 

s ) Den nordlige Del af det nuværende Dep. Eure-et-Loir. 

kunde. Paa den ene Side for Herrerne frem med Ild 
og Sværd, paa den anden Burgunderhertugen; deslige- 
ste Kongen af Frankrig for at gøre dem Afbræk. 
Greven af Champagne tabte i den Grad Modet, at han 
selv stak Ild paa sine Byer før Baronernes Komme, 
paa det at de ikke skulde finde dem forsynede. Blandt 
andre Byer afbrændte Gieven af Champagne ogsaa 
Épernay, Vertus og Sézanne. 

XK. Joinville’s Fader forsvarer Troyes. Der sluttes 
Fred imellem Greven af Champagne og Dronningen af 

Cypern. 

84. Da Borgerne i Troyes saa, at de ikke længere 
kunde haabe paa Bistand af deres Herre, skikkede de 
Bud til Hr. Simon af Joinville, den nuværende Herre 
til Joinville’s Fader, om at komme og stande dem bi 1 . 
Og han, som havde opbudt hele sit væbnede Mandskab, 
drog af Joinville om Natten, det første han spurgte 
dette, og kom til Troyes før Daggry. Saalunde bleve 
Herrerne skuffede i deres Forehavende, at tage om- 
meldte By ind, hvorfor de da drog forbi Troyes uden 
at foretage noget videre og lejrede sig paa Isle-Sletten 2 , 
hvor Burgunderhertugen allerede befandt sig. 

85. Kongen af Frankrig, som spurgte, at de vare 
der, drog lige derhen ad for at kæmpe med dem; men 
Herrerne skikkede Bud til ham, bad ham for sin Del 
at trække sig tilbage og sagde, at de vilde gange til 
Kamp med Greven af Champagne og Hertugen af 
Lothringen 3 og Kongens andre Folk med tre Hundrede 
Folk mindre, end Greven eller Hertugen havde, Og 



*) Joinville vender op og ned paa Begivenhederne, jfr. S. 53 
Amn 1. 

*) 8yd for Troyes, ved Seine. 

*) Matthias IL 



Digitized by Google 




56 Greven af Champ. og Dronn. af Cyp. slutte Fred. § 85 — 87. 

Kongen meldte dem, at de ikke skulde kæmpe med 
hans Folk, uden at han personlig var hos dem. Da 
lod de melde tilbage til ham, at om ham saa tyktes, 
vilde de gerne stemme Dronningen af Cypern for Fred. 
Men Kongen lod dem vide, at han hverken selv vilde 
høre om Fred, eg heller tilstede Greven af Champagne 
det, førend de havde rømmet Grevskabet Champagne. 

86. Da rømmede de det saalunde, at de fra Isle, 
hvor de vare, drog hen neden for Joully; men Kongen 
lejrede sig i Isle, hvorfra han havde bortjaget dem. 
Og da de spurgte, at Kongen var dragen did, slog 
de Lejr i Chaource; og de dristede sig ikke til at bie 
paa Kongen, men slog sig ned i Langres 1 ; dette til- 
hørte Greven af Nevers*, som var paa deres Parti. 
Og saaledes forligte Kongen Greven af Champagne med 
Dronningen af Cypern, og der blev sluttet Fred saalunde, 
at ommeldte Greve af Champagne gav Dronningen af 
Cypern omtrent to Tusinde Pund om Aaret i Jord og 
fyrretyve Tusinde Pund®, som Kongen betalte for Gre- 
ven af Champagne. 

87. Og for disse fyrretyve Tusinde Pund solgte 
Greven af Champagne Kongen Lenshyldingen af efter- 
nævnte Len 4 , nemlig Grevskaberne Biois, Chartres og 



*) Hovedbyen i Grevskabet af samme Navn, der hørte under 
Champagne. 

*) Falder væsentlig sammen med Dep. Niévre. 

*) Jfr. S. 98 Anm 1. 

*) Ved denne Overenskomst (1934) fik Kongen ikke Ejendomsret 
over, men Lenshylding af de nævnte Grevskaber, saa at Gre- 
verne fra at have været Greven af Champagne ’s Vassaller gik 
over til at blive Kongens. Dette var dog ikke en blot Æres- 
sag; den skaffede i givet Tilfælde gode Fordele, særlig Ret 
til at hæve en Afgift, naar Lenet skiftede Besidder. Af end 
større Betydning var det, at Vassallerne vare forpligtede til 
at yde deres Herrer Krigstjeneste. De franske Konger havde 
ogsaa et andet Middel til at udvide deres Overherremagt og 

Sancerre 1 og Vicegrevskabet 8 Chftteaudun s . Og nogle 
sagde, at Kongen havde ikke de nævnte Len uden som 
Pant; men det er ikke Sanden; thi jeg spurgte vor hel- 
lige Konge Ludvig derom paa Korstoget. 

88. Det Land, Grev Theobald gav Dronningen af 
Cypern, besiddes af den nulevende Greve af Brienne 4 
og af Greven af Joigny, saasom Greven af Brienne’s 
Farmoder var en Datter af Dronningen af Cypern og 
gift med den store Greve Valter af Brienne 5 . 

XX. Om Orev Henrik den Ferste, kaldet den Gavmilde, 
af Champagne. 

89. Paa det at I kunne vide, hvorfra disse Len 
hidrørte, som Herren af Champagne solgte til Kongen, 
lader jeg eder vide, at den store Grev Theobald, som 
hviles i Lagny 6 , havde trende Sønner: den første hed 
Henrik, den anden Theobald og den tredie Stefan. 



følgelig øge deres Magt i Krigen, nemlig at indrømme 
»Pengelen«, mod at »Lensmanden« paatog sig de vanlige 
Forpligtelser. 

*) Omfattede en Del af Dep. Cher og Loiret. 

*) Med »Vicomte* (Vicegreve) betegnes oprindelig Grevens Stat- 
holder eller Stedfortræder. Navnet forekommer først under 
Ludvig den Fromme. I Slutningen af det 11. Aarh. blev det 
Skik til Titelen at føje Navnet paa vedkommendes Hovedby 
eller -besiddelse, og Vikomten blev Medlem af det ordnede 
Lensaristokrati. Deres Len kaldtes »vicomté« (Vicegrevskab). 
I Normandiet gik Navnet senere over til at betegne Embeds- 
mænd, der paa Kongens eller Herrernes Vegne ledede Rets- 
forhandlingerne. 

•) Den sydlige Del af Dep. Eure-et-Loir. 

4 ) Grevskaberne Brienne og Joigny hørte under Champagne. 

6 ) Grev Valter IV den Store af Brienne og Jaffa, som Joinville 
omtaler §§ 527—88, ægtede Dronning Alice af Cyperns Datter 
Maria, og deres Søn Hugo var Fader til Valter V, der var 
Greve af Brienne i det mindste fra 1801 — 1812. 

6 ) c. 20 Kilom. Øst for Paris, ved Marne. 

58 Om Grev Henrik den Gavmilde af Champagne. § 89—92. 

Den ommeldte Henrik blev Greve af Champagne og 
Brie og blev kaldet Grev Henrik den Gavemilde; og vel 
maatte ban saa kaldes; thi han var rundhaandet imod 
Gud og imod Verden; rundhaandet imod Gud, som 
St. Stefans-Kirken i Troyes og de andre skønne Kirker, 
han byggede i Champagne, ere Vidnesbyrd om; rund- 
haandet imod Verden, som det aabenbaredes i hans For- 
hold til Artaud af Nogent og ved mange andre Lejlig- 
heder, som jeg vel skulde fortælle eder om, hvis jeg 
ikke frygtede for at komme bort fra min Materie. 

90. Artaud af Nogent var den Borger, Greven 
mest forlod sig paa i hele Verden; han var dertil saa 
rig, at han byggede Borgen Nogent 1’ Artaud for sine 
egne Skillinger. Nu begav det sig, at Grev Henrik en 
Pinsedag steg ned fra sine Sale i Troyes for at høre 
Messe i St. Stefans-Kirken. Ved Foden af Trappen 
kom en fattig Ridder hen til ham, kastede sig paa Knæ 
for ham og sagde: »Herre! Jeg beder eder for Guds 
Skyld om noget til Medgift for mine tvende Døtre, som 
I ser her«. 

91. Artaud, som gik bag ved ham, sagde til den 
fattige Ridder: »Hr. Ridder! Uhøvisk handler I, naar 
I beder hans Naade om noget; thi han har givet saa 
meget, at han ikke mere har noget at give«. Den gave- 
milde Greve vendte sig om imod Artaud og sagde til 
ham: »Hr. Almuesmand! I taler ikke, som Sanden er, 
naar I siger, at jeg ikke mere har noget at give; thi 
jeg har jo eder. — Tag ham kun, Hr. Ridder! thi jeg 
skænker eder ham, og ydermere vil jeg staa inde for 
ham.« Ridderen lod sig ikke forbløffe, men tog ham 
ved Kappen og sagde, at han ikke slap ham, førend 
han havde punget ud. Og førend Artaud slap ham, 
havde han da ogsaa punget ud med fem Hundrede 
Pund. 

92. Grev Henriks anden Broder hed Theobald og 

var Greve af Biois; den tredie hed Stefan og var Greve 
af Sancerre, og disse tvende Riddere havde fra Grev 
Henrik hele deres Arv og deres tvende Grevskaber og 
deres Tilliggende 1 ; og senere havde de dem fra Grev 
Henriks Arvinger, som havde Grevskabet Champagne, 
indtil Kong Theobald solgte dem til Kongen af Frankrig, 
som tilforn er sagt. 



XXI. Ludvig den Hellige holder Rigsstevne i Saumur 

1241. 

93. Lad os nu vende tilbage til vor Materie og 
melde, at efter disse Begivenheder holdt Kongen et 
stort Stævne i Saumur i Anjou 2 ; jeg var selv med og 



*) o: De havde dem som Len af Greven af Champagne. 

*) Foruden de almindelige Forsamlinger, Kongerne hvert Aar 
sammenkaldte for at forhandle offentlige Anliggender, holdt 
de andre paa Aarets store Højtider, hvor de udfoldede megen 
Pragt Ogsaa paa Kongens Fødselsdag indfandt de fornemme 
Herrer sig ved Hove, levede i Sus og Dus flere Dag i Rad 
og fik Gaver med hjem. Man blev tilsagt længe i For- 
vejen, for at man kunde have Tid til at faa Stadstøjet i 
Orden. Det var naturligvis ofte umuligt at faa Plads til at 
beværte alle Gæsterne i selve Slottet, men saa spistes der i 
det fri. Naar Pladserne ved Bordet vare bievne bestemte, 
blev hver Gæsts Banner anbragt der, hvor han skulde sidde, 
saa at man let kunde finde sig til rette. — »Saa snart alle 
havde taget Plads, blev Maden baaren ind. I Spidsen gik 
Skafferen under Trommers og Basuners Lyd. Han og hans 
Hjælpere havde Stave i Hænderne. Derefter kom unge ade- 
lige Pager, som bar Retterne fra Køkkenet ind i Spisesalen. 
De større stegte Fugle bleve baame ind paa selve Spiddet; 
Svendene lagde dem saa paa Fadene , der stod rede ; andre 
Retter serveredes paa Guld- eller Sølvplader eller i store 
Kar. Det paahvilede Svendene at sørge for, at der intet 
Steds manglede Mad ; i saa Fald maatte de straks hente nyt 
Fjerkræ blev ikke skaaret for, inden det kom ind ; men andre 
Stege vare allerede skaarne for. Forskæringen besørgedes 

Kongen holder Rigsstævne i Sawnur. § 93 — 94. 



kan bevidne, at det var det bedst ordnede, jeg nogen 
Tid har set. Thi ved Kongens Bord, jævne ham, sad 
Greven af Poitiers , som han nys, afvigte St. Hansdag, 
havde slaget til Ridder 1 ; og jævne Greven af Poitiers 
sad Grev Johan af Dreux*, som han ogsaa nys havde 
slaget til Ridder; jævne Greven af Dreux sad Greven 
af Marche 3 , jævne Greven af Marche den gode Greve 
Peter af Bretagne. Og paa den anden Side af Kongens 
Bord, lige over for Greven af Dreux, sad Hans Naade 
Kongen af Navarra 4 i Fløjelsvams og -kappe, vel smykket 
med guldbeprydet Bælte, Spænde og Hat, og jeg skar 
for til ham. 

94. For Kongen gik hans Broder, Greven af 
Artois 5 , for Borde; til Kongen skar den gode Greve 
Johan af Soissons 6 for. Som Vagt ved Kongens Bord 
var der Hr. Imbert af Beaiyeu 7 , som senere blev 



af det opvartende Personale, i Reglen vel af Pagerne; dog 
omtales hyppig kvindeligt Personale, i saa Fald unge Piger 
af god Familie, der bleve sendte til Hoffet for at lære fine 
Manerer. De laa paa Knæ foran Gæsten, imedens de skar 
for, og rakte ham Bidderne og Bægeret. En særlig Gunst 
vistes Gæsten ved, at Husets Frue skar for til ham.« (Schultz). 
At opvarte de kongelige Personer var naturligvis et særlig ære- 
fuldt Hverv: ved denne Lejlighed se vi jo ogsaa Kongens egen 
Broder gaa ham til Haande, medens Enkedronningen opvartes 
af den vordende Konge af Portugal og af den hellige Elisa- 
beths Søn. 

*) Kongens Broder Alfons; samtidig med at han blev slaaet til 
Ridder, fik han Grevskaberne Poitou, Auvergne og Albi. 

*) Den første af dette Navn , Søn af Grev Robert 111 af Dreux 
og af Eleonore af St. Valery. 

8 ) Hugo X den Brune , Greve af Marche og Angoulftme. Om 
hans Oprør jfr. Kap. XXII ff. 

4 ) Thibaut I af Navarra (IV af Champagne). 

*) Jfr. S. 20 Anm 2. •) Jfr. S. 42 Anm. 2. 

7 ) Herre til Montpensier og Aigueperse, Søn af Guichard af 
Beaujeu og Katharina af Clermont Beaujeu omfattede den 
nordlige Del af Dep. Rhone. Det hørte under Burgund, men 

Rigens Marsk, Hr. Engaerrand af Coucy 1 og Hr. Ar- 
cbambauld af Bourbon 2 . Bag disse trende Herrer stod 
der tredive af deres Riddere i Silkevamse som Vagt 
for dem; og bag disse Riddere stod der en stor Mængde 
Tjenere i Sindalsklæder, mærkede med Greven af Poi- 
tiers’s Vaaben. Kongen var ført i en blaa Atlaskesvams 
og Overkjortel og Kappe af højrødt Atlask, foret med 
Hermelin, og paa Hovedet havde han en Hat af Bom* 
nidsfilt, som klædte ham ilde, saasom han den Tid var 
en ung Mand. 

95. Kongen holdt denne Fest i Lavshuset i Sau- 
mor; og det meldtes, at den store Konge Henrik af 
England* havde indrettet det for der at holde sine 
store Fester. Dette Lavshus er indrettet paa det Sted, 
hvor de saakaldte Hvidebrødres 4 Klostergang laa; men 
jeg tror ikke, at der paa langt nær er nogen, der er 
saa stor. Og jeg skal sige eder, hvi mig saa tykkes; 
thi ved den Væg i Klostergangen, hvor Kongen sad, 
omgiven af Riddere og Tjenere, som tog stor Plads op, 
sad ydermere ved et Bord tyve Bisper eller Ærkebisper; 
og videre bag ved Bisperne og Ærkebisperne sad ved 
Siden af dette Bord hans Moder Dronning Blanca nede 
i Enden af Klostergangen, modsat den, hvor Kongen sad. 

96. Og til Dronningens Opvartning var der Greven 



var skilt derfra ved Grevskabet M&con. Rigsmarsken (Konne- 
tablen) var, som Navnet (comes stabuli) angiver, oprindelig 
kun Overstaldmester ; fra Slutningen af det 12te Aarhundrede 
betegnes hermed den øverstbefalende over den franske Hær. 
Han havde Ret til at anføre Fortroppen. Imbert af Beaujeu 
blev Rigsmarek 1240 og døde i Ægypten 1260. 

») Broder til Raoul II, der faldt ved Mansurah sammen med 
Greven af Artois. Coucy var den midterste Del af Dep. 
Aisne. 

’) Døde paa Cypern. *) Henrik II Plantagenet (1164—89). 

‘) Cistereiensere. 

af Boulogne 1 , senere Konge af Portugal, den gode 
Greve Hugo af Saint-Paul 3 og en ung attenaarig Tysker, 
som skulde være Søn af den hellige Elisabeth af Thii- 
ringen 3 ; derfor sagdes det, at Dronning Blanca kyssede 
ham paa Panden af Fromhed, efterdi hun tænkte, at 
hans Moder mangen Gang havde kysset ham der. 

97. Nede for den anden Ende af Klostergangen 
vare Stegerserne, Vinkamrene, Brødkamrene og Fade- 
burene; herfra blev der baaret Kød, Vin og Brød frem 
for Kongen og Dronningen. Og i alle de andre Fløje 
og paa Grønningen i Midten sad der en saa stor 
Mængde Riddere, at jeg ikke kunde tælle dem. Og 
mange sagde, at de ingen Sinde havde set saa mange 
Overkjortler eller andre Klædningsstykker af Gylden- 
stykke og Silke ved nogen Fest som dem, de der saa; 
og det sagdes, at der var tre Tusinde Riddere saa vel. 

XXII. Slaget ved Taillebourg 4 (1242). 

98. Efter denne Fest førte Kongen Greven af 
Poitiers 5 til Poitiers for at tage sine- Len tilbage 6 . 

*) Dronning Blancas Brodersøn Alfons, som havde ægtet Filip 
Hurepels Enke Mathilde af Boulogne. 

2 ) St. Paul (eller Pol) var et mindre Grevskab, der hørte under 
Artois. 

*) Den hellige Elisabeth (f. 1207) var en Datter af Kong Andreas 

II af Ungarn (bekendt ved sit Korstog 1217), Søsterdatter af 
Filip Augusts Dronning, Agnes af Meran. Hun blev gift med 
Landgrev Ludvig af Thuringen og var i øvrigt berømt for 
sin overordentlige Godgørenhed. Det meget omtalte Under 
med Roserne er historisk uhjemlet. Hun døde 1281 og blev 
helgenkaaret 1235. 

4 ) I Poitiers, Sydøst for la Rochelle. 

*) Jfr. S. 60 Anm. 1. 

6 ) o: for at modtage Lenshylding af sine Vasaller, som erklærede, 
at de havde deres Len fra ham. Talen var om nogle Len, 
som Greven af la Marche, understøttet af sin Stifsøn, Henrik 

III af England, havde søgt at berøve Greven af Poitiers. 

Slaget ved Taillebourg. 

Men da Kongen kom til Poitiers, vilde han gerne have 
været hjemme i Paris igen ; thi han opdagede, at Greven 
af la Marche, som havde spist ved hans Bord St. 
Hansdag, havde samlet tilsammen saa mange Strids- 
mænd som muligt i Lusignan ved Poitiers. Kongen 
var i Poitiers næsten fjorten Dage uden et Øjeblik at 
turde drage bort, førend han var kommen overens med 
Greven af la Marche; men hvorlunde det skete, ved 
jeg ikke. 

99- Adskillige Gange saa jeg Greven af la Marche 
komme fra Lusignan til Poitiers for at samtale med 
Kongen, og altid ledsagedes han af sin Hustru, den 
engelske Dronning, Moder til Kongen af England 1 . Og 
mange sagde, at Kongen og Greven af Poitiers havde 
gjort en daarlig Fred med Greven af la Marche. 

100- Da Kongen var vendt tilbage fra Poitiers, 
begav det sig ikke lang Tid efter, at Kongen af Eng- 
land kom til Gascogne for at føre Krig imod Kongen 
af Frankrig. Vor fromme Konge drog ud for at kæmpe 
mod ham med saa mange Folk, som han kunde samle. 
Der indfandt Kongen af England og Greven af la 
Marche sig for at begynde Kamp ved en Borg, hedder 
Taillebourg, beliggende ved en dyb Flod, navnlig Cha- 
rente, og over hvilken der kun fører en meget snæver 
Stenbro. 

101. Det første Kongen kom til Taillebourg og 
Hærene bleve hinanden var, gjorde vort Folk, som 
havde Borgen i Ryggen, store Anstrengelser og satte 
med stor Fare over Floden ved IQælp af Baade og 
Broer, hvorefter de løb mod Englænderne; da gik en 
svær og haardnakket Kamp an. Da Kongen det saa, 
gik han Faren under Øjne ligesom de andre; thi for 

1 ) Isabella af Angouléme , Enke efter Johan uden Land og 
Moder til Henrik IH. Hun var 1217 bleven gift anden Gang 
med Hugo X den Brune af la Marche. 

hver Mand, Kongen havde, da han gik imod Englæn- 
derne , havde Englænderne tyve saa vel. Dog bares 
Lykken til, som Gud vilde, at da Englænderne saa 
Kongen sætte over, tabte de Modet og trak sig ind i 
Byen Saintes; og flere af vore Folk kom ind i Byen 
sammen med dem og bleve tagne til Fange. 

102. De af vore Folk, der bleve tagne til Fange 
i Saintes, fortalte, at de fornam, der opkom stor Bitter- 
hed imellem Kongen af England og Greven af la 
Marche; og Kongen sagde, at Greven af la Marche, da 
han skikkede Bud efter ham, havde sagt, at han vilde 
finde stor Hjælp i Frankrig. Samme Kvæld brød Kon- 
gen af England op fra Saintes og drog ind i Gascogne. 

XXIII. Greven af la Marche underkaster sig. 1242. 

108. Saasom Greven af la Marche ikke mægtede 
at bedre det Tab, han havde lidt, gav han sig i Kon- 
gens Fangenskab og førte i sit Fængsel sin Hustru og 
sine Børn til ham; derfor fik Kongen ved Fredsslut- 
ningen meget af Grevens Land; men hvorlunde det bares 
til, ved jeg ikke, saasom jeg var ikke endnu bleven 
iført Pansersærk 1 . Men jeg har spurgt, at tillige med 
det Land, Kongen vandt derved, overlod Greven af la 
Marche ham ti Tusind Pariserpund, som han havde i 
Kongens Kasse, og hvert Aar lige saa meget. 2 

104. Da vi vare i Poitiers, saa jeg en Ridder, 
navnlig Hr. Gotfred af Rancon, om hvem det sagdes, 
at han paa Grund af en svar Tort, Greven af la Marche 
havde voldet ham, havde svoret paa hellige Relikvier, 



*) Denne var forbeholdt Ridderne, jfr. S. 18 Anni. 1. Man kan al 
dette Sted slutte, at 1242 var Joinville endnu ikke 21 Aar 
gammel; thi dette var den normale Alder til at blive slaaet 
til Ridder. 

*) Afgiften var dengang kun 6000 Tours-Pund, jfr. S. 28 Anm. 

at han ingen Tid vilde lade sit Haar skære paa Rid- 
dervis, men gaa med Haaret skilt saaledes, som Kvin- 
derne havde det, indtil han havde faaet Hævn over 
Greven af la Marche, enten ved Selvtægt eller ved 
anden Mands Bistand. Og da Hr. Gotfred saa Greven 
af la Marche, hans Hustru og Børn ligge paa Knæ for 
Kongen og bede om Naade, lod han hente en Forhøj- 
ning, lod sit Haar løse op og skære paa Stand i Kon- 
gens, Greven af la Marche’s og de andres Paasyn. 

105. Og paa dette Tog imod Kongen af England 
og Baronerne gav Kongen store Gaver, som jeg har 
hørt dem sige, der vendte tilbage derfra. Men hverken 
for Gaverne eller for de Penge, der bleve givne ud 
paa dette Tog eller paa andre paa denne eller hin Side 
Havet, begærede eller tog Kongen nogen Tid af sine 
Baroner eller af sine Riddere, Mænd eller fuldtro Byer 
nogen Bistand, som man kunde angre paa. Og ikke 
var dette noget Under; thi han gjorde saa, tilskyndet af 
den gode Moder, som var hos ham, og i Følge hvis 
Raad han handlede, og af de Dannemænd, han endnu 
havde tilbage fra sin Faders og Farfaders Tid. 

XXIV. Ludvig den Hellige bliver syg og tager Korset 

1244. 

106. Efter disse ovenfor ommeldte Begivenheder 
begav det sig, at Kongen efter Guds Villie blev over- 
falden af en svær Syge i Paris, og det sagdes, at det 
var saa ilde fat med ham, at en af de Kvinder, der 
plejede ham, vilde trække Lagenet op over hans Ansigt, 
sigende, at han var død. Men en anden Kvinde, som 
stod paa den anden Side af Sengen, formente hende 
det og sagde, at hans Sjæl var end til Huse i Legemet. 

107. Og som Vorherre havde hørt dissse tvende 
Kvinders Samtale, beteede han sin Kraft paa ham og 

Jolnville. 5 

66 Ludvig den Hellige tager Korset. § 107—110. 

skikkede ham Helsen, da en stakket Stund var forløben. 
Thi forhen var han stum og kunde ej tale. Og det 
første, han mægtede at tale, begærede han Korset og 
fik det. Da spurgte hans Moder Dronningen, at han 
atter havde faaet Talens Brug, og lagde overvættes stor 
Glæde for Dagen derover. Men da hun erfor, at han 
havde taget Korset, og det bekræftedes af hans egen 
Mund, var hendes Sorg saa heftig, som om hun havde 
set ham død. 

108. Efter at han havde taget Korset, korstegnedes 
Grev Robert af Artois, Grev Alfons af Poitiers, Grev 
Karl af Anjou, siden Konge af Sicilien, alle tre Kongens 
Brødre; desligeste korstegnedes Hertug Hugo af Bur- 
gund, Grev Vilhelm af Flandern, Broder til den sidst 
afdøde Grev Guido af Flandern l , den gode Greve Hugo 
af St. Paul, hans Frænde Hr. Valter 2 , som færdedes 
mandeligt paa Korstoget og vilde have været saare 
mærkelig, hvis han havde levet. 

109. Var der saa og Greven af la Marche og 
hans Søn, Hr. Hugo den Brune, Greven af Saarbriicken, 
hans Broder Hr. Gobert af Apremont, sammen med 
hvem jeg, Johan, Herre til Joinville, sejlede over Havet 
paa et Skib, som vi hyrede, efterdi vi vare Søskende- 
børn; og vi drog over Havet med tyve Riddere, han 
selvtiende og jeg selvtiende. 

XXV. Joinville ger sig rede til at drage ud paa 
Korstoget. 

110. Ved Paasketider i det Herrens Aar, da vi 
skrev 1248, stævnede jeg mine Mænd og mine Vasaller 
til Joinville; og ommeldte Paaskeaften, da alle disse 



*) Guido af Dampierre døde d. 7. Marts 1305. 
*) Jfr. § 243, Anni. 

Folk, jeg havde stævnet hid, vare komne, fødte min 
første 1 Hustru 2 , en Søster til Greven af Grandpré, min 
Søn Johan, Herre til Ancerville. Hele den Uge holdt 
vi Fest og Danseglæde; min Broder 3 , Herren til Vau- 
couleurs 4 , og de andre mægtige Mænd, som vare der, 
gjorde Collats den ene efter den anden om Mandagen, 
Tirsdagen, Onsdagen og Torsdagen. 

111. Om Fredagen sagde jeg til dem: »I Herrer! 
Jeg drager bort over Havet, og ikke ved jeg, om jeg 
vender tilbage. Kommer da hid; dersom jeg i nogen 
Maade har sveget eder, vil jeg vederlægge eder det, 
den ene efter den anden, som jeg har for Skik, alle, 
som ville kræve noget af mig eller af mine Folk 5 .« 
Jeg gav dem Vederlag, som hele Befolkningen paa mit 
Gods attraaede det; og paa det jeg ikke skulde have 
nogen Vægt, forlod jeg Forsamlingen og lod uden 
nærmere Forhandling alt, hvad de bestemte, stande 
ved Magt. 

112. Som jeg ikke med Urette vilde tage nogen 
Penge med mig, drog jeg til Metz i Lothringen at efter- 
lade en stor Del af min Ejendom som Pant. Og I 
skulle vide, at den Dag, da jeg forlod vort Land for at 
drage til det hellige Land, havde jeg ikke tusindPund 6 
om Aaret af min Jord; thi min Fru Moder 7 var end i 

*) Jfr. Indledn. S. 2 samt § 466 med Note. 

8 ) Alice, Søster til Grev Henrik VI. af Grandpré. 

8 ) Gotfred af Joinville, Herre til Vaucouleurs. 

4 ) Vaucouleurs ligger i Departementet Meuse. 

6 ) Hvad Joinville her fortæller om sig selv, var almindelig 
Skik og Brug. Mathæus Parisiensis fortæller, at Ludvig den 
Hellige sendte 50 Franciskanere og Jakobinere ud over hele 
Landet og paalagde sine »Baillis« (jfr. S. 15 Anm. 3) at an- 
stille omhyggelige Undersøgelser, for at alle de, der havde 
lidt nogen som helst Uret, kunde faa Oprejsning. 

6 ) c. 14600 Kr. 

7 ) Hun hed Beatrix og var Datter af Stefan den Tredje af 
Auxonne. 

5 * 

Live ; og dog drog jeg afSted med ni Riddere og selv- 
tredie af bannerførende Mænd 1 . Og dette omtaler jeg 
for eder, eftersom jeg, saafremt Gud, der ingen Tid 
svigtede mig, ikke havde staaet mig bi, næppe havde 
kunnet holde Stand i saa langt et Tidsrum som de 
seks Aar, jeg dvælede i det hellige Land. 

113. Først, da jeg gjorde mig rede til at drage 
af Sted, skikkede Johan, Herre til Apremont og Saar- 
briicken, gennem sin Hustru Bud til mig om, at han 
havde truffet alle sine Forberedelser for at drage over 
Havet selvtiende blandt Riddere ; og han meddelte mig, 
at, dersom jeg vilde, skulde vi hyre et Skib tilsammen ; 
jeg gik ind derpaa; hans og mit Folk hyrede et Skib 
i Marseille. 

XXVI. Om en Klerk, som dræbte tre af Kongens 
Tjenere. 

114. Kongen stævnede alle sine Herrer til Paris 
og tog dem i Ed paa, at de vilde bevare Huldskab og 
Troskab imod hans Børn, dersom der vederfores ham 
noget menneskeligt paa Færden. Han krævede Ed af 
mig; men jeg vilde ikke sværge, thi jeg var ikke hans 
Mand 2 . 

*) Jfr. § 136. Efter du Cange havde en bannerførende Ridder under 
sin Kommando 50 »vaabenførende Mænd«, hver med 2 Riddere 
(foruden Svendene), hvoraf den ene var væbnet med 
Staalbue, den anden med en almindelig Bue eller Økse, — i 
alt 150 Riddere; en almindelig Ridder havde kun 30 Mand. 
Iblandt de her omtalte Riddere var der kun to, Landricourt 
og Tricastel, der havde Bannere; begge kæmpede sammen 
med Joinville og faldt i Slaget ved Mansurah. Naar vi læse, 
at en Hær bestaar af et vist Antal Riddere eller »vaabenførende 
Mænd«, betegner dette ikke det virkelige Antal Stridsmænd, 
da hver Ridder med sig havde en eller flere Væbnere til Hest 
og et ofte betydeligt Antal almindelige Svende. 

2 ) Joinville var dengang kun Greven af Champagnes »Mand«. 
Senere, under Korstoget, kom han ogsaa i Lensafhængighed 
af Kongen paa den S. 56, Anm. 4 Slutn. omtalte Maade. 

115. Medens jeg var under Vejs, saa jeg trende 
Mænd ligge døde paa en Kærre; de vare bievne af- 
livede af en Klerk. Det sagdes, at de skuide føres til 
Kongen. Da jeg spurgte det, skikkede jeg en af mine 
Væbnere af Sted for at faa at vide, hvorlunde det var 
tilgangen. Og min Væbner, som jeg skikkede af Sted, 
fortalte mig, at Kongen, da han kom ud af Kapellet, 
gik hen til Stentrappen for at se Ligene og spurgte 
Stadsfogden 1 , hvorlunde det var tilgangen. 

116. Der fortalte Stadsfogeden ham, at de afdøde 
vare trende af hans Tjenere ved le Chåtelet, og han 
fortalte ham, at de færdedes i afsides Gader for at 
stjæle fra Folk. »Og de kom«, sagde han til Kongen, 
»overden Klerk, I her ser, og tog alle hans Klæder fra 
ham. Klerken gik hjem i det blotte Linned, tog sin 
Bue og lod en Smaadreng bringe hans Jagtkniv med. 
Da han fik Øje paa dem, raabte han efter dem og 
sagde, at de vare Dødsens. Klerken spændte sin Bue, 
skød og ramte en af dem i Hjertet; og de tvende andre 
flyede ; men Klerken greb Jagtkniven, som Smaadrengen 
holdt i Haanden, og forfulgte dem i det skønne, klare 
Maaneskin.« 

117. »Den ene af dem skulde lige til at springe 
over en Hække og ind i en Urtegaard; da ramte 
Klerken ham med Jagtkniven,« sagde Slotsfogeden, »og 



*) I Teksten staar der »prévåt de Paris«. Dette var en Øvrig- 
hedsperson, som oprindelig paa sin Haand havde alle Byens 
administrative Hverv. Han fældede Domme, kommanderede 
Tropperne, inddrev Skatterne o. s. v. Dette Embede, som alt- 
saa var forbundet med betydelig Myndighed, var længe til 
Salg og gav Anledning til mange Misligheder, som Ludvig 
den Hellige 1254 satte en Stopper for. »Prévot de Paris« s 
Domstol med Sæde i »le Chåtelet« var en af de ældste i 
Riget. — »Chåtelet« var Navnet paa en Borg med to Taarne, 
der dækkede Adgangen til »la Cité «; det største af dem, »le grand 
chåtelet«, var Sæde for alle Stadens Retsforhandlinger. 

En Klerk dræber Kongens Tjenere. § 117 — 120. 



skar hele Benet af ham, saa at det kun hænger sam- 
men ved Støvlen *, som I selv kan se. Nu tog Klerken 
til at forfølge den anden, der vilde gange ind i et 
fremmed Hus, hvor der end var Folk oven Senge; der 
ramte Klerken ham lige midt i Hovedet og kløvede det 
til Tænderne, som I selv kan se,« sagde Stadsfogeden 
til Kongen. »Eders Naade!« sagde han, »Klerken viste 
Naboerne sin Sag, og saa gik han hen at give sig i 
eders Fangenskab; jeg fører ham til eder; gør med 
ham, hvad I vil; her er han.« 

118. »Min gode Klerk!« sagde Kongen, »det volder 
eders Tapperhed, at I ikke bliver Præst længere; men 
det volder og eders Tapperhed, at jeg beholder eder i 
min Tjeneste, og I skal drage med mig over Havet. Og 
dette lader jeg eder fremdeles vide, eftersom jeg vil 
have, at mine Folk skulle se, at jeg i ingen Maade vil 
støtte dem i deres Ondskab.« Som det forsamlede Folk 
hørte disse Ord, brød det ud i høje Fryderaab til Herren 
og bad Gud give ham et godt og langt Liv og føre 
ham tilbage med Glæde og Helsen. 



XXVII. Joinville forlader sin Borg. 

119. Derefter drog jeg tilbage til vor Hjemstavn, 
og Greven af Saarbriicken og jeg kom overens om, at 
vi skulde sende vor Oppakning til Vogns til Auxonne f , 
paa det den der kunde blive sat ud paa Sa6nefloden 
og sejle ned ad Saone lige indtil Arles ved Rhone’s 
Udløb. 

120. Den Dag, da jeg drog fra Joinville, skikkede 
jeg efter Abbeden i Cheminon 3 , som ansaas for den 



x ) Jfr. S. 27 Anm. 1. 

*) Ligger ved Saone i Dep. Cote d’or. 

8 ) Cistercienserabbedi i Sognet Chålons. 

retsindigste af Hvidebrødrenes Orden. Jeg hørte hans 
Skudsmaal i Clairvaux paa en Vor Frues Fest, der 
holdtes i den hellige Konges Nærværelse, af en Munk, 
der pegede paa ham og spurgte mig, om jeg kendte 
ham. Jeg sagde: »Hvi spørger I mig derom?* Og 

han svarede: »Eftersom jeg holder for, at det er den 

retsindigste Mand i hele Hvidebrødrenes Orden.« 

121. »1 skal fremdeles vide,« sagde han, »hvad' 
jeg har hørt en Dannemand fortælle, der laa i Sove- 
værelse tilsammen med Abbeden af Cheminon : Som det 
var saa overvættes hedt, havde Abbeden blottet sit 
Bryst; da saa denne Mand, der laa i Soveværelset til- 
sammen med Abbeden af Cheminon, Guds Moder gaa 
hen til Abbedens Seng og trække hans Klædebon op 
over hans Bryst, paa det Trækvinden ikke skulde volde 
ham Men.« 

122. Denne Abbed af Cheminon gav mig mit 
Skærf og min Pilegrimsstav 1 ; og da drog jeg fra Join- 
ville uden at gaa ind paa Borgen mere før min Hjem- 
komst, til Fods, barfodet og i det blotte Linned*; og 
paa den Vis gik jeg til Blécourt og til St. Urban og 
andre hellige Steder der paa Egnen. Og paa Vejen til 
Blécourt og St. Urban vilde jeg ikke en eneste Gang 
vende Blikket tilbage til Joinville, paa det mit Hjerte 
ikke skulde strømme over ved Synet af den skønne 
Borg, jeg forlod, og ved Tanken om mine tvende 
Børn. 



') Det var almindelig Skik, at Pilegrimmene saaledes, inden de 
tiltraadte Rejsen, i Kirken i deres Hjemstavn modtog Stav 
og Taske. St. Denis- Krøniken og Vilhelm af Nangis fortælle 
det samme om Ludvig den Hellige, inden han tiltraadte sine 
to Korstog. Efter at have faaet disse Ting overleveret tog 
han Afsked med sit Riges Beskytter, den hellige Dionysius. 

*) Særlig afførte man sig Langhoserne som Tegn paa Bod eller 
Straf. 

Korsfarerne stikke i Søen. 



§ 123—126. 



128. Jeg og mine Fæller holdt Maaltid i la Fon- 
taine-rArchevéque ved Donjeux 1 ; og der gav Abbed 
Adam af St. Urban (Gud signe ham!) mig og de ni 
Riddere, der ledsagede mig, en stor Mængde skønne 
Klenodier 2 . Derfra drog vi til Auxonne, og vi rejste 
derfra med vor Oppakning, som vi havde anbragt paa 
Baade, fra Auxonne ned ad Saone til Lyon; og ved 
Siden af Baadene førtes de store Stridsheste. 

124. I Lyon indskibede vi os paa Rh&ne for at 
fare til Arles-le-Blanc; og under Farten ned ad Rhone 
kom vi til en Borg, kaldet Roche-de-Glun 3 , som Kongen 
havde ladet sløjfe; thi Borgens Herre Roger var an- 
klaget for at bestjæle Pilegrimme og Købmændene. 

XXVm. Korsfarerne stikke i Soen i August 1248. 

125. I Augusti Maaned ginge vi om Bord i Skibene 
i la Roche-de-Marseille. Den Dag, da vi ginge om 
Bord, blev Skibsporten 4 aabnet og alle vore Heste an- 
bragte, som vi skulde føre med over Havet; og saa 
blev Porten lukket igen og stoppet godt til 8 , ligesom 
naar man sætter en Tønde under Vand; thi naar Skibet 
er ude i aaben Sø, er hele Porten under Vandets 
Overflade. 

126. Da Hestene vare komne om Bord, raabte 

vor Styresmand til sine Søfolk, som stod forude, og 
sagde til dem: »Er alting bered?« Og de svarede: 

»Ja vel, Herre! Klerkene og Præsterne kunne godt 
komme frem.« Det første de vare komne, raabte han 



x ) Ved Marne, 8 / 4 Mil fra Joinville. 

2 ) Jfr. § 442. 

8 ) Den laa paa det Sted, hvor Isére falder i Rhdne. 

4 ) Saadanne Transportskibe kaldtes »uissiers« af »uis«, den 
her omtalte Port. 

& ) Alle Utætheder ble ve udfyldte med Værk o. desl. 

til dem: »Synger i Guds Navn!« Og de ginge an alle 
som een Mand: »Veni, creator Spiritus 1 !« Og Styres- 
manden raabte til sine Folk: »Hejser Sejlene i Guds 

Navn!« Og de gjorde saa. 

127. Og da en stakket Tid var forløben, svulmede 
Sejlene for Vinden, og Landet svandt os af Syne, saa 
at vi kun saa Himmel og Hav; og hver Dag fjernede 
Vinden os mere og mere fra de Egne, hvor vi vare 
barnefødte. Og derved tilkendegiver jeg eder, at meget 
dumdristig er den, som vover at udsætte sig for slig 
en Fare med Næstens Gods eller i Dødssynd; thi man 
sover ind ved Kvældstide uden at vide, om man ikke 
den næste Dag ligger paa Havsens Bund. 

128. Paa Havet timedes der os et synderligt 
Under; thi vi traf paa et ganske rundt Bjerg ud for 
Kysten af Berberiet. Vi traf paa det ved Vespertid, 
sejlede siden hele Natten og troede vel at have lagt 
over halvtredsindstyve Mil bag os ; men næste Dag vare 
vi ud for det samme Bjerg, og saalunde begav det sig 
en to-tre Gange. Da Søfolkene saa det, bleve de helt 
bestyrtede og sagde, at vore Skibe vare i stor Fare; 
thi vi vare ud for de Saraceners Land i Berberiet. 

129. Da sagde en brav Præst, som blev kaldt 
Dekanen fra Maurupt, at han ingen Tid havde haft 
nogen Modgang i sit Sogn, hverken ved Vandmangel eller 
ved overvættes Regn eller anden Modgang, uden at Gud 
og hans Moder havde friet ham, det første han trende 
Løverdage havde ladet Menigheden gaa i Procession 
trende Gange*. Det var Løverdag; vi gik den første 
Gang i Procession omkring Skibets tvende Master; selv 
lod jeg mig bære, saasom jeg led heftig ilde. Ingen 



*) Digtet af Kong Robert af Frankrig (f 1031). Grundtvig har 
søgt at efterligne denneSalmei »Kom, Gud Helligaand, kom brat.« 
•) Jfr. § 180. 

Opholdet paa Cypern. 



§ 129-131 



Tid siden saa vi det Bjerg, men kom til Cypern paa 
den tredje Løverdag. 

XXIX. Opholdet paa Cypern 1 ; Tatarernes 2 Sendefærd; 

Joinville bliver Kongens Mand 3 . 

130. Da vi kom til Cypern, var Kongen alt paa 
Cypern, og vi fandt en stor Mængde af Kongens Pro- 
viant, nemlig Oplagsstederne for Kongens Vin, Penge 
og Korn. Kongens Vinkamre vare saalunde, at hans 
Folk midt paa Marken, paa Strandbredden, havde op- 
hobet store Dynger af V infade, som de havde købt alt 
to Aar, før Kongen kom; og de havde lagt dem oven 
paa hverandre, saa at, naar man saa dem forfra, saa 
det ud som Lader. 

131. Hveden og Byggen havde de lagt i Hobe midt 
paa Marken; og naar man saa det, var det ligesom 
Bjerge; thi Kornet var blevet grumme vaadt af den 
megen Regn og havde spiret, saa at man saa kun det 
grønne Græs. Saalunde begav det sig, at, da det skulde 
føres til Ægypten, blev Skorpen paa Overfladen fjernet 
tillige med det grønne Græs, og man fandt da, at 



1 ) Cypern var 1192 blevet et selvstændigt Kongerige under 
Guido af Lusignan, der fik Øen overdraget af Rikard Løve- 
hjerte. Guido udstykkede hele Øen i Len til Krigere, der 
kom over fra Palæstina; men dette Forhold forandrede sig 
igen under de følgende Konger. Den lille Stats Forfatning 
stemmede med de saakaldte »jerusalemske Assiser«, der 
gjaldt i det ca. 100 Aar ældre Kongerige i det hellige Land. 
— I Slutningen af det 15de Aarhundrede mistede Øen sin 
Selvstændighed, idet den gik over til at blive Provins af 
Venedig. Det er en bekendt Sag, at Cypern var et alminde- 
ligt Anløbssted paa Vejen til det hellige Land. Det vil saa- 
ledes erindres, at det var her, den danske Konge Erik Ejegod 
døde 1103. 

2 ) Fejlagtigt for: Mongolerne. 

8 ) Jfr. S. 56 Anm. 4 Slutn. 

Tatareraes Sendefærd. 



75 



Hveden og Byggen var lige saa frisk, som om den nys 
var bleven høstet. 

132. Kongen var hellere end gerne ufortøvet dragen 
videre lige til Ægypten x , som jeg hørte ham sige i Sy- 
rien, hvis ikke hans Baroner havde været, som raadede 
ham at bie paa Folkene, der endnu ikke alle vare an- 
komne. 

133. Paa den Tid, da Kongen dvælede paa 
Cypern, skikkede Tatarernes store Konge 2 sine Sende- 
mænd til ham og forebragte ham mange gode og 
høviske Ord. Iblandt andet meddelte han ham, at han 
var rede til at stande ham bi med at tage det hellige 
Land ind og fri Jerusalem af de Saraceners 3 Hænder. 

134. Kongen undfik hans Sendemænd meget milde- 
lig og naadig og skikkede ham sine til Vederlag, som 
dvælede to Aar, inden de vendte tilbage til ham. Og 
ved sine Sendemænd skikkede Kongen Tatarernes 
Konge et Telt, der skulde bruges som Kapel, kosteligt 
over al Maade, thi det var helt igennem gjort af godt, 



*) Han vilde kun have ventet, indtil hans Flaade, der var bleven 
adsplittet af en Storm, atter var samlet, og indtil det Mand- 
skab var ankommet, der paa samme Tid som han selv var 
stukket i Søen fra forskellige Havne for at slutte sig til ham 
paa Cypern. — Imidlertid var der flere, der endnu ikke vare 
afrejste, men som beredte sig til at følge ham. Disse var 
det, hans »Baroner« vilde have han skulde vente paa. Men 
dette var et Fejlgreb; thi da det næste Aar viste sig vanske- 
ligt at faa Skibe til Rejsens Fortsættelse, kom Toget ikke til 
at bryde op fra Cypern saa tidlig paa Aaret, som det var 
nødvendigt. 

*) Det var ikke den mongolske Storkan, men hans Statholder i 
Lilleasien. 

8 ) Der menes Kovaresmierne, som, efter at Mongolerne havde 
fortrængt dem fra deres tidligere Opholdssteder Øst og Syd 
for det kaspiske Hav, havde oversvømmet Syrien og erobret 
Jerusalem (1244). 

• Joinville bliver Kongens Mand. 



§ 184—136. 



fint Skarlagen. Og Kongen lod for at se, om han 
kunde drage dem over til vor Tro, i ommeldte Kapel 
i Billeder udskære Vor Frues Bebudelse og alle de 
andre Troens Materier 1 . Og disse Ting skikkede han 
dem ved tvende Prædikebrødre 2 , som kunde Saracensk, 
for at bete og lære dem, hvorlunde de skulde tro. 

135. De tvende Munke kom tilbage til Kongen, 
just da hans tvende Brødre vendte tilbage til Frankrig ; 
og de traf Kongen, som var dragen fra Acre, hvor 
hans Brødre havde forladt ham, og var kommen til 
Cæsarea, som han var i Færd med at befæste; og han 
havde hverken Fred eller Vaabenhvile med Saracenerne. 
Hvorlunde Kongen af Frankrigs Sendemænd bleve und- 
fangne, skal jeg fortælle eder, saaledes som de selv 
fortalte Kongen det; og i det, som de meldte Kongen, 
ville I kunne faa mange synderlige Ting at høre, hvilke 
jeg ikke vil fortælle nu, saasom jeg da maatte afbryde 
min Fortællings Gang, som jeg har paabegyndt, og som 
er saalunde: 

136. Jeg, som ikke havde tusinde Pund 3 om Aaret 
i Indtægt af min Jord, bebyrdede mig, da jeg drog ud 
paa Korsfærden, med ni Riddere foruden mig selv og 
tvende bannerførende Riddere; og det vederfores mig, 
at, da jeg kom til Cypern, havde jeg kun to Hundrede 
og fyrretyve Tours-Pund tilbage, efter at mit Skib var 
betalt; derfor meldte nogle af mine Riddere mig, at, 
saafremt jeg ikke forsynede mig med Penge, vilde de 
lade mig i Stikken. Men Gud, som ingen Tid svigtede 
mig, sørgede for mig paa slig Vis, at Kongen, som var 
i Nicosia 4 , skikkede Bud efter mig, tog mig i sin Tjene- 
ste og gav mig otte Hundrede Pund i min Kasse; og da 
fik jeg flere Penge, end som jeg havde behov. 

J ) Jfr. § 471. *) = Dominikanerne. 

• 3) = 14-15000 Kr. 

4 ) Cyperns Hovedstad. 

XXX. Kejserinden af Konstantinopel kommer til Cypern. 

137. Medens vi forløvede paa Cypern , meldte 
Kejserinden af Konstantinopel 1 mig, at hun var an- 
kommen til Bafa 2 , en By paa Cypern, og at jeg og Hr. 
Erhard af Brienne 8 skulde komme og hente hende. Da 
vi kom did, fandt vi, at en stærk Storm havde sønder- 
slaget Ankertovene paa hendes Skib og drevet Skibet 
hen til Acre, og af hele sin Oppakning havde hun kun 
beholdt den Kaabe tilbage, som hun var iført, og en 
Spisekappe 4 . Vi tog hende med til Limasol 6 hvor 
Kongen, Dronningen og alle de høje Herrer modtog 
hende med megen Ære. 

138. Næste Dag skikkede jeg hende Klæde til at 
gøre en Dragt af og Graaværk tilligemed, og jeg sendte 
hende noget Tartan og Taft til at fore Dragten med. 
Den gode Ridder Hr. Filip af Nanteuil, som var hos 
Kongen, traf min Væbner, der var paa Vej til Kejser- 
inden. Da denne Dannemand saa det. gik han til Kon- 
gen og sagde, at jeg højligen havde gjort ham og de 
andre høje Herrer til Skamme ved at skikke Kejser- 
inden denne Dragt, medens de ikke før havde tænkt 
derpaa. 

139. Kejserinden kom for at bede Kongen staa 
hendes Herre bi 6 , der var bleven i Konstantinopel, og 



*) Hun hed Marie, var Datter af Johan af Acre (eller Brienne) 
(jfr. § 395, Anm.) og gift med Kejser Balduin II., den sidste 
latinske Kejser i Konstantinopel. 

*) Paa Vestkysten af Cypern. 

*) Jfr. § 78; Brienne hørte under Champagne. 

4 ) Jfr. S. 25, Anm. 

8 ) Paa Sydøstkysten af Cypern. 

•) Kejser Balduin kunde kun eksistere ved Almisser fra den 
øvrige Kristenhed. Han var saa fattig, at han — efter hvad 
der fortælles — maatte sælge Kirkernes Blytage, Relikvier 
o. desl. Desuden maatte han kæmpe til to Sider, baade mod 
Bulgarerne og mod Grækerne, der havde sat sig fast i Kejser- 

78 Kejserinden af Konstantinopel kommer til Cypern. §139 — 141. 

hun udvirkede saa meget, at hun fik over hundrede 
Breve med, saavel fra mig som fra de andre Venner, 
hun havde der, i hvilke Breve vi vare edeligt forpligtede, 
hvis Kongen eller Legaten vilde sende tre Hundrede 
Riddere til Konstantinopel, efter at Kongen var dragen 
tilbage igen, vi vare edeligt forpligtede, siger jeg, til at 
drage did. 

140. Og for at holde min Ed bad jeg Kongen i 
det Øjeblik, da vi drog bort, i Greven af Eu’s 1 Nær- 
værelse, hvis Brev jeg har, og sagde, at, vilde han skikke 
tre Hundrede Riddere did, vilde jeg drage med for at 
holde min Ed. Og Kongen svarede mig, at han ikke 
havde Midler dertil, og at han ikke havde saa god 
en Skat, at han ikke vilde have udtømt, om det saa 
var det sidste af den. Efter at vi vare komne til Ægyp- 
ten, drog Kejserinden til Frankrig og tog med sig sin 
Broder, Hr. Johan af Acre, som hun lod ægte Grev- 
inden af Montfort. 



XXXI. Sultanen af Iconium, Kongen af Armenien 
og Sultanen af Babylon. 

141. Paa den Tid, da vi kom til Cypern, var Sul- 
tanen af Iconium 2 den rigeste Konge i hele Hedninge- 
verdenen. Og han havde øvet en synderlig Gerning; 



dømmet Nikæa (Bithynien, Lydien og til Dels Frygien). Disse 
om styrtede som bekendt det latinske Kejserdømme 1261, førte 
af Mikael Palæologos; men dette ændrede ikke væsentlig 
Kejser Balduins Levevis; han vedblev at leve af Almisser 
som før. 

*) Johan den Første af Brienne. Jfr. § 521 Anm. 

*) Det seldsjukiske Sultanat Rum eller Iconium (efter Hoved- 
byen af samme Navn, nu Konieh), omfattede de gamle Pro- 
vinser Lykaonien, det meste af Frygien, Paflagonien, Pam- 
fylien, Lykien samt største Delen af Armenien (»Storarme- 
nien«). Derimod dannede den gamle Provins Kilikien nu et 

thi han havde ladt en stor Del af sit Guld smelte i Ler- 
krukker, saadanne, som man gyder Vin i hinsides Havet, 
og som kunne rumme tre — fire Fade 1 Vin saa vel; og 
han lod Krukkerne slaa sønder; og Guldmasserne vare 
bievne liggende aabenlyst midt i et af hans Slotte, saa 
at hver den, der kom ind paa Slottet, kunde se dem 
og røre ved dem; og der var vel seks — syv Stykker 
af dem. 

142. Hvor rig han var, aabenbaredes ved, at Kon- 
gen af Armenien 2 skikkede Frankrigs Konge et Telt, 
som vel var fem Hundrede Pund værd; og Kongen af 
Armenien lod ham vide, at han havde faaet det af en 
»ferrais« * hos Sultanen af Iconium. »Ferrais« er den, 
som holder Sultanens Telte ved lige og holder hans 
Huse rene. 

143. For at fri sig for Sultanen af Iconiums Træl- 
domsaag drog Armeniens Konge til Kongen over Tata- 
rerne og gav sig ind under deres Herredom for at faa 
Hjælp af dem; og saa stor en Mængde Stridsmænd 
førte han med sig tilbage, at han mægtede at tage 
Kampen op med Sultanen af Iconium. Og Slaget va- 
rede længe, og Tatarerne nedlagde saa mange af Sul- 
tanens Mænd, at man ikke senere hørte noget om ham. 
Da der paa Cypern lød saa mange Rygter om det Slag, 
der skulde leveres, drog nogle af vore Stridsmænd til 
Armenien for at lægge Berømmelse ind og for at være 
med i Slaget, og ingen Sinde vendte nogen af dem til- 
bage derfra. 

Kongerige Armenien (»Lillearmenien«, se nedenfor). Den her 
omtalte Sultan skal have været en rig og mægtig Mand. 
Nogle Udsagn gøTe ham til Kristen. 

*) Dette Maal (>muid< = lat. modius) varierede i de forskel- 
lige Provinser. I Paris rummede det 2 feuillettes = 268 Liter. 

*) Se ovenfor. 

*) Forvansket Form af det arabiske Ord »ferrash« = Tapetserer 
ell. lign. 

Sultanen af Babylon. 



§ 144 — 146 . 



144. Sultanen af Babylon 1 , som forventede, at 
Kongen vilde komme til Ægypten til Vaaren, besluttede 
at drage ben og omstyrte sin Dødsfjende, Sultanen af 
Emesas* Magt. og han drog hen og indesluttede ham i 
Byen Emesa. Sultanen af Emesa vidste ikke, hvorlunde 
han skulde komme Sultanen af Babylon til Livs; thi 
han saa vel, at denne Sultan, dersom han levede længe, 
vilde styrte ham. Han dagtingede da saalunde med 
Sultanen af Babylons »ferrais«, at denne undlivede ham 
ved Forgift. 

145. Og hermed bar »ferrais« en sig saalunde ad 
Han besindede, at Sultanen hver Dag efter Middag satte 
sig til at lege Skaktavl paa Maatterne uden for sin Seng ; 
den Maatte, som han vidste, at Sultanen hver Dag satte 
sig paa, forgiftede han. Nu traf det sig saa, at Sul- 
tanen, som var foruden Hoser, kom til at ligge paa 
en Rift, han havde paa Benet. Straks smittede For- 
giften Kødet og berøvede ham al Bevægelighed i den 
Halvdel af Legemet, hvor den var trængt ind; og hver 
Gang Forgiften nagede ham i Nærheden af Hjertet, til- 
bragte han to samfulde Dage uden at æde, drikke eller 
tale. Hans Folk lod Sultanen af Emesa med Fred, og 
ham selv førte de med sig til Ægypten. 

XXXn, Afrejsen fra Cypern (1249). 

146. Straks i Førsten af Marts Maaned befalede 
Kongen og, efter hans Bydende, Baronerne og de andre 
Pilegrimme, at Skibene atter skulde lades med Vin og 
Levnedsmidler for at kunne bryde op, naar Kongen bød 



*) Der menes Babylon i Ægypten — det nuværende Kairo. Den 
Sultan, Talen er om, hed Malek-Saleh Nagem-eddin Ayub. 
! ) Fyrsten af Aleppo, Malek-Nacer Jussuf, havde erobret den 
syriske By Emesa ved Orontes, der hidtil havde været af- 
hængig af Ægypten. 

det. Saa skete det da, at, da Kongen saa, at alt var 
vel bered, ginge Kongen og Dronningen om Bord paa 
deres Skibe Fredagen for Pinse 1 ; og Kongen sagde til 
sine Herrer, at de skulde sejle bag efter ham paa deres 
Skibe lige ad Ægypten til. Om Løverdagen salte Kon- 
gen Sejl til og alle de andre Skibe ligesaa, hvilket var 
saare skønt at skue; thi det var, som om hele Havet, 
saa langt Øjet kunde se, var dækket af Sejlene paa 
Skibene, som bleve anslaaede til atten Hundrede i Tal- 
let, saavel store som smaa. 

147. Kongen kastede Anker ved en lille Høj, som 
kaldes Limasol-Spidsen, og alle de andre Skibe omkring 
ham. Kongen steg i Land paa Pinsedag. Da vi havde 
hørt Messe, rejste der sig en stærk og heftig Storm, der 
kom fra Ægypten, paa slig Vis, at af to Tusinde otte 
Hundrede Riddere, som Kongen førte med sig til Ægyp- 
ten, blev der kun syv Hundrede tilbage, som ikke af 
Stormen vare bievne adskilte fra Kongens Selskab og hen- 
rykkede til Acre og andre fremmede Egne, og som ikke 
siden bleve borte i lang Tid. 

148. Den anden Pinsedag havde Vinden lagt sig; 
Kongen og vi, som tøvede hos ham, saaledes som det 
var Guds Villie, satte paa ny Sejl til og mødte Fyrsten 
af Morea 2 og Hertugen af Burgund 3 , som havde dvælet 
paa Morea. Torsdagen efter Pinse ankom Kongen ud 
for Damiette, og vi traf der hele Sultanens Stridsmagt 



*) 21. Maj 1249. 

2 ) Gotfred af Villehardouin, Brodersøn af den bekendte Krø- 
nikeskriver af samme Navn, der forfattede en Skildring af 
det fjerde store Korstog (1202—4). Den her nævnte Gotfred 
af Villehardouin erobrede Morea og antog Fyrstetitel for sig 
og sin Slægt. 

8 ) Hertug Hugo IV. af Burgund havde tilbragt Vinteren paa Mo* 
rea, rimeligvis efter at have været i Konstantinopel for at 
indfri det Løfte om Hjælp, som han allerede ti Aar før havde 
givet Kejser Balduin. 

Joinrille. 6 

Landstigningen i Ægypten forberedes. § 148—151. 



opstillet paa Stranden, saare skønt Folk at skue; thi 
Sultanen har et forgyldt Vaabenmærke, som skinnede, 
naar Solstraalerne brød sig deri. Den Larm, de gjorde 
med deres Pauker og saracenske Horn, var ræddelig 
at høre. 

149. Kongen skikkede Bud efter sine Herrer for 
at holde Raad om, hvad han skulde gøre. Mange raa- 
dede ham at bie, indtil hans Folk vare komne tilbage, 
da han ikke havde beholdt Tredjeparten af sit Folk; 
men han vilde ingenlunde følge deres Raad. Den Grund, 
han anførte derfor, var, at han derved vilde give sine 
Fjender Mod, og besynderlig, at i Havet ved Damiette 
var der ikke nogen Havn, hvor han kunde bie paa sine 
Folk uden Frygt, at en Storm skulde tage os og føre 
os til andre Egne, saaledes som det Pinsedag var sket 
med de andre. 



XXXIII. Landstigningen i Ægypten forberedes. 

150. Det blev aftalt, at Kongen skulde gaa i Land 
om Fredagen 1 for Trefoldighedsfesten, og at hanskulde 
gange til Kamp imod Saracenerne, saafremt de ikke 
undløb den. Kongen bad Hr. Johan af Beaumont at 
give Hr. Erhard af Brienne og mig en Galej 2 , som vi 
og vore Riddere kunde sejle til Land paa, saasom de 
store Skibe ikke kunde gange helt ind til Land. 

151. Det var Guds Vilje, at, da jeg kom tilbage til 
mit Skib, skulde jeg finde et lille Fartøj, en Skænk fra 
Fru de Baruth 3 , mit og Greven af Montbéliard’s Sø- 
skendebarn, og der var otte af mine Heste der om Bord. 
Da Fredagen kom, gik jeg og Hr. Erhard fuldt bevæb- 



*) 28. Maj. *) Jfr. § 389 Anni. 

8 ) Eschive af Montbéliard, Datter af Valter af M. 

nede til Kongen for at bede om Galejen; svarede da 
Hr. Johan af Beaumont 1 , at den fik vi ikke. 

152. Da vort Folk saa, at vi ikke fik nogen Galej, 
lod de sig, saa mange som muligt, og saa godt det lod 
sig gøre, falde fra det store Skib ned paa Prammen, 
saa at Prammen var ved at synke. Da Søfolkene saa, 
at Prammen lidt efter lidt sank, flyede de op paa det 
store Skib og lod mine Riddere blive nede paa Pram- 
men. Jeg spurgte Føreren, hvor mange Folk der var 
for mange, og han svarede: »Tyve Stridsmænd«. Da 
spurgte jeg ham ligervis, om han nok vilde sætte vort 
Folk i Land, dersom jeg friede ham for saa mange, og 
han svarede: »Ja«. Og jeg friede ham paa slig Vis, at 
han i trende Hobe førte dem over paa mit Skib, hvor 
mine Heste vare. 

153. Medens jeg førte vort Folk af Sted, var ^er 
en af Hr. Erhard af Brienne’s Riddere ved Navn Plon- 
quet, der vilde gaa fra det store Skib ned i Prammen; 
men Prammen sejlede bort, og han faldt i Vandet og 
druknede. 

154. Da jeg kom tilbage til mit Skib, satte jeg paa 
min lille Pram en Væbner, som jeg gjorde til Ridder, 
og som hed Hr. Hugo af Vaucouleurs, og tvende saare 
tapre Junkere, af hvilke den ene hed Hr. Villain af 
Versey, den anden Hr. Vilhelm af Dammartin ; disse bar 
stor Ondskab til hinanden. Og ingen kunde bringe dem 
til at slutte Fred, saasom de vare komne i Haarene 
paa hinanden paa Morea; jeg fik dem imidlertid til at 
tilgive hinanden deres Nag og kysse hinanden ved at 
sværge dem til paa de hellige Relikvier, at vi ikke kom 
til Land, før de vare bievne gode Venner. 

155. Nu satte vi os i Bevægelse for at komme til 
Land og kom hen paa Siden af den Pram, der hørte 



! ) Jfr. S. 90 Anm. 1. 

6 * 

Landstigningen i Ægypten. 



§ 155 - 157 . 



til Kongens store Skibe, og hvor Kongen selv var om 
Bord. Og hans Folk begyndte at raabe efter mig (saa- 
som vi for skyndeligere end de), at jeg skulde slutte mig 
til et andet Skib, som førte St.-Denisfanen 1 , foran 
Kongen. Jeg gjorde dem dog ikke til Villie ; tværtimod 
lod jeg lægge til et Sted, hvor der var en grumme Hob 
Tyrker, vel seks Tusinde Mand til Hest. 

156. Det første de saa, at vi vare i Land, sporede 
de deres Heste og kom hen imod os. Da vi saa dem 
komme, stak vi vore Skjolde med Spidserne ned i 
Sandet og Skæftet paa vore Lanser ned i Sandet, saa- 
ledes at Spidserne vendte mod dem 2 . Ikke saa snart 
havde de set dem ligesom færdige at trænge ind i Livet 
paa dem, før de brat vendte sig og flyede. 



XiXIY. Korsfarerne gaa i Land for Saracenernes øjne. 

157. Hr. Balduin af Reims, en Dannemand, som 
var gangen til Land, skikkede sin Væbner til mig med 
Bud at bie paa ham; og jeg lod sige tilbage, at 
jeg meget gerne vilde gøre saa, thi saadan en Danne- 
mand, som han var, burde man vel bie paa i en saa- 
dan Nød; derfor var han mig taknemmelig alle sine 
Levedage. Med ham kom mine Riddere til os; og det 



D Denne Fane kaldtes paa Grund af sin Farve »Oriflammen« 
(o: den gyldne Flamme) og var af ensfarvet, luerødt Silke eller 
Taft. Da Munkene i Følge deres Stilling ikke maatte have 
med Vaaben at gøre, paahvilede det Greverne af Vexin, der 
vare Saint-Denis’s Værneherrer, at bære Fanen i de Krige, 
der førtes til Forsvar for Abbediets Rettigheder. Da Kon- 
gerne havde faaet Grevskabet Vexin under sig, arvede de 
dette Hverv og førte i Kraft heraf Fanen med sig i alle deres 
Krige. — Kongens private Banner er Guldlillier paa blaa 
Grund. 

2 ) Dette minder om de saakaldte »spanske Ryttere«, en Slags 
Fodangler. 

maa I vide, at, da jeg gik i Land, havde jeg hverken 
Væbner, ej heller Ridder, ej heller Tjener, som jeg 
havde ført med mig fra min Hjemstavn; og dog undlod 
Gud ikke at yde mig det. 

158. Til venstre for os steg Greven af Jatfa 1 i 
Land; han var Søskendebarn til Greven af Montbéliard 
og var af Slægten Joinville. Hans Landgang var den 
mest høviske at skue; thi hans Galej var ganske be- 
malet med hans Vaabenskjold, baade under og over 
Havets Overflade, hvilket Vaaben er gyldent med et 
rødt Kors med Kløer. Han havde vel tre Hundrede Ror- 
karle paa sin Galej, og for hver Rorkarl var der et 
Skjold i hans Vaaben, og til hvert Skjold var der fæstet 
en guldbaldyret Vimpel med hans Vaaben. 

159. Paa denne Fart var det, som om Galejen 
havde Vinger, saa kraftigt roede Søfolkene til; og det 
var, som om Lynet for ned fra Himlen, slig en Støj 
voldte Flagene, Paukerne, Trommerne og de saracenske 
Horn paa hans Galej. Det første Galejen var kommen 
saa højt op paa Landet som muligt, sprang baade han 
og hans Riddere i Land, saare vel bevæbnede og meget 
skønt prydede, og kom hen og stillede sig i Orden 
jævne os. 

160. Fast havde jeg glemt at sige eder, at, da Gre- 
ven af Jaffa var gangen til Land, lod han paa Stand 
sine Telte og sine Pauluner opslaa ; og det første Sara- 
cenerne saa dem opslagne, samlede de sig alle for vore 
Øjne, gav deres Heste Sporerne og red tilbage ligesom 
for at fare løs paa os; men da de saa, at vi ikke 
vilde fly, vendte de paa Stand om igen. 



l ) Han hed Johan af Ibelin, var Herre til Baruth og Greve af 
Jaffa og paa Kvindesiden beslægtet med Familierne Mont- 
béliard og Joinville. Som Greve af Jaffa fulgte han efter 
Grev Valter af Brienne, som Sultanen af Kairo og Khova- 
resmierne 1244 tog til Fange i Slaget ved Gaza 

161. I godt og vel et Flitsbueskuds Afstand til 
højre for os landede den Galej, som havde St. Denis- 
fanen om Bord. Og da de vare landede, var der en 
Saracener, som styrtede sig midt ind iblandt dem, 
enten fordi han ikke kunde holde sin Hest tilbage, eller 
fordi han tænkte, at de andre vilde følge efter ham; 
men han blev hugget helt sønder og sammen. 



XXXV. 1 Ludvig den Hellige bemægtiger sig Damiette. 

162. Da Kongen spurgte, at St. Denisfanen var 
kommen til Land, gik han hastelig hen over sit Skib, 
og uden at agte paa Legaten, som var hos ham, vilde 
han ingenlunde forlade den; men han sprang i Havet, 
saa at Vandet gik ham lige til Armhulerne. Og med 
Skjoldet om Halsen, Hjelmen paa Hovedet og sin Lanse 
i Haanden gik han lige hen til sine Folk, som stod paa 
Strandbredden. Da han kom til Land og fik Øje paa 
Saracenerne, spurgte han, hvad det var for Folk; og 
han fik til Svar, at det var Saracenerne; og han tog 
sin Lanse under Armen, dækkede sig med Skjoldet og 
vilde være gangen løs paa Saracenerne, dersom hans 
gode Mænd, der vare hos ham, havde tilstedt det. 

163. Trende Gange skikkede Saracenerne ved Brev- 
duer Bud til Sultanen om, at Kongen var gangen til Land, 
uden nogen Sinde at faa nogen Tidende tilbage, saasom 
Sultanen led ilde 2 , og da de fornam det, troede de, at 
Sultanen var død, og forlod Damiette. Kongen skik- 
kede en Ridder did for at faa Vished derom. Ridderen 



*) Joinville er her unøjagtig. Det fremgaar af meget troværdige 
samtidige Dokumenter, at de Kristne først vandt Fodfæste i 
Damiette efter et heftigt Søslag, at Saracenerne holdt Stand 
paa Bredden i 2 Dage, og at Ludvig først den tredje Dag kom 
ind i Damiette. 

Jfr. § 145. 

gik til Kongen og sagde, at han havde været i Sulta- 
nens Huse, og at det var sandt. Da skikkede Kongen 
efter Legaten og alle Prælaterne i Hæren, og man sang 
med høj Røst: »Te Deum laudamus 1 «. Da besteg 

Kongen sin Hest, desligeste og alle vi andre, og vi drog 
hen og lejrede os for Damiette. 

164. Det var meget taabeligt af Tyrkerne at drage 
bort fra Damiette uden at afbryde Baadebroen, hvilket 
vilde have voldet os megen Ulempe ; men de gjorde os 
svært Afbræk, da de drog bort, ved at stikke Ild paa 
Basaren, hvor hele Forraadet var og alt, hvad der 
sælges efter Vægt. Der kom lige saa meget ud heraf, 
som hvis der i Morgen blev stukket Ild paa Lillebroen 2 
i Paris, hvad Gud forbyde. 

165. Saa lad os da nu sige, at Gud den Almægtige 
lod os times stor Naade, da han skærmede os imod 
Død og Fare ved Landstigningen, endog vi vare til 
Fods og for løs paa vore Fjender, som vare til 
Hest. Herren lod os fremdeles times stor Naade ved 
at overgive os Damiette, som vi ikke havde mægtet 
at tage ind uden at udhungre den; og det kunne vi 
klarlig se, da det var ved Udhungring, at Kong Johan 
tog den ind i vore Fædres Tid 3 . 

XXXVI. Et Fejlgreb af Ludvig den Hellige; Uorden 
imellem Korsfarerne. 

166. Vorherre kan sige det samme om os, som 
han sagde om Israels Børn: »For intet have de regnet 

*) Begyndelsesordene af den saakaldte »ambrosianske Lovsang«, 
der dog næppe skyldes Kirkefaderen Ambrosius, men snarere 
er Oversættelse af en østerlandsk Hymne. 

*) »Petit-Pont«, som nu forbinder »rue Saint- Jacques« og dens 
Forlængelse »rue du Petit-Pont« med »la Cité«, var dengang 
opfyldt af Butikker. 

8 ) Den jerusalemske Konge Johan af Brienne indtog Damiette 
1219 . 

et attraaværdigt Land«. Og hvad siger han videre? 
Han siger, at de glemte Gad, endog han havde frelst 
dem. Og jeg skal siden sige eder, hvorlunde vi glemte 
ham. 

167. Jeg vil først og fremmest fortælle eder om 
Kongen, som lod sine Baroner, gejstlige og Lægfolk 
stævne til sig og lod dem staa ham bi med at afgøre, 
hvorlunde det Bytte, der var vundet i Byen, skulde 
deles. Patriarken 1 tog først til Orde og talte saalunde : 
»Herre, det synes mig raadeligt, at I beholder Hveden, 
Byggen, Risen og alle Fetaljer til Byens Forsyning, og 
at det bliver raabt ud i Lejren, at alle de andreSager 
skulle bringes til Legatens Bolig, og at Overtrædelse af 
dette Bud straffes med Bandlysning. Dette Raad bifaldt 
de andre Baroner til Hobe. Nu traf det sig saa, at 
alle de Sager, der bragtes til Legatens Bolig, kun havde 
en Værdi af seks Tusind Pund. 

168. Da det var gjort, skikkede Kongen og Ba- 
ronerne Bud efter den gæve Hr. Johan af Valery og 
talte saalunde til ham: »Herre af Valery!« sagde Kon- 
gen, »vi ere bievne enige om, at Legaten skal give 
eder de seks Tusind Pund at fordele der, hvor I tror, 
at det monne være bedst« — »Herre Konge!« sagde 
den gæve Mand, »I lader mig stor Ære vederfares; 
haver Tak derfor! men denne Ære og dette Tilbud, som 
I gør mig, vil jeg ikke annamme, hvis det er Gud vel- 
behageligt; thi jeg vilde derved omstyrte al god Sæd 
og Skik i det hellige Land; den er jo saalunde, at, 
naar Fjendernes Byer tages ind, bør Tredjeparten af 
det Gods, der findes i dem, være Kongens, og Pile- 
grimmene skulle have de tvende Tredjeparter.« 

169. »Og denne Sædvane overholdt Kong Johan 
nøje, da han tog Damiette ind ; og efter hvad de gamle 



J ) o: af Jerusalem. 

sige, overholdt ogsaa de tidligere Konger i Jerusalem 
nøje denne Skik. Og, hvis det behager eder at give 
mig de tvende Tredjeparter af Hveden og Byggen, 
Risen og de andre Fetaljer, vil jeg geme tage paa mig 
at uddele dem til Pilegrimmene. < Kongen bestemte sig 
ikke til at gøre det, og fik Sagen derved sit Forblivende, 
hvorfor mange holdt for, at der ikke var gjort dem 
Fyldest, naar Kongen omstyrtede god, gammel Sæd 
og Skik. 

170. Det siges af, at Kongens Folk, som ved 
Lemfældighed skulde have holdt paa Farmændene, 
hyrede dem Boderne, hvor de skulde sælge deres Varer, 
saa dyrt som muligt; derfor løb Rygtet derom til 
fremmede Lande, og mange Farmænd gav Afkald paa 
at komme til Lejren. Baronerne, som burde have for- 
varet deres Ejendom for at forvende den vel paa rette 
Tid og Sted, gav sig til at holde store Collatser med 
Kød i Overflødighed. 

171. Det menige Folk gav sig til at have Omgang 
med Skøger, hvorfor Kongen afskedigede en hel Hob 
af sit Folk, da vi kom tilbage fra Fangenskabet. Og 
da jeg spurgte ham, hvi han havde gjort det, gen- 
mælede han, at han sikkert havde erfaret, at de, hvem 
han havde givet Afsked, drev deres Utugt i saa ringe 
Afstand fra hans Telt, som man kan kaste med en 
liden Sten, og det paa den Tid, da Hæren var stedt i 
sin allerstørste Vaande. 

XXXVn. Saracenerne angribe Lejren; Valter af 
Antreche’s Død. 

172. Lad os nu vende tilbage til vor Materie og 
sige, at, kort efter at vi havde taget Damiette ind, 
kom hele Sultanens Rytteri mod vor Lejr og anfaldt den 
fra Landsiden. Kongen og alle Ridderne førte sig i 

deres Vaaben. Jeg gik fuldt væbnet hen at tale med 
Kongen og fandt ham fuldt væbnet siddende paa en 
Stol, og hos ham vare nogle gæve Riddere, som hørte 
til hans Skare, desligeste fuldt væbnede. Jeg bad ham 
naadig tilstede, at jeg og mine Folk drog uden Lejren, 
paa det at Saracenerne ikke skulde fare løs paa vore 
Telte. Da Hr. Johan af Beaumont 1 fornam min Be- 
gæring, raabte han overlydt til mig og formente mig i 
Kongens Navn at forlade mit Telt, før Kongen bød 
mig det. 

173. Jeg har fortalt eder om de gæve Riddere, 
der vare hos Kongen, saasom der var otte hos ham, 
gode Riddere til Hobe, som havde vundet Belønninger 
for Vaabendaad paa denne og hin Side Havet ; 
slige Riddere kaldtes i Almindelighed gode Riddere. 
Navnene paa dem, der vare Riddere hos Kongen, ere 
følgende: Hr. Gotfred af Sargines, Hr. Matthias af 
Marly, Hr. Filip af Nanteuil, Hr. Imbert af Beaujeu, 
Rigens Marsk, som ikke var der til Stede, men uden 
Lejren tilsammen med Føreren for Flitsbueskytterne og 
de fleste af Kongens væbnede Huskarle for at bevogte 
Lejren, paa det, at Tyrkerne ikke skulde volde noget 
Afbræk. 

174. Nu begav det sig, at Hr. Valter af Autreche 
lod sig væbne i sit Telt med alle Stykker, og da han 
havde besteget sin Hest, taget Skjoldet om Halsen og 
Hjelmen paa Hovedet, lod han Forhængene for sit Telt 
løfte i Vejret og gav Hesten Sporerne for at fare mod 
Tyrkerne; og just da han ganske ene red ud af sit 
Telt, udbrød hele hans Følge med lydelig Røst: »Cha- 
tillon 2 !« Nu begav det sig saa, at, førend han naaede 

*) Joinville kommer gentagne Gange tilbage til, hvor uvenligt 
Johan af Beaumont optræder over for ham, jfr. § 151, 428. 

2 ) Til dette Hus hørte han nemlig. 



Digitized by Google 




§ 174 - 177 . 



Valter af Autreche’s Død. 



91 



hen til Tyrkerae, styrtede han, og hans Hest trampede 
hen over hans Legeme ; og bedækket med hans Vaaben 
for Hesten hen til vore Fjender, saasom de fleste af 
Saracenerne red paa Hopper ; derfor ilede Hesten hen ad 
Saracenerne til. 

175. Og de, der saa det, fortalte os, at fire Tyrker 
kom hen imod Hr. Valter, som laa paa Jorden; og da 
de gik forbi ham, gav de ham med deres Køller nogle 
drøje Slag, der han . laa. Der blev han friet af Rigens 
Marsk og flere af Kongens Haskarle med ham, hvilke 
paa deres Arme bar ham tilbage til hans Telt. Da 
han kom did, var han ikke mægtig at mæle et Ord; 
flere af Feltskærerne og Lægerne i Lejren gik til ham; 
og, saasom de holdt for, at der ikke var nogen Døds- 
fare, lod de ham aarelade paa baade Arme. 

176. Ved Kvældstide meget silde foreslog Hr. 
Albert af Narcy mig, at vi skulde gange at se ham, 
saasom vi hidindtil ikke havde set ham og det var en 
saare berømmelig og tapper Mand. Vi traadte ind i 
hans Telt, og hans Kammermester kom os til Møde, 
paa det vi skulde gange sagtelig og ikke vække hans 
Herre. Vi fandt ham liggende paa nogle Tæpper af 
Graaværk og nærmede os ganske stille til ham ; men vi 
saa da, at han var død. Da det blev forebragt Kongen, 
genmælede han, at han ikke vilde have tusind saa- 
danne, efterdi de vilde gøre uden hans Bydende, som 
denne havde gjort 

XXXVIII. Nye Angreb af Saracenerne: Kongen be- 
stemmer sig til at oppebie Greven af Poitiers’s 
Ankomst. 

177. Det saracenske Fodfolk trængte hver Nat ind 
i Lejren og nedlagde Folk, der de kom over dem sovende ; 
saaledes begav det sig, at de nedlagde Herren af Courte- 

nay’s Skildvagt, og de lod ham ligge paa et Bord, skar 
Hovedet af ham og tog det med sig. Og de gjorde 
saa, efterdi Sultanen gav en Guldbyzantin for hvert 
Hoved af en Kristen. 

178. Og denne Forfølgelse skete, saasom Hær- 
afdelingerne hver sin Nat til Hest bevogtede Lejren; 
og naar Saracenerne vilde trænge ind i Lejren, biede 
de, indtil Støjen af Hestene og Folket havde lagt sig; 
da gik de ind i Lejren bag ved Hestenes Ryg og gik 
ud igen før Dag. Og derfor bød Kongen, at de Af- 
delinger, som plejede at holde Vagt til Hest, skulde 
gøre saa til Fods. saa at hele Lejren var i Sikkerhed 
ved vort Folk, som holdt Vagt, £kasom det var spredt 
paa slig Vis, at den ene berørte den anden. 

179. Efter at dette var sket, besluttede Kongen 
ikke at rejse fra Damiette, førend hans Broder, Greven 
af Poitiers \ var kommen, som førte de franske Under- 
saatter med sig. Og paa det Saracenerne ikke til Hest 
skulde fare ind i Lejren, lod Kongen hele Lejren 
omslutte af brede Grave; og ved Gravene holdt hver 
Kvæld Flitsbueskytter og Stridsmænd Vagt og ved Ind- 
gangen til Lejren ligervis. 

180. Da St. Remigius's Dag 2 var forløben, uden 
at der var spurgt Nyt om Greven af Poitiers (hvorover 
Kongen og alle de i Hæren vare meget urolige; thi de 
frygtede for, at der var hændt ham en Ulykke), da 
mindede jeg Legaten om, hvorlunde Dekanen af Maurupt 3 , 
medens vi vare paa Havet, havde ladet os gaa trende 
Gange i Procession trende Løverdage i Træk; og for 
den tredje Løverdag landede vi paa Cypern. Legaten 
fulgte mit Raad og lod dé trende Processioner udraabe 
i Lejren trende Løverdage i Rad. 



*) Jfr. S. 20 Anm. 2. 

*) D. 1. Oktober 1249. 8 ) Jfr. § 129. 

181. Den første Procession gik an i Legatens 
Bolig, og de gik til Vor Frue Kirke 1 i Byen, hvilken 
Kirke var bygget i Saracenernes Moské, og Legaten 
havde indviet den til Guds Moders Ære. Legaten holdt 
Prædiken trende Løverdage i Rad. Til Stede vare Kongen 
og de mægtige Mænd i Hæren, hvilke Legaten gav 
fuld Syndsforladelse. 

182. Inden den tredje Løverdag kom Greven af 
Poitiers, og det vilde heller ikke have været til nogen 
Baade, om han var kommen før ; thi trende Uger igennem 
rasede der et saa hårdt Uvejr paa Havet ud for Da- 
miette, at vel to Hundrede og fyrretyve Skibe, saavel 
store som smaa, søndersloges og gik til Grunde. Var 
derfor Greven af Poitiers kommen før, vilde baade han 
og hans Folk være druknede til Hobe. 

183. Da Greven af Poitiers var ankommen, stæv- 
nede Kongen alle Baronerne i Hæren til sig for at faa 
at vide, hvad Vej det burde ham at drage hen ad 
Alexandria til eller hen imod Babilon. Saa bleve da 
den gode Grev Peder af Bretagne og de fleste af 
Herrerne i Hæren enige om, at Kongen skulde drage 
hen og belægge Alexandria; thi ved Byen var der en 
god Havn, hvor de Skibe, som bragte Levnedsmidler 
til Hæren, kunde lægge til. Var da Greven af Artois 
af en anden Mening og sagde, at han holdt for, at det 
ikke burde sig at drage andre Steder hen end til 
Babilon, saasom det var Hovedstaden i hele Ægyptens 
Rige ; og han sagde saa, at den, der med eet Slag vilde 
undlive Slangen, maatte knuse dens Hoved. Kongen 



*) Allerede ved Byens Indtagelse 1219 var den tidligere Moské 
bleven forvandlet til en Kirke og højtideligt indviet til Vor 
Frue. Nu foretog Ludvig (eller rettere den pavelige Legat) 
samme Ceremoni. 

§ 183—185* 



ænsede ikke alle sine andre Herrers Raad, men holdt 
sig til sin Broders 1 . 



XXXIX. Hæren bryder op. 

184. Som Adventstiden gik an, brød Kongen op 
med sin Hær for at drage mod Babilon saalunde, som 
Greven af Artois havde raadet ham. Temmelig nær 
ved Damiette traf vi paa et Vandløb, der var en Arm 
af den store Flod; og det blev bestemt, at Hæren 
skulde dvæle en Dag for at spærre bemeldte Arm, paa 
det at man kunde komme over den. Det blev udført 
med temmelig stor Lethed; thi bemeldte Arm blev 
spærret næst ved Hovedfloden, saa at Vandet temmelig 
let strømmede i modsat Retning i Hovedfloden 2 . Da 
vi overskred denne Arm, skikkede Sultanen fem Hun- 
drede af sine Riddere, de bedst beredne, han kunde 
finde i sin ganske Hær, hen for at plage Kongens Hær 
og forsinke vor Marche. 

185. St. Nikolajs Dag 3 bød Kongen, at man skulde 
gøre sig rede til at ride af Sted, og at ingen maatte 
driste sig til at kæmpe mod de Saracenere, som vare 
komne. Nu begav det sig, at, da Hæren satte Hestene 
i Bevægelse, og da Tyrkerne saa, at man ikke vilde 



1 ) Det fortælles, at Ludvig stod i hemmelig Forbindelse med 
Byens Statholder eller en anden højtstaaende Mand, der vilde 
hævne sin Broder, som Sultanen havde ladet dræbe. — 
Sultanen, der paa samme Tid laa dødssyg, skal have gjort 
Ludvig meget gunstige Fredstilbud, som denne dog ikke gik 
ind paa, maaske i den Formening, at Sultanens eventuelle 
Efterfølger ikke vilde anse sig for bunden til dem. Det viste 
sig da ogsaa, at efter Sultanens Død ble ve alle Forhandlinger 
afbrudte fra de vantros Side. 

2 ) Legaten lovede dem, der arbejdede herpaa, deres Synders 
Forladelse. 

*) 6. December 1249. 

gøre Angreb paa dem, men igennem deres Spejdere 
spurgte, at Kongen havde forbudt det, da tog de Mod 
til sig og anfaldt Tempelherrerne, som dannede den 
fremmeste Hærafdeling; og en af Tyrkerne slog en af 
Tempelherrernes Riddere til Jorden, lige foran den Hest, 
paa hvilken Broder Reinhold af Vichiers sad, som den- 
gang var Marskalk 1 i Tempelherreordenen. 

186. Da han det saa, raabte han til de andre 
Brødre: »Nu ind paa dem i Guds Navn! thi jeg kan 
ikke længere udholde det.« Han gav sin Hest Sporerne, 
desligeste og hele Hæren; vort Folks Heste vare friske; 
men Tyrkernes vare allerede udmattede; derfor har 
jeg hørt melde om, at ingen undslap, men alle bødede 
med Livet; og flere af dem vare komne ud i Floden 
og druknede. 



XL. Om Nilen. 

187. Det bør os først og fornemmeligst at tale 
om den Flod, som gennemstrømmer Ægypten og kom- 
mer fra det jordiske Paradis 2 ; og dette fortæller jeg 
eder, paa det I kunne fatte visse Ting, min Materie 
angaaende. Denne Flod er forskellig fra alle andre 
Floder; thi, jo længere andre Floder komme ned i deres 
Løb, des flere smaa Floder og Bække falder der ud i 
dem; men denne Flod optager ingen; tværtimod kom- 
mer den i et eneste Løb lige til Ægypten; men da 



*) Marskaiken var oprindelig en Slags Overstaldmester. Under 
Filip August førte han Fortroppen. Fra Ludvig den Hellige 
til Frants I var der to i Kongens Hær; de stod under Marsken, 
kommanderede for Resten Hæren, holdt Tropperevuer, kon- 
trollerede, hvorvidt hver Lensherre opfyldte sin Ydelsespligt, 
holdt Disciplin i Hæren o. s. v. Marskalkens Attribut var en 
lillieprydet Kommandostav. 

*) Johan Sarrasin kalder den slet og ret »Paradisfloden«. 

deler den sig i syv Arme, som sprede sig ud over 
Ægypten. 

188. Og naar St. Remigius’s Dag er forløben, 
skylle de syv Floder ud over Landet og dække Sletterne ; 
og naar de synke tilbage i deres Leje, gaa Agerdyrkerne 
ud at bearbejde hver sin Jordlod med en Plov uden 
Hjul, hvormed de pløje Jorden, der er tilsaaet med 
Hvede, Byg, Kommen og Ris; og alt dette kommer op 
saa godt, at ingen ydermere kunde finde noget at gøre 
derved. Og ikke ved man, hvorfra denne Overdrivelse 
kommer, uden det, at den sker ved Guds Villie; og, 
var det ikke saa, vilde der ikke fremkomme noget 
godt i Landet paa Grund af den stærke Solbrand, som 
vilde afsvide alt, saasom det aldrig nogen Tid regner 
i Landet. Floden er altid plumret; naar derfor Lan- 
dets Indbyggere ville have at drikke, tage de Vand 
henad Kvældstide og knuse fire Mandler eller Bønner 
deri; og den næste Dag er det saa godt at drikke, 
at der er intet at klage derpaa. 

189. Inden Floden træder ind i Ægypten, sænke 
de Folk, som er vante at gøre det, deres Net udspredte 
ned i Floden ved Kvældstide, og om Morgenen finde de 
i deres Net disse Varer, som sælges efter Vægt, og 
som indføres her i Landet, nemlig Ingefær, Rabarber, 
Aloe og Kanel. Og det siges, at disse Sager komme 
fra det jordiske Paradis; thi Vinden river Grene af de 
Træer, som staa i Paradiset, ligesom den i Skovene i 
dette Land afriver det tørre Træ; og det tørre Træ, 
der falder i Floden, sælge Farmændene til os her i 
Landet. Flodvandet er af den Beskaffenhed, at naar 
vi hængte det op (i hvide Lerkrukker 1 , som gøres i 



*) Disse, der paa spansk hedde »alcarrazas«, ere meget alminde- 
lige paa den pyrenæiske Halvø og i Orienten. I Frankrig 
laves de for øvrigt ogsaa nu. 

Landet) i vore Teltsnore, blev det paa den varmeste 
Tid af Dagen lige saa koldt som Kildevand. 

190. De fortalte i Landet, at Sultanen af Babilon 
mange Sinde havde prøvet at faa at vide, hvorfra Floden 
kom; og han skikkede Folk did, som havde en Art 
Brød med, der kaldes Tvebakker, eftersom de blive 
bagte tvende Gange; og af dette Brød levede de, ind- 
til de kom tilbage til Sultanen. Og de meldte, at de 
vare dragne op ad Floden og vare komne til en stor, 
lodret Klippehøjde, som ingen mægtede at bestige. 
Fra denne Højde styrtede Floden ned; og det tyktes 
dem, at der var en grumme Hoben Træer oppe paa 
Bjerget; og de sagde, at de havde fundet adskillige 
synderlige, vilde Dyr af forskellig Skikkelse, som Løver, 
Slanger og Elefanter, som kom hen og stirrede paa 
dem oven for Floden, imedens de drog op ad den. 

191. Nu ville vi vende tilbage til vor første Materie 
og sige saalunde, at, naar Floden træder ind i Ægypten, 
deler den sig i syv Arme, som jeg sagde tilforn. Den 
ene af disse Arme gaar til Damiette, den anden til 
Alexandria, den tredie til Tanis 1 , den fjerde til Rexi. 
Og til denne Arm, som gaar til Rexi 2 , kom Kongen af 
Frankrig med sin Hær, og han slog Lejr imellem Dami- 
ette og Rexi- Armen; og alle Sultanens Tropper slog 
Lejr paa den anden Side Rexi-Armen for at formene 
os at gange over; og dette havde de let ved, thi ingen 
kunde komme over Vandet og gange mod dem uden ved 
at svømme over. 

XLI. Der bygges en Dæmning over Floden. 

192. Kongen besluttede at lade lægge en Dæm- 
ning over Floden for at gange mod Saracenerne. For at 

*) Øst for Damiette. 

2 ) Den udgaar fra Mansurah, og dens almindeligste Navn er 
Achmun-Kanalen, imellem Tanis- og Damiette-Armen. 

Joinville. 7 

værne dem, der skulde arbejde paa Dæmningen, lod 
Kongen opføre tvende Taarne, som kaldes »Katte- 
kasteller 1 «; thi der var tvende Kasteller foran »Kattene« 
og tvende Bygninger bag ved Kastellerne for at dække 
dem, der skulde holde Vagt, mod Skuddene fra Sarace- 
nernes Maskiner ; de havde seksten Maskiner, der vare 
opstillede med alle Stykker. 

193. Da vi kom did, lod Kongen opføre atten 
Maskiner, som Jocelin af Cornaut var Mester for. Vore 
Maskiner skød imod deres og deres imod vore; men 
ingen Sinde hørte jeg sige, at vore udrettede stort. 
Kongens Brødre holdt Vagt om Dagen, og vi, de andre 
Riddere, holdt Vagt om Natten ved »Kattene«. Nu vare 
vi ved den sidste Uge før Jul. 

194. Det første »Kattene« vare byggede, gik Ar- 
bejdet med Dæmningen an, saasom Kongen ikke vilde 
have, at Saracenerne, som sigtede og skød paa os 
tværs over Floden, skulde saare dem, der bar Jord til. 
Angaaende denne Dæmning bleve Kongen og alle Baro- 
nerne i Hæren slagne med Blindhed; thi, saasom de 
havde spærret den ene af Flodens Arme, som jeg for- 
talte eder tilforn 2 (hvilket de lettelig gjorde, eftersom 
de tog sig paa at spærre den, der den skilte sig fra 
Hovedfloden), derfor tænkte de, at de kunde spærre 
Rexi-Armen, endog den alt havde skilt sig fra Hoved- 
floden en halv Mil ovenfor. 

195. Og for at formene Kongen at bygge Dæm- 
ningen lod Saracenerne gøre Huller i Jorden paa den 



*) Foran »Kattene« (o: overdækkede Gallerier, under hvilke man 
kunde færdes i Sikkerhed) var der opført Kasteller, og begge 
Dele tilsammen kaldtes »Katte -Kasteller.« — Derfra ud- 
t slyngede Soldaterne Pile, Blykugler og Stene. Katte-Kastel- 
lerne vare beklædte med Okse- eller Hestehuder for ikke at 
beskadiges af »den græske ild«. 

2 ) Jfr. § 184. 

Side, hvor deres Hær stod, og, det første Floden kom 
til Hullerne, trængte den ind i Hullerne og gjorde atter 
en stbr Fordybning. Saa hændte det da, at alt, hvad 
vi havde gjort i trende Uger, tilintetgjorde de til Hobe 
paa en Dag, thi, alt som vi gennede for Floden paa vor 
Side, gav de den atter udvidet Rum paa deres Side 
ved de Huller, de gjorde. 

196. I Steden for Sultanen x , som var død af den 
Sot, som han blev overfalden af, da han belagde den 
Stad Emesa 2 , havde de til deres Høvding kaaret en 
Saracener, som hed Scecedin, Sheikens Søn 3 . Det 
sagdes, at Kejser Frederik havde slaget ham til Ridder. 
Denne bød en Part af sine Folk at drage hen og an- 
falde vor Hær fra Damiette-Siden, og de gjorde saa. 
Thi de gik over til en Stad, som ligger ved Rexi- Armen, 
navnlig Sharmesah. Juledag var jeg med samt mine 
Riddere til Gæstebud hos Hr. Peder 4 af Avallon; 
medens vi sad ved Maaltidet, kom de med sporede 
Heste lige hen til vor Lejr og nedlagde flere arme 
Folk, som til Fods vare gangne ud i Markerne. Vi 
førte os i vore Vaaben. 

197. Vi formaaede ingenlunde at komme tilbage 
tidsnok til at træffe vor Vært Hr. Peder, som var uden 
Lejren og var gangen efter Saracenerne. Vi sporede 
vore Heste, red efter ham og friede ham ud af Sarace- 
nernes Vold, hvilke havde kastet ham til Jorden; og 
ham og hans Broder, Herren til le Val, førte vi tilbage 
til Lejren. Tempelherrerne, som vare komne til ved 



*) Saleh-Ayub. 

*) Jfr. § 145. 

8 ) Den afdødes Søn, Turan-Shah, var Statholder over Faderens 
Besiddelser i Mesopotamien, og, inden han var kommen til 
Ægypten, tiltog Hærens Høvding, Emiren Fakr-Eddin (den, 
som her kaldes Sceceddin) sig enevældig Magt. 

4 ) Denne kalder Joinville andetsteds sit Søskendebarn. 

7* 

Anskriget, dannede Bagtroppen mandeligt og paa rette 
Vis. Tyrkerne kom lige ind i vor Lejr og plagede os ; 
derfor bød Kongen, at Lejren skulde tillukkes med 
Grave hen ad Damiette-Siden til, lige fra Damiette- Armen 
til Rexi-Armen. 

XLII. Et Angreb af Saracenerne slaas tilbage. 

198. Scecedin, som jeg nævnte eder tilforn (Tyr- 
kernes Høvding) var den, der havde det bedste Lov 
paa sig i hele Hedningeverdenen. I sit Banner førte 
han samme Vaaben som Kejseren, der havde slaget 
ham til Ridder. Hans Banner var inddelt i Felter: i 
det ene Felt var Sultanen af Aleppo’s Vaaben, i det 
andet Kejserens, som havde slaget ham til Ridder; i 
det tredie Felt var Sultanen af Babilons Vaaben. 

199. Hans Navn var Scecedin, Sheikens Søn; 
det vil sige saa meget som »den gamle Søn af den 
gamle«. Dette Navn holdt de for noget ærefuldt iblandt 
Hedningerne; thi det er det Folk i Verden, som beter 
Alderdommen den største Hæder fra den Stund af, da 
det befindes, at Gud har værnet dem imod forsmædelig 
Tiltale lige til deres gamle Alder. Kongens Spioner 
meldte tilbage, at Scecedin, den gæve Tyrk, pukkede 
paa, at han paa St. Sebastians Dag 1 vilde holde Maal- 
tid i Kongens Pauluner. 

200. Da Kongen spurgte dette, fordelte han sin 
Hær saalunde, at hans Broder, Greven af Artois 2 , skulde 
vogte »Kattene« og Krigsmaskinerne; Kongen og Greven 
af Anjou, den senere Konge at Sicilien, bleve satte 
til at vogte Lejren ad Babilonsiden til; og Greven af 
Poitiers og vi fra Champagne skulde vogte Lejren ad 



J ) 20. Januar. 

*) Jfr. S. 20 Anm. 2. 

Damiettesiden til. Nu begav det sig, at Tyrkernes 
Fyrste, om hvilken tidligere er meldt, lod sine Folk 
gange over paa det Eiland, som ligger imellem Damiette- 
Floden og Rexi-Floden, der, hvor vor Hær var lejret, 
og han lod sine Hobe stille op saalunde, at de rakte 
fra den ene af Floderne til den anden. 

201. Siciliekongen anfaldt og vandt over disse 
Folk. Mange af dem druknede i baade Floder; og 
lige fuldt blev der en grumme Hob tilbage, som man 
ikke dristede sig til at anfalde, al den Stund Saracener- 
nes Maskiner spillede mellem de tvende Floder. I det 
Anløb, som Siciliekongen gjorde mod Tyrkerne, for 
Grev Guido af Forez til Hest igennem Tyrkernes Hær, 
og han og hans Hær anfaldt en Hob saracenske Strids- 
mænd, som strakte ham til Jorden; og han fik Benet 
forkryst, og tvende hans Riddere bar ham tilbage paa 
deres Arme. Næppe fik man Siciliekongen til at und- 
drage sig den Fare, han havde styrtet sig i, og han 
blev højlig priset for denne Daad. 

202. Tyrkerne kom hen imod Greven af Poitiers 
og imod os, og vi for straks imod dem og forfulgte 
dem længe; der blev dræbt Mandskab paa deres Side; 
men vi vendte tilbage uden Forlis. 



XLIII. Der udsendes græsk Ild 1 imod Katte- 
Kastellerne. 

208. En Kvæld, som vi holdt Nattevagt ved Katte- 
Kastellerne, begav det sig, at de frem imod os førte 



J ) Den kaldtes saa, fordi den var opfunden af en Græker Kalli- 
nikos under Kejser Konstantin Pogonatos (668 — 85). Grækerne 
holdt længe denne Opfindelse hemmelig. Til Søs brugte man 
den græske Ild paa to forskellige Maader: enten blev der 
slynget Brandere over paa den fjendtlige Flaade, eller de 
bleve pustede gennem lange Kobberrør, der vare anbragte 

en Maskine, som kaldes »Blide«, hvilket de ej havde 
gjort tilforn, og i samme Maskines Slynge lagde de 
græsk Ild. Da den gode Ridder Hr. Valter af Écurey, 
som færdedes tilsammen med mig, saa det. sagde 
han saa: 

204. »I ædle Herrer! vi ere stedte i den største 
Fare, som nogen Tid er timedes os; thi, brænde de 
vore Kasteller og vi dvæle her, ere vi forlorne og vorde 
Ildens Bytte; men, saafremt vi forløbe vore Poster, som 
ere os givne at vogte, ere vi vanærede; derfor kan 
ingen uden Gud skærme os imod denne Fare. Jeg 
holder da for og raader eder, at, hver Gang de slynge 
Ilden imod os, skulle vi kaste os ned paa vore Albuer 
og vore Knæ og bede Vorherre skærme os imod 
denne Fare .« 

205. Det første de da bar paa at give Ild, kastede 
vi os ned paa vore Albuer og vore Knæ, som han 
havde beskedet os. Den første Ild for imellem vore 
tvende Katte-Kasteller og faldt foran os paa det Sted, 
som Hæren havde opfyldt for at stoppe Floden. Vore 
Slukkere bleve satte i Beredskab for at slukke Ilden ; 
og, saasom Saracenerne kunde ikke skyde paa dem 
(det voldte de tvende Fløje af de Pauluner, Kongen 
havde ladet gøre der), skød de straks op imod Skyerne, 
saa at Pilene faldt straks ned imod dem selv. 

206. Den græske Ilds Maade var saalunde, at den 
fortil var lige saa tyk som en Tønde ung Vin, og 
Stjerten paa den Ild, der udgik derfra, var vel saa 
stor som en stor Lanse. Den gjorde saadant Bulder 



ude i Forstavnen af Skibene. Til Lands pustedes den græske 
Ild ligeledes imod Fjenderne igennem Kobberrør. Man 
plejede ogsaa at slynge spidse Pile, omvundne med Blaar, 
imod Krigsmaskinerne, eller Kar, der vare fyldte med denne 
Ild, og som knustes i Faldet. Den kunde kun slukkes af 
Eddike, Sand og Urin! 

paa sin Vej, at man skulde mene, det var selve Himlens 
Lyn; det var livagtig som en Drage, der kom flyvende 
i Luften. Den udgød saa megen Klarhed, at man 
kunde se lige saa grant i Lejren, som om det havde 
været lys Dag, saasom der var saa grumme meget af 
denne Ild, som udgød denne store Klarhed. Trende 
Gange kastede de græsk Ild imod os den Kvæld, og de 
kastede den fire Gange mod os med Vindebuen 1 . 

207. Hver Gang vor fromme Konge fornam, at 

de slyngede den græske Ild imod os, rejste han sig 
op i sin Seng, strakte sine Hænder op imod Vorherre 
og sagde med grædende Taare: »Kære Herre Gud! 

skærm mig mine Folk!« Og visselig tror jeg, at hans 
Bønner baadede os i Nøden. Om Kvælden, hver Gang 
Ilden var falden ned, skikkede han en af sine Kammer- 
herrer til os for at spørge, i hvad Stand vi vare, og 
om Ilden havde voldet os noget Afbræk. 

208. En af de Gange, de slyngede den imod os, 

faldt den ned straks ved det Katte-Kastel, som Herren 
af Courtenay’s Folk vogtede, og den ramte Flodbredden. 
Da var der en Ridder, hedte l’Aubigoiz, der sagde til 
mig: »Ædle Herre! saafremt I ikke staar os bi, ville 

vi brænde op til Hobe ; thi Saracenerne have udsendt 
saa mange af deres Pile, at de danne ligesom en stor 
Hække, der brændende nærmer sig vort Kastel.« Vi 
for op, ginge did og saa, at han talte Sanden. Vi 
slukkede Ilden; men, forinden vi havde slukket den, 
beskød Saracenerne os til Hobe med Pile, som de 
kastede over Floden. 

XLIV. Den græske Ild stikker Katte-Kastellerne i 
Brand. 

209. Kongens Brødre vogtede Katte-Kastellerne 
om Dagen og ginge op til det øverste Kastel at skyde 

*) Jfr. S. 18, Anm. 2. 

paa Saracenerne med Armbrøste og Bolte, som for 
hen midt i Saracenernes Lejr. Nu havde Kongen be- 
stemt, at, naar Siciliekongen vogtede Katte- Kastellerne 
om Dagen, skulde vi vogte dem om Natten. Da Sicilie- 
kongen i denne Stund holdt Vagt om Dagen, skulde 
vi holde Vagt om Natten; og vi vare stedte i stor 
Hjertevaande, saasom Saracenerne ganske havde knust 
vore Katte-Kasteller. Saracenerne førte deres Blide 
frem ved Dagen, imedens de hidindtil ikkun havde ført 
den frem ved Nattetide, og de kastede den græske Ild 
imod vore Katte-Kasteller. 

210. De havde nærmet deres Maskiner saa hårdt 
til de Dæmninger, Hæren havde gjort for at spærre Floden, 
at ingen dristede sig at gaa hen til Katte-Kastellerne 
formedelst Maskinerne, som kastede de store Stene, 
der faldt ned paa Vejen. Begav det sig da, at 
vore tvende Kasteller brændte i Luer; og kom Sicilie- 
kongen derover saalunde fra sin Sans, at han vilde 
styrte sig ind i Ilden for at slukke den; men, var han 
gram i Hu derover, lovede jeg og mine Riddere Gud 
derfor; thi, saafremt vi havde holdt Vagt ved Kvælds- 
tide, vilde vi være brændte til Hobe. 

211. Da Kongen det saa, skikkede han Bud til 
alle Baronerne i Hæren og bad dem hver især om at 
yde ham Træ fra deres Skibe, paa det han kunde 
bygge en »Kat« til dermed at spærre Floden; og han 
viste dem klarlig, at der ikke var noget Træ til dette 
Øjemed, uden det var Træet fra de Skibe, som havde ført 
vort Tros op ad Floden. Hver især gav saa meget, 
som han var til Sinds at give, og da denne »Kat« blev 
bygget, blev Træet anslaaet til ti Tusind Pund i det 
ringeste. 

212. Desligeste bestemte Kongen, at »Kattene« 
ikke maalte rykkes frem paa Dæmningen, førend den 
Dag kom, da Siciliekongen skulde holde Vagt, paa det 

den Ulykke kunde vorde bødet, der var tilslaaedes de 
andre Katte-Kasteller, som brændte, den Tid han 
holdt Vagt. Som man havde bestemt det, saalunde 
skete det; thi, det første Siciliekongen var kommen 
til sin Vagt, lod han »Katten« drive frem did, hvor de 
tvende andre Katte-Kasteller vare brændte. 

213. Da Saracenerne saa det, bestemte de, at 
alle deres seksten Maskiner skulde beskyde Dæmningen, 
hvor »Katten« stod. Og, da de saa, at vort Folk 
frygtede for at komme nær til »Katten« formedelst de 
Stene, der udslyngedes fra Maskinerne og faldt ned paa 
Dæmningen der, hvor »Katten« stod, førte de Bliden 
frem, slyngede græsk Ild imod »Katten« og stak alt i 
Brand. Det var en stor Miskundhed, Gud lod mig og 
mine Riddere beskæres; thi ved at holde Vagt ved 
Kvældstide vilde vi have været stedte i stor Fare lige- 
som ved den anden Vagt, som jeg meldte eder om 
tilforn. 



XLV. Vi vade over Floden; Greven af Artois’s Dod. 

214. Da Kongen saa det, skikkede han Bud efter 
alle sine Baroner for at pleje Raad. Da bleve de enige 
om, at de ej vilde mægte at opføre nogen Dæmning, ad 
hvilken de kunde gange over paa Saracenernes Side, 
saasom vort Folk ikke kunde tilstoppe saa meget paa 
den ene Side, som Saracenerne uddybede paa den 
anden. 

215. Meldte da Rigens Marsk 1 , Hr. Imbert af 
Beaujeu, til Kongen, at der var kommet en Beduin, 
som havde sagt til ham, at han vilde give ham Under- 
visning om et godt Vadested, dersom han vilde fly ham 



*) Jfr. S. 60 Anm. 7. 

fem Hundrede Byzantiner 1 derfor. Kongen sagde, at 
han samtykkede i, at han flyede ham dem, dersom 
han da visselig vilde holde, hvad han tilsagde. Det 
meldte Rigens Marsk til Beduinen, og han sagde, at 
han vilde ikke røbe, hvor Vadestedet var, dersom han 
ikke fik Pengene forlods. Blev det da vedtaget, at 
han skulde have dem, og de bleve ham udbetalte. 

216. Kongen bestemte, at Burgunderhertugen 2 og 
de store Herrer fra det hellige Land, som vare i Hæren, 
skulde vogte Lejren, paa det man skulde ikke volde 
dem noget Afbræk, og at Kongen og hans trende 
Brødre skulde vade over der, hvor Beduinen monne 
vise dem det. Dette skulde gange an Hvide Tirsdag 3 , 
paa hvilken Dag vi kom til Beduinens Vadested. Aarie, 
da det gryede ad Dag, gjorde vi os rede overalt; og, 
da vi havde sat os i Beredskab, drog vi hen til Floden, 
og vore Heste svømmede ud i den. Da vi vare komne 
midt ud i Floden, fandt vi Bund, og vore Heste fik 
Fodestød; og paa Flodbredden fandt vi vel tre Hundrede 
Sai^cenere, alle beredne. 

217. Da sagde jeg til mine Folk: »I ædle Herrer! 
ser ikke uden til Venstre; thi ad den Kant skyde de 
alle; Bredderne ere fugtige, og Hestene falde ned over 
dem, der lande der, og styrte dem i Vandet.« Og det 
var visselig fuldt sandt, at der var nogle, der druknede 
ved Overgangen, blandt andre Hr. Johan af Orléans, 
som havde et Banner med en Lindorm i. Vi ordnede 
os paa slig Vis, at vi gjorde en Drejning, saa at vi 
ginge op ad Floden, og vi fandt Vejen tør; og vor 
Overgang forløb saa heldigt, Gud være lovet derfor! at 



*) En Byzantin var oprindelig = 10 Tours-Sous, o: 7 Kr. 40 
Øre. Det er altsaa c. 3700 Kr., der her er Tale om. 

2 ) Jfr. S. 54 Anm. 1. 

8 ) 12. Februar 1250. 

ingen af os forlod sit Liv der; og, det første vi vare 
komne over, flyede Tyrkerne. 

218. Det var blevet ordnet saalunde, at Tempel- 
herrerne skulde danne Fortroppen, og at Greven af 
Artois 1 skulde føre den anden Hob bag ved Tempel- 
herrerne. Nu begav det sig, at, det første Greven af 
Artois var gangen over Floden, kastede han og alle 
hans Folk sig over Tyrkerne, som flyede for dem. 
Tempelherrerne meldte ham, at han lod svar Haan 
times dem, naar han drog foran dem, al den Stund det 
burde ham at drage bag efter dem; og de bad ham 
om at lade dem gange forud, som det var blevet 
ordnet af Kongen. Nu begav det sig, at Greven af 
Artois ikke dristede sig at svare dem, saasom Hr. 
Foucaud du Merle holdt ved Tøjlen paa hans Hest; og 
denne Foucaud du Merle, som var en meget god 
Ridder, fornam intet af, hvad Tempelherrerne sagde 
til Greven, saasom han var døv, og han udbrød: >Nu 
løs paa dem, nu løs paa dem!« 

219. Da Tempelherrerne saa det, mente de, at de 
vilde være vanærede, om de lod Greven af Artois drage 
foran; de kappedes da om at spore deres Heste 
og forfulgte Tyrkerne, som flyede for dem, straks igennem 
Byen Mansurah og indtil Sletterne hen ad Babilon til. 
Da de vilde vende om, kastede Tyrkerne Bjælker og 
Tømmer efter dem igennem Gaderne, som vare enge. 
Der faldt Greven af Artois, Herren til Coucy, navnlig 
Raoul, og saa mange andre Riddere, at de ansloges til 
tre Hundrede. Efter hvad Tempelherreordenens Stor- 
mester sidenefter meldte mig, forliste den her to Hundrede 
og firsindstyve væbnede Mænd, beredne til Hobe. 



*) Kongens Broder Robert, jfr. S. 20 Anm. 2. 

Joinville bliver saaret. 



§ 220 — 222 . 



XLYI. Joinville bliver saaret og indesluttet af Sarace- 
nerne, men befries af Greven af Anjon. 

220. 1 Jeg og mine Riddere bleve enige om, at 
vi skulde fare imod flere Tyrker, som samlede deres 
Tros tilvenstre i Lejren, og vi for imod dem. Medens 
vi gjorde Jagt paa dem igennem Lejren, saa jeg en 
Saracener, der var i Færd med at stige til Hest; en 
af hans Riddere holdt ved Bidselet for ham. 

221. Just som han holdt sine baade Hænder i 
Sadelen for at stige til Hest, rendte jeg min Lanse ind 
under hans Armhuler, saa han styrtede død til Jorden ; 
og, da hans Ridder saa det, forlod han sin Herre og 
hans Hest og ramte niig med sin Lanse mellem Skuldrene, 
da jeg for forbi ham, saa jeg sank ned over Halsen paa 
min Hest, og han holdt mig saa hårdt klemt, at jeg 
ikke mægtede at drage mit Sværd, som jeg havde i 
Bæltet. Jeg maatte da drage det Sværd 2 , som hang 
paa min Hest; men, da han saa, at jeg havde draget 
mit Sværd, da trak han sin Lanse til sig igen og lod 
mig være. 

222. Da jeg og mine Riddere kom uden Saracener- 
nes Lejr, kom vi over en Hoben Tyrker, som vi anslog til 
seks Tusinde saa vel, hvilke havde forladt deres Telte 
og trukket sig ud i Markerne. Da de saa os, for 



Vj Den følgende Beretning om Slaget ved Mansurah, Hoved- 
slaget paa dette Korstog, lader meget tilbage at ønske i 
Retning af Tydelighed. Karakteristisk er det, at Forfatteren 
baade begynder og slutter denne Beretning med Skildringen 
af en ganske betydningsløs Episode (§§ 220 og 245). Derimod 
lykkes det ham ikke at forklare, hvor strategisk vigtig den 
Bro er, som han forsvarer (§ 236 f.), hvilket ligger i, at han 
hverken klargør Saraceneres og Franskmænds indbyrdes 
Stilling eller nærmere beskriver Flodens Løb. 

2 ) Jfr. S. 18 Anm. 2. 

de løs paa os og nedlagde Herren til Conflans, Hr. 
Hugo af Trichåtel, som stod under mig, men var 
bannerførende Ridder 1 . Jeg og mine Riddere sporede 
Hestene og red hen for at bringe Hr. Raoul af Vanou 
til Bevidsthed, han stod nemlig under mig, og ham 
havde de kastet til Jorden. 

223. Medens jeg red tilbage derfra, ramte Tyrkerne 
mig med deres Lanser; min Hest lagde sig paa Knæ 
under den Byrde, den fornam, og jeg blev kastet ud 
over Hestens Øren. Og jeg rejste mig op med en 
Snarhed med Skjoldet om Halsen og Lansen i Haanden; 
og Hr. Erhard af Siverey (Gud være hans Sjæl naadig!), 
han hørte til mit Folk, kom hen til mig og sagde 
til os, at vi skulde ty hen til et ødelagt Hus og bie 
der paa Kongens Ankomst. Som vi nu vare paa 
Vejen did tU Fods og til Hest, stødte vi sammen med 
en grumme Hoben Tyrker, og de kastede mig af 
Hesten, trampede hen over mig og rev mig Skjoldet af 
Halsen. 

224. Og da de vare dragne videre, kom Hr. Er- 
hard af Siverey hen til mig og tog mig med sig, og vi 
ginge hen til Murene af det ødelagte Hus ; og der kom 
Hr. Hugo af Écot, Hr. Frederik af Loupey og Hr. Rein- 
hold af Menoncourt tilbage til os. Der anfaldt Tyrkerne 
os fra alle Sider; en Part af dem trængte ind i det 
ødelagte Hus, andre slyngede deres Lanser ind over 
Muren mod os. Da sagde mine Riddere til mig, at 
jeg skulde gribe fat i Bidselet paa deres Heste; og 
jeg gjorde saa, paa det Hestene skulde ikke undfly. 
Og de værgede sig saare mandeligt imod Tyrkerne; thi 
de ble^e lovede derfor af alle Dannemændene i Hæren, 



J ) o: Han havde ogsaa selv Riddere at befale over. Alle de 
efternævnte Riddere stod ligeledes under Joinville’s Befaling. 



Digitized by Google 




110 Joinville bliver indesluttet af Saracenerne. § 224 — 227. 

af dem, der saa, hvorlunde det tilgik, saa og af dem, 
der hørte melde derom. 

225. Blev da Hr. Hugo af Écot saaret af trende 

Lansestik i Ansigtet, og Hr. Raoul og Hr. Frederik af 
Loupey af et Lansestik imellem Skuldrene; og Vunden 
var saa stor, at Blodet randt af hans Krop ligesom af 
Spundshullet i en Tønde. Hr. Erhard af Siverey blev 
saa hårdt saaret af et Sværdslag i Ansigtet, at Næsen 
faldt ned paa hans Læbe. Og da randt mig i Hu den 
hellige Jakob, som jeg paakaldte saalunde: »Kære 

Herre St. Jakob ! 1 hjælp mig og stat mig bi i denne 
Nød.« 

226. Det første jeg havde holdt Bøn, sagde Hr. 

Erhard af Siverey til mig: »Ædle Herre! dersom I 

holdt for, at det hverken vilde* vorde bebrejdet mig ej 
heller mine Arvinger, vilde jeg søge Bistand for eder 
hos Greven af Anjou, som jeg ser hist ude i Markerne.« 
Og jeg sagde til ham: »Hr. Erhard! det kommer mig 

fore, at I vilde lægge stor Hæder ind, dersom I vilde 
hente Undsætning for at frelse vort Liv; thi eders er 
visselig i Vove.« Og jeg talte velSanden; thi han døde 
af denne Vunde. Han beraadte sig med alle vore 
Riddere, som vare der, og alle raadte ham det samme, 
som jeg havde raadet ham, og da han det 2 hørte, bad 
han mig slippe hans Hest, som jeg holdt ved Bidselet 
for ham sammen med de andre ; og jeg gjorde saa. 

227. Han gik til Greven af Anjou og bad ham 



*) Jakob var Korsfarernes specielle Helgen, fordi han efter 
Sagnet havde vist sig for Karl den Store og opfordret ham 
til at udfri Spanien af de vantros Hænder. 

2 ) Dette Træk, at Ridderen tøver alt for længe med at hidkalde 
Hjælp og kun lader sig bevæge af den overhængende Døds- 
fare, er meget almindeligt i Heltekvadene, jfr. f. Eks. Roland, 
der først bekvemmer sig til med Hornet at hidkalde sin 
Morbroder Karl den Store, da det er for silde. 

komme mig og mine Riddere til Undsætning. En mægtig 
Mand, som var hos ham, fraraadede ham det; men 
Greven af Anjou sagde til ham, at han vilde gøre, som 
min Ridder bad ham, og han vendte med sin Hest for 
at komme os til Undsætning, og flere af hans Svende 
sporede deres Heste. Da Saracenerne saa dem, lod de 
os med Fred. Før disse Stridsmænd kom Hr. Peder af 
Auberive med Sværd i Haand, og da han saa, at 
Saracenerne havde forladt os, for han ind paa en 
grumme Hoben Saracenere, som havde Hr. Raoul af 
Vanou i deres Vold, og udløste ham, endog han var 
meget hårdt saaret. 



XLVn. Kongens Hærafdeling angriber Saracenerne. 

228. Som jeg dvælede til Fods med mine Riddere, 
saaret, saalunde som tilforn er ommeldt, kom Kongen 
med sin Hob, ledsaget af høje Raab og af Trompeters 
og Hærpukers Lyd; og han standsede paa en op- 
kastet Jordvold. Ingen Tid saa jeg saa skøn en Ridder; 
thi han var et Hoved højere end alt Folket, havde en 
forgyldene Hjelm paa Hovedet og et tysk Sværd i 
Hånd. 

229. Da han var standset der, for hans gode 
Riddere, som han havde i sin Hob, og som jeg har 
nævnt eder tilforn, midt ind imellem Tyrkerne med 
flere af de dannis Riddere, som vare i Kongens Hob. 
Og nu maa I vide, at det var en saare skøn Vaaben- 
færd; thi ingen skød med Bue eller Armbrøst 1 ; men 
det var en Kamp med Kølle og Sværd imellem Tyrkerne 
og vort Folk, som alle vare mængede tilsammen. En 
af mine Væbnere, som var undflyet med mit Banner 



J ) Skytter og Kastevaaben foragtedes almindelig i Riddertiden. 

og kommen hen til mig, bragte mig en fransk Kleppert, 
som tilhørte mig; jeg sad op og red hen næst ved 
Kongen. 

230. Medens vi vare der, kom den Dannemand 
Johan af Valery hen til Kongen og sagde, at han 
raadte ham at ride til højre hen imod Floden, paa det 
Burgunderhertugen kunde stande ham bi og de andre, 
der bevogtede Lejren, som vi havde forladt, og paa 
det hans Stridsmænd 1 kunde faa at drikke ; thi det var 
grumme hedt. 

231. Kongen bød sine Tjenere gange at hente 
hans gode Riddere, som han havde omkring sig til at 
beraade sig med; og han nævnte dem alle ved Navn. 
Tjenerne gik hen og hentede dem i Haandmænget, 
hvor Kampen var svar imellem dem og Tyrkerne. De 
gik til Kongen, og han bad dem om Raad ; og de 
sagde, at Johan af Valery raadte ham fuldtvel; og da 
bød Kongen St. Denisfanen 2 og sine Bannere at gaa 
til højre hen imod Floden. Da Kongens Hob satte 
sig i Bevægelse, blev der atter en grumme Støj af 
Trompeter, Hærpuker og saracenske Horn. 

232. Han var ikke kommen ret langt, før han fik 
flere Bud fra sin Broder, Greven af Poitiers, fra Greven 



*) Først i det 15de Aarhundrede faa vi reglementerede Leje- 
hære. Middelalderens Hære frembyde derimod en ganske 
kaotisk Forvirring, der bogstaveligt kan kaldes en »Hob«, og- 
saa i dette Ords moderne Betydning. Enhver Herre med 
sine Vasaller dannede nemlig en lille Hær for sig og kunde 
operere, som han vilde. Hæren manglede altsaa ganske 
Karakteren af et Hele, og denne usalige Ordning var ofte 
A arsag til, at de Kristne trak det korteste Straa i Korstogs- 
kampene. Ofte havde man ganske vist Blik herfor og lagde 
da inden Slagets Begyndelse Overledelsen i en enkelt Mands 
Haand. 

2 ) Jfr. S. 84 Anm. 1. 

af Flandern 1 og fra flere andre mægtige Herrer, som 
havde deres Hobe der, hvilke alle bad ham ikke rykke 
frem; thi de trængtes saa af Tyrkerne, at de ikke 
mægtede at følge ham. Kongen sammenkaldte atter 
alle sine dannis Riddere af sit Raad, og alle holdt de 
for, at han skulde bie; og om en føje Stund kom Hr. 
Johan af Valery tilbage og dadlede Kongen og hans 
Raad, saasom de dvælede. Sidenefter holdt hans 
ganske Raad for, at han skulde drage sig hen imod 
Floden, som Herren til Valery havde raadet. 

233. Og i samme Stund kom Rigsmarsken Hr. 

Humbert af Beaujeu til ham og sagde, at hans Broder, 
Greven af Artois, værgede sig i et Hus i Mansurah, og 
at han skulde komme at stande ham bi. Og Kongen 
sagde til ham: »Marsk! gak foran, saa skal jeg følge 

efter.« Og jeg sagde til Rigsmarsken, at jeg vilde være 
hans Ridder, og han takkede mig meget derfor. Vi 
gav os paa Vej for at komme til Mansurah. 

234. Da kom en køllebærende Svend helt be- 
styrtet og sagde til ham, at Kongen var ble ven standset, 
og at Tyrkerne havde lagt sig imellem ham og os. 
Vi vendte os om og saa, at der var vel tusend, og mere 
end det, imellem ham og os; og vi vare ikkun seks. 
Da sagde jeg til Marsken: »Min ædle Herre! vi kunne 
ikke komme hen til Kongen igennem dette Folk; men 
lad os drage op ad Floden 2 og lægge denne Grav, som 
I ser for eder, imellem os og dem; saalunde ville 
vi kunne komme tilbage til Kongen.« Marsken gjorde, 
som jeg raadte ham; og I maa vide, at, dersom de 
havde givet Agt paa os, vilde de have nedlagt os til 
Hobe; men de tænkte ikkun paa Kongen og paa de 
andre store Hobe; derfor tænkte de, at vi vare af 
deres Folk. 

*) Vilhelm af Dampierre. 

*) Ad Damiette-Armen. 

Jomville. 8 

De Kristne trænges tilbage. 



§ 235 — 236 . 



XLVm. De Kristne trænges tilbage hen imod Floden; 

Joinville forsvarer en Bro; Greven af Bretagne 
trækker sig tilbage fra Mansur ah. 

285. Medens vi paa Bredden drog tilbage i Ret- 
ning ned ad Floden 1 , imellem Aaen* og Floden, saa 
vi, at Kongen var kommen hen i Nærheden af Floden, 
og at Tyrkerne slog Kongens andre Hobe tilbage med 
drøje Kølleslag og Sværdslag; og de kastede alle de 
andre Hobe, saa og Kongens Hob, tilbage hen imod 
Floden. Elendigheden var nu saa stor, at flere af 
vort Folk tænkte paa at svømme tilbage til Burgunder- 
hertugen, hvilket de ikke mægtede at gøre ; thi Hestene 
vare trætte, og det var blevet grumme varmt; saa saa 
vi da, medens vi drog ned ad Floden, at den var op- 
fyldt af Lanser og Skjolde, Heste og Mennesker, som 
druknede og omkom. 

286. Vi kom til en liden Bro, som førte over 
Aaen, og jeg sagde til Marsken, at det burde os at 
blive og bevogte denne Bro; »thi, lade vi den være, 
kaste de sig ad denne Kant over Kongen, og vorde 
vore Folk anfaldne fra tvende Sider, kunne de vel ligge 
under.« Og vi gjorde da saa. Og det sagdes, at vi 
havde været forlorne til Hobe fra denne Stund, havde 
ikke Kongen selv været. Thi Herren til Courtenay 
og Hr. Johan af Saillenay fortalte mig, at der var 
kommet seks Tyrker, havde grebet Kongens Hest ved 
Tøjlen og vilde føre ham med sig som Fange; men 
han friede sig fra dem ganske alene ved at bruge sin 



*) Efter endnu at være dragne lidt opad langs Floden drage de 
nu nedad igen. 

a ) Denne Aa har slet ikke været omtalt i det foregaaende; 
maaske er den identisk med den ovenfor nævnte Grav. 

Lanse djærveligt. Og da Kongens Folk saa, hvor 
mandeligt han værgede sig, finge de Mod, og flere af 
dem stod fra at sætte over Floden, men gik at stande 
Kongen bi. 

287. Lige hen til os, medens vi bevogtede Broen, 
kom Grev Peder af Bretagne *, som kom lige fra Man- 
surah og var saaret i Aasynet af et Sværdslag, saa at 
Blodet randt ham ned i Munden. Han red paa en 
sværlemmet, undersætsig Hest; Tømmerne havde han 
kastet hen over Saddelbommen og holdt fast paa den 
med baade Hænder, paa det hans Folk, som kom bag- 
efter og trængte ham hårdt, ikke skulde hindre ham i 
at komme over Broen. Han syntes at agte dem* noget 
ringe ; thi, naar han spyttede Blodet af sin Mund, sagde 
han meget ofte: »Naa! Guds Død og Pine! Har I set 
Mage til Kanaljer?« Bag efter hans Hest kom Greven 
af Soissons 8 og Hr. Peder af Neuville, hvilke havde 
døjet adskillige Hug ved denne Lejlighed. 

288. Da de vare komne over og Tyrkerne saa, 
at vi bevogtede Broen, lod de dem være, i lige Maade, 
da de saa, at vi havde Aasynet vendt hen imod dem. 
Jeg gik hen til Greven af Soissons, hvis Søskendebarn 
var min Kæreste 4 , og sagde til ham: »Hr. Greve! Jeg 
tror, at I vilde gøre vel, om I dvælede her og bevogtede 
denne liden Bro; thi, lade vi den liden Bro være, 
ville disse Tyrker, som I her ser for eder, fare over 
ad den Vej, og saa vilde Kongen vorde anfalden baade 
forfra og bagfra.« Han spurgte mig, om jeg, dersom 
han dvælede, ogsaa vilde dvæle, og jeg svarede: »Ja! 



') med Tilnavnet Mauclerc, som havde spillet saa vigtig en 
Rolle i Urolighederne under Ludvig den Helliges Mindre- 
aarighed. 

*) o: Saracenerne. 

*) Johan H af Nesles. 

4 ) Joinville’s første Hustru Alice af Grandpré, jfr. Indledn. S. 2. 

8 * 

Joinville angribes af Saracenerne. § 238—240. 



Hjertens gerne.« Da Marsken det hørte, sagde han til 
mig, at jeg ikke skulde drage derfra, førend han kom 
tilbage, og at han vilde drage hen at hente os Und- 
sætning. 



XLIX. Joinville bliver angreben af Saracenerne, men 
vedbliver dog at forsvare Broen. 

239. Da jeg saalunde dvælede paa min Kleppert, 
dvælede Greven af Soissons med mig paa højre Haand 
og Hr. Peder af Neuville paa venstre. Men se, da kom 
der en Tyrk fra den Kant, hvor Kongens Hob var, 
bag ved os, og slog bagfra til Hr. Peder af Neuville 
med en Kølle og strakte ham ned over Halsen paa 
hans Hest med det Slag, han drev ham, og saa for 
han over Broen og ind imellem sine Landsmænd. 
Da Tyrkerne saa, at vi ikke vilde vige fra den liden 
Bro, ginge de over Aaen og stillede sig imellem Aaen 
og Floden, som vi havde gjort for at gange ned langs 
Floden; og vi ginge imod dem paa slig Vis, at vi 
vare ganske færdige til at fare løs paa dem, enten de 
vilde gange mod Kongen, hvad heller over Broen. 

240. Foran os var der tvende af Kongens Hus- 
karle, den ene navnlig Vilhelm af Boon, den anden 
Johan af Gamaches, imod hvem de Tyrker, som havde 
stillet sig imellem Floden og Aaen, førte en grumme 
Hoben menigt Fodfolk, som slyngede Jordklumper imod 
dem; ingen Sinde mægtede de at trænge dem tilbage 
til os. Til sidsten førte de en menig Fodsoldat frem, 
og han udslyngede græsk Ild trende Gange. Den ene 
Gang opfangede Vilhelm af Boon Potten med den 
græske Ild med sit Skjold; thi, havde Ilden fænget i 
noget af det, han var ført i, vilde han være brændt op. 

241. Vi vare ganske oversaaede med de Pile, 
som ikke rækkede hen lil Huskarlene. Nu begav det 
sig, at jeg fandt en Saraceners polstrede Vams 1 ; jeg 
vendte den spaltede Side ind imod mig og forvendte 
Vamsen som Skjold, saa at den baadede mig vel; thi 
jeg blev saaret af deres Pile ikkun paa fem Steder, men 
min Kleppert paa femten Steder. Nu begav det sig 
desligeste, at en af mine Borgere fra Joinville bragte 
mig et Banner med mit Vaabenmærke tillige med 
en Lansespids; og hver Gang vi saa, at de trængte 
ind paa Huskarlene, for vi løs paa dem, og de 
flyede. 

242. Medens det stod saalunde til med os, skæmtede 
den gode Greve af Soissons med mig og sagde: »Sene- 
chal! lad blot det Pak skraale; thi ved Guds Hætte! 
(saalunde svor han), I og jeg skulle endda komme at 
tale om denne Stund i Fruerstuerne.« 



L. Joinville forener sig med Kongen. Saracenerne blive 
besejrede, og deres Lejr plyndres af Beduinerne. 

248. Om Kvælden, da Solen gik ned, førte Marsken 
Kongens Armbrøstskytter til Fods til os, og de stillede 
sig i Rækker for os; men, da Saracenerne saa dem 
sætte Foden i Spænderemmen 2 paa Armbrøstene, flyede 
de og forlod os. Og da sagde Marsken til mig: »Se, 

Senechal! det var godt! rid nu hen imod Kongen, og 
vig ikke mere fra ham, førend han er gangen til sit 
Telt.« Det første jeg kom til Kongen, kom og Hr. 
Johan af Valery til ham og sagde: »Herre Konge! 



») Jfr. S. 18 Anni. 1. 
*) Jfr. S. 18 Amn. 2. 

Saracenerne blive besejrede. 



§ 243—245. 



Herren til Chåtillon 1 beder eder give ham Befalingen 
over Bagtroppen.« Dette gjorde Kongen Hjertens gerne, 
og derpaa gav han sig paa Vejen. Medens vi red, lod 
jeg ham tage sin Hjelm af og gav ham min Kedelhat 2 , 
paa det han kunde fange Pusten. 

244. Og da kom til ham Broder Henrik af Ronnay, 
Forstander for Hospitalitterne 3 (han var just gangen 
over Floden), og kyssede ham paa Haanden, endog 
den var ganske bevæbnet. Og han spurgte Kongen, om 
han havde hørt Nyt om sin Broder, Greven af Artois; 
da svarede Kongen, at han vidste vel, hvorlunde det 
stod til med ham ; thi han var vis paa, at hans Broder, 
Greven af Artois, var i Paradis. »Aa, Herre Konge!« 
sagde Forstanderen, »I trøste eder derover; thi ingen 
Tid er saa stor Ære timedes nogen Konge af Frankrig 
som den, der er vorden eder til Dele. Thi for at be- 
kæmpe eders Fjender svømmede I over en Flod, slog 
dem og jog dem bort fra Slagmarken, tog deres Ma- 
skiner og deres Telte, i hvilke I alt i Nat vil hviles.« 
Og Kongen gensvarede, at Gud skulde være lovet og 
priset for alt, hvad han gav ham; og der randt store 
Taarer ned ad hans Kinder. 

245. Da vi kom til Lejren, saa vi, at paa den 
ene Side Saracenernes Fodfolk holdt fast i Rebene paa 
et Telt, som de havde løsnet, og vort menige Folk paa 
den anden Side. Stormesteren for Tempelherrerne og 
jeg for løs paa dem, og de flyede, og Teltet blev i 
vort Folks Eje. 



1 ) Han hed Valter. Om hans heltemodige Forsvar for Kongen 
og hans Død beretter Joinville §§ 391 f. Her viser han sig 
ogsaa som en kæk Mand; thi Bagtroppen var allerfarligst at 
kommandere. 

2 ) Jfr. S. 18 Anm. 1. Kongens Hjelm var jo nemlig lukket. 

8 ) Johannitterne. »Hospitalitter« kaldtes de efter deres Herberge 
i Jerusalem, der populært kaldtes »Hospitalet«. 

246. I denne Dyst var der meget Folk, der ellers 
var stortalende nok, men som nu forsmædeligt flyede 
ad den liden Bro, som tilforn er meldt om, og de 
flyede med megen Angst og Banghed; og ingen Tid 
kunde vi komme nogen af dem til at dvæle hos os; 
endog jeg vel kunde nævne somme deriblandt, vil jeg 
dog afholde mig fra at melde om dem, al den Stund 
de ere døde. 

247. Men om Hr. Guido af Mauvoisin vil jeg 
ikke undlade at melde; thi han kom fra Mansurah 
med Ære. Og al den Vej, Marsken og jeg drog op 
ad Floden, drog han nedad, og paa samme Vis, som 
Tyrkerne førte Greven af Bretagne og hans Hob til- 
bage, førte de ogsaa Hr. Guido af Mauvoisin og hans 
Hob tilbage; og han med samt hans Folk lagde stor 
Ære ind af denne Stund. Og ikke var det at undres 
paa, om han og hans Folk teede sig mandeligt i denne 
Stund; thi det meldtes mig af saadanne, som fuldtvel 
kendte hans Anstalter, at hele hans Hob paa lidet nær 
ganske bestod af Riddere af hans Slags og af Riddere, 
som vare hans Vasaller. 

248. Efter at vi havde slaget Tyrkerne og jaget 
dem af deres Telte, og medens ingen af vort Folk 
vare bievne i Lejren, vare Beduinerne i stor Mængde 
farne ind i Saracenernes Lejr. De efterlod ganske 
intet i Saracenernes Lejr, men tog alt med sig, hvad 
Saracenerne havde efterladt; og ingen Tid har jeg 
hørt sige, at Beduinerne, som vare Saracenerne under- 
danige, kom i mindre Agt, fordi de havde taget eller 
stjaalet dem noget fra, al den Stund deres Sæd og 
Skik er saalunde, at de altid fare løs paa de 
svageste. 

LI. Om Beduinerne. 

249. Saasom det er vigtigt for min Materie, vil 
jeg sige eder, hvad Beduinerne ere for Folk. Beduinerne 
tro ikke paa Muhamnied ; men de tro paa Ali’s Lov, 
hvilken var Muhammeds Onkel 1 , desligeste tror den 
Gamle paa Bjerget 2 derpaa, hvilken underholder Assas- 



1 ) Jfr. §§ 458—61. Ali var ikke Muhammeds Onkel, men hans 
Søskendebarn; det er heller ikke rigtigt, at Beduinerne ikke 
troede paa Muhammeds guddommelige Kaldelse. 

2 ) Jfr. §§ 451—68. De, der anerkende Ali's lovlige Arveret til 
Kalifatet, kaldes iblandt Muselmændene «Ismaelitter«. De 
syriske Ismaelitter kaldtes »Assassiner«, og deres Overhoved 
var i det 12te Aarhundrede Hassan ben Sabbali (»den Gamle 
paa Bjerget«), en Skikkelse, der i Beretningerne er omgiven 
med sagnagtig Glans. Han residerede i Klippefæstningen 
Alamut (»Høgereden«) paa Grænsen af Irak, hvor han paa een 
Gang var Overhoved for en religiøs Sekt og spillede en 
Stormagtsrolle. Det fortælles, at han hvervede Tilhængere 
paa følgende Maade: Han lod sine Ofre beruse ved en Drik, 
der kaldtes »Hashish« (deraf Navnet »Assassiner«) og til- 
beredtes af Hamp. Han stod ved deres Leje, naar de faldt 
i Dvale, og lod dem dernæst føre hen i en underskøn Have, 
hvor de atter vaagnede op, omgivne af al Verdens Herlig- 
heder. Efter i nogen Tid at have nydt alle de sanselige 
Glæder, der bødes dem her, bleve de atter bragte i en 
»Hashish«-Rus og førte tilbage til det Sted, hvor de først 
faldt i Søvn. Naar de vaagnede, stod »den Gamle« der 
fremdeles og fortalte dem, at alt det oplevede var en 
salig Drøm, som Himlen havde ladet dem skue, for at de 
kunde vide, hvad de gik ind til efter Døden, saafremt de 
vilde være ham tro her paa Jorden. »Assassinerne« og den 
Rolle, de have spillet, minder for Resten til Dels om 
Jesuitterne, idet »den Gamle paa Bjerget« f. Eks. , naar 
han vilde en eller anden Fyrste til* Livs, fordi denne havde 
paadraget sig hans Vrede, uddannede sig Redskaber, som 
skulde søge Tjeneste hos vedkommende Fyrste og paa en- 
hver Maade gøre sig værdige til at blive hans nærmeste 
fortrolige, indtil de kunde se deres Snit til at dræbe ham. — 

sinerne. Og de holde for, at, naar en Mand dør for 
sin Herre eller i et godt Øjemed, farer hans Sjæl ind i et 
Legeme, der er bedre og lykkeligere end tilforn; der- 
for agte Assassinerne det ringe, om de vorde nedlagte, 
medens de fulddrive, hvad den Gamle paa Bjerget har 
beskedet dem. Vi ville nu tie om den Gamle paa 
Bjerget, medens vi ville melde om Beduinerne. 

250. Beduinerne ere hverken til Huse i Flækker, 
Byer eller Borge; men de ligge altid ude i Markerne, 
og deres Husstand, Fruentimmer og Børn indrede de 
ved Kvældstid til Natten, eller om Dagen, naar Vejret 
er utimeligt, i en Art Bolig, som de gøre af Tønde- 
baand, bundne til Stænger, som Damernes Vogne ere 
beskafne ; og over disse Tøndebaand spænde de Lamme- 
skind, som kaldes Damaskenerhuder, og som tilredes 
med Allun; Beduinerne selv have store Pelse deraf, 
som bedække deres ganske Legeme, Benene og Fød- 
derne. 

251. Naar det regner om Kvælden og er kontrarigt 
Vejr om Natten, hylle de sig i deres Pelse, tage Bid- 
slerne af deres Heste og lade dem græsse hos sig. 
Naar Morgenen oprinder, brede de deres Pelse i Solen, 
gnide dem og tilrede dem paa den ommeldte Vis; og 
da synes det slet ikke, at de have været vaade om 
Kvælden. Deres Tro er slig, at ingen kan dø uden paa 
sin beskikkede Dag; derfor ville de ikke føre sig i 
Rustning; og naar de bande deres Børn, sige de til 

Naar man gæstede »den Gamle«, blev man forlystet med, 
at Herskeren gav et Tegn, og straks styrtede en Assas- 
siner sig ned højt oppe fra og døde paa Stedet, til Bevis 
paa, at den gamle krævede og opnaaede blind Lydighed. — 
Den rigtige »Gamle« døde 1125, men hans Efterfølgere be- 
holdt Navnet, og dette ejendommelige Fænomen holdt sig ialt 
i 170 Aar. Til sidst bukkede »Assassinerne« under for Mon- 
golerne og forsvandt som verdslig Magt; men Ismaelitterne 
skulle endnu findes som en ubetydelig Sekt i Persien. 

dem: »Du være bandet som Frankerne, der føre sig i 
Rustning af Frygt for Døden!« I Slagtning have de 
intet med uden Sværd og Lanse. 

252. Fast alle ere førte i hvide Skjorter som 
Præsternes Messeskjorter; deres Hoveder ere svøbte i 
Lærred, som rækker ned over Hagen; derfor ere de 
stygge og hæslige at anse ; thi Hovedhaarene ere ganske 
sorte og Skægget desligeste. De leve af deres Dyrs 
Mælk og købe paa de rige Folks Jorder de Græsgange* 
som underholde deres Dyr. Deres Tal turde ingen 
kunne nævne, al den Stund de findes i Kongeriget 
Ægypten, i Kongeriget Jerusalem og i alle de andre 
Lande, som ligge under Saracenernes og de vantros 
Vælde, til hvilke de hvert Aar udrede store Skatter. 

253. Jeg har i dette Land, efter at jeg er kommen 
hjem fra de udlændiske Egne, set nogle utro Kristne, 
som fulgte Beduinernes Lære og sagde, at ingen kunde 
dø uden paa sin beskikkede Dag ; og deres Tro er saa 
avet om, at man lige saa vel kan sige, at Gud ej 
mægter at stande os bi. Thi de vilde være brav gale* 
som vilde tjene Gud, hvis vi ikke formente, at han havde 
Magt at forlænge vort Liv og skærme os imod Ondt 
og Uheld; og det bør os at tro paa ham, thi han 
mægter at gøre alle Ting. 

L1I. Lejren angribes om Natten. Joinville’s Præst 
jager otte Saracenere paa Flugt. 

254. Lad os nu fortælle, at ved Nattetide kom vi 
tilbage fra den farlige Slagtning, som forhen er meldt 
om, Kongen og vi, og at vi vare til Huse paa det 
Sted, hvorfra vi havde jaget vore Fjender. Mit Folk, 
som havde dvælet i vor Lejr, hvorfra vi vare dragne 
ud, bragte mig et Telt, som Tempelherrerne havde givet 
mig, og de satte det op foran Stykkerne, som vi havde 

taget fra Saracenerne; og Kongen lod stille Tjenere 
derved for at vogte Maskinerne. 

255. Da jeg laa i min Seng, hvor jeg vel kunde 
have haft nødig at hviles formedelst de Vunder, jeg 
havde faaet Dagen tilforn, timedes det mig ikke saa- 
lunde ; thi, førend det vel var Dag, lød det Raab i vor 
Lejr: »Til Vaaben! Til Vaaben!« Jeg lod min Kammer- 
mester staa op, som laa foran mig, og sagde til ham, 
at han skulde gange at se, hvad det var. Og han kom 
tilbage ganske forskrækket og sagde til mig: »Op, op, 
min ædle Herre! thi Saracenerne ere komne til Fods 
og til Hest og have slaget Kongens Tjenere, som vogtede 
Teltstykkerne, og have drevet dem tilbage lige til Rebene 
paa vore Pauluner.« 

256. Jeg stod op, hængte en Vams om mine Aksler, 
tog en Jernhat paa Hovedet og raabte til vort Fodfolk: 
»Ved Sankt Nikolaj! de skulle ej dvæle her.« Mine 
Riddere kom til mig ganske saarede, som de vare, og vi 
slog Saracenernes Fodfolk tilbage ud fra Stykkerne hen 
imod en grumme Hoben ridende Tyrker, som holdt 
lige over for Stykkerne, vi havde taget. Jeg skikkede 
Bud til Kongen om at stande os bi; thi hverken jeg 
eller mine Riddere kunde klæde os i vore Pansersærke 1 ; 
det voldte de Vunder, som vi havde faaet; og Kongen 
sendte os Hr. Valter af Chåtillon 2 , som stillede sig 
imellem os og Tyrkerne, foran os. 

257. Da Herren til Chåtillon havde slaget Sarace- 
nernes Fodfolk tilbage, trak det sig tilbage hen imod 
en grumme Hoben ridende Tyrker, som var opstillet 
uden vor Lejr at hindre os i at forraske Saracenernes 
Hær, som var lejret bagved dem. Af denne Hob tyrkiske 
Ryttere vare otte af deres Høvdinger, fuldtvel bevæbnede, 
stegne af Hestene og havde gjort en Forskansning af 



*) Jfr. S. 18 Anm. 1. >) Jfr. S. 118 Anni. 1. 

hugne Stene, paa det vore Armbrøstskytter ikke skulde 
saare dem; disse otte Saracenere beskød vor Lejr med 
stor Voldsomhed, og de saarede adskillige af vort Folk 
og af vore Heste. 

258. Jeg og mine Riddere beraadte os og kom 
overens om, at, naar det blev Nat, vilde vi tage de 
Stene bort, som de forskansede sig med. En af mine 
Præster, navnlig Johan af Voisey, var med i denne 
Raadslagning, men han biede ej saa længe; saa drog 
han da ud af vor Lejr ganske alene og hen ad 
Saracenerne til, ført i sin Vams, med sin Jernhat 
paa Hovedet og sin Lanse (hvis Spidse slæbte efter 
ham) under Armen, at Saracenerne ej skulde blive 
den var. 

259. Da han kom nær Saracenerne, som agtede 
ham ringe, al den Stund de saa, at han var ganske 
ene, trak han sin Lanse frem og for løs paa dem. 
Der var da ingen af de otte, som bestod; men de 
flyede til Hobe. Da de saracenske Ryttere bleve var, 
at deres Herrer flyede, gav de deres Heste Sporerne 
for at fri dem, og der drog vel ud af vor Lejr halv- 
tredsindstyve Mand Fodfolk; og de saracenske Ryttere 
kom did i fuld Fart, dristede sig dog ej at gange til 
Håndværk med vore Fodfolk, men de veg tilbage 
for dem. 

260. Da de havde gjort dette et Par Gange, greb 
en Mand af vort Fodfolk sin Lanse midt om Skæftet 
og slyngede den imod en af de tyrkiske Ryttere og 
ramte ham imellem Ribbenene, og den Mand, der var 
bleven ramt, for fort med at slæbe Lansen efter sig 
med Spidsen fæstet inde mellem Ribbenene. Da Tyrkerne 
det fornam, dristede de sig ej længere at færdes der, 
og vort Fodfolk tog Stenene bort. Fra denne Stund 
blev min Præst vel kendt i Lejren; Stridsmændene 

pegede ad ham, hvor han færdedes, og sagde til hver- 
andre: »Se! det var Herren til Joinville’s Præst, ham, 
der slog de otte Saracenere.« 

Lin. Saracenerne berede sig til et Hovedangreb paa 

Lejren. 

261. Disse Ting begav sig den første Dag i Fasten. 
Nu var der en gæv Saracener, som vore Fjender havde 
gjort til Høvding i Steden for Scecedin, Sheikens Søn, 
som de havde forlist i Slaget Hvide Tirsdag K Bemeldte 
Saracener tog den Vaabenkjortel, der havde hørt til 
Greven af Artois, som var bleven nedlagt i dette Slag 2 , 
viste den frem for Saracenernes Folk og sagde til dem, 
at det var Kongens Vaabenkjortel, og at han selv var 
nedlagt. 

262. »Og jeg viser eder dette, saasom et hoved- 
løst Legeme er ej at ræddes for, ej heller et kongeløst 
Folk. Saa ville vi da, om det tykkes eder, anfalde 
dem paa Fredag, og I maa samtykke det, synes det 
mig; thi vi monne ikke undlade at faa dem alle i vor 
Vold, efterdi de have forlist deres Høvding.« Og alle 
kom de overens om, at de vilde komme og anfalde os 
om Fredagen. 

268. Kongens Spioner, som vare i Saracenernes 
Lejr, kom at melde Kongen disse Ting. Og da bød 
Kongen alle Hobenes Høvdinger, at de skulde lade 
deres Folk føre sig i Vaabnene alt ved Midnat og be- 
give sig ud fra Paulunerne indtil Indhegningen, som 
var slig, at der var lange Stykker Træ, paa det Sara- 
cenerne ikke skulde kaste sig ind i Lejren, og de vare 
fæstede til Jorden paa slig Vis, at man kunde gange til 



') Jfr. §§ 216 ff. *) Jfr. § 219. 

Fods imellem Træstykkerne. Og som Kongen havde 
budet, blev det gjort. 

264. Straks da Solen gik op, førte den før om- 
talte Saracener, som de havde gjort til deres Høvding, 
vel fire Tusind tyrkiske Ryttere mod os og lod dem 
alle ordne sig omkring vor Lejr og omkring ham 
selv, lige fra den Flod, der kommer fra Babilon, og 
indtil den, der udgik fra vor Lejr og randt hen imod 
en Stad navnlig Rexi. Da de det havde gjort, førte de 
atter saa stor en Hob saracensk Fodfolk imod os, at 
de paa ny omringede hele vor Lejr, ligesom de havde 
gjort med Rytterne. Efter disse tvende Hobe, som 
jeg melder eder om, lod de opstille alle Babiloner- 
sultanens Tropper til at stande dem bi, om fornødent var. 

265. Da de det havde gjort, kom Høvdingen hen 
ganske ene paa en liden Kleppert at se, hvorlunde 
vor Lejr var beskaffen; og da han saa, at vore Hobe 
vare tættere paa eet Sted end paa et andet, vendte han 
om for at stævne flere Folk did, og han forstærkede 
sine Hobe mod vore. Derefter lod han Beduinerne, 
som vare vel tre Tusinde i Tal, gange mod den Lejr, 
Burgunderhertugen vogtede, som var mellem de tvende 
Floder. Og han gjorde saa, al den Stund han tænkte, 
at Kongen vilde have skikket en Part af sine Folk til 
Hertugen at stande ham bi mod Beduinerne, hvorved 
Kongens Hob vilde være bleven end svagere. 



LIV. Slaget den ferste Fredag i Fasten. 

266. Han forvendte Dagen indtil Kl. 12 slet til 
at ordne disse Ting; og da lod han de Trommer 
røre, som man kalder »Hærpuker«, og da for de løs 
paa os baade til Fods og til Hest. Jeg vil først melde 
om Siciliekongen (den Tid Greve af Anjou), saasom 
han var den første henad Babilon til. De kom til 

ham paa samme Vis, som naar man spiller Skak; thi 
de lod deres Fodfolk fare løs paa ham saalunde, at 
Fodfolket slyngede græsk Ild imod ham, og Hestfolket 
og Fodfolket trængte saa hårdt ind paa dem, at de 
slog Kongen af Sicilien, som var til Fods midt imellem 
sine Riddere. 

267. Og der gik nogle til Kongen og meldte ham 
om den Fare, hvori hans Broder var stedet. Da han 
det fornam, sporede han sin Hest og red ind i sin 
Broders Hob med Sværd i Hånd og for saa langt ind 
iblandt Tyrkerne, at de slyngede græsk Ild imod ham, 
og den faldt paa hans Hests Rumperem. Og Kongen 
kom ved dette Indhug Siciliekongen og hans Folk til 
Undsætning; og de jog Tyrkerne af Lejren. 

268. Bag ved Siciliekongens Stridshob stod de 
udlændiske Baroners Hob, ført af Hr. Guido af Ibelin 2 
og hans Broder Balduin 3 . Bag ved dem stod Hr. Valter 
af Chåtillon’s Hob, rig paa gæve Mænd og godt Ridder- 
skab. Disse tvende Hobe værgede sig saa mandeligt, 
at Tyrkerne ingen Tid kunde sprænge dem ej heller 
slaa dem tilbage. 

269. Bag ved Hr. Valters Hob stod Tempelherrer- 
nes Stormesfer 4 , Broder Vilhelm af Sonnac, med de faa 
Brødre, han havde tilbage fra Slagtningen om Tirs- 
dagen. Han havde ladet gøre en Forskansning for sig 
af Saracenernes Stykker, som vi havde taget. Som 
Saracenerne kom at anfalde ham, kastede de græsk 
Ild imod den Forskansning, han havde ladet gøre; og 
Ilden fængede lettelig; thi Tempelherrerne havde ladet 
en grumme Hoben Fyrrebrædder bringe sammen did. 



J ) Det er cypriske Adelsmænd, der menes. 
*) Marsk og 8 ) Senechal paa Cypern. 

4 ) Jfr. § 245. 

Og I maa vide, at Tyrkerne ej biede, indtil Ilden var 
brændt ud, men at de for løs paa Tempelherrerne 
straks igennem den flammende Ild. 

270. Og i denne Slagtning forliste Tempelherre- 
stormesteren Broder Vilhelm sit Øje; det andet havde 
han forlist Hvide Tirsdag; og blev det den ommeldte 
Herres Bane; Gud være hans Sjæl naadig! Og vider, 
at der bag Tempelherrerne var vel en Dags Pløjeland 
Jord, som var saa oversaaet med Pile, hvilke Sarace- 
nerne havde skudt imod dem, at man kunde ganske 
ikke se Jorden formedelst den grumme Hoben Pile. 

271. Næst Tempelherrernes Hob kom Hr. Guido 
Mauvoisin’s Hob , hvilken Hob Tyrkerne ingen Tid 
mægtede at besejre; endog det begav sig, at Tyrkerne 
dængede Hr. Guido Mauvoisin til med græsk Ild, saa- 
lunde, at hans Folk næppelig mægtede at slukke den. 

LV. Slagets Fortsættelse. 

272. Fra Hr. Guido af Mauvoisin’s Hob gik Ind- 
hegningen, der omsluttede vor Lejr, nedad og strakte 
sig hen imod Floden, vel i saa lang Afstand derfra 
som man kan kaste med en skikkelig stor Sten. Der- 
fra gik Indhegningen hen ad Grev Vilhelm af Flanderns 
Lejr til og strakte sig lige til Floden, som randt ned imod 
Havet. Lige overfor den, som kom fra den Kant, hvor 
Hr. Guido Mauvoisin var, stod vor Hob, og saasom 
Grev Vilhelm af Flanderns Hob vendte Fronten imod 
Saracenerne, dristede de sig ikke at komme hen til 
os; og her beteede Gud os stor Miskundhed; thi jeg 
saa lidt som mine Riddere havde Pansersærke, ej 
heller Skjolde, efterdi vi vare alle saarede formedelst 
den Slagtning, der havde været paa Hvide Tirsdag. 

273- De for grumme heftigt og drabeligt løs 
paa Greven af Flandern baade til Fods og til Hest. 

Da jeg fornam det, bød jeg vore Armbrøstskytter at 
skyde paa Hestfolkene. Da de saracenske Ryttere 
fornam, at der rettedes dræbende Skud imod dem fra 
vor Kant, flyede de, og da Grevens Folk fornam det, 
forløb de Lejren, kastede sig ud over Indhegningen, 
overilede det saracenske Fodfolk og vandt over det. 
Flere bleve nedlagte, og flere af deres Skjolde bleve 
tagne. Der teede Valler af la Horgne sig mandeligt, 
som bar Herren til Apremont’s Banner 1 . 

274. Efter Greven af Flanderns Hob kom Greven 
af Poitiers’s 2 , som var Kongens Broder; denne Greven 
af Poitiers’s Hob bestod af Fodfolk, medens ikkun han selv 
sad paa en Hest ; denne Grevens Hob blev ganske slagen 
af Tyrkerne, og de tog Greven af Poitiers med sig 
som Fange. Da Slagterne og de andre Mænd i Lejren 
og Fruentimmerne, som solgte Varerne, fornam dette, 
gjorde de Anskrig i Lejren, og med Guds Bistand 
kom de Greven til Undsætning og jog Tyrkerne af 
Lejren. 

275. Efter Greven af Poitiers’s Hob kom Hr. 
Josserand af Brancion’s; denne Herre var kommen til 
Ægypten med Greven og var en af de gildeste Ridders- 
mænd i Hæren. Han havde skikket sine Folk saalunde, 
at alle hans Riddere vare til Fods; og selv var han 
til Hest, desligeste og hans Søn Hr. Henrik og Hr. 
Josserand af Nanton’s Søn, hvilke han formente at 
færdes til Fods, efterdi de vare Børn. Adskillige Gange 
slog Tyrkerne ham hans Folk. Hver Gang han saa 
sit Folk blive slaget, sporede han sin Hest og anfaldt 
Tyrkerne bagfra, og saalunde lod Tyrkerne adskillige 
Gange hans Folk være for at overile ham selv. 

276. Dog vilde dette ikke have baadet dem, saa 



*) Gobert, en Fætter til Joinville. 

*) Jfr. S. 20 Anni. 2. 

JoinvUle. 9 

at de havde mægtet at hindre Tyrkerne at nedlægge 
dem alle paa Slagmarken, uden Hr. Henrik af Cone 
havde været, som var i Burgunderhertugens Lejr, en 
klog Ridder, dannis og artig; og hver Gang han saa, 
at Tyrkerne kom og for løs paa Herren til Bran- 
cion, lod han Kongens Armbrøstskytter beskyde Tyr- 
kerne fra den ene Bred til den anden. Og Herren 
til Brancion undslap fra denne usalige Stund, men 
ikkun paa slig Vis, at han af de tyve Riddere, han 
havde hos sig, forliste de tolv foruden de andre Strids- 
mænd, og selv blev han saa ilde redt, at han ingen 
Tid kunde staa paa sine Ben; men han døde af denne 
Vunde i Guds Tjeneste.^ 

277. Jeg vil melde eder om Herren til Brancion. 

Han havde, da han døde, været stedt i seks og tredive 
Slag og Træfninger, hvor han havde vundet Tapper- 
hedsprisen. Jeg saa ham paa et Tog, der lededes af 
hans Søskendebarn, Greven af Chålon 1 , og han kom 
hen til mig og min Brodér — det var en Langfredag 
— og sagde til os: »Brodersønner! Stander mig bi 

med samt eders Folk; thi Tyskerne bryde Kirken ned.« 
Vi ginge med ham og for løs paa dem med Sværd 
i Hånd ; og kun med megen Møje og under svar Kamp 
fik vi dem jaget ud af Kirken. 

278. Da dette var bestilt, kastede den Dannemand 

sig paa Knæ foran Alteret, opløftede sin Røst og bad 
Vorherre om Naade, saa sigende: »Herre! Jeg beder 

Dig om at have Medlidenhed med mig og undtage mig 
fra disse Krige mellem Kristne, som jeg saa lang Tid 



J ) Joinvilles Onkel. Efter at han var kommen hjem fra Kors- 
toget, opstod der imellem ham og hans Søn Greven af Bur- 
gund en Tvist, som blev bilagt af Ludvig den Hellige, hvor- 
efter han sammen med sin Søn begyndte en Strid med Thi- 
baut II af Navarra. Ogsaa i denne Strid optraadte Kongen 
som Mægler, jfr. §§ 680 f. 

har været stedet i; og at Du vil tilstede mig at kunne 
dø i Din Tjeneste, paa det jeg kan fange en Part af 
Dit Rige i Paradis.« Og jeg har meldet eder dette, 
efterdi jeg mener, at Gud tilstedte ham det, som 1 
have kunnet fornemme det tidligere. 

279- Efter Slagtningen paa den første Fredag i 
Fasten, stævnede Kongen alle sine Baroner til sig og 
sagde: »Vi bør vide Vorherre stor Tak, al den Stund 
han tvende Gange i denne Uge har vist os en saa- 
dan Miskundhed, at vi Hvide Tirsdag jog dem af 
Lejren, der vi havde taget Stade, og at vi den følgende 
Fredag, som nys er forleden, have værget os imod 
dem, ihvorvel vi vare til Fods, og de til Hest.« Og 
han sagde end mange skønne Ord til dem for at styrke 
deres Mod. 



LVI. Om »Halka^en, Sultanens Livvagt. 

280. Som det bør os at blive ved vor Materie, 
maa vi mænge den lidet tilsammen for at forklare, 
hvorlunde Sultanerne holdt deres Tropper i Orden og 
Beredskab. Og det er sikkert, at de havde dannet 
den meste Part af deres Ridderskab af fremmede 2 , 
som Farmænd fangede i det udlændiske for at sælge 
dem; og de købte dem meget gerne og for høj Be- 
taling. Og disse Folk, som Farmændene førte til Ægyp- 
ten, tog de i Østerland; thi naar en af Østens Konger 
havde vundet over en anden, tog han det arme Folk, han 



*) Et arabisk Ord, der betyder »Kreds, Vagt«. 

*) Helt op i den nyere Tid toges der til de tyrkiske Janitshar- 
korps væsentlig kristne Drenge fra Skattelandene. De bleve 
oplærte i Islam, og da de hverken kendte deres Herkomst 
eller Familie, bleve de ganske ubundne og regnede ikke, at 
de havde nogen anden Fader end Sultanen. 

9 * 

havde fanget, i sin Vold og solgte det til Farmændene, 
og Farmændene drog igen hen at sælge det i Ægypten. 

281. Sagen var ordnet saalunde, at Børnene 
fostredes i Sultanens Hus, indtil de fik Skæg paa Hagen, 
paa slig Vis. at efter deres Formue lod Sultanen gøre 
Buer til dem, som passede til deres Styrke; og det 
første de fik flere Kræfter, slængte de deres svage 
Buer ind i Sultanens Tøjhus, og Øversten her gav dem 
Buer, der vare saa stærke, som de mægtede at spænde 
dem. 

282. Sultanens Vaabenmærke var af Guld, og det 
Vaabenmærke, Sultanen havde, førte dette unge Mand- 
skab desligeste: og de kaldtes Bahariz 1 . Det første 
de fik Skæg, bleve de slagne til Riddere af Sultanen. 
Og de førte Sultanens Vaabenmærke, undtagen at der 
var en Forskel, nemlig højrøde eller rosenrøde Stykker, 
højrøde Striber, Fugle eller andre Stykker, som de 
føjede til det gyldne Vaabenmærke, alt efter som det 
behagede dem. 

288. Og disse Folk, som jeg melder eder om, hed 
»Halka«; thi »Bahariz*erne hvilede i Sultanens Telte. 
Naar Sultanen var i Lejren, dvælede de, der hørte til 
»Halka«en, trindt om Sultanens Bolig og havde det 
Hverv at vogte Sultanens Liv. Ved Indgangen til Sul- 
tanens Bolig var der et lille Telt, hvor hans Dørvogter 
boede og hans Spillemænd, som havde saracenske 
Horn 2 , Trommer og Pauker. Og de gjorde en saadan 
Larm ved Daggry og ved Nattens Komme, at de, der 
vare næst ved dem, ikke kunde høre Ørenlyd; og man 
hørte dem klarligen over al Lejren. 

284. Og Spillemændene vilde ikke have dristet 



J ) »Søfolk* af »bahr« = Hav, Flod (de vare kasernerede paa 
en 0 i Nilen, ud for Cairo.) 

2 ) Kaldes i Tyskland for »det hedenske Horn«. 

sig til at traktere deres Instrumenter om Dagen, uden 
>Halka«ens Høvding bød dem det; derfor begav det 
sig, at naar Sultanen vilde give en Befaling, stævnede 
han Høvdingen til sig og udtalte sit Bydende til ham. 
Og da lod Høvdingen Sultanens Instrumenter traktere, 
og da kom hele Hæren at fornemme Sultanens Bydende ; 
»Halka«ens Høvding udtalte det, og hele Hæren gjorde 
derefter. 

285- Naar Sultanen var stedt i Kamp, gjorde han 
»Halka«ens Riddere til Emirer, alt efter som de teede 
sig mandeligt i Striden, og han gav dem to eller tre 
Hundrede Riddere i deres Hob, og jo kækkere de teede 
sig, des flere gav han dem. 

286. Saadan Belønning er i Beredskab til disse 
Riddere, at naar de ere saa gæve og mægtige, at der 
intet er at sige derimod, og naar $ultanen ræddes, at 
de skulle undlive ham eller betage ham hans Eje, 
lader han dem gribe og dø i Fængselet og fratager 
deres Kvinder alt deres Gods. Og saalunde gjorde 
Sultanen med dem, der tog Greverne af Montfort og 
Bar til Fange 1 , og desligeste gjorde Bondocdar* med 
dem, der havde vundet over Armeniekongen ; thi som 
de tænkte at fange en Belønning, steg de af Hesten og 
gik at hilse ham, der han bedede vilde Dyr. Og han 
svarede og sagde: »Jeg hilsereder ikke«; thi de havde 
forstyrret Jagten for ham. Og han lod Hovedet hugge 
af dem. 



*) 1239 i en Kamp ved Gaza (jfr. § 518). De vare med paa 
Kong Thibaut I’s Korstog, jfr. S. 51 Anm. 1. 

*) Der menes vist Sultan Bibars Bondocdar af Ægypten, der 
(1265) kæmpede med Kong Haiton af Lille- Armenien (jfr. 
S. 78 Anm. 2). 

LVI. Emirernes Sammensværgelse mod den nye Sultan. 

287. Lader os nu vende tilbage til vor Materie og sige 
saa, at Sultanen, som var død, havde sig en Søn at 
den Alder tyve Aar og fem, artig og vel behænde 
og arg tillige; og som han ræddedes, at han skulde 
betage ham hans Eje, skænkede han ham et Rige, 
som han havde i Østerland. Da nu Sultanen var 
død, skikkede Emirerne efter ham; og det første han 
kom til Ægypten, betog og berøvede han sin Faders 
Senechal, Marsken og Marskalken 1 de gyldne Stave 2 
og begavede dermed dem, der vare hidkomne med ham 
fra Østerland. 

288. Da de fornam det, optændtés de af hæftig 
Harme derover, desligeste og alle de andre, som vare i 
hans Faders Raad, ved den Forsmædelse, han havde ladet 
overgaa dem. Og som de ræddedes, at han skulde gøre 
med dem, som hans Fader havde gjort med dem, der 
havde taget Greverne af Bar og Montfort til Fange, 
som her tilforn er meldt, drev de saa længe paa med 
Mændene af »Halka«en, som tilforn ere nævnte, og 
som skulde vogte Sultanens Liv, at disse tilsagde, at 
de paa deres Begæring vilde aflive Sultanen. 

LVHI. De Kristne begynde at lide Sygdom og Snit. 

289. Efter de tvende tilforn ommeldte Slag ginge 
svare Ulykker over Hæren; thi da ni Dage vare 
ledne, kom Ligene af vore dræbte Folk op til Van- 



*) Jfr. S. 95 Anm. 1. Selv om Joinville uden videre overfører de 
tekniske Udtryk fra civiliserede europæiskeStater paa Tyrker- 
nes, maa vi naturligvis dog ikke tænke os, at Betegnelsen og 
det betegnede ganske skulde dække hinanden. 

4 ) Tegn paa militær og dømmende Myndighed. 

dets Overflade; og det siges, at det voldte Galden, 
som var gangen i Forraadnelse i dem. De flød ned 
straks til den Bro, som var imellem vore tvende Lejre; 
men de kunde ikke komme videre, efterdi Broen 
rørte ved Vandet. De vare der i en saa grumme 
Hoben, at den ganske Flod var fuld af Lig fra den 
ene Bred til den anden, og i Længden vel saa vidt, 
som man kan kaste med en liden Sten. 

290. Kongen havde tinget hundrede Mand af 
alskens sammenløbet Pak, som vare der otte Dage saa 
vel. Saracenernes omskaarne Legemer kastede de ud 
igen paa den anden Side af Broen og lod dem flyde i 
Flæng videre ned ad Strømmen ; men de Kristne lod de 
nedlægge i store Grave. Der saa jeg Greven af Ar- 
tois’s Kammermestere og mange andre, som søgte 
deres Venner iblandt de døde; men ingen Tid har jeg 
spurgt, at nogen var bleven genfunden. 

291. Vi aad ingen Fiskemad i Lejren hele Faste- 
tiden igennem uden Kvabber, og Kvabberne æde døde 
Mænd, efterdi de ere slugvorne Fisk. Det voldte denne 
Ulykke, saa og Landets slemme Natur (der falder ingen 
Tid en Draabe Vand), at Hærens Sot tilsloges os, som 
var saalunde, at Kødet paa vore Ben tørredes ganske 
hen, og Huden paa vore Ben blev fuld af graa og 
sorte Pletter som en gammel Støvle; og paa dem af 
os, som denne Sot kom over, raadnede Tandkødet; og 
ingen blev karsk igen af denne Sot , men maatte 
visselig dø. Tegnet paa Døden var dette, at naar 
Næsen tog paa at bløde, da stundede Afgangen til. 

292. I de følgende fjorten Dage tog Tyrkerne for at 
udhungre os flere af deres Galejer oven for vor Lejr (adskil- 
lige Folk undrede sig derover), lod dem slæbe over Land 
og sætte ud i Floden, ad hvilken man kom fra Dami- 
ette, vel en god Mil neden for vor Lejr. Og disse Galejer 
voldte os Hungersnød ; thi ingen dristede sig at komme til 

os fra Damiette for at bringe os Fetalje op ad Floden 
for deres Galejers Skyld. Vi spurgte intet af dette, 
førend et lidet Skib, som tilhørte Greven af Flandern, 
og som undslap dem, efterdi Strømmen var saare stærk, 
bragte os Tidende derom og sagde, at Sultanens Galejer 
havde taget vel firsindstyve af vore Galejer, som vare 
komne fra Damiette, og dræbt det Mandskab, som var 
der om Bord. 

293. Derfor kom der saa svar Dyrtid i Lejren, 
at det første Paasken var kommen, kostede en Okse 
i Lejren firsindstyve Pund, et Faar tredive Pund, et Svin 
tredive Pund, et Æg tolvPenninge 1 og etMaaPVin ti Pund. 



LIX. Hæren gaar tilbage over Floden. Seks af Join- 
ville’s Riddere straffes for deres Ugudelighed. 

294. Da Kongen og de høje Herrer fornam dette, 
kom de overens om, at Kongen skulde lade sin Lejr, 
som laa hen ad Babilon til, gaa over i Burgunder- 
hertugens Lejr, som laa ved den Flod, der randt til 
Damiette. For at sammendrage sine Tropper med 
større Sikkerhed lod Kongen gøre nogle Udenværker 
foran den Bro, som forbandt vore tvende Lejre, saa 
at man fra tvende Sider kunde ride inden Uden- 
værkerne. 

295. Da Udenværkerne vare beredte, væbnede hele 
Kongens Lejr sig, og der gjordes et svart Anfald af 
Tyrkerne mod Kongens Lejr. Dog holdt Kongen Stand 
og hans Folk desligeste, indtil al Oppakningen var 
baaren bort; og da drog Kongen forbi og hans Hob 



*) »deniers« jfr. S. 28 Anm. 1. 

I Teksten staar der »milid«, et gammelt Maal for tørre og 
flydende Varer. Det var forskelligt i de forskellige Provinser, 
i Paris = 268 Liter. 

efter ham og alle Baronerne bagefter undtagen Hr. 
Valter af Chåtillon, som førte Bagtroppen. Og just 
ved Indgangen til Udenværkerne udfriede Hr. Erhard af 
Valery sin Broder, Hr. Johan, som Tyrkerne førte med 
sig som Fange. 

296. Som hele Hæren var gangen forbi, kom de, 
der dvælede i Udenværkerne, i stor Fare; thi Uden- 
værkerne vare ikke høje, saa at de ridende Tyrker 
skød paa dem efter Godtykke, og det saracenske Fod- 
folk kastede Græstørv i Ansigtet paa dem. Alle vilde 
have været forlorne, dersom Greven af Anjou (der 
siden blev Konge af Sicilien) ikke havde været: han 
udfriede dem og førte dem bort ganske uskadte. I 
denne Strid bar Hr. Gotfred af Mussambourc Prisen 
iblandt alle dem, der vare i Udenværkerne. 

297. Fastelavnsmandag saa jeg en synderlig Ting, 
som jeg vil melde eder om; thi den samme Dag blev 
stedet til Jorden Hr. Hugo af Landricourt, som var 
Bannerfører hos mig. Som han var lagt paa Baare i 
mit Kapel, stod seks af mine Riddere der og lænede 
sig op ad nogle Bygsække ; og saasom de talte ganske 
højt i mit Kapel og forstyrrede Præsten, gik jeg hen og 
sagde til dem, at de skulde tie kvær, og at det lod 
ilde, naar Riddere og Ædlinge talte under Messen. 

298. Og de tog til at le og sagde leende, at de 
vare i Færd med at gifte hans Viv bort. Men jeg 
talte dem haardt til og sagde, at saadanne Ord hverken 
vare gode ej heller skønne, og at de hastelig havde 
forgettet deres Stalbroder. Og Gud hævnede det saa- 
lunde, at Dagen derpaa stod det store Slag paa Hvide 
Tirsdag, hvor de bleve nedlagte eller saarede til Døden; 
derfor blev det dem, hvis Kvinder maatte gifte sig igen, 
alle seks til Hobe. 

tf 

LX. Joinville bliver syg; der forsoges en Overenskomst 
med Saracenerne; Hærens sørgelige Tilstand. 

299. Formedelst de Vunder, jeg fik Hvide Tirs- 
dag, blev jeg anfalden af Hærens Sot i Munden og 
Benene, af Hverdagsfeber og en Kolden saa overvættes, 
at Snuen randt ud ad Næseborene; og for bemeldte 
Syger søgte jeg Sengen ved Midfastetid; derfor begav 
det sig, at min Præst holdt Messe ved mit Leje, og 
han var anfalden af samme Syge som jeg. 

300. Saa begav det sig da, at han daanede ved 
Indvielsen af Hostien. Da jeg fornam, at han var ved 
at falde om, sprang jeg ud af Sengen med min Vams 
paa, men uden Hoser, slog Armen om ham og sagde 
til ham, at han skulde forrette Indvielsen i Ro og Mag 
og uden at forhaste sig; jeg vilde ikke slippe ham, 
førend han havde fuldbyrdet det. Han kom til sig selv 
igen, forrettede Indvielsen og messede ganske til Enden ; 
men ingen Tid derefter holdt han Messe. 

301 *. Nu berammede Kongens og Sultanens Raad 
en Dag for at komme overens. Enighedskaarene vare 
saalunde, at Sultanen skulde have Damiette tilbage, og 
Sultanen skulde give Kongeriget Jerusalem tilbage ti! 
Kongen og vogte de syge for ham, hvilke vare i Dami- 
ette, det saltede Kød (saasom de aad ikke Svineføde) og 
Kongens Krigsmaskiner, indtil Kongen kunde skikke Bud 
efter alt dette. 

302. De bespurgte sig i Kongens Raad , hvad 
Sikkerhed han vilde give dem for, at de skulde faa 
Damiette tilbage. Kongens Raad tilbød dem at beholde 



2 ) Fremstillingen er ukorrekt: Den omtalte Overenskomst for- 
søgtes allerede, inden Ludvig den Hellige var dragen tilbage 
over Kanalen. 



Digitized by Google 




§ 302-305. 



Hærens sørgelige Tilstand. 



139 



en af Kongens Brødre, indtil Damiette blev givet dem 
tilbage, enten Greven af Anjou eller Greven af Poitiers K 
Saracenerne svarede og sagde, at de ikke vilde under- 
handle, uden de fik Lov at beholde Kongen selv som 
Gidsel; derfor sagde den gode Ridder Gotfred af Sar- 
gines, at hellere maatte Saracenerne have dræbt dem 
eller taget dem til Fange til Hobe, end at det skulde 
bebrejdes dem, at de havde ladt Kongen blive tilbage 
som Gidsel. 

803. Soten tog til at forværres i Lejren paa slig 
Vis, at der gjordes saa meget dødt Kød paa vore 
Folks Gummer, at Badskærerne maatte fjerne det døde 
Kød, paa det de kunde tygge og svælge Spisen. Det 
var en Ynk at høre Folkene skrige i Lejren, naar de 
fik det døde Kød skaaret bort; thi de skreg som 
Kvinder i Barnsnød. 



LX1. Der foretages et Tilbagetog til Lands og til Ses. 

304. Som Kongen skønnede, at han ikke kunde 
dvæle der uden, at han maatte dø og hans Folk 
tillige, ordnede og magede han det saa, at han vilde 
rejse om Tirsdagen 2 ved Kvældstide, naar Natten gik 
an, naar Paaskeugen var forleden, for at drage tilbage 
til Damiette. Kongen bød Jocelin af Cornaut 3 , hans 
Brødre og de andre kunstige Mestere at sønderskære 
de Reb, der holdt Broerne mellem os og Saracenerne; 
men de gjorde for ingen Del saalunde. 

305. Vi indskibede os om Tirsdagen efter Middag, 
jeg, tvende af mine Riddere 4 , som jeg havde tilbage, 



J ) S. 20 Anm. 2. 

*) 5. April 1250. 

») Jfr. § 193. 

4 ) Jfr. S. 68 Anm. 1. 



Digitized by Google 




140 Der foretages et Tilbagetog til Lands og til Søs. § 305 — 307. 

og mine Tjenere. Da den Stund kom, at det led ad 
Nat, sagde jeg til mine Søfolk, at de skulde løfte deres 
Anker, og at vi skulde sejle ned ad Strømmen; men 
de sagde, at de dristede sig ikke at gøre saa, efterdi 
Sultanens Galejer, som laa imellem os og Damiette, 
vilde nedlægge os. Søfolkene havde tændt mægtige 
Blus for at stævne de syge om Bord paa deres Galejer, 
og de syge havde nærmet sig til Flodbredden. Medens 
jeg besvor Søfolkene, at vi maatte drage bort, trængte 
Saracenerne ind i Lejren; og jeg saa ved Skæret fra 
Ilden, at de nedlagde de syge inde paa Bredden. 

306. Medens mine Søfolk løftede deres Anker, 
overskar de Søfolk , der skulde føre de syge bort, 
Rebene paa deres Ankere og paa deres Galejer, roede 
hen straks ved vort lille Skib og omgav os paa begge 
Sider, saa at de havde fast underboret os. Da vi 
vare undslupne denne Fare og sejlede ned ad Floden, 
kunde Kongen, som havde Hærens Sot og en meget løs 
Mave, vel have holdt sig i Ro paa Galejerne, hvis han 
havde villet; men han sagde, at behagede det saa Gud, 
vilde han ikke forlade sil Folk. Om Kvælden daanede 
han flere Gange 1 ; og formedelst den meget løse Mave, 
han havde, maatte han skære Bagstykket ud af sine 
Underbenklæder 2 , saa ofte som han gik ned at forrette 
sin Nødtørft. 

307. De raabte til os, som sejlede ned ad Floden, 
at vi skulde bie paa Kongen ; og naar vi ikke vilde 
bie, skød de paa os med Armbrøstbolte 3 ; derfor maatte 
vi dvæle, indtil de gav os Forlov at sejle. 



1 ) Jfr. §§ 9-10. 

2 ) Jfr. S. 27 Anm. 1. 

8 ) Jfr. S. 18 Anm. 2 Slutn. 

LXII. Kongen tages til Fange; Saracenerne bryde 
den lovede Vaabenstilstand. 

308. Nu vil jeg forlade eder her og melde eder, 
hvorlunde Kongen blev tagen, saaledes som han selv 
sagde mig det. Han sagde mig, at han havde forladt 
sin Hob og var gangen over med Hr. Gotfred af Sar- 
gines i Hr. Valter af Chåtillon’s Hob, som dannede 
Bagtroppen. 

309 Og Kongen meldte mig, at han sad paa en 
lille Kleppert med Silkeskabrak paa; og han sagde 
mig, at bag sig havde han af alle Ridderne og alle 
Huskarlene ikkun Hr. Gotfred af Sargines, som førte 
Kongen straks hen til den Torp, hvor Kongen blev 
tagen, saalunde, at Kongen meldte mig, at Hr. Got- 
fred af Sargines værgede ham imod Saracenerne, liger- 
vis som den gode Tjener afholder Fluerne fra sin 
Herres Bæger; thi hver Gang Saracenerne kom ham 
nær, tog han sin Lanse, som han havde lagt bag Sadel- 
bommen, fældede den, tog atter til at fare løs paa 
dem og gennede dem bort fra Kongen. 

310. Og han førte saalunde Kongen straks ind i 
Torpen; og der blev ban bragt ind i et Hus og lagt i 
Skødet paa en Borgerkvinde fra Paris, fast som en 
død Mand, og ingen mente, at han vilde gøre det 
indtil Kvæld. Der kom Hr. Filip af Montfort 1 , og han 
sagde saa til Kongen, at han saa den Emir, med hvilken 
han havde tinget om Vaabenhvilen; og syntes det ham 
saa, vilde han gange til ham at ændre Vaabenhvilen 



J ) Søn af Albigensernes Dødsfjende Simon af Montfort. Jfr. S. 39 
Anm. 1. Efter sin Faders Død fortsatte han Udryddelsesværket 
imodAlbigenserne ; men senerefaldt han i Unaade hos Dronning 
Blanca og drog til England, hvor han blev Kongens Senechal. 

paa den Vis, som Saracenerne vilde have det. Kongen 
bad ham at gange did og sagde, at han vilde gerne 
have det. Han gik til Saraceneren, og Saraceneren 
havde taget sin Turban af Hovedet og tog sin Ring af 
Fingeren for at forsikre, at han vilde holde Vaaben- 
hvilen. 

311. Imidlertid timedes der vort Folk en svar 

Ulykke; thi en forrædersk Stridsmand ved Navn Marcellus 
tog til at raabe til vort Folk: »Ædle Riddere! over- 

giver eder; thi Kongen byder eder det; lader ikke 
Kongens Blod komme over eder!« Alle mente, at 
Kongen havde budt dem saa og overgav deres Lanser 
til Saracenerne. Emiren saa, at Saracenerne førte 
vort Folk med sig som Fanger. Emiren sagde til 
Hr. Filip, at det anstod ham ikke at give vort Folk 
Vaabenhvile, al den Stund han vel saa, at de vare 
tagne til Fange. 

312. Saa timedes det da Hr. Filip saa, at vort 
Folk var Fanger til Hobe, men at han ikke var det, 
efterdi han var Sendemand. Nu er der en anden ond 
Sæd i Landet hos Hedningerne, at naar Kongen skikker 
Sendemænd til Sultanen eller Sultanen til Kongen og 
Kongen eller Sultanen dør, førend Sendemændene vende 
tilbage, vorde Sendemændene Fanger eller Slaver, til 
hvilken Side de end høre, hvad heller de ere Kristne 
eller Saracenere '. 

LXIII Joinville standses paa Floden af Modvind. 

313. Da denne Ulykke timedes vort Folk, at de 
bleve fangede paa Landjorden, var det ligesaa hos os, 
som bleve fangede paa Floden, som I siden skulle 
erfare; thi Vinden kom til os fra Damiette og betog 



J ) Jfr. § 363. 

os Strømmen, og de Riddersmænd, Kongen havde sat 
om Bord paa sine lette Skibe, paa det de skulde værge 
vore syge, flyede. Vore Søfolk forliste Strømmen i 
Floden og lagde sig ind i en Vig; derfor maatte vi 
vende tilbage hen imod det Sted, hvor Saracenerne 
vare. 

314. Vi, som for til Søs, kom en liden Stund før 
Daggry did, hvor Sultanens Galejer laa, hvilke havde 
hindret os at faa Fetalje fra Damiette. Der var der 
stor Uro; thi de udsendte mod os og mod vore Ryttere 
inde paa Bredden en saa stor Hob Pile med samt den 
græske Ild, at det var, som om Himlens Stjerner faldt 
fra Himlen og ned paa Jorden. 

315. Som vort Søfolk havde bragt os ud igen 
fra den Flodarm, hvor de havde slaget os ind, kom vi 
over Kongens lette Skibe, som han havde givet os til 
at værge vore syge, som flyede hen ad Damiette til. 
Da tog der til at blæse en Vind, der kom fra Dami- 
ette og var saa heftig, at Strømmen blev os kontrarig. 

316. Fra den ene Flodbred til den anden var der 
en grumme Hoben af vort Folks Smaaskibe, som ikke 
mægtede at sejle ned ad Floden, men som Saracenerne 
havde taget og opholdt, og de nedlagde Folkene og 
kastede dem i Vandet og tog Kisterne og Trosset fra 
de Skibe, de havde vundet fra vort Folk. De sara- 
censke Ryttere inde paa Bredden beskød os med Pile, 
eftersom vi ikke vilde komme til dem. Mit Folk havde 
ført mig i en Pansersærk, som de forvendes i Dystløb *, 
paa det jeg ikke skulde blive saaret af de Pile, der 
faldt ned over vort Skib. 

317. I samme Stund raabte mit Folk, som stod 

ude i Skibets Forstavn: »Herre, Herre! Eders Søfolk 

vil føre eder ind til Land, efterdi Saracenerne true 



*) Jfr. S. 18 Anm. 1. 

dem.« Jeg lod mig løfte op ved Armene, endog jeg 
var grumme svag, drog mit Sværd mod dem og sagde, 
at jeg vilde nedlægge dem, dersom de førte mig ind 
til Land. Og de svarede mig, at jeg skulde vælge, 
hvad jeg vilde: enten vilde de føre mig ind til Land, 
eller de vilde lægge mig for Anker midt i Floden, ind- 
til Vinden havde lagt sig. Da sagde jeg til dem, at de 
hellere maatte lægge mig for Anker midt i Floden end 
føre mig ind til Land, hvor jeg skønnede, at vi vilde 
være Dødsens; da kastede de Anker. 

B18. Om lidet saa vi fire af Sultanens Galejer 
komme med tusinde Mand om Bord. Nu hidkaldte jeg 
mine Riddere og mit Folk og spurgte dem, hvad de 
vilde have at vi skulde gøre, enten overgive os til 
Sultanens Galejer, hvadheller give os dem i Vold, som 
vare inde paa Land. Vi kom alle overens om hellere 
at overgive os til Sultanens Galejer, efterdi de vilde 
holde os alle tilsammen, end til dem, som vare inde 
paa Land, al den Stund de vilde splitte os ad og sælge 
os til Beduinerne. 

819. Da sagde en af mine Madsvende, som var 

barnefød i Doulevant 1 : »Herre! dette holder jeg ikke 

for.« Jeg spurgte ham, hvad han da holdt for, og 
han sagde saa: »Jeg holder for, at vi lade os aflive; 
saa ville vi gange til Paradis til Hobe.« Men vi fulgte 
ikke hans Raad. 

LXIV. Joinville bliver tagen til Fange; han er i Livs- 
fare; antages for Kongens Fætter. 

820. Da jeg skønnede, at det burde os at give 
os fangne, tog jeg mit Skrin og mine Klenodier og 
kastede dem i Floden, desligeste og mine Relikvier. 



1 ) I Departementet Haute-Marne. 

Da sagde en af mit Søfolk til mig: »Herre! lader I 
mig ikke sige, at I er Kongens Søskendebarn, ville I 
vorde nedlagte til Hobe og vi ligervis.« Og jeg sagde, 
at han turde fuldtvel sige, hvad han vilde. Da Folkene 
paa den første Galej, som kom hen imod os for at 
rende imod vort Skib paa tværs, fornam dette, kastede 
de Anker straks ved vort Skib. 

321. Da skikkede Gud mig en Saracener, som 
rar fra Kejserens Land 1 , iført Underbenklæder af 
ubleget Lærred; han kom svømmende hen til vort 
Skib, slyngede Armene om mit Liv og sagde: »Herre! 
Det er ude med eder , hvis I ikke snarlig tager 
eder i Sinde at springe fra eders Skib over paa Bov- 
sprydet af hin Galej; og springer I, ville de ikke 
bemærke eder; thi de have i Sinde at gøre Bytte paa 
eders Skib.« De kastede et Reb til mig fra Galejen, 
og jeg sprang over paa den fremspringende Part, saa- 
som det var Guds Villie. Og vider, at jeg vaklede saa 
meget, at dersom Saraceneren ikke var sprungen 
efter mig for at støtte mig, vilde jeg være falden i 
Vandet. 

322. Jeg kom om Bord paa Galejen, hvor der 
var vel to Hundrede Mand og firsindstyve af deres 
Folk, og han holdt mig bestandig omslynget. Da kastede 
de mig til Jorden og for løs paa mig at skære 
Halsen over paa mig; thi man havde tænkt at vinde 
Hæder ved at aflive mig. Og ommeldte Saracener 
holdt mig end bestandig omslynget og raabte: »Kongens 
Søskendebarn!« Saalunde blev jeg tvende Gange kastet 
til Jorden, den ene Gang paa Knæ; og da fornam jeg 
Kniven røre ved min Hals. I denne Prøvelsens Stund 
friede Gud mig ved Saracenerens Bistand; han førte 



’) Kejser Frederik II havde Besiddelser i Asien (jfr. § 336). 
Joinville. . 10 

mig hen til det Kastel, hvor de saracenske Riddere 
vare. 

32B. Da jeg kom hen iblandt dem, tog de min 
Pansersærk af, og, saasom de ynkedes over mig, kastede 
de over mig et Skarlagensdække, foret med Pelsværk \ 
som tilhørte mig, og som min Fru Moder havde givet 
mig, og en af dem bragte mig en hvid Rem, og jeg 
spændte den uden paa mit Dække, i hvilket jeg havde 
gjort et Hul, og som jeg havde ført mig i; og den 
anden bragte mig en Hætte 2 , som jeg satte paa Hovedet. 
Og da tog jeg til at ryste overvættes af Frygt og af 
Sygdom tillige. Og da bad jeg om noget at drikke, og 
de bragte mig Vand i en Krukke, og det første jeg 
tog det i Munden for at svælge det ned, sprang det 
mig ud ad Næseborene. 

324. Da jeg saa det, skikkede jeg efter mit Folk 
og sagde til det, at jeg var Dødsens, at jeg havde en 
Byld i Halsen. Og de spurgte mig, hvorlunde jeg vidste 
det; og jeg viste dem det, og det første de saa, at 
Vandet randt mig ud ad Halsen og ad Næseborene, 
bar de paa at græde. Da de saracenske Riddere, som 
vare der, saa mit Folk græde, spurgte de [den Sara- 
cener, som havde friet os, hvi de græd ; og han svarede, 
at han tænkte, jeg havde en Byld i Halsen ; derfor kunde 
jeg ikke slippe derfra. Og da sagde en af de saracen- 
ske Riddere til ham, som havde friet os, at han skulde 
trøste os; thi han vilde give mig noget at drikke, som 
vilde gøre mig karsk paa tvende Dage, og han gjorde saa. 

325. Hr. Raoul af Wanou, som hørte til mit Følge, 



D Det almindeligst benyttede Pelsværk var Rygskindet af det 
graa Egern, Graaværk. Ved Siden heraf ogsaa det hvide 
Bugskind (Buntværk), og det er det, der menes her. 

2 ) >Chaperon«, jfr. S. 27, Anm. 1. 

hårde faaet Knæhaserne skaaret over i det store Slag 
paa Hvide Tirsdag og kunde ikke stande opret paa 
sine Ben; og I maa vide, at en gammel saracensk 
Ridder, som var om Bord paa Galejen, bar ham til 
Privetet paa slig Vis, at Hr. Raoul havde slynget 
Armene om Halsen paa ham. 



LXV. Joinville’s Hede med Galejernes Admiral; de syge 
nedsables; han kommer sammen med de andre Fanger 
i Mansnrah. 

826. Storadmiralen paa Galejerne skikkéde efter 
mig og spurgte, om jeg var Kongens Søskendebarn; 
men jeg sagde nej og fortalte ham, hvorlunde og hvi 
Sømanden havde sagt, at jeg var Kongens Søskende- 
barn. Han sagde til mig, at jeg havde gjort vel; thi 
ellers havde vi været Dødsens til Hobe. Og han spurgte 
mig, om jeg var i noget Frændskab til Kejser Frederik 
af Tyskland, som den Tid var i Live ; og jeg svarede 
ham, at jeg tænkte, at min Fru Moder var hans køde- 
lige Søskendebarn ; han sagde mig, at han elskede mig 
saa meget mere derfor. 

827. Medens vi sad og holdt Maaltid, lod han en 
parisisk Borger hente frem for os. Som Borgeren var 
kommen, sagde han til mig: »Herre! hvad gør I?« — 
•Hvad gør jeg da?« sagde jeg. — »Saa sandt Gud 
lever,« sagde han, »I æder Kødmad paa en Fredag.« 
Da jeg fomam det, satte jeg min Skaal hen til en 
Side. Og Admiralen spurgte min Saracener, hvi jeg 
havde gjort det, og han sagde ham det; og Admiralen 
svarede, at Gud ikke vijde fortryde det, eftersom jeg 
havde gjort det mig selv uvitterligt. 

828. Og vider, at Legaten gav mig dette Svar, da 
vi vare komne uden Fængselet ; derfor lod jeg ikke af 
at faste alle Fastefredagene derefter og nød ikkun 

10 * 

De syge nedsables. 



§ 328 - 331 . 



Vand og Brød; dette fortrød Legaten højelig, saasom 
jeg var den eneste rige Mand, som dvælede hos 
Kongen. 

329. Søndagen derpaa lod Admiralen mig gange 
til Land paa Flodbredden med samt alle de andre 
Fanger, som vare bievne tagne ude paa Vandet. 
Medens min gode Præst Hr. Johan 3 blev trukken ud 
af Kammerset paa Galejen, daanede han; og han blev 
dræbt og kastet i Floden. Hans Klerk, som ogsaa 
daanede, eftersom han var anfalden af Hærens Syge, 
fik en Morter i Hovedet; han blev dræbt og kastet i 
Floden. 

330. Medens de andre syge bleve udførte fra 
Galejerne, hvor de havde været i Fængsel, stod der 
Saracenere beredte med draget Sværd, saa at de, 
der faldt, bleve nedlagte og kastede i Floden. Jeg lod 
dem tilmelde ved min Saracener, at det ikke syntes 
mig vel gjort; thi det var imod Saladins 2 Bydende, 
hvilken siger, at det burde sig ikke at nedlægge nogen 
Mand, efter at han havde ædt af ens Brød og Salt. 
Og Admiralen svarede mig, at disse Mennesker vare 
intet værd, efterdi de ikke mægtede at forhjælpe sig 
selv formedelst de Syger, de vare anfaldne af. 

331. Han lod mit Søfolk føre frem for mig og 
sagde til mig, at det var faldet fra sin Kristentro til 
Hobe; men jeg sagde, at han skulde ikke fæste Lid 
til det; thi lige saa hastelig som det havde forladt os, 
lige saa hastelig vilde det forlade dem, hvis det saa 
enten den bekvemme Tid hvad heller det bekvemme 
Sted til at gøre det. Og Admiralen gav mig saadant 
Svar, at han var af den samme Mening som jeg; thi 



*) Johan af Voisey. 

a ) Sultan af Damaskus, Aleppo og Ægypten, kendt navnlig fra 
det tredie Hovedkorstog. 

Saladin sagde, at ingen Tid saa man, at der kunde 
blive en god Saracener af en daarlig Kristen eller en 
god Kristen af en daarlig Saracener. 

382. Og da dette var bestilt, lod han mig be- 
stige en Pasgænger og førte mig med jævne sig. Og 
vi red over en Bro, gjort af Baade, og kom til Man- 
surah, hvor Kongen og hans Folk vare Fanger; og 
vi kom ved Indgangen til et stort Paulun, hvor Sul- 
tanens Skrivere sad; og der lod de mit Navn an- 
tegne. Da sagde Saraceneren til mig: >Ædle Herre! 

Jeg vil ikke følge eder længere, efterdi jeg ikke kan; 
men beder jeg eder, ædle Herre! at 1 stedse vil 
holde dette Barn, som I bar hos eder, ved Haanden, 
at Saracenerne ikke skulle tage det fra eder.« Og dette 
Barn hed Bartholomæus, og han var Slegfredsøn af 
Herren til Montfaucoa 1 . 

888. Da mit Navn var blevet antegnet, indførte 
Admiralen mig i Paulunet, hvor Baronerne vare og 
over ti Tusind Mennesker med dem. Som jeg traadte 
ind, lagde alle Baronerne saa stor Fryd for Dagen, at 
man næppelig kunde høre Ørenlyd; og de priste Vor- 
herre derfor, sigende, at de mente, de havde forlist mig. 



LXVI. Fangerne tmes af Saracenerne og erfare den 
Overenskomst, Kongen havde indgaaet. 

334. Vi havde ikke dvælet der synderlig længe, 
førend de lod borttage en af de rigeste Mænd, som 
var der, og vi bleve indførte i et andet Paulun. Sara- 
cenerne holdt mange Riddere og andet Folk som Fanger 
i en Gaard, der var hegnet af en Jordvold. Fra dette 
hegnede Sted, hvor de havde anbragt dem, lod de dem 
føre ud, den ene efter den anden, og spurgte dem: 



') Jfr. § 407. 

§ 334-336. 



»Vil Du falde fra Din Tro?« De, som ikke vilde 
falde fra, bleve stillede paa den ene Side og fik deres 
Hoveder hugget af ; og de, der faldt fra, stilledes paa den 
anden Side. 

335. Den samme Stund skikkede Sultanen sit 
Raad til os, at det kunde skifte Ord med os; og de 
spurgte, til hvem de skulde sige, hvad Sultanen beskedede 
os. Og vi sagde til dem, at de skulde sige det til den 
gode Greve Peder af Bretagne 1 . Der var der Folk, 
som var forfarent i Saracensk og i Fransk tillige, 
hvilke kaldes »dragoman«, og som gengav Grev Peder 
det saracenske paa Folkesproget. Og Ordene ginge saa- 
lunde: »Ædle Herre! Sultanen skikker os til eder at 
forfare, om det eder lyster at vorde friede.« Greven 
svarede ja. 

336. »Og hvad vilde I give Sultanen for eders 
Frihed?« — »Hvad som vi kunde gøre og stande ud 
med Rette«, sagde Greven. — »Og vilde I,« sagde de, 
»for eders Frihed give nogle af de Borge, der høre 
til Baronerne hinsides Havet?« — Greven svarede og 
sagde, at han ikke havde nogen Magt over disse Slotte, 
eftersom man havde dem fra Tysklands Kejser, som 
den Tid var i Live. De spurgte, om vi vilde overgive 
nogle af Tempelherrernes eller Hospitalitternes Borge 
for vor Frihed. Og Greven svarede, at dette kunde 
ikke være saa; thi, naar Lensmændene bleve indsatte 
der, lod man dem sværge paa Relikvier, at de ikke 
for at fri Menneskeliv vilde overgive nogen af Borgene. 
Og de gensvarede os, at det tyktes dem, at vi ikke 
havde Mod paa at vorde friede; men de vilde gange 
bort og skikke os dem, som skulde spille med Sværd 
med os, desligeste som de havde gjort med de andre. 
Og dermed ginge de bort. 



l ) Jfr. Side 60 Anm. 

3S7. Det første de vare gangne bort, for en grumme 
Hoben saracenske Ynglinge ind i vort Telt, omgjordede 
med deres Sværd; og de førte med sig en højt 
bedaget Olding, ganske graahærdet, hvilken lod os 
spørge, om vi for Sanden troede paa en Gud, som var 
bleven tagen fangen for os, gennemstungen og given 
Døden i Vold for os og Trediedagen derefter oprejst. 
Og vi svarede ja. Og nu sagde han til os, at vi ikke 
turde betages vort Mod, dersom vi havde staaet denne 
Forfølgelse udfor ham; »thi,« sagde han, »I ere endnu 
ikke døde for ham; og har han haft Magt at oprejses, 
saa værer visse paa, at han vil udfri eder, naar det 
ham saa behager.« 

338. Dermed gik han bort og alt det andet unge 
Folk bag efter ham, og blev jeg meget fornøjet derover, 
som jeg sikkerlig troede, at de vare komne at skære 
Hovedet af os. Og da en stakket Stund var for- 
leden, kom der Folk fra Sultanen, som sagde os, at 
Kongen havde dagtinget vor Frihed. 

339. Efter at den gamle Mand var gangen bort, 
som havde givet os Mod ind, kom atter Sultanens 
Raadgivere til os og sagde, at Kongen havde dagtinget 
vor Frihed, og at vi skulde skikke til ham fire af vort 
Folk at forfare, hvorlunde han havde gjort. Vi skikkede 
da den gæve Hr. Johan af Valery, Hr. Filip af Mont- 
fort, Senechalen af Cypern 1 , Hr. Balduin af lbelin og 
Cyperns Marsk, Hr. Guido af lbelin, en af de artigste 
Riddere, jeg nogen Tid havde set, og den, der højest 



*) 1191 havde Familien Lusignan faaet Cyperns Kongekrone af 
Rikard Løvehjerte til Vederlag for Jerusalem, hvor Guido af 
Lusignan havde været Konge. Da den ægte Mandslinie ud- 
døde, gik Kronen over til en uægte Søn Jakob. Han var 
gift med Venetianerinden Katharina Cornaro; men da dette 
Ægteskab var barnløst, tog Venetianerne paa Landsmands- 
skabets Vegne Øen i Besiddelse efter Jakobs Død (1489). 

elskede Folket i dette Land. Disse fire Herrer meldte 
os, paa hvad Vis Kongen havde dagtinget vor Frihed, 
og det var saalunde: 



LXV1L Ladvig den Hellige trues med Pinebænken; 
underhandler med Saracenerne. 

S40. Sultanens Raadgivere fristede Kongen paa 
samme Vis, som de havde fristet os, for at se, om 
Kongen vilde tilsige dem at overgive nogle af Tempel- 
herrernes eller Hospitalitternes Borge, hvadheller nogle 
af de Borge, der hørte til Baronerne i Landet; og 
som det befaldt Gud, tilsvarede Kongen dem ganske 
paa samme Vis, som vi havde tilsvaret. Og de truede 
ham, sigende, at, saasom han det ikke vilde gøre, vilde 
de lade ham lægge i »bernicles«. 

841. »Bernicles« er den ræddeligste Pinsel, man 
kan stande ud, og det er tvende Stykker Træ, lette 
at krøge, besatte med Tænder i Enden, og de fatte 
ind i hinanden og vorde fastbundne i Enden med 
stærke Remme af Oksehud. Og naar de ville lægge 
Folk deri, lægge de dem paa Siden og lægge deres 
Ben imellem Tappene deri; derpaa lade de en Mand 
sætte sig paa Træstykkerne ; derfor sker det saa, at end 
ikke en Knokkel, som er ikkun en halv Fod lang, 
bliver hel; men den knuses ganske. Og for at gøre 
det saa argt som muligt, saa, naar trende Dage ere ledne, 
og naar Benene ere ophovnede, lægge de atter de 
ophovnede Ben i »bernicles« og knuse dem ganske 
paa ny. Til disse Trusler gensvarede Kongen, at han 
var deres Fange, og at de kunde gøre med ham, som 
de vilde. 

342. Da de saa, at de ikke kunde vinde over den 
gode Konge ved Trusler, kom de atter til ham og 
spurgte ham, hvor mange Penge han vilde give Sul- 

tanen, og dertil skulde han give dem Damiette igen. 
Og Kongen gensvarede dem, at vilde Sultanen tage en 
billig Sum Penge af ham, vilde han skikke Bud til 
Dronningen 1 , at hun skulde udrede dem for deres Fri- 
hed. Og de sagde: »Hvorlunde er det, at I ikke vil 

sige os, at I vil gøre dette?« Og Kongen gensvarede, 
at han ikke vidste, om Dronningen ville gøre det, efterdi 
hun var Herskerinden. Og da vendte Raadgiverne til- 
bage at tale med Sultanen, og de meldte Kongen igen, 
at vilde Dronningen udrede en Million Guldbyzantiner, 
som vare værd halvtredsindstyve Tusind Pund*, vilde 
han fri Kongen. 

843. Og Kongen bad dem sige med Ed, om Sul- 
tanen vilde fri dem for den Summa, dersom Dronningen 
vilde gøre det. Og de ginge tilbage at tale med Sultanen, 
og ved Genkomsten svor de Kongen til, at de vilde fri 
ham saalunde. Og det første de havde svoret, tog 
Kongen til Orde og tilsagde Emirerne, at han fuldtvel 
vilde udrede de halvtredsindstyve Tusind Pund for sit 
Folks Frihed og Damiette for sin egen Frihed; thi han 
var ikke slig, at han burde løskøbe sig for Penge. Da 
Sultanen spurgte dette, sagde han: »Ved min Tro! 

Frankeren er rund, al den Stund han ikke har pruttet 
om saa svar en Hoben Penge. Saa gak da og sig 



*) Der menes aabenbart Dronning Margrete, som var i Dami- 
ette. Matthæus Parisiensis fortæller, at Sultanen havde mest 
Lyst til at holde Kongen tilbage og sende ham til Kalifen i 
Bagdad eller til at føre ham omkring i Triumf med sig, andre 
korstogslystne Fyrster til Skræk og Advarsel. For at faa 
Damiette tilbage tog han sin Tilflugt til en List: han sendte 
sine Tropper til Damiette, forklædte som Franskmænd; men 
Garnisonen opdagede snart Fælden. Sultanen begyndte da 
at gaa læmpeligere til Værks over for Kongen og at indlede 
Underhandlinger. 

*) Jfr. S. 28 Anm. 1. Byzantinen havde naturligvis Navn efter 
Byzans. Det var en Guldmønt = 7 Kr. 40 Øre. 

ham,« sagde Sultanen, »at jeg giver ham hundrede 
Tusend Pund at udrede Løsepengene med.« 

LXYin. Fangerne sejle ned ad Floden indtil Snltanens 

Lejr. 

844. Nu lod Sultanen de rige Mænd stige i fire 
Galejer at føres ned til Damiette. Paa den Galej, hvor 
jeg blev sat, vare den gode Greve Peder af Bretagne, 
Grev Vilhelm af Flandern, den gode Greve Johan af 
Soissons og Rigsmarsken Hr. Imbert af Beaujeu : den 
gode Ridder Hr. Balduin af Ibelin og hans Broder Hr. 
Guido bleve satte der. 

345. De, der førte os i Galejen, satte os paa Land 
ved et Herberge, som Sultanen havde ladet indrede 
paa Flodbredden paa slig Vis, som I skulle fornemme. 
Foran dette Herberge var der et Taarn af Fyrreplanker, 
omgivet trindtom af malet Lærred; og det var Døren 
til Herberget. Og inden denne Dør var der opslaget 
et Paulun, hvor Emirerne, naar de ginge at tale 
med Sultanen, lod deres Sværd og Harnisker tilbage. 
Efter dette Paulun var der en Dør som den første, og 
ad denne Dør kom man ind i et stort Paulun, som var 
Sultanens Hal. Efter Hallen var der et Taarn som til- 
forn, hvorigennem man kom ind i Sultanens Gemak. 

846. Efter Sultanens Gemak var der et Vænge; 
og midt i Vænget var der et Taarn, der var højere 
end alle de andre; her gik Sultanen hen at beskue 
hele Egnen og hele Lejren. Fra Vænget gik en Løv- 
gang ned til Floden, hvor Sultanen ude i Vandet havde 
ladet gøre et Paulun, paa det han kunde gange at 
bade der. Dette ganske Herberge var omhegnet med 
Trægilre, og uden vare Gitrene hængte med blaa Tøjer, 
at de, der vare udenfor, ikke skulde kunne skue 

derind; og de fire Taarne vare til Hobe hængte med 
Lærred. 

847. Om Torsdagen 1 før Kristi Himmelfart kom 
vi til dette Sted, hvor dette Herberge var opslaget. 
De fire Galejer, hvor vi vare tilsammen som Fanger, 
kastede Anker ved Sultanens Telt. I et Paulun, som 
var temmelig nær ved Sultanens Herberge, blev Kongen 
anbragt. Sultanen havde anordnet det saalunde, at om 
Løverdagen før Kristi Himmelfart skulde han have Dami- 
ette tilbage og vilde da give Kongen tilbage. 



LXIX. Emirernes Sammensværgelse bryder les; 

Sultanens Hord. 

848. De Emirer, som Sultanen havde undtaget 
fra sit Raad for i Stedet at sætte sit eget Folk, som 
han havde haft med fra det fremmede, beraadte sig 
med hverandre*; og mælte saa en artig Saracener: »I 
ædle Herrer! I se, hvilken Skændsel og Vanære Sul- 
tanen beskærer os, saasom han forholder os den Ære, 
hans Fader havde sat os i. Derfor bør vi være over- 
tydede om, at er han først i Damiettes Fæstning, vil 
han lade os hænge og omkomme i Fængselet, ligesom 
hans Bedstefader 3 gjorde ved de Emirer, som tog 
Greverne af Bar og af Montfort. Saa holder jeg da for, 
at det er bedre, vi lade ham undlive, førend han slipper 
os af Hænde. « 

849. De ginge til dem af »Halka«en og bad dem 
undlive Sultanen, det første disse havde ædt med Sul- 
tanen, som dem dertil havde indbudt. Nu begav det sig, 



>) 28. April 1250. 

>) Jfr. § 287 f. 

*) Der maa snarere læses »Fader«. I 1239, da denne Begiven- 
hed skete, var Turan-Shah’s Bedstefader død. 

at efter at de havde ædt, og da Sultanen gik til sit 
Kammers og havde taget Afsked med sine Emirer, blev 
han hugget i Haanden imellem de fire Fingre af en af 
»Halka«ens Riddere, som bar Sultanens Sværd, og 
han spaltede hans Haand lige op til Armen. 

350. Da vendte Sultanen sig til sine Emirer, som 
havde faaet ham til at gøre dette, og sagde til dem: 
»Mine Herrer! jeg besværer mig for eder over dem af 
»Halka«en, som vilde aflive mig, saa som I kunne se 
det.« Da gensvarede »Halka«ens Riddere Sultanen med 
een Røst og mælte saalunde: »Al den Stund Du siger, 
at vi ville undlive Dig, er det os tjenligere at undlive 
Dig end at vorde undlivede af Dig.« 

351. Da lod de Hærpukerne lyde, og hele Hæren 
kom og spurgte, hvad Sultanen vilde. Og de gensvarede 
dem, at Damiette var taget ind, og at Sultanen gik 
til Damiette og bød dem at drage efter ham. Alle 
førte sig i deres Vaaben, sporede Hestene og red ad 
Damiette til. Og da vi saa, at de drog ad Damiette 
til, kom stor Hjertensangest over os, efterdi vi formente, 
at Damiette var forloret. Sultanen, som var ung og 
vel behænde, flyede ind i det Taarn, han havde ladet 
gøre, med trende af sine Biskopper, som havde ædt 
sammen med ham; og var dette Taarn bag ved hans 
Kammers, som I have fornummet tilforn. 

352. De af »Halka«en, som vare fem Hundrede 
Ryttere, nedslog Sultanens Pauluner og belagde ham 
trindtom paa alle Kanter i det Taarn , han havde 
ladet gøre, med trende Biskopper, som havde ædt med 
ham, og raabte til ham, at han skulde stige ned. Og 
da sagde han, at han vilde gøre saa, men at de skulde 
give ham frit Lejde. Og de sagde, at de vilde komme 
ham at gange ned med Vold, og at han ikke var i 
Damiette. De udslyngede græsk Ild, som greb fat i 
Taarnet, der var gjort af Fyrreplanker og Bomuldstøj. 

Det fængede i Taarnet med en Hastighed, saalunde at 
jeg ingen Tid saa en Ild, der var saa skøn eller paa 
slig Vis steg lige op i Luften. Da Sultanen saa det, 
steg han ned med en Snarhed og flyede hen imod 
Floden, helt hen ad den Vej, som jeg tilforn har meldt 
eder om. 

353. De af »Halka«en havde gjort den ganske 
Vej ufarbar med deres Sværd; og som Sultanen kom 
forbi for at gange hen imod Floden, rendte en af dem 
sin Lanse gennem hans Ribben, og Sultanen flyede til 
Floden med Lansen slæbende efter sig. Og de steg 
didned, gav sig endog til at svømme og ginge ud og 
aflivede ham i Floden, skikkelig nær ved vor Galej, 
hvor vi vare om Bord. En af Ridderne, ved Navn 
Faress-Eddin Octay, kløvede ham med sit Sværd og 
tog Hjertet ud af Livet paa ham, og da gik han til 
Kongen med Haanden ganske vædet af Blod og sagde 
til ham: »Hvad giver Du mig? thi jeg har slaget Din 
Fjende, som havde bragt Dig Døden, hvis han havde 
levet.« Men Kongen gensvarede ham aldrig et Ord. 



LXX. Fangerne komme atter i Livsfare. Kongen 
underhandler paa ny med Emirerne. 

354. Der kom vel tredive til vor Galej med ganske 
blottede Sværd i Hånd og med danske Økser hængende 
om Halsen. Jeg adspurgte Hr. Balduin af Ibelin, som 
vel nemmede det saracenske, hvad dette Folk sagde; 
og han gensvarede mig, at de sagde, de kom for at 
skære Hovederne af os. Der var fuldt op af Folk, der 
skriftede for en Broder af Trinitariernes Orden 1 , hed 

‘) Stiftet 1198 af Johan fra Matha. De kaldtes ogsaa Mathu- 
rinere og satte sig særlig til Opgave at løskøbe kristne 
Fanger eller udveksle dem med muhammedanske. Man 
kaldte dem ofte »Æselordenen«, fordi de red paa Æsler. 

Johan og var i Grev Vilhelm af Flanderns Tjeneste. 
Men for min Del mindedes jeg ikke nogen Synd, jeg 
havde øvet; men jeg besindede, at jo mere jeg vilde 
værge mig og slippe unden, des værre vilde jeg være 
faren. 

855. Da gjorde jeg Korsens Tegn,, knælede ned 
for en af dem, der holdt en dansk Økse i Hånden, en 
slig, som bruges af Tømrere, og jeg sagde: »Saalunde 
døde den hellige Agnes«. Marsken over Cypern, Hr. 
Guido af Ibelin, knælede jævne mig og skriftede for 
mig; da sagde jeg til ham: »Jeg tilsiger eder eders 

Synders Forladelse med saadan Myndighed, som Gud 
har givet mig.« Men da jeg stod op derfra, mindedes 
jeg ikke længer nogen Ting af, hvad han havde sagt 
eller meldt mig. 

356. De lod os staa op derfra, som vi vare, og 
satte os i Fængsel i Galejens underste Rum; og meget 
af vort Folk tænkte, at de havde gjort dette, eftersom 
de ikke vilde anfalde os alle til Hobe, men for at ned- 
slaa os efter hverandre. Derinde vare vi stedte i 
saadan Vaande om Kvælden meget silde, at vi laa 
uden at kunne røre et Lem formedelst Rummets Snæver- 
hed, og mine Fødder laa op til den gode Grev Peder 
af Bretagne, og hans laa op imod mit Ansigt. 

857. Dagen derpaa lod Emirerne os uddrage af 
Fængselet, hvor vi laa, og deres Sendemænd be- 
skedede os at gange at tale med Emirerne for atter 
at komme til de Vilkaar, som Sultanen havde gjort 
med os; og de sagde til os, at vi skulde være visse 
paa, at havde Sultanen levet, vilde han have ladet 
Hovedet hugge af Kongen og desligeste af os alle til 
Hobe. De, der kunde gange did, gjorde saa; Greven 
af Bretagne, Rigsmarsken og jeg fortøvede, saasom vi 
vare haardt saarede; Greven af Flandern, Grev Johan 

af Soissons 1 , de tvende Brødre af Ibelin ginge did, 
saa og de andre, som kunde forhjælpe sig selv. 

858. De dagtingede med Emirerne saalunde, at 
det første de havde faaet Damiette i Vold, skulde de 
udfri Kongen og de andre rige Mænd, som vare der. 
Thi angaaende det menige Folk havde Sultanen ladet 
det føre til Babilon undtagen dem, han havde ladet 
aflive. Og dette havde han gjort lige mod de Kaar, 
han var indgangen paa med Kongen; derfor lader det 
sig vel anse, at han ogsaa vilde have aflivet os, det 
første han havde faaet Damiette. 

859. Ogsaa maatte Kongen sværge dem til at 
fornøje dem for to Hundrede Tusind Pund, førend han 
drog bort fra Floden, og for to Hundrede Tusind Pund 
i Acre. Saracenerne skulde efter de Kaar, de havde 
med Kongen, bevare de syge i Damiette, Armbrøstene, 
Rustningerne, det saltede Kød og Belejringsstykkerne, 
indtil Kongen vilde skikke Bud efter dem. 



LXX1. Emirernes Ed; Kongen nærer Betænkelighed og 
ger Modstand. 

360. De Eder, Emirerne skulde sværge for Kongen, 
bleve nedskrevne og vare saalunde, at holdt de ikke, 
hvad de havde tilsagt Kongen, vilde de være lige 
saa vanærede som den, der for sin Synd gik Pilegrims- 
gang til Muhammed, til Mekka med blottet Hoved; og 
lige saa vanærede som de, der forlod deres Kvin- 
der og tog dem igen sidenefter. I dette Tilfælde kan 
ingen forlade sin Kvinde efter Muhammeds Lov uden at 
overgive hende for bestandig, uden det at han ser en 
anden Mand have Omgængelse med hende, førend han 
kan have hende igen. 



>) Jfr. S. 42 Anm. 

361. Deres tredie Ed var af den Natur, at, dersom 
de ikke holdt, hvad de havde tilsagt Kongen, vilde de 
være lige saa vanærede som den Saracener, der æder 
Svinekød. Kongen fornøjede sig med Emirernes her 
ommeldte Eder, saasom Mester Nicolaus af Acre, der 
var forfaren i det saracenske, sagde, at de ikke mægtede 
at gøre dem stærkere efter deres Lov. 

362. Da Emirerne havde svoret, lod de den Ed 
nedskrive, som de vilde have af Kongen, hvilken var 
saadan efter de Præsters Raad, som havde annammet 
deres Lære ; og Brevet sagde saalunde, at, dersom Kongen 
ikke holdt, hvad han havde tilsagt Emirerne, vilde han 
være lige saa vanæret som den Kristne, der falder fra 
Gud og hans Moder og berøves Samfundet med hans 
tolv Apostle og alle de hellige Mænd og Kvinder. 
Dette lod Kongen sig vel behage. Det sidste Punkt i 
Eden var saalunde, at, dersom han ikke holdt, hvad 
han havde tilsagt Emirerne, vilde han være lige saa 
vanæret som den Kristne, der falder fra Gud og hans 
Lov, og som af Foragt for Gud spytter paa Korset 
og tramper derpaa. 

363. Da Kongen fornam dette, sagde han, at der- 
som det behagede Gud, vilde han ikke sværge denne Ed. 
Som Sendemand til Kongen skikkede nu Saracenerne 
Mester Nicolaus, som var forfaren i det saracenske, og 
som mælede disse Ord til Kongen: »Herre Konge! 
Emirerne fortryde meget, at de have svoret alt, hvad 
I forlangte, mens I ikke vil sværge, hvad de bede om; 
og I maa være vis paa, at dersom I ikke sværger det, 
ville de tage eders Hoved og alt eders Folks tillige.« 
Kongen gensvarede, at de kunde gøre, som dem 
lystede; thi han vilde hellere dø som en god Kristen 
end leve i Guds og hans Moders Fortrydelse. 

364. Patriarken af Jerusalem, en højt bedaget 
Olding paa firsindstyve Aar, havde dagtinget Lejde af 

Saracenerne og var kommen til Kongen at stande ham 
bi med at dagtinge sin Frihed. Nu er det Sæd imellem 
de Kristne og Saracenerne, at naar Kongen eller Sul- 
tanen dør, vorde de, der ere paa Sendefærd, hvadenten 
det er hos de vantro, hvadheller hos de Kristne, Fanger 
og Slaver, og saasom Sultanen, der havde givet Patri- 
arken Lejdet, var død, blev bemeldte Patriark Fange 
saavel som vi 1 . Da Kongen havde givet sit Svar, 
sagde en af Emirerne, at det var Patriarken, der havde 
raadet ham saa, og han sagde til Hedningerne: »Ville 
I som jeg, skal jeg komme Kongen at sværge; thi 
jeg vil komme Patriarkens Hoved at flyve hen i hans 
Skød.« 

365. De vilde ikke lade sig dette behage; men 
de tog Patriarken, bragte ham bort fra Kongens Nær- 
hed og bandt ham til en Teltpæl med Hænderne paa 
Bagen, saa nøje, at hans Hænder hovnede op og bleve 
saa store som hans Hoved, og Blodet sprang ud af 
Neglene. Patriarken raabte overlydt til Kongen: »I 

Guds Navn, Herre Konge! I kan trygt sværge, thi jeg 
tager paa min Sjæl al den Synd, I monne bedrive ved 
at aflægge eders Ed, kun at I inderligt ønsker at holde 
den.« Jeg ved ikke, hvorlunde Eden blev bestilt; 
men Emirerne holdt sig fornøjede med den Ed, Kongen 
svor og de andre rige Mænd, som der vare til Stede. 



LXXH. Overenskomsten fuldbyrdes. Damiette gives 
tilbage til Saracenerne. 

366. Det første Sultanen var undiivet, bleve Sul- 
tanens Instrumenter bragte hen for Kongens Telt, og 
Kongen spurgte, at Emirerne højeligt havde haft Lyst 
og Tanke paa at gøre ham til Sultan af Babilon. Og 



>) Jfr. § 312. 

Joimrille. 11 

han spurgte mig, om jeg tænkte, han vilde have an- 
nammet Babilons Rige, dersom de havde skænket ham 
det. Og jeg sagde til ham, at han vel vilde have 
handlet som en Taabe, eftersom de havde undlivel 
deres Herre; og han sagde, at han sandelig ikke vilde 
have afslaaet det. 

867. Og nu maa I vide, at man sagde, det ikke 
beroede paa andet, end som de sagde, at Kongen var 
den mest troende Kristen, man kunde finde. Og de 
gav derpaa dette Eksempel at, naar han gik ud af 
sit Telt, kastede han sig til Jorden, tog sit Kors og 
gjorde Korsets Tegn over det ganske Legeme. Og de 
sagde, at dersom Muhammed havde ladet dem døje 
saa meget ondt, vilde de ingen Tid have troet paa 
ham; og de sagde, at dersom Saracenerne gjorde 
Kongen til deres Sultan, vilde han undlive dem til 
Hobe, hvad heller de vilde vordne Kristne. 

368. Da Forliget imellem Kongen og Emirerne 
var blevet bestilt og besvoret, blev det dagtinget, at 
de skulde udfri os Dagen efter Kristi Himmelfart, og 
det første Damiette var blevet givet Emirerne i Hænde, 
skulde Kongen løslades og de rige Mænd, som vare 
med ham, som tilforn er sagt. Om Torsdag Kvæld 1 
kom de, der førte vore fire Galejer, og kastede Anker 
midt i Floden ved Damiette-Broen, og de lod opslaa 
et Paulun ved Broen, der, hvor Kongen gik ned. 

869. Da Solen gik op, gik Hr. Gotfred af Sargines 
ind i Byen og lod Emirerne faa den tilbage. Sultanens 
Faner bleve opsatte paa Byens Taarne. De saracenske 
Riddere kastede sig ind i Staden, bar paa at drikke Vin 
og bleve hastelig drukne til Hobe ; derpaa gik en af dem 
hen til vor Galej, drog sit Sværd ud, der var alt blodigt, 



J ) Kristi Himmelfartsdag. 5. Maj 1260. 

og sagde, at han for sin Del havde omkommet seks af 
vort Folk. 

370. Førend Damiette blev givet tilbage, var 
Dronningen bleven bragt om Bord paa vore Skibe, 
desligeste og alt vort Folk, som var i Damiette, und- 
tagen de syge, som vare i Damiette. Det burde Sara- 
cenerne at bevare dem, som de havde svoret: de om- 
kommede dem alle til Hobe. Kongens Stykker, som 
de ogsaa skulde bevare, huggede de sønder; og det 
saltede Kød, som de skulde bevare, efterdi de æde 
ikke Svinekød, bevarede de ikke; men de gjorde en 
Dynge af Stykkerne, en Dynge saltet Kød og en anden 
af døde Mænd, og stak der Ild paa, og Branden blev saa 
rasende, at den varede Fredag, Løverdag og Søndag. 

LXXI1I. Der lægges Raad op om at myrde Fangerne. 

371. Kongen og os, som det burde dem at give 
løs, det første Solen gik op, beholdt de, indtil den 
gik ned; og vi aad ej den mindste Smule, Emirerne 
ej heller; men de skiftede Ord den ganske Dag. Og 
en Emir sagde i deres Navn, som syntes som han: »I 
Herrer! dersom I ville følge mit Raad og deres, som 
her synes som jeg, ville vi dræbe Kongen og disse 
rige Mænd, som ere her ; thi fra nu og i fyrretyve Aar 
have vi intet nødig at agte; thi deres Børn ere smaa, 
og vi have Damiette for os; derfor kunne vi gøre det 
saa meget sikrere«. 

372. En anden Saracener, navnlig Sebreci, som 
stammede fra Mauretanien 1 , talte imod og sagde saa: 
»Dersom vi tage Kongens Liv, efter at vi have taget 
Sultanens, vil det siges, at Ægypterne ere det arge- 
ste og mest troløse Folk i Verden.« Og han, der holdt 



*) = Marokko. 

for, at vi burde omkommes, sagde derimod: »Det var 
for Sanden en saare ond Ting, at vi skilte os af med 
vor Sultan, som vi undlivede; thi vi ginge mod Mu- 
hammeds Bud, som tilsiger os at vogte vor Herre som 
vor Øjesten, og se ! her i denne Bog staar Budet ganske 
tegnet. Fornemmer nu,« sagde han, »det andet, som 
kommer efter.« 

373. Han vendte et Blad i den Bog, han havde i 
Haanden og viste dem Muhammeds andet Bud, som 
var saalunde: »Vil Din Tro Du fromme, Din Fjende Du 
omkomme!« — »Ser nu til, hvor svarligt vi have for- 
brudt os imod Muhammeds Bud, al den Stund vi have 
ombragt vor Herre, og vi ville gøre end værre, dersom 
vi ikke ombringe Kongen, hvor sikkert Lejde vi end 
have givet ham; thi det er den argeste Fjende, Heden- 
skabets Lære monne have.« 

874. Vor Død blev hartad berammet; saa be- 
gav det sig da, at en Emir, som var vor Vederpart, 
tænkte, at det burde sig at nedlægge os til Hobe, og 
han kom ned til Floden og begyndte at raabe paa 
Saracensk til dem, der førte Galejerne, tog sin Turban 
af sit Hoved og gjorde Tegn .til dem med sin Turban. 
Og straks lettede de Anker og førte os en Mil tilbage 
saa vel, ad Babilon til. Da tænkte vi, at vi vare for- 
lorne til Hobe, og der randt saa mangen Taare. 

LXXIV. Fangernes Befrielse; Joinville gaar om Bord 
paa Kongens Galej; nogle af Korsfarerne drage til 
Frankrig. 

375. Som Gud vilde det, han, som ikke forgætter 
sine, blev det ved den Tid, da Solen gik ned, aftalt, 
at vi skulde vorde udfriede. Da bleve vi førte tilbage 
og vore fire Galejer satte op paa Land. Vi bad, at 
de vilde lade os gaa. De sagde til os, at de vilde ikke 

gøre det, førend vi havde ædt: »Thi det vilde være en 
forsmædelig Ting for Emirerne, 6m I drog fastende fra 
vore Fængseler.« 

876. Og vi sagde, at de skulde give os Fetalje, 
saa vilde vi æde; og de gensvarede, at der var gaaet 
nogle ud at hente det i Lejren. Den Føde, de gav os, 
var Osteboller, som vare bagte i Solbranden, paa det 
der skulde ikke komme Orme deri, og Æg, der vare 
bievne hårdt sødne fire-fem Dage tilforn; og til Ære 
for os vare de bievne malede udvendig med alskens 
Farver. 

377. De havde sat os i Land, og vi ginge Kongen’ 
til Møde, som de førte fra det Paulun, hvor de havde 
holdt ham, hen ad Floden til; og der kom vel tyve 
Tusind Saracenere med Sværd ved Bælte, alle bag efter 
ham til Fods. I Floden ud for Kongen laa der en 
genuesisk Galej, hvor man saa ikke uden en eneste 
Mand paa Dækket. Det første han saa Kongen paa 
Flodbredden, gav han Tegn med en Fløjte, og ved 
Fløjtens Lyd for vel firsindstyve Armbrøstskytter ud fra 
Skibsrummet, ganske udrustede, med Armbrøstene 
beredte, og de satte paa Øjeblikket deres Bolte paa. Det 
første Saracenerne saa dem, flyede de ligervis som 
Faar, saa at der ingen mere blev tilbage med Kongen, 
undtagen to eller tre. 

378. Der blev kastet en Planke i Land, at Kongen 
kunde gange om Bord, saa og hans Broder Greven af 
Anjou og Hr. Gotfred af Sargines og Hr. Filip af 
Nemours 1 og Marskalken 2 af Frankrig, ved Navn du Mez, 
og Trinitariernes Stormester 8 og jeg. Angaaende 
Greven af Poitiers beholdt de ham i Fængsel, indtil 



J ) Departement Seine-et-Marne. 
*) Jfr. S. 95 Anm. 1. 

8 ) Han hed Nikolaus. 

Kongen havde ladet dem de to Hundrede Tusind Pund 
udrede, som han skulde udrede dem som Løsen, inden 
han drog bort fra Floden. 

879- Løverdagen 1 etter Kristi Himmelfart, hvilken 
Løverdag er Dagen efter, at vi vare bievne udfriede, 
kom Greven af Flandern* og Greven af Soissons og 
flere af de andre rige Herrer, som vare i Hægte om 
Bord paa Galejerne, at tage Afsked med Kongen. Kongen 
talede saalunde til dem, at det syntes ham, de vilde 
gøre vel, dersom de biede, indtil hans Broder Greven 
af Poitiers blev udfriet. Men de sagde, at de kunde 
ikke; thi Galejerne vare ganske beredte. De ginge om 
Bord paa deres Galejer og drog til Frankrig og førte 
med sig den gode Greve Peder af Bretagne, der led saa 
ilde, at han levede ikkun trende Uger derefter, og han 
døde paa Havet. 



LXXV. Lesesammen betales; Joinville tager Penge fra 
Tempelherrerne. 

880. Udredningen gik an om Løverdagen aarie, 
og til at foretage Udredningen gik Løverdagen med og 
Søndagen hel og holden lige til Natten; thi Summen 
udrededes efter Vægt, og hver Vægt var ti Tusind 
Pund værd. Om Søndagen ved Kvældstid skikkede 
Kongens Folk, som bestilte Udredningen, Bud til Kongen, 
at der fejlede endnu tredive Tusind Pund. Og den 
Stund var der med Kongen ikkun Siciliekongen og 
Marskalken af Frankrig, Trinitariernes Stormester og 
jeg; alle de andre vare ved Udredningen. 



*) 7. Maj 1250. 

3 ) Her tager Joinville fejl; thi han siger selv senere (§§ 419. 
422, 424), at Greven af Flandern var i Acre sammen med 
Kongen. 

381. Jeg sagde da til Kongen, at vel vilde det 

være, om ban skikkede efter Kommandøren og Mar- 
skalken i Tempelherreordenen (thi Mesteren var død) 
og bad dem borge ham de tredive Tusind Pund at 
udfri hans Broder med. Kongen skikkede efter dem 
og sagde til mig, at jeg skulde tale med dem. Da 
jeg havde talt til dem, sagde Broder Stefan af Otri- 
court, som var Tempelherrernes Kommandør, saalunde 
til mig: »Ædle Herre af Joinville! Dette Raad. som I 

giver Kongen, er hverken godt ej heller fornuftigt; thi 
1 ved, at vi annamme vort Gods saalunde, at vi ved 
Ed ere forhindrede fra at afhænde det, undtagen 
til dem, som give os det!« Der skiftedes skikkelig 
mange haarde og ubekvemme Ord imellem ham og 
mig. 

382. Og da tog Tempelherrernes Marskalk, Broder 
Reinhold af Vichiers, til Orde og sagde saa: »Herre! 
lad fare den Tvist imellem Herren af Joinville og vor 
Kommandør; thi, som vor Kommandør siger, vi vilde 
ikke kunne yde noget uden at vorde Menedere. Og 
angaaende det Raad, Senechalen giver eder, at der- 
som vi ikke ville borge eder, skulle I selv tage, saa 
siger han ikke der noget synderligt, og I skulle gøre, 
som det eder behager; men dersom I tage af, hvad 
som vort er, have vi nok af eders i Acre til, at I vel 
kunne holde os skadesløse«. 

383. Jeg sagde til Kongen, at jeg vilde gaa, der- 
som det var ham til Villie; og han bød mig saa. Jeg 
gik om Bord paa en af Tempelherrernes Galejer, den 
største af dem; og som jeg vilde stige ned i Rummet, 
hvor Skatkammeret var, bad jeg Tempelherrernes Kom- 
mandør komme og se, hvad jeg vilde tage; men han 
værdigedes ikke at komme did. Marskalken sagde, 
at han vilde komme og se, hvad Vold jeg vilde gøre 
mod ham. 

884. Det første jeg var stegen ned der, hvor Skat- 
kammeret var, bad jeg Tempelherrernes Skatmester, som 
var der, om at fly mig Nøglerne til en Kiste, som stod 
for mig; men han, som saa, at jeg var mager og 
ussel af Sygen og iført de Klæder, som jeg havde i 
Fængselet, sagde, at han vilde ikke fly mig dem. Og 
jeg blev var en Økse, som laa paa Jorden; da tog jeg 
den, sigende, at det skulde være Kongens Nøgle. Da 
Marskalken saa det, tog han mig ved Haanden og sagde : 
»Herre! Vi sfe nok, at det er Vold, I gør imod os, og 
vi skulle fly eder Nøglerne.« Da bød hanSkatmesteren 
at fly mig dem, og han gjorde saa. Og da Marskalken 
havde sagt til Skatmesteren, hvem jeg var, blev han 
ganske bestyrtet. 

885. Jeg skønnede, at denne Kiste, som jeg aabnede, 
hørte til Nikolaj af Choisy, en af Kongens Huskarle 1 . 
Jeg udtog, hvad Penge jeg fandt, og gik hen og satte 
mig forude paa det Skib, som havde ført mig did. Og 
jeg tog Rigs-Marskalken 2 og lod ham blive med Pengene, 
og paa Galejen anbragte jeg Trinitarievikaren. Mar- 
skalken rakte Pengene om Bord paa Galejen til Vikaren, 
og Vikaren flyede mig dem over paa Skibet, hvor 
jeg var. Da vi kom hen imod Kongens Galej, bar jeg 
paa at raabe til Kongen: »Herre, Herre! se, hvorlunde 
jeg er forsynet.« Og den hellige Mand saa mig meget 



J ) »Huskarlene« (»sergents de bataille, sergents d’armes«) skulle 
skrive sig fra Filip August og vare Kongernes Livvagt. — 
Deres Antal var mindst 150, og de vare alle adelige. De 
vare væbnede med Stridskølle, Bue og Pile. — Naar de stod 
paa Vagt uden for Kongens Værelser, vare de væbnede fra 
Top til Taa, i det mindste om Dagen. — De havde blandt 
andet det Privilegium, at de kun kunde dømmes af Marsken. 
Denne Livvagt blev omdannet under Filip af Valois (Chéruel). 

2 ) Jfr. S. 95 Anm. 1. 

gerne og med Hjertens Glæde. Vi flyede dem, der 
bestilte Udredningen, det, som jeg havde hidbragt. 



LXXV1. Kongen bringer ærligt Overenskomsten til 
Udførelse. 

886. Da Udredningen var bestilt, kom Kongens 
Raadgivere, som havde bestilt Udredningen, til ham og 
sagde, at Saracenerne vilde ikke udfri hans Broder, 
førend de havde Pengene i deres Værge. Der var 
somme i Raadet S som holdt for, at Kongen ikke skulde 
udrede dem Pengene, førend han kunde have sin 
Broder igen. Men Kongen gav til Svar, at han vilde 
udrede dem; thi han havde tilsagt dem det, og dem 
angaaende vilde de holde ham deres Løfter, dersom 
de tænkte at gøre vel. Da sagde Hr. Filip af Nemours 2 
til Kongen, at Saracenerne vare bievne besvegne for 
ti Tusind Punds Vægt. 

887. Og Kongen harmedes saare og sagde, at han 
vilde have, at de ti Tusind Pund skulde udbetales dem, 
efterdi han havde tilsagt dem at udrede de to Hundrede 
Tusind Pund, førend han drog bort fra Floden. Da 
traadte jeg Hr. Filip paa Foden og sagde til Kongen, at 
han skulde ikke tro ham , eftersom han talte ikke 
sandt; thi Saracenerne vare de fineste Regnemestre i Ver- 
den. Og Hr. Fijjp sagde, at jeg talede Sanden: han 
havde ikkun sagt det af Skæmt. Og Kongen sagde, at 
ilde var det at skæmte saa. »Og jeg byder eder,« 
sagde Kongen til Hr. Filip, »ved den Troskab, I skylder 
mig, saasom I jo er min Mand, at dersom de ti 
Tusind Pund ikke ere udredte, I saa udreder dem uden 
Falsk 3 . « 

>) Jfr. S. 19 Anm. 2. 

! ) Jfr. S. 165 Anm. 1. 

») Jfr. §§ 21; 764. 

888. Meget Folk havde raadet Kongen at begive 
sig til det Skib, som biede paa ham ude paa Havet, 
paa det han kunde unddrage sig Saracenernes Hænder. 
Ingen Tid vilde Kongen lytte paa nogens Raad; men 
han sagde, at han vilde ikke drage bort fra Floden, 
som han havde tilsagt det, førend han havde ud- 
redet dem to Hundrede Tusind Pund. Det første Ud- 
redningen var bestilt, sagde Kongen til os, uden at 
nogen bad ham derom, at herefter var han løst af sin 
Ed, og at vi skulde gange derfra og begive os til Skibene, 
som laa ude paa Havet. 

389. Da satte vor Galej sig i Bevægelse, og vi 
for vel over en halv Mil, førend vi talede til hverandre, 
formedelst den Anger, vi følte, over at Greven af Poi- 
tiers var i Fængsel. Da kom Hr. Filip af Montfort 1 
paa en Galiot® og raabte til Kongen: »Kære Herre! 

tal til eders Broder, Greven af Poitiers, som er om 
Bord paa dette andet Skib.« Da udbrød Kongen: 
»Tænder Blus, tænder Blus!« Og det skete saa. Da 
blev Fryden saa stor, som den kunde være blandt os. 
Kongen gik om Bord paa sit Skib og vi desligeste. 
En ussel Fisker gik hen og sagde til Grevinden af 
Poitiers®, at han havde set Greven af Poitiers fri og 
frank; og hun lod ham give tyve Pariserpund. 



*) Jfr. S. 141 Anm. 1. * 

s ) Et lille Skib, der dreves frem baade ved Aarer og ved Sejl. 
Galejen var et større Skib af samme Art; den var lang, smal 
og lav, særlig for at kunne sejle hurtigt. Der kunde paa en 
Galej være en Besætning af 2—300 Mand. »Les barges« vare 
bredere end Galejerne, havde et lukket Dæk og kunde bruges 
baade som Krigs- og Førselsskibe. Ejendommelige Arter 
Fartøjer omtales §§ 125 og 152. 

*) Johanne af Toulouse. 

LXXV1I. Om Valter af Chåtillon, om Bispen af Sois- 
sons, der blev Martyr, og om en Renegat 

390. Ikke vil jeg forgætte visse Ting, som begav 
sig i Ægypten, den Tid vi vare der. Først vil jeg 
melde eder om Hr. Valter 1 af Chåtillon, om hvem en 
Ridder, hedte Hr. Johan af Monson, sagde mig, at 
han saa Herren til Chåtillon i en Gade i en Torp, 
hvor Kongen blev tagen; og denne Gade løb igennem 
den ganske Torp, saa at man kunde se Markerne for 
baade Ender. I denne Gade holdt sig Hr. Valter af 
Chåtillon med det blotte Sværd i Hånd. 

391. Da han saa, at Tyrkerne for ind i denne 
Gade, for han løs paa dem med Sværd i Hånd og 
kastede dem ud af Torpen; og alt imens Tyrkerne 
flyede for ham, — de skød jo saavel bagfra som 
forfra — , overdængede de ham med Pile. Da han 
havde jaget dem ud af Torpen, friede han sig for de 
Pile, som hang paa ham, førte sig atter i sin Vaaben- 
kjortel*, rettede sig op i Stigbøjlen, strakte Armene 
ud tillige med Sværdet og raabte: »Chåtillon, Ridder! 
hvor ere mine gæve Mænd?« Da han vendte sig om 
og saa, at Tyrkerne vare komne ind ved den anden 
Ende, tog han atter til at fare løs paa dem med 
Sværd i Hånd og forfulgte dem, og saalunde gjorde 
han tvende Gange paa nævnte Vis. 

392. Da Admiralen over Galejerne havde ført mig 
hen til dem, som bleve tagne til Lands, spurgte jeg 
dem, som vare omkring ham; men jeg fandt ingen, som 
kunde sige mig, hvorlunde han blev tagen, det und- 
tagen at den gode Ridder Hr. Johan Fouinon sagde 



>) Jfr. S. 118 Anm. 1. 
*) Jfr. S. 18 Anm. 1. 

Bispen af Soissons, der blev Martyr. § 892—395. 



mig, at da han blev ført fangen til Mansurah, traf 
han en Tyrk, som sad paaHr. Valter af Chåtillon’s Hest ; 
og Hestens Rumperem var ganske blodig. Og han 
spurgte ham, hvad han havde gjort med den, der aatte 
Hesten, og Tyrken svarede, at han havde skaaret Halsen 
over paa ham, som han sad paa Hesten, saalunde som 
man kunde se af Rumperemmen, der var ganske blodig 
deraf. 

393. Der var i Hæren en saare tapper Mand. 
ved Navn Hr. Jakob 1 af Castel, Biskop af Soissons. Da 
han saa, at vort Folk atter drog tilbage ad Damiette 
til, vilde han, som havde stor Attraa at gange til Gud, 
ikke vende tilbage til det Land, hvor han var barne- 
født; men han skyndte sig at vandre til Gud, gav 
Hesten Sporerne og anfaldt ganske ene Tyrkerne, som 
nedlagde ham med deres Sværd og bragte ham hen 
i Guds Samfund, i Martyrernes Skare. 

394. Den Tid Kongen biede, medens hans Folk 
udredede Pengene til Tyrkerne for hans Broder Greven 
af Poitiers’s Befrielse, kom der en Saracener til Kongen 
i dyre Klæder og skøn at anse, og begavede ham med 
Mælk i Potter og Blomster af adskillig Farve og Art 
fra Nasac’s 2 Børn, hvilken havde været Sultan i Babi- 
lon, og han ledsagede Skænken med Tale i det franske 
Sprog. 

395. Og Kongen adspurgte ham, hvor han havde 
nemmet det franske; og denne Mand sagde, at han 
havde været Kristen; og Kongen sagde til ham: »Bort 
med eder; thi jeg vil ikke længere tale med eder!« 
Jeg trak ham til en Side og spurgte ham ad, hvorlunde 



1 ) Hans virkelige Navn var Guido af Chåteau-Porcien. 

2 ) Sandsynligvis Al-Malek an-Nacer Davud o: »Fyrsten, der 
bringer Hjælp og Bistand«, der gjorde Fordring paa Titelen 
»Sultan af Babylon«. 

hans Stand var. Og han sagde mig, at han var barne- 
født i Provins 1 , men var kommen til Ægypten med 
Kong Johan 2 , og at han var gift i Ægypten og en 
grumme rig Mand. Og jeg sagde til ham: > Ved I ikke 
fuldtvel, at hvis I døde i denne Stand, vilde I være 
fordømt og fare til Helved.« 

396. Og han svarede: »Jo (thi han var vis paa, 
at ingen Lære var saa god som den kristne) ; men jeg 
ræddes for den Armod, jeg vilde vorde stedt i, og at 
man vilde kaste mig min forrige Vandel fore, dersom 
jeg gik til eder. Alle Dage vilde man sige: »Se! det 

er Fornægteren.« Derfor vil jeg hellere leve rig og rolig 
end stedes i en Stilling, saalunde som jeg ser, at den 
vilde vorde.« Og jeg sagde til ham, at paa Dommens 
Dag, hvor alle vilde se hans Synd, vilde den haarde 
Tale være værre end den, han meldte mig om. Jeg 
sagde ham mange gode Ord; men de baadede intet. 
Saalunde skiltes han fra mig, og jeg har aldrig set 
ham siden. 



*) Greverne af Champagnes gamle Residensstad. 

*) Jfr. § 137. Johan af Acre eller Brienne (jfr. S. 77 Anm. 3) blev 
Konge af Jerusalem 1205. 1219 angreb han Ægypten sam- 
men med Leopold af Østrig, Otto af Meran og flere. Dami- 
ette blev erobret; men derpaa udbrød der Pest, hvortil kom 
indbyrdes Splid; og alt dette lammede Korsfarernes Kraft, 
saa at Damiette atter maatte gives tilbage til den daværende 
ægyptiske Sultan Malek Kamel. — Af Johans Døtre blev 
Yolanthe gift med Kejser Frederik II, Maria (jfr. Kap. XXX) 
med Kejser Balduin II af Konstantinopel, for hvem Johan 
var Formynder og Regent, da han ved sin Broder Roberts 
Død (1228) var mindreaarig. Som det græske Kejserriges 
Regent viste Johan stor Dygtighed, særlig i at kæmpe med 
Naboerne; men det latinske Kejserdømme var allerede den- 
gang saa svækket, at det ikke længere stod til at redde. 
Johan af Brienne døde 1237 i Franciskanermunkedragt i en 
Alder af 89 Aar. 

LXXY1IL Dronningens Lidelser i Damiette. 

397. Nu have I tilforn fornummet de svare For- 
følgelser, som Kongen og vi maatte stande ud; disse 
Forfølgelser undslap Dronningen for ingen Del, som I 
herefter skulle høre. Thi trende Dage før hun blev med 
Barn, spurgte hun, at Kongen var tagen, hvilken 
Tidende forfærdede hende saa, at hver Gang hun var 
ved at sove ind paa sit Leje, bares det hende for, at 
det ganske Kammers var fuldt med Saracenere, og hun 
raabte: »Hjælp, Hjælp!« Og saasom hun frygtede, at 
det Barn, hun var svanger med, skulde omkommes, 
lod hun en gammel firsindstyveaarig Ridder ligge uden 
hendes Seng og holde hende i Haanden. Hver Gang 
Dronningen skreg, sagde han: »Min ædelig Frue, I tør 
ikke ræddes, thi jeg er her.« 

398. Førend hun havde bragt sit Barn til Verden, 
lod hun alle gaa ud af Kammerset undtagen denne 
Ridder, knælede for ham og bad ham om en Gunst; 
og Ridderen tilstod hende den med en Ed. Da sagde 
hun til ham: »Jeg beder eder ved den Tro, I har til- 
svoret mig, at dersom Saracenerne tage denne Stad, I 
da vil hugge mit Hoved af, inden de tage mig.« Og 
Ridderen svarede; »Værer det vis, at jeg hjertensgerne 
vil gøre saa; thi jeg havde alt besindet, at jeg vilde 
omkomme eder, førend de tinge os i deres Vold.« 

399. Dronningen fødte en Søn, blev kaldet Johan; 
og man kaldte ham Tristan 1 formedelst den svare 
Vaande, under hvilken han kom til Verden. Samme 
Dag, som hun blev forløst, blev det meldt hende, at de 
af Pisa og Genua og de andre frie 2 Stæder vilde fly. 



*) o: Sørgelig. 

*) o: lensnafhængige, med egen kommunal Styrelse. 

Dagen efter, at hun var vorden forløst, stævnede hun 
dem alle hen for sit Leje, saa at Kammerset blev gan- 
ske fuldt, og sagde til dem: >For Guds Skyld! opgiver 
ikke denne Stad; thi I skønne, at hans Naade Kongen 
vilde være forloren, desligeste og alle de, som ere tagne, 
dersom den forlistes. Og behager dette eder ikke, 
saa ynkes dog over den uselig Skabning, der ligger 
her, saa at I bie, indtil jeg har min Helsen igen.« 

400. Og de gensvarede: »Min ædle Frue! hvor- 
lunde skulle vi gøre saa? Thi vi ville svelte til Døde i 
denne Stad.« Og hun sagde til dem, at de for ingen 
Del skulde gange bort formedelst Hungersnøden: »Thi 
jeg vil lade opkøbe alt Forraadet i denne Stad, og jeg 
holder eder her til Hobe fra denne Stund paa Kongens 
Omkostning.« De beraadte sig, kom atter til hende 
og sagde til hende, at de vilde gerne dvæle; og 
Dronningen (Gud glæde hendes Sjæl!) lod opkøbe alt 
Forraadet i Byen, hvilket kostede hende tre Hundrede 
og tresindstyve Tusind Pund saa vel. Hun maatte rejse 
sig, inden hendes Tid var forløben, al den Stund det 
burde sig at overgive Staden til Saracenerne. Dronnin- 
gen drog til Acre at bie paa Kongen. 



LXXIX. ■ Kongen opsætter sine Klager mod Saracenerne. 

Beretning om Overfarten. 

401. Medens Kongen forbiede sin Broders Ud- 
frielse, sendte han en Prædikebroder 1 , Broder Raoul, 
til en Emir ved Navn Faress-Eddin-Octay, en af de ærlig- 
ste Saracenere, jeg nogen .Tid havde set. Og han 
meldte ham, at han undrede sig saare, hvorlunde 
han og de andre Emirer vilde finde sig i, at hans 
Overenskomst saa argt var bleven brudt; thi de havde 



*) Dominikaner. 

undlivet de syge, som det burde dem at skærme, 
sønderslaget hans Stykker og opbrændt de syge og det 
saltede Svinekød, det, de skulde desligeste tage Vare paa. 

402. Faress-Eddin-Octay gensvarede Broder Raoul 
og sagde: > Broder Raoul! sig til Kongen, det volder 
min Lov, at jeg kan intet gøre derved; og sørger jeg 
derover. Og sig ham fra mig, at han for ingen Del 
tør lade se, at han harmes derover, den Tid han er i 
vor Vold; thi da vilde han være Dødsens.« Og var det 
hans Raad, at det første Kongen kom til Acre, skulde 
han drages det til Minde. 

403. Da Kongen kom paa sit Skib, fomam han, 
at hans Folk havde ganske intet i Beredskab for ham, 
hverken Seng, ej heller Klædebon; men indtil vi kom 
til Acre, maatte han ligge paa de Madrasser, Sultanen 
havde givet ham, og føre sig i det Klædebon, Sultanen 
havde ladet skære og give til ham, hvilket var af sort 
Fløjl, foret med Buntværk og Graaværk 1 , og der var 
en grumme Hoben Knapper i af det pure Guld. 

404. I de seks Dage, vi vare paa Havet, tog jeg, 
som var syg, bestandig Sæde hos Kongen. Og da 
meldte han mig, hvorlunde han var bleven fanget, og 
hvorlunde han havde dagtinget Løsesummen for sig 
selv og for os med Guds Bistand. Og han lod mig 
fortælle, hvorlunde jeg var bleven tagen ude paa Floden; 
og siden sagde han til mig, at jeg burde vide Vor- 
herre megen Tak, naar han havde udfriet mig af saa 
store Farer. Han sørgede meget over sin Broder 
Greven af Artois’s Død, sigende, at denne meget ugerne 
vilde have afholdt sig saa meget fra at komme og se til 
ham som Greven af Poitiers, og at han ikke for aldrig det 
vilde have undladt at komme og se til ham paa Galejerne. 

405. Desligeste besværede han sig for mig over 



») Jfr. S. 146 Anm. 1. 

Greven af Anjou, som var om Bord paa Skibet, saa- 
som han ingen Tid kom og havde Samkvem med ham. 
En Dag spurgte han, hvad Greven af Anjou bedrev; 
og han fik til Svar, at han legede Tavlbord med Hr. 
Valter af Nemours. Og han gik did ganske ravende, 
efterdi han var svag formedelst sin Sot; og han tog 
Tærningerne og Tavlet og kastede det i Havet; og han 
vrededes svarligt paa sin Broder, saasom han saa snart 
havde givet sig til at spille Tærning. Men Hr. Valter 
fik Fordelen; thi han hældte ned i sit Skød alle de 
Penge, der laa paa Tavlbordet (og der var en grumme 
Hoben) og tog dem med sig. 

LXXX. Joinville’s Lidelser i Acre. 

406. I skulle herefter fornemme, hvilke Efterstræbel- 
ser og Lidelser jeg udstod i Acre, fra hvilke jeg ud- 
friedes ved Guds Bistand; paa ham forlod jeg mig og 
forlader jeg mig den Dag i Dag. Og dette vil jeg lade 
nedskrive, at de, der fornemme det, kunne slaa deres 
Lid til Gud i deres Nød og Lidelser ; og Gud vil stande 
dem bi, som han stod mig bi. 

407. Saa ville vi da sige, at da Kongen kom til 
Acre, kom alle Optogene fra Acre ham til Møde for at 
modtage ham; de ginge straks ned til Havet, og Glæden 
var overvættes. Der blev bragt mig en Pasgænger. 
Det første jeg sad paa den, var jeg færdig at daane, og 
jeg sagde til den, der havde bragt mig Pasgængeren, 
at han skulde holde mig, paa det jeg ikke skulde falde. 
Med megen Møje blev jeg ført op ad Trinene til Kon- 
gens Sal. Jeg satte mig ved et Vindue 1 og en Dreng 



*) Murene vare meget tykke og som Følge deraf Vinduesfordybning- 
erne ligesaa. Vinduesaabningerne sad i Regelen højt oppe og 
lukkedes ved Skodder. Fra Slutningen af 12te Aarhundrede 
Joinville. 12 

straks ved mig (han var omtrent 10 Aar gammel), hedte 
Bartholomæus og var Slegfredsøn af Herren til Montfau- 
con, Hr. Ami af Montbéliard 

408. Medens jeg sad der og ingen gav Agt paa 
mig, kom en Svend* gangendes til mig, iført en høj- 
rød Vams med tvende gule Striber; og han hilste mig 
og spurgte mig, om jeg kendte ham; men jeg sagde 
nej. Og han sagde mig, at han var fra min Onkels 
Slot Oiselay*. Og jeg spurgte ham, hvem han hørte 
til, og han gensvarede mig, at han hørte ikke til 
nogen, men at han vilde dvæle hos mig, saafremt 
jeg ønskede det, og jeg svarede ham, at jeg Hjertens 
gerne vilde have det. Han gik straks hen at hente mig 
nogle hvide Hætter 4 og kæmmede mig allerskønneste. 

409. I den Stund skikkede Kongen efter mig, at 
jeg skulde æde med ham, og jeg gik did med den 
Undertrøje, som var bleven gjort mig i Fængselet af 
Stykker af mit Tæppe; og mit Tæppe efterlod jeg til 
den liden Bartholomæus, saa og fire Alen Uldtøj, som 
jeg havde faaet i Fængselet for Guds Kærligheds Skyld. 
Min nye Svend Guillemin kom og skar for til mig og 
skaffede Drengen nogen Føde, medens vi aad. 



brugtes vel Ruder af Glas ; men det ansaas endnu paa denne 
Tid for en stor Luksus, og oftere brugte man Pergamentruder; 
men, som sagt, Regelen var, at der slet ikke fandtes Ruder; 
ofte havde man altsaa Valget imellem at sidde udsat for 
Blæst og Regn eller i Mørke. Vinduesfordybningerne dannede 
ofte hele smaa Stuer, hvor der var hensat Bænke med Hynder ; 
saaledes maaske her. 

*) Jfr. § 332. 

*) I Teksten staar der her den omfattende Betegnelse »valet«, 
som brugtes om alle, der stod i Tjenesteforhold til en Ridder, 
lige fra Væbnerne til de ringeste Svende. Om hine bruges 
ogsaa den specielle Betegnelse »écuyer«. En saadan er 
sikkert ment her. 

8 ) Departementet Haute-Saone. 

4 ) Jfr. S. 27 Anm. 1. 

410. Min nye Svend meldte mig, at han havde 
faaet mig en Bolig straks ved Badene, at han kunde 
tvætte mig ren for det Smuds og den Sved, jeg var 
befænget med fra Fængselet. Da Kvælden kom og jeg 
laa i Badet, blev mit Hjerte svagt i Livet paa mig, og 
jeg daanede, og ikkun med Nød og næppe fik man 
mig op af Badet og ført til min Seng. Dagen derpaa 
kom en gammel Ridder, hedte Hr. Peder af Bourbonne, 
at se mig, og jeg holdt ham tilbage, at han -skulde 
være hos mig; han gik i Borgen for mig i Byen for, 
hvad som fattedes mig at klæde og ruste mig for. 

411. Da jeg havde bragt mig selv i Stand, vel 
Fjerdedagen efter at vi vare ankomne, stedtes jeg for 
Kongen, og han gav mig Skænd og sagde, at jeg havde 
handlet ilde, saasom jeg havde tøvet saa længe med 
at gange til ham; og han bød mig, saa sandt hans 
Kærlighed var mig kostelig, at æde med ham hver 
Dag om Morgenen saa og om Kvælden, indtil han havde 
bestemt, hvad vi skulde gøre, enten vi skulde drage til 
Frankrig hvad heller fortøve her. 

412. Jeg sagde til Kongen, -at Hr. Peder af Cour- 
tenay skyldte mig fire Hundrede Pund af min Løn, 
hvilke han ikke vilde udrede mig. Og Kongen gen- 
svarede mig, at han skulde nok fly mig Summen af 
de Penge, han skyldte Herren til Courtenay; og saa 
gjorde han. Paa Hr. Peder af Bourbonne’s Raad tog 
vi fyrretyve Pund for, hvad som vi havde givet ud, 
og Resten gav vi Lensmanden paa Tempelherrernes 
Slot at tage vare paa. Da jeg havde givet de fyrre- 
tyve Pund ud, skikkede jeg Faderen til Johan Caym 
fra St. Menehould 1 , som jeg havde taget i min Tjene- 
ste i det udlændiske, at forhverve andre fyrretyve 
Pund. Lensmanden gensvarede ham, at han havde 



l ) Departementet Marne. 

12 * 

§ 412 - 415 . 



ingen Penge, som hørte mig til, saa og at han kendte 
mig ikke. 

413. Gik jeg da til Broder Reinhold af Vichiers, 
som var bleven Mester i Tempelherreordenen ved Kon- 
gens Bistand formedelst den Artighed, han havde vist 
Kongen i Fængselet, (som jeg tilforn har meldt 1 ), og 
besværede jeg mig for ham over Lensmanden, som 
ikke vilde fly mig mine Penge tilbage, hvilke jeg 
havde betroet ham. Som han det fornam, blev han 
stærkt bevæget og sagde til mig: »Ædle Herre af 
Joinville! jeg har eder inderlig kær; men vær vis paa, 
at saafremt I ikke vil afstaa fra denne Begæring, vil 
jeg ingen Sinde mere have eder kær; thi I vil komme 
Folk at tro, at vore Brødre ere Skælmer.« Og jeg 
sagde til ham, at jeg vilde ikke afstaa derfra, hvis det 
saa monne behage Gud. 

414. Som den, der havde ganske ingen Penge 
flere at give ud, var jeg i fire Dage stedt i denne 
Hjertens Vaande. Da disse fire Dage vare forledne, 
kom Mesteren til mig under Skæmt og Latter og sagde, 
at han havde fundet mine Penge igen. Spørge I, hvor- 
lunde de bievne fundne, saa var det, efterdi han havde 
sat en ny Lensmand paa Slottet og skikket den forrige 
til en Flække, hedder Sephuri *, og han flyede mig mine 
Penge igen. 



LXXXI. Joinville’s Sygdom. Greven af Poitiers’s 
Ædelmodighed. 

415. Den, som den Tid var Biskop af Acre (hvilken 
var barnefødt i Provins 3 ), lod mig bo i det Hus, som 
Præsten ved St. Mikkelskirken ejede. Jeg havde taget 

>) §§ 382 - 84 . 

*) I Nærheden af * Acre. 

8 ) Seine-et-Marne. 



Digitized by 



Googlc 




§ 415-417. 



Joinville’s Sygdom. 



181 



Caym fra St. Menehould i mit Brød, som tjente mig 
fuldtvel i tvende Aar, bedre end nogen anden, som jeg 
nogen Tid havde haft med mig i Landet; og jeg havde 
videre taget adskilligt Folk i mit Brød. Nu traf det 
sig, at der var et lidet Kammers ved mit Hovedgærde, 
hvorigennem man tren ind i Kirken. 

416. Nu begav det sig, at jeg blev befalden af en 
fortvarende Feber; derfor søgte jegSengen og alle mine 
Folk tillige. Og ingen Dag i al denne Tid havde jeg 
dem, der kunne stande mig bi hvad heller rejse mig 
op ; og jeg biede ikke uden paa Døden formedelst et 
Tegn, som var nær mit Øre; thi der led ikke en Dag, 
uden at tyve Lig saa vel bleve baarne i Kirken; og 
hver Gang de bleve baarne did, kunde jeg fra mit 
Sengested fornemme, at der blev kvædet: »Libera me, 
Domine!« 1 Da fældede jeg Taarer, takkede Gud og 
sagde saa : »Herre ! højlovet være Du for denne Lidelse 
som Du skikker mig hid ; thi meget har jeg pukket paa 
min egen Vælde, naar jeg lagde mig, og naar jeg op- 
stod. Og beder jeg Dig, Herre! at Du vil stande mig bi 
og udfri mig af denne Sot.« Og han gjorde saa ved 
mig og mit Folk. 

417. Derefter bød jeg min nye Væbner Guillemin 
at stande mig til Regnskab; og han gjorde saa; og jeg 
fandt, at han havde besveget mig for ti Tours-Pund 2 
saa vel. Og da jeg fordrede dem af ham, gensvarede 
han mig, at han vilde fly mig dem igen, naar han 
kunde. Jeg gav ham Afsked og sagde til ham, at jeg 
gav ham, hvad han skyldte mig, saasom han havde 
det vel fortjent. Jeg spurgte af Burgunderridderne, 
da de kom tilbage af Fængselet (thi de havde ført ham 
med sig i Fællig), at det var den artigste Skalk, der 
nogen Tid var; thi naar en Ridder fattedes Kniv eller 



*) »Befri mig, Herre!« *) Jfr. S. 28 Anm. 1. 

Rem, Handsker, Sporer eller andet desligeste, gik han 
hen at stjæle det, og saa kom han og flyede ham det. 

418. Den Tid Kongen var i Acre, tog Kongens 
Brødre til at spille Tærning, og Greven af Poitiers 
spillede saa artigt, at naar han havde vundet, lod han 
Salsdøren oplukke og de ædelige Herrer og Damer hid- 
kalde, som der vare, og udgav i Haandfuldevis sine 
egne Penge, saa og dem, han havde vundet. Og naar 
han havde tabt, købte han efter Skøn Pengene af dem, 
han havde spillet med, af sin Broder Greven af Anjou, 
saa og af de andre; og han gav alt, baade sin og de 
andres Ejendom. 

LXXXII. Man drotter Spergsmaalet om Kongens 
Hjemrejse K 

419. Den Tid vi vare i Acre, skikkede Kon- 
gen en Søndag Aften efter sine Brødre og Flander- 

*) J.-Fran$ois Delaborde har i »Romania« (XXIII p. 148 fL) 
gjort opmærksom paa en Uoverensstemmelse mellem Join- 
ville’s Fremstilling paa den ene Side og en officiel Skri- 
velse, Kongen sendte hjem til sine Undersaatter i August 
1260, samt Jean Sarrazin’s Brev paa den anden Side. Join- 
ville skal efter sin egen Fremstilling have været den eneste, 
der fra Begyndelsen stemte for at blive i Palæstina; men 
af de andre to Aktstykker fremgaar det, at næsten alle 
de i Forsamlingen tilstedeværende stemte for det. Det 
mærkeligste er, at Joinville anfører alle Talernes Navne 
og Ordlyden af deres Udsagn ved denne Lejlighed. Man 
maa imidlertid bemærke, at i Kongens og Jean Sarrazin’s 
Brev siges det, at indtil den Dag, da det blev bekendt, at 
Emirerne havde brudt Vaabenstilstanden, var det Ludvigs 
faste Beslutning at vende tilbage til Frankrig, ja, han havde 
endogsaa begyndt at gøre Forberedelser dertil. Denne Be- 
slutning har Kongen taget i en Forsamling, hvor Joinville 
saa godt som ene bekæmpede den. Kongen forsikrede ham 
efter Mødet, at han var ham meget taknemmelig for hans 
Udtalelser. Jfr. §§ 432-33. 

Imidlertid erfaredes Emirernes Troløshed. Et nyt Raad 

greven 1 og de andre rige Mænd og sagde saalunde 
til dem : »1 ædle Herrer! min Moder Dronningen har 

skikket Bud til mig og bedt mig af al sin Formue, at 
jeg vil drage til Frankrig; thi mit Kongerige er stedt i 
stor Fare, thi jeg har hverken Fred ej heller Vaaben- 
hvile med Englands Konge *. De af dette Land, med 
hvem jeg har samtalet derom, have sagt mig, at saa- 
fremt jeg drager bort, er dette Land forforet; thi alle, 
saa mange som ere i Acre, ville drage bort bag efter 
mig, saasom ingen vil fordriste sig at dvæle her med 
saa lidet Folk. Saa beder jeg eder da,« sagde han, »at 
tænke derpaa; og saasom det er en æventyrlig Sag, 
giver jeg eder Frist, indtil otte Dage ere forledne, til at 
svare mig eders Maade.« 

420. I disse otte Dage kom Legaten 8 til mig og 
sagde saa, at han ikke fattede, hvorlunde Kongen vilde 
kunne dvæle; og bad han mig saa mindeligt, at jeg 
vilde sejle tilbage paa hans Skib. Og jeg gensvarede 
ham, at jeg kunde det ikke; thi jeg ejede intet, saa 
som han vel vidste, efterdi jeg havde forlist alt til 
Hobe i Vandet, der hvor jeg var bleven tagen til 
Fange 4 . 

421. Og naar jeg gav ham dette Svar, var det 
ikke, fordi jeg ikke Hjertens gerne var dragen med ham, 



sammenkaldtes. De samme, der før havde tilraadet at drage 
bort, stemte nu under de stærkt forandrede Forhold for at 
blive. Joinville giver os selv et Eksempel paa denne for- 
andrede Tænkemaade, jfr. Skildringen af Karl af Anjou i § 424 
sammenholdt med §442. Hele dette Omslag skete i Løbet af 
nogle Uger. Ludvig sejlede ind i Acre’s Havn 14de Maj 
1260 og kundgjorde sin Beslutning at blive den 20de Juni. 

*) Jfr. § 379. 

*) Der blev først sluttet Fred 1269. 

’) Pavens Legat Odo af Ch&teauroux, Biskop af Tusculum, der 
var med som Korstogets gejstlige Leder. 

4 ) Jfr. § 320. 

dersom ikke mit Søskendebarn Greven af Bourlemont 1 
(Gud være eders Sjæl naadig!) havde mælet et Ord til 
mig, da jeg drog bort over Havet: »I drager over 

Havet, c sagde han, »saa tag eder Vare for Hjemfærden ; 
thi ingen Ridder, hverken fattig eller rig, kan vende 
tilbage med Æren, saafremt han efterlader Vorherres 
lidet Folk i Saracenernes Hænder, al den Stund det 
dog er i Samfund med Herren han er dragen ud.« 
Legaten fortrød det og sagde, at jeg skulde ikke have 
nægtet det. 

LXXXIH. Der fremsættes forskellige Meninger i Raadet. 

Joinville sætter sig imod Afrejsen. 

422. Søndagen derpaa ginge vi atter at stande for 
Kongen, og da spurgte Kongen sine Brødre og de 
andre Baroner og Flandergreven 2 , hvad de vilde raade 
ham, hvad heller at drage bort eller at dvæle. De 
gensvarede alle, at de havde overdraget Hr. Guido 
Mauvoisin at sige, hvad Raad de vilde give Kongen. 
Kongen bød ham at sige det, som de havde overdraget 
ham, og han sagde saa: 

428. »Herre Konge! eders Brødre og de rige 
Mænd, som ere her, have set hen paa eders Kaar og 
skønnet, at I mægter ikke at dvæle i dette Land med 
eders og Rigens Ære ; thi af alle de Riddere, som kom 
i Fællig med eder (to Tusinde og otte Hundrede førte 
I med til Cypern), er der ikke hundrede tilbage i denne 
Stad. Derfor er det deres Raad til eder, Herre Konge ! 
at I drager til Frankrig og faar eder Folk og Penge, 
hvormed I snarlig kan komme tilbage til dette Land og 
hævne eder paa Guds Fjender, som have holdt eder i 
deres Fængsel.« 

■) I det nuværende Departement Vosges. 

*) Jfr. § 379. 

424. Kongen vilde ikke lade det bero ved, hvad 
den Herre Guido af Mauvoisin havde sagt; men hap 
spurgte Greverne af Aujou, Poitiers og Flandern og ad- 
skillige andre rige Mænd, som sad dem næst, og alle 
sagde som Hr. Guido af Mauvoisin. Legaten adspurgte 
Hr. Johan af Jaffa 1 , som sad dem næst, hvad ham 
tyktes om dette. Greven af Jaffa bad ham at lade af 
med dette Spørgsmaal, »saasom«, sagde han, »min Borg 
ligger i Marken, og raadte jeg Kongen at dvæle, vilde 
man mene, det var for min egen Baade.« 

425. Da bad Kongen ham, det mindeligste han 
kunde, at sige, hvad ham derom tyktes. Da sagde 
Greven til ham, at kunde han mage det saa, at han 
besad det aabne Land et Aar til Ende, vilde han vinde 
stor Hæder ved at dvæle. Da adspurgte Legaten dem, 
der sad Greven af Jaffa næst, og alle sagde de som 
Hr. Guido af Mauvoisin. 

426. Jeg sad som den fjortende lige over for 

Legaten. Han spurgte mig ad, hvad mig tyktes ; og jeg 
gensvarede ham, at jeg var ganske enig med Greven 
af Jaffa. Og Legaten adspurgte mig hel ilsindet, hvor- 
lunde Lykken kunde bæres til, at Kongen kunde be- 
sidde det aabne Land med saa lidet Folk, som stod 
ham til Haande. Og jeg gensvarede ham ligervis med 
en arg Mine, al den Stund det bares mig for, at han 
sagde det for at ærgre mig: »Min ædle Herre! Jeg 

skal sige eder det, efterdi det er eder til Behag.« 

427. »Man siger, ædle Herre! og ikke ved jeg, 
om det er Sanden, at Kongen har hidindtil intet givet 
ud af sine Penge, men ikkun af Gejstlighedens 2 . Kongen 
give da sine Penge ud og skikke efter Riddersmænd 



') Jfr. S. 86 Anm. 1. 

*) De Penge, Gejstligheden havde givet som Tilskud til Kors- 
toget. 

til Morea og hinsides Havet; og naar det spørges, at 
Kongen giver godt og rundt, ville Riddersmændene 
komme til ham fra alle Sider, og derved vil han mægte 
at besidde det aabne Land et Aar til Ende, om det er 
Gud til Villie. Og dvæler han 1 , ville de arme Fanger 



J ) Gas ton Paris meddeler i » Romania < XXII p. 641 ff. efter- 
staaende Sang, som muligvis skyldes Joinville: 

Ingen Mand kunde om en daarlig Sag 

digte eller synge et godt Kvad; 

derfor skal dette ikke være mit Maal; 

jeg har ogsaa nok af andre Ting at tænke paa. 

Og dog ! Landet hinsides Havet ser jeg i saa stor Uro, 
at jeg ved min Sang vil bede Frankrigs Konge 
ikke at følge Krysteres og Smigreres Raad: 
at han ej skal hævne sin eller Guds Skændsel. 

O, ædle Konge! da Gud lod eder tage Korset, 
frygtede hele Ægypten eders Ry. 

Nu forspilder I det brat, hvis I saaledes vil lade 

Jerusalem være i Fangenskab; 

thi, da Gud udvalgte eder 

og gav eder sin Hævn i Hænde, 

burde I have vist eders Magt rettelig 

ved at hævne de døde og fangne, 

thi for Guds og for eders Skyld ere de døde eller tagne til 

Fange. 



Konge! I ved, at Gud kun har faa Venner, 

og aldrig har han haft dem saa meget behov som nu; 

thi for eders Skyld er hans Folk død og taget til Fange, 

og ingen uden I kunde hjælpe ham heri; 

thi arme ere de andre Riddere, 

og de ræddes for eders Tøven; 

hvis I nu svigtede, 

vilde Helgener og Martyrer, Apostle og uskyldige Sjæle 
føre Klage over eder paa Dommens Dag. 

Konge! I har Skatte af Guld og Sølv, 
mere, tykkes mig, end Konger nogen Sinde have ejet, 
derfor bør I ofre dem saa meget mere gavmildt 
og blive for at skærme dette Land; 

blive udfriede, som ere bievne tagne i Guds og i hans 
Tjeneste, men som ingen Tid ville komme ud, saafremt 
Kongen drager bort.« Der var ingen der, som ikke 
havde nogle af sine dyreste Venner i Fængsel; var 

thi eders Tab er større end eders Erobringer, 
og det vilde være for stor Usselhed 
nu at vende hjem midt i Ulykken ; 
men bliv, — saa vil I handle mandelig! — 
indtil Frankrig har genvundet sin Ære. 

Konge! hvis I nu tiltræder Tilbagetoget, 

vil Frankrig, Champagne og hele Folket sige, 

at I bar forspildt eders Ry 

og vundet mindre end intet; 

og Fangerne, som leve et møjefuldt Liv, 

burde ligge eder tungt paa Sinde; 

vel burde 1 fordre deres Befrielse. 

Naar de ere Martyrer for eder og for Jesus, 
er det stor Synd, om I lader dem dø. 



Denne Sang er tidligere trykt af P. Paris i »Romancero 
fran^ais« S. 100 og af leRoux de Lincy i »Chants historiques 
fran$ais« I S. 118. G. Paris mener, at den er Efterligning af 
et bekendt Elskovsdigt, og fortæller videre, at P. Paris op- 
rindelig henførte den til Aar 1190 som etOpraab til Filip August, 
men senere formodede, at den er forfattet 1250 og skyldes en af 
Joinville's Ledsagere. Dette er sikkert ogsaa rigtigt, og man 
kan fremdeles bestemme Affattelsestiden aldeles nøjagtigt: 
»Ludvig kom til Acre 18de Maj. Søndag den 12te Juni holdt 
ban et foreløbigt Raad, forklarede sine Baroner Sagernes 
Stilling og bad dem give ham et Raad den paafølgende Søn- 
dag (d. 19de). Den Dag hørte han deres Mening, men op- 
satte saa Afgørelsen otte Dage endnu, og først Søndagen 
den 26de meddelte han dem, at han havde bestemt at blive. 
Sangen er da rimeligvis skreven imellem den 12te og 19de 
Juni. Den frembyder mærkelige Lighedspunkter med de 
tilsvarende Stykker af Joinville's Krønike. Der anføres 
akkurat de samme Grnnde til Støtte for, at Kongen bør blive. 
Endogsaa Vendingerne ere undertiden de samme. Endelig 
maa det mærkes, at Forfatteren i sidste Vers ved Siden af 
Frankrig specielt nævner Champagne. Dette kunde tyde paa, 

Spørgsmaalet om Kongens Hjemrejse. § 427 — 430. 



der da heller ingen, der kastede mig det fore; men de 
fældede Taarer til Hobe. 

428. Efter mig adspurgte Legaten den Herre Vil- 
helm af Beaumont om hans Godtykke, hvilken den Tid 
var Frankrigs Marskalk 1 , og sagde han, at jeg havde 
talt meget vel, »og jeg skal sige eder Aarsagen,« lagde 
han til. Den gode Ridder Hr. Johan* af Beaumont, 
som var hans Onkel, og hvem det laa svarligen paa 
Sinde at komme igen til Frankrig, begegnede ham 
meget forsmædeligtog sagde: »Skarns Menneske! hvad 
vil I sige? Sætter eder ned og tier kvær!« 

429. Kongen sagde til ham: >Hr. Johan! I gør 
ilde; lader ham tale.« — »Min ædle Herre, jeg vil vist 
ikke gøre det.« Marskalken maatte tie kvær, og ingen 
vilde siden som jeg. Herren til Chatenai undtagen. 
Da sagde Kongen til os: »1 ædle Herrer! jeg har nu 
fornummet eders Mening, og skal jeg om otte Dage 
gensvare eder om det, som det monne behage mig at 
gøre.« 



LXXXIV. Der rettes Bebrejdelser imod Joinville; hans 
hemmelige Samtale med Kongen. 

480. Da vi vare gangne derfra, gik Anfaldet an 
paa mig fra alle Sider: »Kongen er vel enDaare, ædle 
Herre til Joinville, saafremt han ikke gør eder til Villie 



at Champagne er Forfatterens Hjemsted.« — Paa den anden 
Side er det mærkeligt, at Joinville slet ikke omtaler Sangen 
i sin Krønike, hvor han ellers ofte nok fremhæver den Rolle, 
han har spillet Det Frisprog, Forfatteren i Sangen fører 
over for Kongen, synes ogsaa at være noget friere, end Join- 
ville i alt Fald offentligt vilde tillade sig. Mere end en 
Formodning er det derfor ikke muligt at opstille. 

*) Jfr. S. 96 Anm. 1. 

*) Jfr. S. 90 Anm. 1. 

imod det ganske Frankrigs Riges Raad.« Da Bordene 
rare dækkede, lod Kongen mig sidde hos sig under 
Haaltidet, hvor han altid bragte mig til Sæde, naar 
hans Brødre ikke vare der. Han samtalede ganske 
ikke med mig, den Tid Maaltidet varede, hvilket han 
havde ikke for Skik at gøre ; thi han aflod ellers ingen 
Tid at tage Vare paa mig under Bordet. Og jeg tænkte 
for Sanden, at han argede paa mig, efterdi jeg havde 
sagt, at han havde hidindtil intet givet ud af sine 
Penge, men at han skulde give dem ud med Rundhed. 

431. Den Tid Kongen hørte sin Bordbøn, gik jeg 
hen til et Gittervindu *, som var i en Fordybning til 
samme Side, som Kongens Hovedgærde vendte ; og jeg 
holdt mine Arme slyngede om Gitterstængerne og be- 
sindede, at drog Kongen bort til Frankrig, vilde jeg 
drage til Fyrsten af Antiokia®, som holdt mig for sin 
Frænde, og som havde skikket efter mig, indtil en an- 
den Korshær kom til mig i Landet, ved hvilken Fangerne 
kunde vorde udfriede efter det Raad, Herren til Boulain- 
court® havde givet mig. 

482. Den Stund jeg stod der, kom Kongen hen 
til mig, lænede sig op til min Skulder og lagde sine 
baade Hænder paa mit Hoved. Tænkte jeg, det var 
Hr. Filip af Nemours 4 , som havde voldet mig alt for 
megen Kummer den Dag formedelst det Raad, jeg havde 
givet Kongen; og jeg sagde saa: »Lader mig med 

Fred, Hr. Filip!« Ved en Hændelse faldt Kongens Haand 
ned over mit Ansigt, da jeg vendte Hovedet, og jeg 
skønnede, at det var Kongen, af en Smaragd, han 
havde paa Fingeren. Og sagde han saa: »Holder eder 
ganske stille ; thi jeg vil spørge eder, hvorlunde I, som 

') Jfr. S. 177 Anm. 1. 

*) Bogmund V (f 1260) jfr. § 622. 

*) Den samme, som i § 421 kaldes Herre til Bourlemont 

4 ) Jfr. S. 166 Anm. 1. 

er en ung Mand, kunde være saa dristig, at I under- 
stod eder at raade mig til at dvæle imod alle de høje 
og artige Frankrigs Herrer, som raadte mig at drage 
bort?« 

488. »Herre Konge!« mælte jeg, »havde jeg end 
det onde i Hjertet, vilde jeg dog for ingen Del raade 
eder at gøre dette.« — »Vil I dermed sige,« gensvarede 
han, »at jeg vilde handle ilde, saafremt jeg drog bort?« 
»Ja, Herre Konge!« sagde jeg, »saa sandt hjælpe mig 
Gud.« Og han sagde til mig: »Dersom jeg dvæler, vil 
I saa og dvæle?« Og jeg svarede: »Ja, dersom jeg kan 
paa mine egne eller paa andres Omkostninger.« — »Saa 
værer da vel fornøjet,« sagde han til mig, »thi jeg ved 
eder megen Tak for det, I har raadet mig; men siger 
intet derom til nogen denne Uge til Ende.« 

484. Jeg blev gladere i Hu ved dette Ord og 
værgede mig djærveligere mod dem, der ginge mig 
stærkt imod. Man kalder Landets Indvaanere »Føl« 1 , 
og Hr. Peder af Avallon, som var til Huse i Tyrus, 
fomam, at man kaldte mig »Føl«, al den Stund jeg 
havde raadet Kongen at dvæle med »Føllene«. Derfor 
bød Hr. Peder af Avallon mig, at jeg skulde værge 
mig imod dem, der kaldte mig »Føl«, sigende, at jeg 
gad hellere være et »Føl« end et stivbenet Øg, som 
de vare. 

LXXXV. Kongen forkynder, at han bliver i det 
hellige Land. 

435- Den anden Søndag Aften stedtes vi alle igen 
for Kongen, og som han saa, at vi vare komne til 
Hobe, gjorde han Korsens Tegn for sin Mund og sagde 

*) Det vides ikke, hvorfra dette Navn skriver sig; men fra det 

12te Aarhundrede bruges det som Betegnelse for de Kristne 

i Syrien, der vare af frankisk Oprindelse. 

saalunde til os (havende paakaldt Helligaandens Bistand, 
tænker jeg, thi min Fru Moder sagde til mig, at hver- 
gang jeg vilde sige noget, skulde jeg paakalde Hellig- 
aandens Bistand og gøre Korsets Tegn for min Mund). 

436. Saalunde vare Kongens Ord : >1 gode Herrer!« 
sagde han, »jeg takker meget alle dem, som have 
raadet mig at drage bort til Frankrig; takker jeg saa 
og dem, som have raadet mig at dvæle. Men jeg har 
besindet, at saafremt jeg dvæler, ser jeg ingen Fare 
for, at mit Rige skulde forlises; thi hendes Naade 
Dronningen har fuldt op af Folk at værge det med. 
Har jeg saa og set derhen, at Baronerne i dette Land 
sige, at gaar jeg bort, er Jerusalems Rige forloret; thi 
ingen vil djærves at dvæle efter mig. 

437. Jeg har da besindet, at jeg vilde for ingen 
Del forlade Jerusalems Rige, det jeg er kommen at 
vogte og tage ind; saa er da min Agt den, at jeg 
dvæler her for det nærværende. Derfor siger jeg til 
eder rige Mænd, som ere her, og til alle de andre 
Riddere, som ville dvæle med mig, at I skulle djærvelig 
komme til Tale med mig; og jeg vil give eder saa 
meget, at Skylden ikke vordei* min, men eders egen, 
saafremt I ikke ville dvæle.« Der var mange, som 
fornam dette Ord, og som undredes svarlig derover; og 
var der mange, der fældte Taarer. 

LXXXVI. Ludvig den Hellige bestemmer, at hans 

Brødre sknlle rejse; han tager JoinviUe i sin 
Tjeneste. 

438. Kongen befol — det siges — , at hans Brødre 
skulde drage hjem til Frankrig. Ikke ved jeg, om det 
var paa deres Begæring, hvad heller i Følge Kongens 
Villie. Disse Ord, hvilke Kongen sagde for at melde, 
at han dvælede, mæltes ved St. Hansdags Tider. Nu 

begav det sig, at St. Jakobs Dag, den Helgen, hvis 
Pilegrim jeg var 1 , og som havde bevist mig meget 
godt, gik Kongen tilbage til sit Kammers fra Messea 
og kaldte sit Raad til sig, hvilket var blevet hos batn, 
nemlig Kammerherren Hr. Peder 2 , den ærligste og ret- 
sindigste Mand, jeg nogen Tid saa i en Konges Hus; 
den gode og gæve Ridder Hr. Gotfred af Sargines, den 
gode og gæve Ridder Hr. Ægidius den Brune 8 , hvem 
Kongen havde udvalgt til Rigens Marsk efter den gæve 
Herre Imbert af Beaujeu’s 4 Død. 

439. Til disse talede Kongen saalunde, overlydt 

og ligesom vred: »I Herrer! Alt en Maaned har det 

været kundbart, at jeg bliver her, og endnu har jeg 
ikke spurgt, at I have hvervet Riddere til min Tjene- 
ste.« — »Herre Konge!« sagde de, »vi kunne intet 
derfor; thi alle gøre sig saa kostbare, eftersom dem 
lystes at drage til deres Hjemstavn, at vi ikke djærves 
at give dem, hvad de begære.« — »Og hvem,« sagde 
Kongen, »vilde I kunne finde for billigst Køb?« — 
»For Sanden, Herre Konge!« sagde de, »Senechalen af 
Champagne; men vi djærvedes ikke at give ham det, 
han forlanger. ♦ * 

440. I samme Stund var jeg i Kongens Kammers, 

hvor jeg hørte disse Ord. Da sagde Kongen: »Kalder 
mig Senechalen hid!« Jeg gik hen til ham og knælede 
ned for ham; og han bragte mig til Sæde og sagde 
saa til mig: »Senechal! I ved, at I altid har været 



>) Jfr. S. 110 Anno. 1. 

2 ) Peder af Nemours (eller Ville-Beon) ; han var ogsaa med paa 
Toget til Tunis, hvor han døde. Han blev begravet ved 
Kongens Fødder i St. Denis- Abbediet (jfr. § 759). 

3 ) Jfr. S. 30 Anm. 1. 

4 ) Jfr. S. 60 Anm. 7. Man vil have bemærket, at Joinville ofte 
nævner Imbert af Beaujeu i det foregaaende, dog uden at 
omtale hans Død. 

yndefuld hos mig, med alt dette sige mine Folk, at de 
finde eder uhandlelig; hvorlunde kan da dette være 
saa?« — »Herre Konge!« gensvarede jeg, »jeg kan 
ikke derfor; vide I jo, at jeg blev tagen til Fange, 
der jeg var ude paa Vandet, og at jeg beholdt intet 
til Rest, men forliste alt det, jeg ejede.« Og han spurgte 
mig, hvor meget jeg forlangte. Og jeg sagde ham, at 
jeg begærede to Tusinde Pund indtil Paasken 1 for de 
to Tredieparter af Aaret. 

441. »Nu sige I mig,« sagde han, »har I tinget 
eder Riddere til?« Og jeg sagde: »Ja, Hr. Peder af 
Pontmolain selvtredie af bannerførende Mænd 2 , hvilke 
hver koste fire Hundrede Pund indtil Paasken.« Og 
han talte paa sine Fingre. »Det bliver,« sagde han, 
»tolv Hundrede Pund, eders nye Riddere komme til at 
koste.« — »Se nu til, Herre Konge!« sagde jeg, »om 
jeg ikke behøver otte Hundrede Pund til at holde mig 
med Hest og Vaaben og til Føde for mine Riddere; 
thi I vil ikke tilstede, at vi skulle æde i eders Hus.« 
Da sagde han til sine Folk: »For Sanden! jeg ser 

heri intet Overmaal; og jeg fæster eder,« sagde han 
til mig. 



LXXXV1I. Kongens Brødre gaa om Bord; Afsendinge 
fra Kejser Frederik II og fra Sultanen af Damaskns. 

442. Da dette var bestilt, gjorde Kongens Brødre 
og de andre rige Mænd, som vare i Acre, deres Skibe 
rede. Den Stund, Greven af Poitiers skulde drage fra 
Acre, borgede han kostelige Stene af dem, der vendte 
hjem til Frankrig; og han gav rundeligt og rigeligt til 
os 3 , der dvælede. Baade Brødre bad mig saa minde- 

>) Paaske 1251, jfr. § 499, S. 56 Anm. 4. S. 68 Anm. 2. 

») Jfr. S. 68 Anm. 1. 

*) Jfr. § 123. 

Joinville. 13 

ligt at tage Vare paa Kongen ; og de sagde til mig, at 
der blev ingen tilbage, paa hvem de forlod sig saa 
meget. Da Greven af Anjou saa, at han maatte gange 
om Bord, lod han se saa svar en Smerte, at alle 
undredes derover; og dog drog han til Frankrig. 

448. En stakket Stund efter at Kongens Brødre 
vare dragne fra Acre, kom der Sendemænd til Kongen 
fra Kejser Frederik, hvilke bragte ham Kreditiver og 
sagde til Kongen, at Kejseren havde skikket dem til 
vor Udfrielse. De viste Kongen Breve, som Kejseren 
skikkede til Sultanen, der var død (hvilket Kejseren 
ikke tænkte); og Kejseren bød ham, at han skulde gøre 
hans Sendemænd til Villie angaaende Kongens Ud- 
frielse. Meget Folk sagde, at det vilde ikke have 
været os godt, om Sendemændene havde fundet os 
fængslede; thi de tænkte, at Kejseren havde skikket 
sine Mænd hellere for at hæmme os end for at udfri 
os. Sendemændene fandt os udfriede ; da drog de deres 
Kaas. 

444. Den Tid Kongen var i Acre, skikkede Sul- 
tanen af Damaskus 1 sine Mænd til Kongen og kærede 
meget for ham paa Emirerne i Ægypten, som havde 
undlivet hans Søskendebarn Sultanen; lovede han da 
Kongen, at dersom han vilde stande ham bi, vilde han 
udlevere ham Jerusalems Rige, som var faldet ham til 
Haande 2 . Kongen besluttede at give Sultanen af Da- 
maskus Svar ved sine egne Sendemænd, hvilke han 
skikkede til Sultanen. Med Sendemændene, som drog 
af Sted, gik Broder Yves Bretagneren af Prædike- 
brødrenes Orden, hvilken kunde saracensk Tale. 

445. Den Tid de ginge fra deres til Sultanens 



*) Det er den ovenfor (jfr. S. 80 Anm. 2) omtalte Malek Nacer 
Jussuf, som senere havde faaet Herredømmet over Damaskus. 
2 ) Ved Babylonersultanens Død (jfr. § 196). 

Bolig, saa Broder Yves en gammel Kvinde gaa over 
Gaden med en Skaal fuld af Ild i sin højre Haand og 
en liden Flaske fuld af Vand i den venstre. — Broder 
Yves adspurgte hende: »Hvad vil du gøre med det?« 
Gensvarede hun da, at med Ilden vilde hun brænde 
Paradiset op, paa det der intet skulde være mere, og 
med Vandet slukke Helvede ud, paa det der intet 
skulde være mere. Og han adspurgte hende: »Hvi vil 
du gøre dette?« — »Efterdi jeg ikke vil have, at man 
nogen Tid skal gøre, hvad som godt er, for at fange 
Paradisets Løn, heller ikke af Frygt for Helvede, men 
ikkun for at fange Guds Kærlighed, som er saa meget 
værd, og som kan gøre os alt godt, som tænkes kan.» 

LXXXVIII. Om Kongens Stykmester Johan 1’Ermin. 

446. Johan 1’Ermin, som var Kongens Stykmester 1 , 

gik da til Damaskus at købe Horn* og Fuglelim til at 
gøre Armbrøste med; og han saa en højtbedaget Ol- 
ding sidde i Basaren i Damaskus. Denne Olding kaldte 
ham til sig og adspurgte ham, om han var Kristen; 
og han sagde ja. Og Oldingen sagde til ham: »I 

Kristne maa hade hverandre svarligen; thi jeg saa en- 
gang, at Kong Balduin® af Jerusalem, som var spedalsk, 
vandt over Saladin; og han havde kun tre Hundrede 
væbnede Mænd, men Saladin tre Tusinde ; det volde nu 
eders Synder, at det er kommet saa vidt med eder, at 
vi tage eder i aaben Mark ligesom vilde Dyr.« 

447. Mælte da Johan l’Ermin, at han burde vel 



*) Havde Tilvirkningen af Krigsmateriel under sig. 

*) Træet til Buerne beklædtes ofte med et Lag Horn for at faa 
større Spændkraft. 

*) Regerede 1173— 84. 

13* 

tie om de Kristnes Synder formedelst de Synder, Sara- 
cenerne øvede, som ere meget større. Og Saraceneren 
gensvarede, at han svarede uvittigt. Og Johan adspurgte 
ham: »Hvi saa?« Og han sagde, at han vilde sige ham 
det ; men han vilde først gøre ham et Spørgsmaal. Og 
han spurgte ham, om han havde Børn. Og Johan 
sagde: »Ja, en Søn!« Spurgte ham da Saraceneren, 
hvad han vilde fortryde mest, om han fik en under 
Øret af ham eller af sin egen Søn. Og Johan sagde 
til ham, at han vilde mere angre paa sin Søn, dersom 
han slog ham, end paa ham. 

448. »Nu giver jeg dig,« mælte Saraceneren, >mit 
Svar saalunde: I Kristne ere jo Guds Sønner, og efter 
hans Navn Kristus ere I nævnte Kristne; og han be- 
skærer eder saadan Naade, at han har givet eder 
Lærere, paa det at I derved maa vide, hvornaar I 
gøre det gode, og hvornaar I gøre det onde. Derfor 
vredes Gud mere paa eder formedelst en liden Synd, 
naar I øve den, end han formedelst en stor vredes paa 
os, som intet kende, og som ere saa blinde, at vi mene 
os fri for alle vore Synder, saafremt vi kunne tvætte 
os i Vand, førend vi dø, saasom Muhammed tilsiger 
os, at ved Døden skulde vi vorde frelste ved Vand.« 

449. Efter at jeg var kommen tilbage fra Kors- 
færden, var Johan l’Ermin engang til Huse mig, da 
jeg var paa Vejen til Paris. Den Tid vi holdt Maaltid 
i et Paulun, kom en grumme Hob fattigt Folk til os 
og begærede en Almisse i Guds Navn, og de gjorde 
megen Støj. En af vore, som sad der, bød og sagde 
til en af vore Tjenere: »Stat op og jag disse fattige ud!« 

450. »Aa!« sagde Johan TErmin, »der talte I 
meget ilde; thi, dersom Kongen af Frankrig nu skikkede 
os hundrede Mark Sølv hver ved sine Sendemænd, 
vilde vi ikke jage dem ud; og I jager disse Sendemænd 

ud, som tilbyde sig at give eder alt, hvad man kan 
give eder; de bede eder nemlig give dem Almisse »for 
Gud«, det vil sige, at I skal give dem af eders, saa 
ville de give eder Gud. Og Gud siger det med sin 
egen Mund, at de have Magt til at skænke os ham; 
og Helgenerne sige, at de fattige kunne forsone os 
med ham, saalunde at som Vand udslukker Ild, ud- 
slukker Almisse Synd. Saa drister da ingen Tid paa 
at udjage de fattige paa slig Vis,* sagde Johan, »men 
giver dem, saa vil Gud og give eder.« 



LXXXIX. Sendebud fra »den Gamle paa Bjerget« 1 ; hvad 
der svares paa deres Trusler. 

451. Den Tid Kongen dvælede i Acre, kom Sende- 
mændene fra den Gamle paa Bjerget til ham. Da 
Kongen kom tilbage fra sin Messe, lod han dem faa 
Foretræde. Kongen lod dem tage Sæde saalunde, at 
der var en Emir foran med saare skøn Dragt og Vaaben; 
og bag ved Emiren sad der en Riddersvend 2 , der var 
vel forsynet med Vaaben, og som i Haanden holdt 
trende Knive, af hvilke den ene gik ind i Skaftet paa 
den anden; thi dersom Emiren havde faaet Afslag, 
vilde han have overrakt Kongen disse trende Knive for 
at udfordre ham. Bag ved ham, der havde de trende 
Knive, sad der en anden, som omkring sin Arm havde 
svøbt et Stykke Barkan 3 , som han ligeledes vilde have 
flyet Kongen til hans Jordefærd, dersom »den Gamle 
paa Bjergett havde faaet Afslag. 



l ) Jfr. S. 120 Anm. 2. 

*) Det franske Ord (»bachelier«) betegner egentlig paa denne 
Tid en Ridder, der ikke havde tilstrækkelig Formue eller var 
for ung til at føre sit eget Banner. 

8 ) En Sort stift Lærred. 

452. Kongen sagde til Emiren, at han skulde sige 
ham sit Øjemed, og Emiren flyede ham sit Kreditiv og 
sagde saa: »Min Herre skikker mig at spørge eder, 
om I kender ham.« Og Kongen gensvarede ham, at 
han kendte ham ikke; thi han havde ingen Sinde set 
ham; men han havde vel hørt tale om ham. »Ognaar 
I har hørt tale om min Herre«, sagde Emiren, »saa 
undrer jeg mig saare over, at I ikke har skikket ham 
saa meget af, hvad eders var, at I kunde have faaet 
hans Huldskab, paa samme Vis som Kejseren af Tysk- 
land, Kongen af Ungerland, Sultanen af Babilon og de 
andre gøre for ham hvert Aar, al den Stund de ere 
visse paa, at de kun kunne leve den Tid, det monne 
behage min Herre.« 

453. »Og dersom det ikke lyster eder at gøre 
dette, saa lad ham vorde løst fra den Skat, han er 
pligtig at udrede til Tempelherrerne og til Hospitals- 
brødrene 1 , da vil han holde sig fornøjet af eder.« Han 
udredte dengang en Skat til Tempelherrerne og til 
Hospitalsbrødrene, saasom de frygtede for ingen Del 
Assassinerne, efterdi den Gamle paa Bjerget kunde 
intet tjene derved, om han lod Stormesteren for Tempel- 
herrerne eller for Hospitalsbrødrene undlive ; vidste han 
jo fuldtvel, at om han havde ladet en undlive, vilde 
man hastelig have sat en anden jævngod i Stedet. 
Derfor vilde han ikke forlise Assassinerne der, hvor 
han ikke kunde vinde noget derved. Kongen gen- 
svarede Emiren, at han skulde komme tilbage efter 
Middagsmaaltidet. 

454. Da Emiren var kommen tilbage, fandt han, 
at Kongen sad paa slig Vis, at Stormesteren for Hos- 
pitalsbrødrene stod paa den ene Side, Stormesteren for 
Tempelherrerne paa den anden. Mælte da Kongen til 



J ) = Johannitterridderne. 

ham, at han skulde gentage for ham det, som han 
havde sagt til ham om Morgenen; men Emiren sagde, 
at ikke var det hans Agt at gentage det undtagen 
for deres Aasyn, som om Morgenen vare med Kongen, 
Da sagde de tvende Stormestre til ham: »Vi befale 

eder, at I siger det.« Og han sagde til dem, at han 
vilde sige det, eftersom de bød det. Da lod de tvende 
Mestre ham melde paa Saracensk, at han skulde komme 
den anden Dag at skifte Ord med dem i Hospitalet 1 , 
og han gjorde saa. 

455. Da lod de tvende Mestre ham sige, at hans 
Herre var grumme dristig, naar han havde djærvedes 
at bringe slige haarde Ord frem for Kongen; og de lod 
ham sige, at om det ikke havde været for Kongens 
Æres Skyld, til hvem de vare komne som Sendemænd, 
vilde de have ladet dem drukne i det skidne Acre’s 
Hav deres Herre til Trods. »Og vi byde eder, at I 
skal drage igen til eders Herre , og inden fjorten 
Dage skal I være her igen og bringe Kongen fra 
eders Herre Breve og Klenodier, saadanne, at Kongen 
kan agte sig fornøjet dermed og vide eder Tak derfor.» 



XC. Sendebuddene komme tilbage fra den Gamle paa 
Bjerget med fredelig Tale; Broder Yves »le Breton« 
sendes af Sted. 

456. Inden fjorten Dage vare rundne, kom Sende- 
mændene fra den Gamle paa Bjerget tilbage til Acre, 
og de bragte Kongen den Gamles Skjorte ; og de sagde 
til Kongen fra den Gamle, at det var Tegn paa, at 
ligesom Skjorten er nærmere ved Kroppen end noget 
andet Klædningsstykke, desligeste vilde den Gamle agte 



*) Den gængse Betegnelse for Johannittemes Herberge. 

Kongen for nærmere ved sin Kærlighed end nogen 
anden Konge. Og han skikkede ham sin Ring, som 
var af det fineste Guld, og hvori hans Navn stod skrevet, 
og han meldte ham, at ved sin Ring tog han Kongen 
til Ægte; thi han vilde have, at de fra den Stund 
skulde være et. 

457. Imellem de andre Klenodier, han skikkede 
til Kongen, skikkede han ham en Elefant af Krystal, 
meget vel gjort, og et Dyr, kaldet Giraf, ligeledes af 
Krystal, alskens Frugter af Krystal og Brætspil og 
Skaktavl ; og vare alle disse Sager oversaaede med 
skønne Sirater af godt, fint Guld. Og skulle I vide, at 
det første Sendemændene oplod deres Gemmer, hvor 
disse Sager vare til Hobe, var det, som hele Kammer- 
set blev fyldt med Balsom, saa livsaligt duftede de. 

458. Kongen lod igen sine Sendemænd drage til 
den Gamle, og han skikkede ham igen en grumme 
Hoben Klenodier, Skarlagen, forgyldene Kredenser og 
sølverne Bidsler; og med Sendemændene skikkede han 
Broder Yves, Bretagneren, som kunde den saracenske 
Tale. Og han fandt, at den Gamle paa Bjerget troede 
ikke paa Muhammed, men paa Ali's Lov, hvilken var 
Muhammeds Onkel 1 . 

459. Denne Ali satte Muhammed paa det Ærens 
Punkt, hvor han var; og den Tid Muhammed havde 
gjort sig til Landsens Herre, da agtede han sin Onkel 
ringe og fjernede ham fra sig. Og da Ali fornam det, 
drog han til sig alle, som han kunde fange af Folket, 
og han lærte dem en anden Tro, end Muhammed havde 
lært dem ; derfor sige end paa denne Dag alle de, 
der tro paa Ali’s Lære, at de, der tro paa Muhammeds 
Lære, ere vantro; desligeste sige alle, saa mange som 



l ) Jfr. S. 120 Anm. 1. 

tro paa Muhammeds Lære, at alle de, der tro paa Ali’s 
Lov, ere vantro. 

460. Et af Punkterne i Ali’s Lære er, at naar en 
Mand lader sig omkomme for at gøre sin Herres Bud, 
gaar hans Sjæl over i et lykkeligere Legeme, end som 
den tilforn var til Huse i; derfor tøve Assassinerne 
ikke med at lade sig omkomme, naar deres Herre 
byder dem det, eftersom de tro, at de ville vorde 
lykkeligere, naar de ere døde, end de vare tilforn. 

461. Det andet Punkt er saadan, at de tro, at 
ingen kan dø før den Stund, som ham er beskikket; 
og det bør ingen tro, al den Stund Gud har Magten 
at forlænge hvad heller at forkorte vort Liv. Og dette 
er et Punkt, som Beduinerne tro paa; derfor ville de 
ikke føre sig i Rustning, naar de gange i Strid; thi 
da vilde de mene at handle mod deres Læres Bydende. 
Og naar de bande deres Børn, sige de til dem: »Du 
være bandet som Frankeren, der, ræd for Døden, ifører 
sig Rustning 1 .* 

462. Broder Yves fandt ved den Gamles Hoved- 
gærde en Bog, hvori der var opskrevet adskillige Ord, 
som Vorherre mælte til St. Peder, den Tid han vandrede 
paa Jorden. Og Broder Yves sagde til ham: »For Gud, 
Herre! læs flittigt denne Bog; thi det er meget gode 
Ord.« Og han siger, at han gjorde saa. »Thi vel maa 
jeg lide den Herre St. Peder; thi i Verdens første Tider 
gik Abels Sjæl, da han blev undlivet, over i Noæ 
Legeme, og da Noa var død, gik den over i Abrahams 
Legeme, og fra Abrahams Legeme gik den ved hans 
Afgang over i St. Peders Legeme, da Gud kom paa 
Jorden«. 

468. Som Broder Yves fornam det, viste han 
ham, at hans Tro var ikke god, og han lærte ham 



*) Jfr. § 251. 

Svar til Sultanen af Damaskus. § 463 — 465. 



mange gode Ord; men han vilde ikke tro det. Og 
Broder Yves lagde disse Ting ud for Kongen, da han 
var kommen igen til os. Naar den Gamle red af Sted, 
havde han en Udraaber foran sig, hvilken bar en 
dansk Økse med langt, sølvbeslaget Skæfte og med en 
Hoben spidse Knive, fæstede i Skæftet, og han raabte: 
»Gaa af Vejen for ham, som bærer Kongernes Død i 
sine Hænder.« 



XCI. Svar til Sultanen af Damaskns; Johan af Valen- 
ciennes sendes til Ægypten og sætter igennem, at 
mange Fanger loslades. 

464. Fast havde jeg forgættet at melde eder om 
det Svar, Kongen gav Sultanen af Damaskus, og som 
gik saalunde: Ikke var det hans Agt at drage til ham, 
førend han spurgte, om de ægyptiske Emirer vilde for- 
nøje ham angaaende det Forlig, de havde brudt, og 
vilde han skikke Bud til dem til den Ende, og dersom 
de ikke vilde fornøje ham angaaende det Forlig, de 
havde brudt, vilde han gerne stande ham bi med at 
hævne hans Søskendebarn, Sultanen af Babilon, som 
Emirerne havde omkommet. 

465. Den Tid Kongen var i Acre, skikkede han 
Hr. Johan af Valenciennes til Ægypten, hvilken be- 
gærede af Emirerne, at de skulde bøde den Brøst og 
det Afbræk, de havde voldet Kongen. Og de sagde 
til ham, at de vilde meget gerne gøre saa, dersom 
Kongen vilde stande med dem imod Sultanen af Da- 
maskus. Hr. Johan af Valenciennes kastede dem vel 
den store Tort fore, som de havde voldet Kongen, og 
om hvilken tilforn er meldt; og holdt han for, at det 
vilde være godt, om de for at gøre sig Kongens Hjerte 
gunstigt, vilde affærdige til ham alle de Riddere, som 
de havde i Fængsel. Og de gjorde saa; og ydermere 

skikkede de ham alle Greven af Brienne’s Ben, at de 
maatte hvile i viet Jord. 

466. Da Hr. Johan af Valenciennes var kommen 
igen til Acre med to Hundrede Riddere, som ban førte 
hjem fra Fængselet, uanset de andre Folk, tog Fruen af 
Sayette 1 , som var Søskendebarn til Grev Valter og 
Søster til Hr. Valter, der var Herre til Reynel (hvis 
Datter Hr. Johan af Joinville tog til sin Ægtehustru, 
efter at han var vendt hjem over Havet*); men Fruen 
af Sayette tog Grev Valters Ben og stedte dem til 
Hvile hos Hospitalsbrødrene i Acre. Og lod hun 
Tjenesten være saalunde. at hver Ridder ofrede et 
Vokslys og en liden Sølvmønt 3 , og Kongen et Vokslys 
og en Guldbyzantin 4 , alt kostet af Fruen af Sayette. 
Derfor undredes man højlig, da Kongen gjorde det; 
thi man havde ingen Tid set ham ofre uden det, som 
hans var, men han gjorde det af Høviskhed. 

XCI1. Kongen tager fyrretyve Riddere fra Champagne 
i sin Tjeneste; hans Svar til Sendehnddene fra 
Ægypten. 

467. Iblandt de Riddere, som Hr. Johan af Valen- 
ciennes førte igen, fandt jeg vel fyrretyve fra HofTet i 
Champagne. Jeg lod dem gøre Kjorteler og Kapper 5 af 
grønt Klæde, førte dem for Kongen og bad ham gøre 
saa meget for dem, at de kunde dvæle hos ham. Kongen 
hørte, hvad de begærede, men tav kvær. 

') Margrete af Reynel, Fyrstinde af Sayette eller Sidon, Niece 
af Johan af Brienne, der var Konge af Jerusalem og senere 
Regent i det græske Kejserrige (jfr. S. 173 Anni. 2). 

*) I Aaret 1261 (?) giftede Joinville sig anden Gang med Alice 
af Reynel, som var en rig Arving. 

*) I Teksten staar der »denier«, jfr. S. 28 Anm. 1. 

*) Jfr. S. 153 Anm. 2. 

s ) »Housse« jfr. S. 27 Anm. 1. 

468. Og en Ridder af hans Raad sagde, at jeg 
gjorde ikke vel, naar jeg bragte saadanne Tidender for 
Kongen, hvor der var vel syv Tusinde Pund løjet Tale. 
Og jeg sagde til ham, at han maatte faa en Ulykke, at 
han talte saa, og at imellem os fra Champagne havde 
vi forlist vel fem og tredive Riddere fra Hoffet i Cham- 
pagne, bannerførende 1 til Hobe, og sagde jeg: »Kongen 
vil ikke gøre vel, om han gør eder til Villie, al den 
Stund han svarlig har Riddersmænd behov.« Efter 
disse Ord tog jeg til at græde bitterlig; men Kongen 
sagde, at jeg skulde tie, og at han vilde give dem 
alt, hvad jeg havde begæret af ham. Kongen tog 
dem til sig, ganske som jeg vilde, og satte dem i 
min Hob. 

469. Kongen gensvarede de ægyptiske Sendemænd, 
at han vilde ikke lade sig forlige med dem, uden at 
de skikkede ham alle de kristne Mænds Hoveder, som 
hang trindt om Kairos Mure 2 , end fra den Tid som 
Greverne af Bar og Montfort bleve tagne, og dersom 
de ikke ydermere skikkede ham alle de Børn, de 
havde, hvilke vare bievne tagne i deres spædeste Alder, 
og som vare faldne fra deres Tro, og dersom de ikke 
eftergav ham de hundrede Tusinde Pund, som han 
var dem end skyldig. Med Sendemændene fra de 
ægyptiske Emirer sendte Kongen Hr. Johan af Valen- 
ciennes, en tapper og artig Mand. 

470. Da Fasten gik an 8 , gjorde Kongen sig rede 
med alt det Folk, han havde, at gange hen og befæste 
Cæsarea 4 , som Saracenerne havde lagt øde, og som 

>) Jfr. S. 68 Anm. 1. 

a ) Hovederne af de Kristne, som bleve tagne til Fange tillige- 
med Greven af Bar (1289), med Greven af Montfort i Slaget 
ved Gaza (1244) og i Slaget ved Mansurah, skulle være 
bievne opplantede paa Lansespidser paa Kairos Mure. 

8 ) I 1251 begyndte Fasten d. 1ste Marts. 

4 ) Marts 1251 -Maj 1252. 

laa seks Mile fra Acre ben ad Jerusalem til. Hr. Raoul 
af Soissons, som havde dvælet i Acre, slagen med 
Sot, gik med Kongen at befæste Cæsarea. Jeg ved 
ikke, hvorlunde Lykken bares til, uden ved Guds Villie, 
at ingen Tid voldte Saracenerne os noget Afbræk hele 
det Aar. Den Tid Kongen befæstede Cæsarea, kom 
Tatarernes 1 Sendemænd igen til os, og ville vi melde 
eder om de Tidender, de bragte os. 



XCIII. Hvorledes Tatarerne valgte en Hovding for at 
løsrive sig fra Præsten Johannes og fra Kejseren af 
Persien. 

471. Som jeg har sagt eder tilforn, kom Tatarer- 
nes Sendemænd til Kongen, den Tid han dvælede paa 
Cypern, og betydede ham, at de vilde stande ham bi 
at tage Jerusalems Rige ind fra Saracenerne. Kongen 
skikkede dem sine Sendemænd igen, og med sine Sende- 
mænd, som han skikkede dem, gav ban et Kapel, som 
han lod gøre til dem af Skarlagen, og for at drage 
dem til vor Tro lod han i dette Kapel i Billeder skildre 
hele vor Tro for dem 2 , Engelens Kundskab, Vorherres 
Fødsel, Daaben, hvormed Gud blev døbt, og hele Lidelsen 
og Himmelfærden og Helligaandens Komme; dertil 
Kalke, Bøger og alt Messen vedrørende og tvende 
Prædikebrødre ®, som kunde messe for dem. 

472. Kongens Sendemænd løb ind i Antiokias 
Havn ; og fra Antiokia til Tatarernes store Konge fandt 
de vel et Aars Ridt for sig, naar de red fem Mil hver 
Dag. De fandt hele Landet lagt under Tatarernes 



*) Jfr. S. 74 Anni. 2 og S. 76 Amn. 2. — Der menes kristne Sende- 
bud, som Ludvig den Hellige havde sendt. 

») Jfr. § 134. 

1 Andreas af Longjumeau og hans Fælle. 

Tatarerne og Præsten Johannes. § 472—474. 

Vælde og flere Stæder, som de havde lagt øde, og 
store Hobe af døde Mænds Ben. 

473. De forhørte sig, hvorlunde Tatarerne vare 
komne til saadan Magt, at de derved havde kunnet 
omkomme og fordærve saa meget Folk ; og hører nu, 
paa hvilken Vis, som de meldte det til Kongen. Tata- 
rerne vidne, at ingen nogen Tid er vandret over be- 
meldte Klipper; og de sagde, at der indenfor varGogs 
og Magogs Folk trindt omgærdet, hvilket bør sig at 
komme ved Verdens Ende, naar Antikrist kommer at 
lægge alting øde. 

474. Paa denne Slette var Tatarernes Folk, og 
de vare lagte under Præsten Johannes 1 og under Kej- 
seren af Persien 2 , hvis Land kom efter hans, og ad- 
skillige andre vantro Konger, hvem de skyldte Skat og 



I Mandeville’s middelalderlige Rejsebeskrivelse (bl. a. over- 
sat paa Gammeldansk) fortælles, at Aar 800 for Hertug Ot- 
gerus af Danmark (d. v. s. Holger Danske) med femten andre 
Herrer af sin Slægt til Asien, hvor han vandt meget Land. 
Iblandt de femten var Kongen af Frislands Søn, Johannes, 
som de andre paa Grund af hans Fromhed spøgende kaldte 
»Presbyteren Johannes«. (Han optræder ogsaa i Ingemanns 
»Holger Danske« som Jon Friser eller Jon Præst, en af 
Holgers nærmeste Venner og ivrigste Kampfæller). Holger 
gav Presbyteren Johannes Land i Indien, og alle hans Efter- 
følgere førte det samme Navn. Den sidste af dem skulde 
være den her omtalte, identisk med den kristne Fyrste Tului 
Uang Khan, hvis Rige blev omstyrtet af Djingis Khan. Om 
hans Land fortaltes mange sælsomme Ting, saasom, at det 
skulde være Hjemsted for hvide Løver, Fugl Føniks o. s. v. 
Ogsaa Marco Polo omtaler Presbyteren Johannes og hans 
Rige. For Resten var man i Middelalderen tilbøjelig til at 
hensætte ham til mangfoldige Steder, hvor der fandtes kristne 
Oaser i ellers hedenske Egne. 

2 ) Kejseren af Persien er Kovaresmiernes Konge Muhammed og 
hans Søn Djelal-ed-din Mankberni, som fulgte efter ham. 
Begge bleve slaaede og styrtede fra Tronen af Djingis Khan. 
Om Kovaresmierne jfr. for øvrigt S. 75 Anm. 3. 

Trælletjeneste hvert Aar, al den Stund deres Dyr 
græssede i de Egne ; thi de levede ikke af andre Ting. 
Denne Præst Johannes og Kejseren af Persien og de 
andre Konger agtede Tatarerne saa ringe, at naar 
de bragte dem deres aarlige Skat, vilde de ikke mod- 
tage dem for deres Øjne; men de vendte dem Bagen. 

475. Iblandt dem var der en artig Mand, som for 
hen over alle Sletterne og talte til de artige Mænd paa 
Sletterne og paa adskillige Steder og viste dem, hvilken 
Trældom de vare stedte i, og bad dem alle besinde, 
hvorlunde de skulde komme ud af den Trællestand, de 
holdtes i. Saa magede han det da saa, at han fik 
dem bragt tilsammen ved Enden af Sletten, lige for 
Præsten Johannes’s Land, og han underviste dem i alle 
disse Ting ; og de gensvarede ham, at han maatte tale, 
og de vilde da gøre derefter. Og han sagde saa, at 
der maatte intet godt times dem, uden de havde en 
Herre og Konge over sig ; og han underviste dem, paa 
hvilken Vis de skulde faa en Konge, og de hørte ham. 

476. Og Maaden var denne, at af de to og halv- 
tredsindstyve Stammer, som der var, skulde hver Stamme 
bringe ham en Pil, som den havde tegnet med sit 
Navn; og med hele Folkets Villie blev det skikket 
saa, at disse to og halvtredsindstyve Pile skulde hen- 
lægges for et fem Aars Barn; og den, som Barnet 
først tog, skulde betegne den Stamme, hvoraf der skulde 
gøres en Konge. Da Barnet havde taget en af Pilene, 
lod den artige Mand alle de andre Stammer trine til 
Side, og blev det skikket saa, at Mændene af den 
Stamme, hvoraf der skulde tages en Konge, imellem 
sig skulde kaare to og halvtredsindstyve Mænd af de 
artigste og bedste, de havde. Da de vare kaarede, 
bragte enhver en Pil, tegnet med hans Navn. 

477. Da blev det aftalt, at den, hvis Pil Barnet 
tog, skulde vorde Konge. Og Barnet tog en, og det 

var den artige Mands, som havde raadet dem saa vel ; 
og Folket var saa frydefuldt, at enhver lod se stor 
Glæde derover. Han slog til Lyd og sagde saa: »I 

Mænd! Dersom I ville have, at jeg skal være eders 
Konge, skulle I tilsværge mig ved Ham, der har gjort 
Himlen og Jorden, at I ville holde mine Bud.» Og de 
svor det 1 . 

478. De Bud, han gav dem, vare, paa det han 
maatte holde Folket med Fred; og de vare saadanne, 
at ingen maatte røve sin Næstes Gods, og at den ene 
ikke maatte slaa den anden, dersom han ikke vilde 
forlise sin Haand, og at ingen maatte have Omgang med 
sin Næstes Viv eller med sin Næstes Datter, dersom 
han ikke vilde forlise Haanden eller Livet. Mange 
andre gode Bud gav han dem, at de maatte have 
Fred. 



XCIV. Tatarernes Sejr over Præsten Johannes; en af 
deres Fyrster har et Syn; hans Omvendelse. 

479. Den Tid han havde skikket ' og ordnet dem 
vel, sagde han til dem: »I Mænd! den stærkeste Fjende, 
vi have, det er Præsten Johannes. Og jeg tilsiger eder, 
at I skulle i Morgen være rede til Hobe at gange imod 
ham; og dersom det gaar i Haande, at han vinder 
over os (Gud værne os derimod!), saa maa enhver 
gøre det bedste, han kan. Og dersom vi vinde over 
ham, byder jeg, at vi skulle sætte efter ham tvende 
samfulde Dage og Nætter, og at ingen maa vove at 
strække Haanden ud for at fange Bytte, men ikkun for 
at nedlægge Mænd; thi det første vi have lagt Sejr 
ind, vil jeg dele Byttet saa godt og saa ærligt imellem 



’) Dette er sandsynligvis Fortællingen om, hvorledes Djingis 
Khan kom paa Tronen. 

§ 479—482. Tatarfyrstens Syn. 

eder, at alle skulle agte sig fornøjede. € Dette lod de 
sig tækkes til Hobe. 

480. Den næste Dag ginge de mod deres Fjender, 
og som det var Guds Villie, vandt de over dem alle; 
saa mange som de fandt i saadanne Vaaben, at de 
mægtede at værge sig, nedlagde de til Hobe; men 
dem, de fandt i gejstligt Klædebon, Præsterne og de 
andre gejstlige, dem nedlagde de ikke. De andre Folk 
i Præsten Johannes’s Land, hvilke ikke vaje i denne 
Slagtning, gav sig alle i deres Vold. 

481. En af Fyrsterne i en af de ommeldte Stam- 
mer var forloren vel tvende samfulde Maaneder, uden 
at der spurgtes Nyt om ham, og da han kom igen, 
fornam han hverken Hunger ej heller Tørst; thi han 
mente ikke, at han havde dvælet mere end i det høje- 
ste een Nat. De Tidender, han bragte igen derom, 
vare saadanne, at han var stegen op paa et saare 
højt Sted, og deroppe havde han fundet en grumme 
Hoben Mennesker, de lysteligste at skue, de bedst 
klædte og dyrest smykkede, han nogen Tid havde set; 
og henne for Enden saa han en Konge sidde paa en 
forgyldene Trone, lysteligere at skue, bedre klædt og 
dyrere smykket end som de andre 1 . 

482. Til højre for ham sad seks kronede Konger, 
vel beprydede med kostelige Stene, desligeste og til 
venstre. Straks ved ham, paa højreSide, laa en Dron- 
ning paa Knæ; hun sagde til ham og bad ham, at han 
maatte tænke paa sit Folk. Til venstre for ham knælede 
en underskøn Mand med tvende Vinger, der straalede 
som Solen; og trindt om Kongen var der en svar 
Hoben skønt Folk med Vinger paa. 



*) Vistnok Gud selv, af hvem Djingis Khan sagde at han havde 
modtaget Forjættelsen om sin tilkommende Storhed. 

Joinyille. 14 



Digitized by Google 




210 



Tatarfyrstens Omvendelse. 



§ 483 - 486 . 



483. Kongen kaldte ad denne Fyrste og sagde 

saa: »Du er kommen fra Tatarernes Hær?« Og han 
gensvarede: »Herre Konge! visselig er jeg kommen 

derfra.« — »Du skal gange til din Konge og sige ham, 
at Du har set mig, der er Himmelens og Jordens Herre; 
og Du skal sige ham, at han skal takke mig formedelst den 
Sejr, jeg har givet ham over Præsten Johannes og hans 
Folk. Og Du skal ydermere sige ham i mit Navn, at 
jeg giver tøam Magt at tvinge hele Jorden under sig.« 
— »Min ædle Herre,« mælte Fyrsten, »hvorlunde vil 
han tro mig?« 

484. »Du skal sige til ham, at han skal tro Dig paa 
det Tegn, at Du vil gange til Kamp med Kejseren af 
Persien med ikkun tre Hundrede Mand af Dit Folk; og 
paa det eders store Konge maa tro, at jeg har Magt 
at gøre alle Ting, vil jeg give Dig Kraft til at vinde 
over Kejseren af Persien, fast han vil kæmpe mod Dig 
med tre Hundrede Tusinde væbnede Mænd saa vel 
Forinden Du gaar til Kampen, skal Du bede eders 
Konge, at han giver Dig de Præster og gejstlige, han 
har taget i Slagtningen ; og hvad de undervise Dig om, 
skal Du tro usvigeligt med samt alt Dit Folk.« 

485. »Herre,« sagde han, »jeg kan ikke gange 
min Kaas, uden Du lader mig ledsage.« Og Kongen 
vendte sig mod en grumme Hoben Riddere, saa vel 
bevæbnede, at det var et Under at skue ; og han kaldte 
ad en og sagde: »Georg, kom hid!« Og han kom og 
kastede sig paa Knæ. Og Kongen sagde til ham: 
»Stat op, og før mig denne Mand velbeholden til 
hans Paulun.« Og han gjorde saa en Morgen meget 
aarie. 

486. Det første hans Folk saa ham, lod de se 
saa stor Fryd, saa og hele Lejren, at ingen vilde kunne 
sige det med Ord. Han begærede Præsterne af den 

store Konge, som flyede ham dem; og denne Fyrste 
og alt hans Folk annammede deres Undervisning saa 
lydigt, at de bleve døbte til Hobe. Da dette var be- 
sørget, tog han tre Hundrede væbnede Mænd, lod dem 
skrifte og gøre rede, gik at kæmpe med Kejseren af 
Persien, vandt over ham og jog ham af hans Rige. 
Han flyede straks til Jerusalems Rige; og var det 
denne Kejser, som vandt over vort Folk og tog Grev 
Valter af Brienne fangen, som I herefter skulle faa 
at høre 1 . 



XCV. Tatarernes Sæder og Skikke; deres Konges 
Stolthed; Ludvig den Hellige angrer, at han har sendt 
Bud til ham. 

487. Denne kristne Fyrstes Folk var saa stort, at 
Kongens Sendemænd meldte os, at der i deres Lejr 
var otte Hundrede Kapeller paa Vogne. Deres Levevis 
var slig, at de aad ikke Brød; men de levede af Kød 
og Mælk. Det bedste Kød, de have, er Hestekød ; og de 
lægge Stykkerne oven paa hverandre i Saltlage og lade 
det siden tørre, saa at de kunne skære det som en 
Kavring. Den bedste og stærkeste Drik, de have, er 
Hoppemælk, tilsat med Urter. Man skænkede Tatarer- 
nes store Konge en Hest, læsset med Mel, hvilken var 
kommen did trende Maaneders Rejse langvejs fra; og 
han skænkede det til Kongens Sendemænd. 

488. De have en grumme Hob Kristne, som tro 
paa Grækernes Lære 2 , dem, som vi have meldt om, 
saa og andre. Dem skikke de mod Saracenerne, 
naar de ville orloges med dem; og de skikke Sarace- 
nerne mod de Kristne, naar de have at gøre med dem. 



l ) § 528. 2 ) o: Nestorianere. 

14* 

Tatarernes Sæder og Skikke. 



§ 488 - 491 . 



Alle Sorter Fruentimmer, som have ikke Børn, gange 
i Leding med dem; de give Sold til Fruentimmerne 
saavel som til Mændene, alt efter som deres Styrke er. 
Og Kongens Sendemænd meldte, at Krigsfolket af mand- 
ligt saa og af kvindeligt Køn aad tilsammen i de rige 
Mænds Kvarterer, til hvem de hørte; og Mandfolket 
vovede for ingen Del at røre ved Fruentimmerne for 
den Lov, deres første Konge havde givet dem. 

489. Alle Sorter Dyr, som dø i deres Lejr, æde 
de helt. De Fruentimmer, som have Børn, pleje dem 
og tage Vare paa dem og berede Føden for dem, 
der gaa i Leding. De lægge det raa Kød imellem deres 
Sadler og deres Dækkener; naar Blodet er vel ude 
deraf, æde de det ganske raat. Hvad de ikke kunne 
æde, kaste de i en Lædersæk, og naar de ere hung- 
rige, da oplade de Sækken og æde altid det ældste først. 
Saa jeg da en Kovaresmier af Perserkejserens Folk, 
som vogtede os i Fængselet, og da han oplod sin Sæk, 
holdt vi os for Næsen; thi vi kunde ikke holde os 
formedelst den ilde Lugt, der udgik fra Sækken. 

490. Lad os nu komme igen til vor Materie og 
sige saa, at da Tatarernes store Konge havde annammet 
Sendemændene og Skænkene, stævnede han adskillige 
Konger did med sikkert Lejde, hvilke vare endnu ikke 
komne at give sig under hans Naade; og lod han 
Kapellet vorde rejst for dem og talte saa til dem: »I 
Mænd! Frankerkongen har overgivet sig til vor Naade 
og Underkastelse, og ser her den Skat, han skikker 
os; og overgive I eder ikke til vor Naade, ville vi 
skikke efter ham, at han maa fordærve eder!« Der var 
skikkelig mange af dem, hvilke overgav sig til denne 
Tatarkonges Naade, saasom de ræddedes for Franker- 
kongen. 

491. Med Kongens Sendemænd kom deres ; og de 

bragte Franberkongen Breve fra deres store Konge, 
saalydende: »Fred er en god Ting; thi i fredeligt Land 
æde de, der gange paa fire Fødder, Græsset i Ro og 
Fred; og de, der gange paa to, dyrke Jorden (som alt 
godt kommer fra) i Ro og Fred. 

492. »Og vi tilmelde Dig dette for at vare Dig 
ad; thi Du kan ikke have Fred, dersom Du ikke har 
den med os. Thi Præsten Johannes stod op imod os 
og baade den ene og den anden Konge (og de nævnte 
mange); og vi have ladet dem springe over Klingen 
til Hobe. Saalunde byde vi Dig, at Du hvert Aar 
skikker os saa meget af Dit Guld og af Dit Sølv, at Du 
maa bevare os som Ven; og gør Du det ikke, ville vi 
plat fordærve Dig med samt Dit Folk, som vi have 
gjort med dem, vi tilforn have nævnt.« Og maa I nu 
vide, at Kongen angrede saare, at han havde skikket 
Bud did. 

XCVI. Der kommer Riddere fra Norge. 

493. Lad os nu komme igen til vor Materie og 
sige saa, at den Tid Kongen befæstede Cæsarea, an- 
kom i Lejren Hr. Alenard af Senaingan, som meldte 
os, at han havde bygget sit Skib i Norges Rige, som 
laa ved Verdens Ende i Vesterleden; og at paa den 
Rejse, han gjorde til Kongen, sejlede han ganske uden 
om Spanieland og maatte drage gennem Strædet ved 
Marokko 1 . Han stod svære Farer ud, forinden han 
kom til os. Kongen beholdt ham selvtiende af Riddere. 
Og han sagde os, at i Norges Land vare Nætterne saa 
stakkede ved Sommertid, at der var ingen Nat, hvor 
man ikke saa Lyset af den Dag, som endes, og Lyset 
af den Dag, som oprinder. 



J ) o: Gibraltarstrædet. 



S 

214 Filip af Toucy kommer i Kongens Tjeneste. § 394 — 495. 

494. Han tog med samt sit Folk til at bede 
Løver, og de tog mange med megen Vaade; thi naar 
de tog til at skyde paa Løverne, gav de Hestene Sporerne, 
alt hvad de kunde. Og naar de havde skudt, kastede 
Løven sig hen imod dem, og den vilde straks i samme 
Stund have anfaldet og fortæret dem, uden de havde 
ladet et Stykke useligt Tøj falde paa Jorden; og Løven 
holdt brat inde, rev Klædet i sønder og fortærede det; 
tænkte den jo, at det var et Menneske, den holdt. 
Den Tid, den rev dette Klæde i sønder, tog den 
anden til at skyde paa den, og Løven lod Klædet 
være og for imod Jægeren; men det første denne lod 
et Stykke Klæde falde paa Jorden, agtede Løven atter 
paa Klædet. Og paa denne Vis nedlagde de Løverne 
med deres Pile. 



XCVII. Filip af Toucy 1 kommer i Kongens Tjeneste. 

Komanernes Sæder og Skikke. 

495. Den Tid Kongen befæstede Cæsarea, kom 
Hr. Filip af Toucy til ham. Og Kongen sagde, han 
var hans Søskendebarn 2 , efterdi han var kommen af 
en af Kong Filips Søstre, hvilken Kejseren selv havde 
i Ægteskab. Kongen beholdt ham selvtiende af Riddere 
et Aar til Ende; og da gik han bort og drog igen til 
Konstantinopel, som han var kommen fra. Han meldte 
Kongen, at Kejseren af Konstantinopel og de andre 
rige Mænd, som den Tid vare i Konstantinopel, havde 



Søn afNarjot af Toucy, Regent idet græske Kejserrige under 
Balduin IPs (jfr. S. 77 Anm. 6) Fraværelse. 

*) Filip af Toucy, som Joinville her forveksler med hans 
Fader, var en Dattersøn af Filip Augusts Søster Agnes i 
hendes andet Ægteskab med en græsk Adelsmand, efter at 
hun første . Gang havde været gift med Kejser Andronikos af 
Konstantinopel. 

forbundet sig med et Folk, hedte Komanerne, at de 
maatte fange deres Bistand imod Vatazes 1 , som den 
Tid var de Græskes Kejser. 

496- Og paa det de maatte stande hverandre bi 
med god Tro, burde det sig, at Kejseren og de andre 
rige Mænd, som vare med ham, aarelod sig og kom 
af deres Blod i et stort Sølvbæger. Og Komanemes 
Konge og de andre rige Mænd, som vare med ham, 
gjorde ligesaa og mængede deres Blod med det af vort 
Folk, gød deri Vin og Vand og drak deraf, og vort 
Mandskab desligeste ; og mælte de da, at de vare Fost- 
brødre. Ydermere lod de en Hund løbe imellem vort 
og deres Folk og sønderlemmede Hunden med deres 
Sværd ; desligeste gjorde og vort Folk ; og de ønskede, 
at de maatte vorde sønderlemmede paa samme Vis, 
dersom de sveg hverandre*. 

497. Og han meldte os ydermere en synderlig 
Ting, som han saa, den Tid han var i deres Lejr, at 
en rig Riddersmand var død, og ham var bleven gjort 
en stor og vid Grav i Jorden, og han var bleven bragt 
til Sæde paa en Stol og smykket med de dyreste Kle- 
nodier ; og han fik med sig den bedste Hest, han havde, 
og den bedste Tjener, ganske levende. Forinden Tjeneren 
blev lagt i Graven med sin Herre, tog han Afsked med 
Komanernes Konge og med de andre rige Herrer; og 
den Tid han tog Afsked med dem, lagde de i hans 



*) Da det latinske Kejserdømme blev oprettet (1204), havde for- 
skellige græske Stormænd stiftet Riger i Europa og Asien; 
saaledes grundede Theodor Lascaris et Kejserdømme Mikæa, 
omfattende Bithynien, Lydien og Frygien. Han blev efter- 
fulgt af sin Svigersøn, den her nævnte Johannes Vatazes 
(f 1255). Den sidste Kejser i dette Rige var Mikael Palæ- 
ologos, der som bekendt omstyrtede det latinske Rige. — 
Komanerne vare et hunnisk Folk, der dengang boede i 
Moldau. 

’) Dette var en slavisk Skik. 

Taske en mægtig Hob Guld og Sølv og sagde til ham: 
»Naar jeg kommer i det andet Liv, skal Du fly mig 
igen, hvad jeg her giver Dig.« Og han sagde: »Hjertens 
gerne skal jeg gøre det.« 

498. Komanernes store Konge flyede ham et Brev, 
som gik til deres første Konge; han lod dem vide, at 
denne Dannemand havde levet skikkeligt og ydet ham 
fuldgod Tjeneste, og han bad ham, at han vilde gen- 
gælde ham hans Tjeneste. Da dette var gjort, lagde 
de ham i Graven med hans Herre og med Hesten, der 
var ganske levende; og derpaa kastede de paa A åb- 
ningen til Graven Planker, som vare vel føjede tilsam- 
men, og hele Hoben ilede efter Stene og Jord ; og for- 
inden de sov, havde de tuet en stor Høj over dem, 
der vare stedte til Hvile, til deres Amindelse. 

XCVIII. Kongen tager paa ny Joinville i sin Tjeneste. 

Hvorledes han lever i det hellige Land. 

499. Den Tid Kongen befæstede Cæsarea, gik jeg 
til hans Herberge at se ham. Det første han saa mig 
indtrine i Kammerset, hvor han skiftede Ord med Le- 
gaten, stod han op, tog mig til en Side og tog saa til 
Orde: »I ved,« sagde Kongen, »at jeg beholder eder 
ikke uden til Paaske 1 ; saa beder jeg da eder at sige 
mig det, som jeg skal fly eder, at I maa være hos mig 
et Aar fra Paaskefesten 2 «. Og jeg sagde til ham, at 
jeg vilde ikke have, at han skulde give mig mere af 
sine Penge end det, han havde givet mig ; men jeg vilde 
gøre en anden Handel med ham. 



>) 1261. 

*) Joinville havde ingen Forpligtelse over for Kongen, da han 
kun indirekte var hans Vasal. Han havde frivilligt lovet at 
blive i hans Tjeneste indtil Paaske for en bestemt Sum, 
jfr. § 440 f. 

500. Sagde jeg da: »Saasom I vredes, naar man 
beder eder om noget, vil jeg, at I aftaler med mig, at der- 
som jeg beder eder om noget hele dette Aar, maa I ikke 
vredes; og afslaar I mig, vil jeg heller ikke vredes 1 .« 
Da han det fornam, lo han overlydt og sagde mig, at 
han beholdt mig paa disse Vilkaar; og han tog mig 
ved Haand, førte mig hen til Legaten og til sit Raad og 
igentog for dem den Handel, vi havde gjort; og de 
frydede sig meget derover, saasom jeg var den rigeste 
Mand, der var i Lejren. 

501. Jeg skal herefter sige eder, hvorlunde jeg 
ordnede og bestilte min Dont i de fire Aar, jeg dvælede 
der, efter at Kongens Brødre vare dragne derfra. Jeg 
havde med mig tvende Kapellaner, som læste mig mine 
Tider: den ene læste mig min Messe, det første det 
gryede ad Dag; men den anden biede, indtil mine 
Riddere og Ridderne af min Hob 2 vare opstandne. 
Naar jeg havde hørt min Messe, ginge Kongen og jeg 
ud tilsammen. Naar Kongen vilde ride, gjorde jeg 
ham Selskab. Imellem Stunder fandt det sig, at der 
kom Sendemænd til ham, og burde det os da at arbejde 
om Formiddagen. 

502. Min Seng var sat saalunde i mit Paulun, at 
ingen kunde trine derind, uden han saa mig ligge i min 
Seng; og jeg gjorde saa, paa det jeg maatte ikke falske- 
lig vorde mistænkt for at sove med Fruentimmer. Naar 
det gik mod St. Remigii Dag 3 , lod jeg købe rundeligt af 



*) Dette er ikke det eneste Sted, der viser, at Ludvig den Hellige 
trods sin Fromhed har været noget tilbøjelig til Hidsighed; 
jfr. saaledes §661 f. Det lader ikke til, at nogen af Parterne 
overholdt denne Overenskomst særlig omhyggeligt, jfr. § 
506, 509 f. 

2 ) I den Hob, hvor han havde Kommandoen, var der jo foruden 
hans egne Riddere 40 af Kongens, jfr. § 468. 

®) 1. Oktober. 

